
INTRODUCERE 


în perioada anilor '80, am petrecut nenumărate ore în laborator pentru ca să studiez mintea 
umană, în căutarea unei dovezi tangibile că, undeva, ascunsă în spatele materiei cenuşii 
din interiorul cre-ierelor noastre, există o conştiinţă. Eram fascinat de puterea extraor- 
dinară a minţii de a crea boli psihosomatice, dar tocmai această fascinaţie m-a îndrumat 
către domeniul psihologiei - şi, mai târziu, al antropologiei medicale. 

După un timp, mi-a trecut prin minte că, în loc să vânez răspunsurile ştiinţifice printre 
milioanele de sinapse din creier, s-ar putea să trebuiască să explorez şi să abordez, într-o 
manieră diferită, investigaţiile asupra conştiinţei umane. Am început de la teoria că, în 
acelaşi fel în care creăm bolile psihosomatice, mintea noastră este capabilă să creeze, tot 
psihosomatic, şi starea de sănătate. Şi am pornit în căutarea acelor specialişti care puteau 
să îmi ofere păreri despre felul în care noi, oamenii, ne putem antrena mintea să se 
vindece şi să transforme corpul. 

Din studiile mele antropologice, ştiam că în culturile băştinaşe din America de Sud 
existau şamani despre care s-a scris că realizau vindecări miraculoase - atât prin contact 
direct, cât şi de la distanță. M-am hotărât să călătoresc în lumea lor, cu mintea mea de om 
de ştiinţă, dar păstrând o atitudine deschisă față de tot ceea aş fi putut descoperi. Mi-am 
cumpărat un cuţit de vânătoare zdravăn şi o pereche de bocanci rezistenți şi am pornit la 
drum, dincolo de hotarele laboratorului meu de la Universitatea de Stat din San Francisco, 
într-o căutare ce mă va duce în jungla amazoniană şi, în cele din urmă, până la şamanii 
incaşi din satele îndepărtate, aflate la înălțimi de mii de metri, în Anzii din Peru. 

Am fost unul dintre primii antropologi care au comunicat, pe larg, cu aceşti păstrători de 
înțelepciune, cunoscuţi sub numele de Laika. Deoarece se numără printre ultimii incaşi 
rămaşi, au avut puţine contacte cu străinii, iar învăţăturile lor nu au fost diluate de către 
misionarii catolici, sau de alte influenţe din vest. Dar, ceea ce era şi mai important pentru 
cercetarea mea, aceşti Laika continuau să practice tehnicile de vindecare pe care strămoşii 
lor le-au cultivat vreme de mii de ani şi care au fost transmise de la învăţător la discipol, 
în cadrul grupurilor de vindecători. 

La început, şamanii din fiecare sat pe care îl vizitam se fereau să-mi împărtăşească 
moştenirea lor, mie - un om venit din vest şi, pentru ei, un străin absolut - dar, în cele din 
urmă, le-am câştigat încrederea, în primele mele călătorii, am observat cum mulţi dintre 
copiii din aceste sate sufereau de boli ale civilizaţiei, inclusiv de acele tulburări 
intestinale, care sunt atât de violente la sugari. Deoarece aceste indispoziţii nu răspundeau 
la leacurile şi ierburile locului, am început să aduc cu mine medicamente ca să-i tratez pe 
copii. Cu timpul, sătenii au început să vadă în mine un fel de vraci şi să mă prezinte 
vracilor - iar, prin ei, am cunoscut mulți alţii. 

Don Antonio Morales, membru al personalului didactic al Universităţii din Cusco şi 
descendent direct al incaşilor, a devenit mentorul meu spiritual principal. Am călătorit cu 
el pe piscurile din Anzi, meditând în locurile sacre şi în templele străvechi. Am studiat şi 

cu femeile vraci din ținuturile muntoase, iar ele m-au învăţat despre animalele de putere şi 
mi-au arătat cum să-mi contopesc conştiinţa cu cea a unei pisici sălbatice sau a unui 
condor. Trecând peste pregătirea pe care o aveam în ştiinţa occidentală, am învăţat să-mi 
deschid viziunea interioară. Am descoperit hărți spre Lumea de Jos, a trecutului nostru, şi 
ale Lumii de Sus, a devenirii noastre, dar şi tehnici de recuperare a sufletului şi a 
destinului - exact acelaşi proces pe care îl veţi învăţa şi voi din această carte. 


72, 


Lumi diferite 


Şamanii Laika împart subconştientul colectiv al omenirii, în trei părți: Lumea de Jos, de 
Mijloc şi de Sus. Acestea nu sunt spaţii fizice concrete, ci mai degrabă nişte domenii de 
energie arhetipală. După cum scria June Singer, cunoscută analistă a lui C.G. Jung: „Ceea 
ce este minunat la subconştientul colectiv este că acolo se află totul - toate legendele şi 
toată istoria rasei umane, cu demonii ei ne-exorcizați şi sfinții milostivi, cu misterele şi 
înțelepciunea ei, tot ceea ce suntem fiecare dintre noi - un microcosmos într-un 
macrocosmos. Explorarea acestei lumi este o provocare mai mare decât explorarea 
spațiului extraterestru." 

Lumea în care trăim, în care muncim şi în care ne creştem familiile, este Lumea de 
Mijloc; Lumea de Sus este domeniul nevăzut al destinului şi al spiritului nostru; iar 
Lumea de Jos, unde se păstrează arhivele întregii istorii a rasei umane, este tărâmul 
sufletului. Aşadar, în Lumea de Mijloc percepem scurgerea timpului în mod liniar - mâine 
îi va urma întotdeauna lui astăzi - încât ne este greu să ne imaginăm că ne-am putea 
deplasa în trecut sau în viitor. Dar, folosind tehnica de călătorie pe care o voi prezenta în 
continuare, putem să vizităm şi celelalte lumi, de Sus şi de Jos - unde timpul curge cu 
unduiri şi meandre, în trecut şi viitor. 

în această carte vă voi învăţa cum să călătoriți în Lumea de Sus, ca să vă găsiți destinul 
cel mai înalt şi să vă puteți manifesta menirea şi scopul vieţii. Dar veţi călători şi în 
Lumea de Jos, acolo unde se află copilăria şi viețile voastre anterioare, ca să vă recuperați 
părțile pierdute ale sufletului. Aceste părți pierdute vor îmbrăca forma unor fiinţe: un 
copil înspăimântat de şapte ani, o mamă chinuită de frici, sau chiar un supraveghetor plin 
de cruzime. Le veți învăţa poveştile, le veți vindeca traumele şi veţi scrie contracte noi, 
care le vor elibera de poveri; apoi veţi recupera aceste părți vindecate ale sufletului şi le 
veți aduce înapoi în prezent. Vă veți descoperi darurile ascunse - pe care le puteţi folosi în 
viața cotidiană din Lumea de Mijloc - şi veţi regăsi un animal de putere, care vă va aduce 
din nou în contact cu instinctele voastre naturale. 


ara, 


Cele patru spaţii ale Lumii de Jos 


Lumea de Jos este Edenul primordial, cel despre care legencia spune că l-am pierdut cu 
toții. Este un paradis terestru, la care vă 

puteţi întoarce oricând, acolo unde v-au rămas, într-o stare de grație şi inocență, părțile 
pierdute ale sufletului. Acest domeniu este împărțit în patru spaţii şi fiecare dintre ele 
conține câte o înregistrare a istoriei sufletului vostru. 

1. Primul dintre acestea este Spațiul Traumelor, unde descoperiţi trauma originară care a 
făcut ca o parte a sufletului să vă părăsească, modificându-vă astfel cursul destinului. Aici 
nu veți căuta cea mai recentă manifestare a acestei răni - care ar putea fi o relație umană 
pe care ați pierdut-o sau o criză personală - ci chiar sursa traumei. Se poate să fie ceva ce 

vi s-a întâmplat când eraţi copil, sau un incident din timpul când vă aflaţi încă în pântecele 
mamei. Adesea, poate fi o experienţă traumatizantă, dintr-o viață anterioară. 

Cu toții avem o traumă originară care revine sub înfățişări diferite. Ea devine o temă 
recurentă în viața noastră, repetând adeseori un scenariu de lipsuri, pierderi, absența 
iubirii, trădări sau părăsiri, care se petrec într-o familie chiar de-a lungul a mai multor 
generaţii. 

2. Cea de-a doua este Spaţiul Contractelor, unde veţi descoperi promisiunile de suflet pe 
care le-aţi făcut. Multe dintre acestea vor fi obligații cumplite, la care ați consimțit chiar 
mai înainte de a vă fi născut - şi de existenţa cărora nu sunteți conştienţi. Multe dintre ele 
au apărut sub stresul şi spaima rănirii originare şi, adeseori, nici nu ştiţi de existenţa lor. în 
acest spațiu, puteţi renegocia termenii unui acord încheiat într-o formulare nepotrivită, 
care v-a condamnat la o viaţă de suferinţe repetate. 

3. Cea de-a treia este Spaţiul Graţiei. Aici vă veţi găsi partea de suflet vindecată, care este 
gata să se întoarcă, cu toata puterea ei de viaţă, la voi. Grația Divină este combustibilul 
care vă împinge înainte în viaţă, care vă aduce bucurie şi pace. 

Nu este suficient să călătoriți, pentru a descoperi patologia creată de traumele voastre; mai 
este necesar şi să căutați frumuseţea, armonia şi darurile unice ale sufletului. 

Câteodată, când lucrez cu un client descopăr cum forța sa vitală s-a transformat dintr-o 
vâlvătaie - odinioară, uriaşă şi dezlănțuită -într-un foc plăpând, gata să dispară. Această 
flacără abia dacă mai pâlpâie, cât să încălzească sufletul. (Văd adesea acest lucru la 
clienții care suferă de oboseală cronică, de anxietate şi depresie.) Recuperânduşi partea de 
suflet care le lipsea, ei se pot întoarce la starea naturală de grație Divină şi vitalitate şi îşi 
pot regăsi pofta de viaţă. 

4. Cel de-al patrulea spaţiu a Lumii de Jos este Spațiul Comorilor. Avem tendinţa să 
culegem acele câştiguri care sunt cele mai aproape de suprafaţă - atât cât este de ajuns 
pentru o viață confortabilă şi obişnuită. Dar trebuie să săpăm mai mult, ca să adunăm 
pietrele cele mai prețioase, aurul şi argintul îngropate la mare adâncime. Ca şi în cazul 
diamantelor, cele mai mari comori nu pot fi extrase decât cu un efort deosebit. Când aplic 
o procedură de recuperare a sufletului, pentru o persoană care are dificultăţi în a manifesta 
ceea ce doreşte să devină, merg în acest spaţiu, pentru a o ajuta să-şi regăsească un dar 
artistic sau creativ neexprimat. Aici, adânc în subconştient, ea poate găsi resursele care o 
vor ajuta să trăiască plenar. (Totodată, de aici, recuperez şi un animal de putere, care o va 
ajuta să-şi recapete instinctul natural.) 

în fiecare dintre aceste spaţii, veţi citi câteva dintre cărțile aflate în „biblioteca vieții 
voastre" şi veţi scoate la iveală traumele îngropate adânc, contractele, binecuvântările şi 
darurile. 


APA. 


Călătorind în trecut şi în viitor ” 


în cele ce urmează, vă voi învăţa cum să vă recuperați părțile de suflet care au fost 
pierdute şi să readuceți claritatea şi strălucirea originare. Veţi naviga prin matricea de 
Lumină atotcuprinzătoare, care organizează timpul în trecut, prezent şi viitor, - prin 
procedeul călătoriei - o stare de conştiinţă unică, la care ajungeţi prin meditații îndrumate 
şi exerciții de respiraţie. Călătoria vă va permite să revedeţi trecutul, pentru a vindeca 
evenimente care s-au petrecut cu mult timp în urmă şi să găsiți destine mai bune pentru 
voi şi pentru cei pe care îi iubiți. 

Fizica cuantică ne-a arătat că trecutul şi viitorul sunt conectate într-o manieră non- 
cauzală, dar plină de sens. în Amazon am învăţat cum să aplic aceste descoperiri ale fizicii 
în propria mea viață. Spre exemplu, editorul meu a presupus că această carte pe care o 
citiți acum este rezultatul procesului de a scrie cele 12 capitole din care este compusă. Dar 

eu văd acest proces într-un mod diferit: înainte de a începe să scriu, am urmărit liniile 
destinului meu şi am găsit-o pe cea care conținea întreaga carte. 

Pentru că am putut să merg în viitor, am ştiut că lucrarea mea este „împinsă înainte" şi 
îndrumată de către forma ei definitivată. Cu alte cuvinte, cartea s-a scris, practic, singură, 
de vreme ce manuscrisul a avut drept ghid cartea ce fusese deja publicată. Procedeul 
călătoriei mi-a permis să mă eliberez de nevoia de a mai trăi exclusiv în timpul liniar - şi 
mi-a îngăduit să merg pe urma unui destin mai măreț decât cel prescris şi definit de istoria 
vieții mele. 

Mersul pe urma liniilor de destin este practicat în culturile primitive din întreaga lume, 
care percep natura ca pe un câmp de energie ce vibrează şi pulsează. 

Spre exemplu, aborigenii din Australia înţeleg lumea ca fiind creată de „liniile de cântec" 
- adică de acele trasee invizibile ce reprezintă cărările pe care au mers strămoşii lor şi „au 
cântat" lumea întru existență. în mod similar, în America anilor 1870, Osage, una dintre 
națiunile nativilor americani, au mers pe urma liniilor de destin, ca să afle unde să-şi mute 
tribul. Şeful tribului a ales pentru a se stabili, o zonă din estul Oklahomei - şi a făcut asta, 
după ce a mers în căutarea celui mai bun destin pentru poporul său. Poveştile relatează că 
pământul acela le-a vorbit oamenilor, spunându-le că el va avea întotdeauna grijă de ei. 
într-adevăr, tribul Osage a devenit poporul cel mai bogat pe cap de locuitor, din lume, în 
timpul crizei de petrol din anii 1920, datorită zăcământului de petrol care a fost descoperit 
pe pământul lor. Până în zilele noastre, Osage are contracte cu unii dintre cei mai mari 
producători de petrol. 

în această carte veți învăţa că, după ce v-aţi refăcut trecutul, puteți să vă vindecaţi şi 
viitorul, prin procedeul mersului pe urma destinului vostru cel mai înalt. 

La fel ca națiunea Osage, veţi găsi locurile cele mai bune unde să trăiţi, munca cea mai 
plină de sens pentru voi şi relaţiile care vă vor aduce cea mai mare împlinire. 


PP, 


Arta vindecării `~ 


După ce, în ultimii 20 de ani, am practicat recuperarea sufletului cu sute de pacienţi, am 
ajuns la concluzia că vindecarea profundă se poate întâmpla mai degrabă în timpul a 
câtorva zile sau săptămâni, decât după luni şi ani de zile. Aceasta era înțelepciunea pe 
care o căutasem - un mod de înţelegere ce aparține minţii şi care trece dincolo de 
corpurile noastre fizice, un mod de înţelegere în care mintea este un vehicul pentru starea 
de conştientă şi autorul atât al sănătăţii, cât şi al destinului nostru. 

După două decenii de cercetări în zonele Amazonului şi Anzilor, am adaptat tehnicile 
străvechi, transformându-le în procese pe care le putem folosi ca să reparăm trecutul şi să 
ne vindecăm destinul. Aceste tehnici se întrețes cu descoperiri ştiinţifice din anatomie, 
fiziologie, biologie şi fizică, ceea ce face ca vechile practici de vindecare să devină 
absolut contemporane şi ştiinţifice. în fiecare an, sutele de studenţi veniți la centrul meu 
de studii, Societatea Celor Patru Vânturi, învaţă cum să folosească aceste tehnici pentru a 
se vindeca pe ei înşişi şi pe alţii. 

Dar ce înseamnă să vindeci viitorul? A vindeca, după cum bine se ştie, este altceva decât 
a trata. Deşi vindecarea este adesea însoțită de un tratament, tratamentul singur rareori 
duce la vindecare. 

Spre exemplu, mulţi dintre noi cunoaştem oameni care au suferit o operaţie de bypass 
coronarian, sau cărora li s-a extirpat o tumoră, dar care nu şi-au vindecat relaţiile toxice, 
sau nu şi-au schimbat regimul alimentar; în consecință, boala revine după câteva luni sau 
ani. Sau, cunoaştem persoane care au făcut psihoterapie ani de zile şi totuşi, nici acum nu 
sunt capabile să-şi găsească un partener cu care să aibă o relație sănătoasă, sau să 
depăşească starea de mânie pe care o resimt față de părinții lor. 

Dar cunoaştem şi dintre cei care spun: „Cancerul mi-a salvat viața", pentru că le-a dat 
ocazia să-şi reorienteze fiecare aspect al vieții - de la alimentaţie, la relaţii şi carieră. 

Cu alte cuvinte, tratamentul ține de domeniul medicinii şi implică eliminarea 
simptomelor, în timp ce vindecarea înseamnă să-ți construieşti, mai întâi, un stil de viață 
sănătos, prin eliminarea cauzei care duce la suferință şi boala - şi apoi să-ţi creezi un 
destin plin de sens. Ceea ce facem noi este vindecare. 

Medicina occidentală tratează corpul, psihologia tratează mintea, în timp ce vindecarea se 
îngrijeşte şi de suflet şi de spirit. Poporul Laika crede că lumea fizică este găzduită în 
interiorul tărâmului minţii, mintea este găzduită de tărâmul sufletului, iar sufletul, la 
rândul său, este învăluit de faldurile Spiritului. 

Spiritul este izvorul din care ţâşnesc toate celelalte, este Lumina pură. Ca înţelepţi care 
percep lumea invizibilă a energiei şi spir itului, Laika înțeleg că totul în acest univers este 
făcut din Lumină şi că aceasta creează şi dă formă materiei, în unele lucruri, Lumina este 
foarte densă - cum ar fi în copaci şi pietre - în timp ce în altele este mai fluidă, precum în 
apele râurilor sau în lumina soarelui. Descoperirile ştiinţifice de astăzi confirmă că, atunci 
când privim profund în inima materiei la nivelul ei cel mai profund, nu găsim altceva 
decât vibraţie şi Lumină. Aşa că, lucrând direct cu sufletul şi cu spiritul, putem să 
antrenăm schimbări la toate celelalte nivele - inclusiv la nivelul corpului şi al minții. 
Schimbarea efectuată la nivelul spiritului transformă lumea întreagă. 


272, 


Cum să folosim această carte ™ 


Vă rog să luați aminte la faptul că recuperarea sufletului nu este un lucru care să fie 
abordat cu superficialitate. (De fapt, îmi îndemn studenţii să nu încerce să îndrume pe 
altcineva prin procedura de recuperare a sufletului, până când nu vor fi ajuns să o 
stăpânească foarte bine, practicând pe ei înşişi) 

Tehnicile din această carte vă vor ajuta să parcurgeţi acest proces, dar la început poate fi 
de-a dreptul neliniştitor, pentru că aţi uitat sau v-aţi reprimat traumele adânci, care au dus 
la pierderea sufletului. Totuşi, prin recuperarea acestuia, puteți să vă reintegraţi, în cele 
din urmă, toate aspectele sufletului. 

Procesele descrise în carte au o imensă valoare practică. în fiecare capitol veți găsi 
meditații îndrumate, care vă vor permite să puneţi călătoria în practică şi să o folosiţi în viaţa 
voastră cotidiană Cu cât practicaţi mai mult aceste tehnici, cu atât mai mare vă va deveni 
îndemânarea şi veți fi în stare să vă vindecaţi şi să vă descoperiţi direcția destinului, cu mai multă 
eficienţă. 

îmi dau seama că e greu să citiți exercițiile de călătorie - unele dintre ele fiind destul de lungi - şi 
apoi să închideţi ochii şi să vă amintiţi toţi paşii. Vă sugerez să le înregistraţi, ca să le puteţi 
asculta atunci când sunteți gata să începeţi să călătorii. 

Primul pas pe care trebuie să-l faceți este să înțelegeţi că sufletul şi mintea trăiesc experienţa 
timpului în mod diferit şi că chakrele noastre (centri subtili de energie) au fost marcate de 
traumele pe care le-am suferit - lucru pe care îl voi explica în capitolul următor. 

Să începem. 

Cartea Intâi 


CUM SĂ NE PREGÂTIM 
PENTRU RECUPERAREA 
SUFLETULUI 


Capitolul l Fizica destinului 


Am plecat din laboratorul meu de la universitate, ca să rătăcesc prin Amazon. Timp de 
trei sute de milioane de ani, viaţa verde s-a manifestat aici într-o varietate infinită de 
plante agăţătoare, ferigi şi copaci cu înălțimi de douăzeci de etaje. leri, mi-am tăiat 
piciorul într-o creangă de copac căzută la pământ, iar acum, pe tăietură, s-a format deja 
o mucozitate verde. Mă transform într-un experiment biologic, în carne şi oase. Mâine 
voi ajunge în satul în care trăieşte Don Ignacio. El este un vindecător renumit, un hatun 
Laika, un maestru al călătoriei dincolo de moarte, un om deopotrivă temut şi iubit în 
zonă. Oamenii spun că el poate da de urma destinului tău, aşa cum un alt om ia urma 
unei căprioare prin pădure. 

Există o singură formă de viaţă pe planetă, care are şi simţul umorului. ADN-ul se 
autoexplorează sub formă de broască, tapir, jaguar, om, orhidee, pasăre şi chiar sub 
forma delfinilor cu burta roz, care şi-au făcut drum la şase mii de mile în sus, pe fluviul 
Amazon, ca să se transforme în peşti de apă dulce. Dacă şamanii ar fi avut cunoştinţă de 
existenţa elicei duble a vieţii, cu siguranţă i-ar fi dat un nume de zeu. 


din jurnalul lui Alberto 


Multe culturi primitive din lumea întreagă considera că trupurile noastre, precum şi cele 
ale tuturor celorlalte fiinţe, au centri subtili de energie, cunoscuţi sub numele de chakre - 
vortexuri rotitoare de lumină, în care energia este primită, eliberată şi transferată naturii 
din jur. Există şapte chakre, aşezate de-a lungul coloanei vertebrale. Acestea au formă de 
pâlnie, cu gurile extinzându-se de la doi până la şase centimetri dincolo de suprafaţa pielii 
şi cu vârfurile conectate la coloana vertebrală. Impresiile venite din lumea exterioară sunt 
primite prin aceşti centri de energie: spre exemplu, percepeţi iubirea în inimă, 
sexualitatea, frica şi pericolul în abdomen şi viziunile, în dreptul frunţii. Prin chakre puteţi 
să traversaţi dincolo de tărâmul materiei şi al corpului, în acela al Luminii şi al spiritului. 
Centri subtili de energie sunt înconjurați de un câmp de energie luminoasă, numit şi aură 
(despre care veţi învăța mai multe, în Capitolul al 12-lea). Când se află într-o stare de 

sănătate, fiecare centru vibrează în una dintre cele şapte culori ale curcubeului, dându-i 
aurei strălucire şi radianță. 

Pierderea sufletului este înregistrată în chakrele voastre: fiecare dintre ele conţine toate 
amintirile despre evenimentele dureroase care v-au ţinut legaţi de karma, sau de soartă. 
Traume diferite lezează chakre diferite şi, atunci când una dintre acestea este vătămată, îşi 
pierde resursele vitale. I se scurge combustibilul esenţial şi devine cenuşie, lipsită de 
strălucire, astfel încât emoţiile asociate cu acest centru subtil de energie devin şi ele 
confuze, iar iradierea şi strălucirea câmpului de energie luminoasă se întunecă. în 
capitolele ce urmează, veți învăţa modul în care, în timpul unei şedinţe de recuperare a 
sufletului, puteţi recâștiga şi reinstala aceste resurse vitale, în chakra corespunzătoare. 
După ce aţi călătorit pentru a vă descoperi trauma originară ce a dus la pierderea 
sufletului, veţi fi în stare să-i redaţi chakrei care a fost rănită, esenţa şi energia acelei părți 
de suflet. 


s2, 
Chakrele `™ 

Acum să ne familiarizăm mai bine cu fiecare centru energetic, începând cu chakrele 
inferioare. (Am descris, în detaliu, sistemul cha-krelor, în cartea mea Şaman, vindecător 
şi înțelept, aşa că aici nu voi da decât un scurt rezumat pentru fiecare dintre ele.) 


Chakrele inferioare 


1. Chakra rădăcină se află la baza coloanei vertebrale şi este poarta către Mama Pământ şi către 
feminitate. Când pierderea sufletului are loc la nivelul primului centru, este posibil să vă simţiţi ca 
nişte orfani, lipsiţi de protecţie şi abandonați. începeți să nu mai aveți încredere în ceilalți şi să vă 
căutați siguranţa în lucrurile materiale. Atunci când vindecaţi acest centru, toate sentimentele de 
lipsă şi sărăcie dispar. (în prima şi a doua chakra se află multe dintre poveştile vieților voastre 
anterioare.) 

2. Chakra sacrală se găseşte la patru degete distanță sub ombilic. Ea activează glandele 
suprarenale şi este sediul pasiunii, al sexualităţii şi al conştiinţei primare de sine. Aici îşi au 
domiciliul reacţiile de luptă-sau-fugi (reacţiile la stress), care antrenează producerea de adrenalină, 
pentru a putea întâmpina pericolul, cu vigilență şi viteză mărite. Când pierderea sufletului se 
petrece la nivelul acestei chakre, reacția luptă-sau-fugi este permanent activată. 

Spre exemplu, timp de cincizeci de ani, încă de când, copil fiind, fusese lovită de o maşină în timp 
ce mergea pe bicicletă, clienta mea, Amy, simţise efectele excesului de adrenalină. Deşi nu a fost 
rănită, îşi aducea aminte cum a fost aruncată la pământ şi cum maşina s-a oprit brusc, în momentul 
când ea se afla deja prinsă dedesubt. în consecință, o parte din Amy a rămas „prinsă" sub acel 
automobil, ani de zile, cu frica de a se aventura afară, cu neputinţa de a mai lupta sau fugi. 

Prin recuperarea sufletului, Amy şi-a regăsit partea pierdută care i-a arătat cum să aibă din nou 
încredere că lumea exterioară ei reprezintă un spaţiu sigur şi lipsit de pericole. Atunci când 
vindecaţi chakra a doua, nu mai trăiţi cu frică şi lumea încetează de a mai fi un loc amenințător. 

3. Chakra plexului solar influenţează felul în care vă exprimaţi în exterior. Când este sănătos, 
acest centru de energie vă determină să rămâneți fideli propriei voastre naturi. Dar când pierderea 
sufletului se produce aici, sunteţi predispuşi la sentimente de tristeţe, de ruşine - sau, invers, la 
exacerbarea ego-ului. Nu mai ştiţi cine sunteţi cu adevărat. Când vindecaţi pierderea sufletului în 
acest centru, 

familia şi relațiile personale devin stabile şi conştiinţa de sine devine clară şi precis conturată. 

4. Chakra inimii este localizată în mijlocul pieptului şi reprezintă locul în care împărtăşiți şi 
trăiţi iubirea. Când pierderea sufletului se întâmplă aici, confundați iubirea adevărată cu atracția 
pasională şi puteți deveni obsedaţi de voi înşivă. Dar când acest centru este vindecat, sunteți 
capabili să trăiţi sentimente de iubire dezinteresată şi de iertare. 

Pentru că inima este axul întregului sistem de chakre, de fiecare dată când, în cazul unui client, nu 
primesc o indicație clară despre chakra căreia îi trebuie redată partea de suflet respectivă, o aduc 

în chakra inimii. Energia ei vindecătoare gravitează apoi către chakra care are cea mai mare 
nevoie de aceasta. 


Chakrele superioare 


Toate chakrele inferioare sunt în legătură cu pământul, cele superioare sunt în legătură cu cerul, 
fiind susținute de chakrele Pământului, precum ramurile înalte sunt susţinute de trunchiul 
copacului. 

5. Chakra gâtului este localizată în scobitura de la baza gâtului şi este centrul vostru 
extrasenzorial, conferindu-vă capacitatea de a comunica dincolo de cuvinte. Când pierderea de 
suflet are loc aici, sunteţi predispuşi la tulburări de somn, la teama de a vorbi cu voce tare sau de a 
fi auziţi, la dereglări de greutate şi la incapacitatea de a vă da seama când oamenii nu sunt sinceri 
cu voi. Dacă aveți răni la nivelul celei de-a cincia chakra, veți avea chiar şi dificultăți de a fi 
sinceri cu voi înşivă, în mod consecvent. Când vindecaţi această chakra, puteţi să vă asumaţi 
puterea personală, să vă descoperiţi vocea interioară şi să comunicaţi în mod clar şi adevărat. 

6. Chakra celui de-al treilea ochi este localizată în mijlocul frunții. Aici ajungeţi la înțelegerea 
faptului că voi şi Dumnezeu sunteţi inseparabili - prin această chakra sunteţi capabili să exprimaţi 
Divinul din voi - şi, totodată, să-L vedeţi şi în ceilalţi. Când pierderea sufletului are loc la nivelul 
acestui centru, deveniți exagerat de cerebrali şi deconectaţi de propriile voastre sentimente. Dar 
când îl vinde cati, sunteți în măsură să aveţi experienta adevărului spiritual şi să nu vă mai simțiți 
separați de Divin. 

7. Chakra coroanei se află chiar în vârful capului şi funcționează ca un portal către Cer - la fel 
cum chakra rădăcină funcționează ca un portal către Pământ. Când pierderea de suflet are loc la 
acest nivel, simţiți un îngrozitor sentiment de izolare, dar când centrul este vindecat, puteţi să 
călătoriți energetic prin spațiu şi timp, devenind una cu Cerul şi cu Pământul. (Numai după ce ne- 
am vindecat toate cele şapte chakre, vom putea să ajutăm pe un altul să călătorească şi să-şi 
recâştige acea parte de suflet pe care a pierdut-o.) 


Cele doua chakre adiţionale 


Dacă în multe dintre tradiţiile orientale se presupune că toate chakrele sunt conţinute în corpul 
nostru, Laika spun că mai există încă două chakre, care trec cu mult dincolo de partea noastră 
fizică. 

8. Chakra sufletului pluteşte deasupra capetelor noastre, ca un soare radiant - am văzut această 
chakra ca un nimb în jurul lui Christos şi ca o bandă de lumină, de jur împrejurul lui Buddha. 
Sufletul îşi întinde fire luminoase care ne conectează la râuri şi păduri, la locul în care ne-am 
născut şi la locul în care trăim acum. Aceste fire se extind mai departe, în toată istoria noastră 
personală şi în destinul nostru. în ultimele capitole, veţi învăţa să mergeţi pe urma acestor şuviţe 
de energie - pe care eu le numesc linii temporale - ca să vă vindecaţi trecutul şi să influenţaţi 
viitorul. 

Laika au descoperit că această chakra este marele arhitect al corpului nostru fizic. Când murim, 
cea de-a opta chakra se extinde într-un glob luminos, care învăluie toate celelalte chakre. După o 
perioadă de ispăşiri şi purificare între două încarnări, ea construieşte un alt corp - aşa cum a făcut 
de fiecare dată, de-a lungul a mai multor existenţe. Cea de-a opta chakra este cea care v-a ales 
părinţii biologici şi, totodată, casa şi circumstanţele în care v-aţi născut. 

La fel cum un tâmplar construieşte un scaun şi, mai târziu, îl arde în focul din cămin, fără să simtă 
vreo pierdere, pentru că ştie că poate să construiască cu uşurinţă un altul, cea de-a opta chakra nu 
simte niciun fel de pierdere la moartea unui corp - pur şi simplu, con- 

struieşte un altul. Dacă se întâmplă ca în această chakra să se păstreze înregistrarea unei pierderi 
de suflet, este ca şi cum un defect de design e reprodus în fiecare „scaun" nou (adică, în fiecare 
corp). Aceasta va determina să re-creaţi familii, evenimente şi relaţii similare cu cele din viețile 
voastre anterioare, în încercarea de a vindeca această traumă. 

9. Chakra spiritului îşi are locul în afara câmpului luminos de energie, în centrul întregii creații 
şi face legătura cu infinitul. Aceasta este matricea întregului cosmos, rețeaua luminoasă 
atotcuprinzătoare care transportă energia şi informaţia dintr-o parte a universului în alta. Laika 

sunt capabili să simtă şi să interacţioneze cu această rețea şi folosesc metoda călătoriei, ca „să 
viseze lumea întru materializare", participând în mod conştient la evoluția vieţii pe Pământ. 
Concentrarea atenţiei pe cea de-a noua chakra ne permite să călătorim în trecut, ca să vindecăm 
traume de mult uitate - şi în viitor, ca să ne recuperăm destinul. Amintiţi-vă că nu avem acces la 
chakra sufletului şi la chakra spiritului, până când nu am vindecat traumele şi pierderile de suflet 
din primele şapte chakre. Abia atunci încetăm să ne mai identificăm cu istoria trecutului nostru şi 
ne identificăm doar cu spiritul. 


PP 


Acum-ul fără timp ` 


Pentru noi, fizicieni convinşi, distincţia dintre trecut, prezent şi viitor este o iluzie - dar este una 
care persistă. 


Albert Einstein 


Pentru cei mai mulți dintre noi, timpul este definit de tic-tacul ceasurilor, de calendare, de istoriile 
noastre trecute şi de planurile viitoare. Aţi fost probabil crescuţi în ideea că „timpul zboară ca vân- 
tul" - adică, se mişcă, în mod ireversibil, dinspre trecut către prezent, ca o frunză care cade în apă 
şi apoi o ia la vale. 

Psihologii caută în copilărie cauzele suferințelor prezente, iar medicii caută originea unei suferințe 
sau a unei boli, în istoria medicală personală şi a familiei, iar asta pare a fi un lucru de bun simţ, 
dacă vezi viaţa ca fiind, pur şi simplu, guvernată de cauză şi efect. 

Ştiinţa a numit acest principiu al cauzalității, „lege" - o lege care spune că trecutul îşi revarsă 
întotdeauna informaţiile în prezent. 

Pentru Laika, însă, timpul zigzaghează între mâine şi ieri. Este ca un râu care îşi urmează liniştit 
cursul spre mare, iar dincolo de suprafaţa lui, la mare adâncime, există un curent care curge înapoi 
către izvor - şi înainte, în infinit. 

Deşi cei mai mulţi dintre oameni se mulţumesc să plutească în derivă pe cursul apei, persoane 
înzestrate învaţă cum să călătorească de-a lungul acestor „curenţi temporali", ca să corecteze 
evenimentele care s-au întâmplat în trecut şi să influențeze viitorul. Adică, puteţi să căutaţi, în 
viitor, răspunsul la o întrebare din prezent, iar aceasta va determina sincronicitatea(a trăi 
evenimente care au loc în acelaşi timp - gr. syn+ehronos n. tr **a face descoperiri neaşteptate şi fericite, din 
întâmplare n. Tr) şi serendipitatea(a face descoperiri neaşteptate şi fericite, din întâmplare n. Tr), care vă 
conduc către soluție. Viitorul se revelează întotdeauna şi alimentează cu informație prezentul - 
dacă îl invităm să o facă. 

Veţi învăţa să folosiţi metoda călătoriei, ca să vă eliberaţi de timpul liniar, de cauză şi efect şi să 
invitați viitorul să vă călăuzească, în timp ce călătoriţi, timpul încetează să mai existe - nu există 
decât „acum-ul fără timp", matricea creaţiei - şi ziua de astăzi nu mai izvorăşte din cea de ieri. 
Călătoria vă scoate din încleştarea timpului, într-o stare în care totul se petrece simultan. 

Sub îndrumarea Laika, am învăţat cum să folosesc metoda călătoriei ca să intru în acest „acum-ul 
fără timp" şi să vindec felul în care evenimentele din trecut continuau să trăiască în mine. Cu 
antrenament şi practică, va deveni tot atât de uşor şi pentru voi să vă construiți viața plecând de la 
destin, pe cât eraţi de obişnuiţi, odinioară, să o asamblaţi din fragmentele disparate ale unui trecut 
împins înainte, către ziua de azi. Puteți să navigați printre posibilele destine şi să instalați, în 
prezent, un viitor mai de dorit. 

Călătoria vă va permite să vă eliberați de cauza şi de efectul karmei. Puteţi să vă trăiţi viaţa cu un 
picior în tărâmul spiritului de dincolo de timp şi cu un picior în lumea fizică. Procedând astfel, 
veţi descoperi că cele două tărâmuri împart un teren comun şi că diferenţa dintre trecut şi viitor 
este, cu adevărat, doar o iluzie. 


pa, 


Laptele ne-vărsat ™ 

Capacitatea voastră înnăscută de a percepe că timpul aleargă, simultan, înapoi şi înainte este 
ocultată de faptul că, spre exemplu, nu aţi avut experienţa unui pahar cu lapte „ne-vărsându-se" de 
pe duşumea. Motivul acestei stări de lucruri este principiul entropiei, care derivă din cea de-a 
doua lege a termodinamicii. Acest principiu afirmă că, întotdeauna, dezordinea sau haosul vor 
creşte odată cu timpul. (Nu e nevoie să studiați la universitate, ca să înțelegeţi asta: este suficient 
să aveţi copii.) Această mişcare spre haos este evidentă pretutindeni de jur împrejurul nostru - 
casele noastre au nevoie să fie reparate, ceasurile să fie întoarse - aşadar, e uşor să treci de la 
starea de ordine, a laptelui aflat în pahar, la o stare de dezordine, a cea a laptelui răspândit pe 
podea - de la trecut la viitor, dar nu şi invers. Mişcarea spre dezordine pare inevitabilă, iar 
universul pare să moară de o moarte înceată, inevitabilă. 

Totuşi, sistemele vii sfidează această a doua lege: viaţa caută ordinea, frumuseţea şi complexitatea 
şi detestă haosul. Organitele se adună ca să formeze celule, ce se grupează pentru a forma ţesuturi, 
care, la rândul lor, se unesc ca să devină organe, care se strâng la un loc sub formă de oameni, 
vulturi şi toate celelalte fiinţe vii. în timp ce lucrurile lipsite de viaţă din univers se distrug, viaţa 
continuă să se clădească în flori frumoase, stejari şi balene. 

în anii pe care i-am petrecut studiind cu Laika, am trăit experienţa felului în care procedeul 
călătoriei ne permite să accesăm regiuni din creier, ce ne pot ajuta să ne eliberăm de a doua lege a 
termodinamicii, în fizică, acest proces se numeşte principiul non-localizării. 


APA, 


Principiul non-localizării `~ 


Fizica cuantică ne-a arătat că, atunci când se trimit doi fotoni de lumină în direcții opuse 
şi unul din ei trece printr-un polarizator, celălalt este şi el afectat în mod instantaneu, ceea 
ce sugerează că între ei nu intervine nici timpul, nici distanța. Acesta este principiul non- 
lo-calizării - sau, altfel spus, capacitatea de a influenţa evenimentele la distanță sau prin 
timp. 

Non-localizarea are doua caracteristici: (1) nu este necesară nici o energie sau forță intermediară 
ca ea să se producă - e nevoie doar de intenție, adică de dorinţa ca ea să se producă; şi (2) nu 
există nici diferență de timp şi nici de spaţiu - adică, nu există nici un mesaj care să călătorească 
din prezent spre trecut, sau spre viitor. Capacitatea de a influenţa evenimentele nu se diminuează 
cu timpul, sau din cauza distanţei. Cu alte cuvinte, nu avem un moment acum, ver-sus un moment 
atunci; dimpotrivă, totul se petrece în mod simultan. 

Dovada existenței non-localizării la nivel cuantic este o descoperire ştiinţifică revoluționară de 
dată recentă, dar Laika au înţeles de mult că evenimentele aflate la distanță sunt legate între ele. 
Experienţa care se apropie cel mai mult de acest principiu ne-a fost dată, celor mai mulţi dintre 
noi, prin rugăciune, care ne este familiară tuturor (fie că o practicăm sau nu). Cel puţin 23 de 
studii ştiinţifice riguroase au furnizat dovezi despre puterea rugăciunii de a vindeca oamenii la 
distanță. Dar acest lucru este valabil şi în cazul studiilor făcute asupra plantelor. Un astfel de 
studiu a descoperit că boabele de fasole încolţesc mai repede, atunci când se fac rugăciuni pentru 
ele. în acest caz, fenomenul nu poate fi explicat de către psihologie sau considerat a fi „efect 
placebo" - la urma urmei, nu poţi convinge mintea unei boabe de fasole să crească mai repede, sau 
să reziste la boli. 

Dacă am înţeles că rugăciunea poate influenţa evenimente aflate la distanță, sau poate să producă 
vindecarea de la distanță, atunci de ce să nu avem şi puterea de a influenţa evenimentele care s-au 
întâmplat deja? Un studiu publicat în British Journal of Medicine {Jurnalul britanic de medicina) 
pune în discuţie rezultatele unui experiment de rugăciune retroactivă. într-un spital, cu ajutorul 
calculatorului, cercetătorii au aşezat în două grupuri organizate la întâmplare, dosarele din ultimii 
zece ani, ale 5000 de pacienţi care sufereau de infecții în sânge. Pentru unul din grupuri s-au făcut 
rugăciuni, pentru celălalt, nu. Apoi, cercetătorii au verificat arhivele şi au descoperit că acei 
pacienţi pentru care se spuseseră rugăciuni experimentaseră perioade de spitalizare şi de febră mai 
scurte, cu toate că rugăciunile fuseseră făcute cu zece ani după ce pacienţii au fost externați. 
Pacienţii au primit beneficiul rugăciunilor, datorită naturii non-locale 

a timpului. Timpul rugăciunii era, de fapt, concomitent cu timpul bolii - deoarece, în Eternui 
Prezent, totul se întâmplă simultan. 

Non-localizarea explică şi de ce multe dintre evenimentele pe care le considerăm de natură 
„paranormală" sunt simple fenomene naturale. Spre exemplu, în 1898, în romanul Futility 
(Inutilitate), de Morgan Robertson, care a fost scris cu 14 ani înainte ca Titanicul să fie lansat la 
apă, era descris, cu lux de amănunte, un vas fictiv numit Titan. Similitudinile dintre vasul real şi 
cel fictiv erau extraordinare: fiecare avea două catarge şi trei elice, fiecare avea pretenţia de a fi de 
nescufundat, fiecare avea o capacitate de 3000 de pasageri şi un număr insuficient de bărci de 
salvare şi amândouă s-au ciocnit cu iceberguri în luna aprilie. Este aceasta o simplă coincidență, 
sau scriitorul a găsit această pistă în viitor şi a văzut soarta probabilă a Titanicului? 

Experimentele fizicii cuantice au demonstrat că Universul ar putea să fie conectat într-un fel pe 
care nu îl putem percepe, la un nivel care include propria noastră conştiinţă şi intenţie. Putem să 
fim siguri că totul în univers este interconectat într-o matrice luminoasă, care nu cunoaşte distanță, 
trecut sau viitor. 

Metoda călătoriei este o tehnologie străveche, care permite interacțiuni intenţionate cu o energie 
invizibilă, din care facem parte cu toţii. Prin metoda călătoriei, am învăţat că pot lăsa deoparte 
identificarea cu Sinele meu rănit şi cu evenimentele dureroase din trecutul personal. Mi-am 
descoperit destinul, care îmi fusese tot timpul la îndemână, dar care nu se împlinise. 

în capitolele ce urmează, veți învăţa tehnici cu care să vă vindecaţi traumele trecute şi cu care să 
vă schimbaţi destinul. Veţi descoperi hărți străvechi, pentru a explora cele patru spaţii ale 
sufletului - iar vechile mituri care descriu călătoria eroului vă vor servi drept ghid. Dar, mai întâi 
trebuie să facem distincţia între destin şi soartă... ceea ce ne conduce la Capitolul al 2-lea. 


Capitolul al 2-lea Transformarea sortii în destin 


Am descoperit că, de fapt, ştiinţa nu e decât o metaforă a naturii - dar nu natura însăşi. 
Este o metaforă care a înlocuit vechile poveşti despre zeii cerului şi ai Pământului. Nu-l 
mai îmbunăm pe zeul fulgerului sau al vântului. Acum putem explica felul în care 
fronturile de presiune atmosferică joasă produc furtuni tropicale - dar, în acest proces, 
am pierdut misterul şi minunea Creaţiei. Ştim de ce albinele sunt atrase de flori, dar 
uităm să mirosim trandafirii, sau să fim precum crinii câmpului... 

Azi dimineaţă am ajuns la casa lui don Ignacio, urmând o potecă lată de doar şaizeci de 
centimetri. Aici totul este supradimensionat, încălcit şi umed. Locuieşte într-un sat - sau, 
mai degrabă, o familie mai mare - la capătul râului Madre de Dios, Mama lui Dumnezeu, 
întreb un băiat şi îmi spune că satul se numeşte „EI Infier-no", adică ladul. Pretutindeni 
în jurul meu sunt copaci de mărimea unor clădiri cu mai multe etaje. Acesta este 
pământul uriaşilor. Deasupra mea se rotesc papagali, în spatele meu râul curge lin... iar 
mie mi separe un paradis. ladul se află acolo de unde am venit eu, acolo unde betonul a 
acaparat natura. El Infierno. „E din cauza păsărilor”, îmi va spune, mai târziu, Ignacio - 
„ţipă încontinuu, ca nişte misionari”. 


din jurnalul lui Alberto 


Deşi cei doi termeni sunt adeseori folosiți alternativ, există o di-ferență însemnată între 
soartă (care, în tradițiile estice, este cunoscută sub numele de karma) şi destin (numit, 
acolo, dharma). Soarta este cursul care a fost predeterminat de către familie, de istoria 
personală, de genele şi de traumele noastre emoţionale. Uneori auzim spunân-du-se 
despre întâlnirea dintre două persoane sau despre o relaţie care se destramă, că „a fost 
sortit să se întâmple aşa”. în multe culturi primitive, vindecătorii identifică două tipuri de 
boli: cele care vin de la Dumnezeu şi cele care vin de la om. Chiar dacă s-ar întâmpla să 
aibă simptome identice, dacă o boală este văzută ca venind de la Dumnezeu, vindecătorul 
nu poate face nimic altceva, decât să uşureze durerea. 

Cu alte cuvinte, soarta este acea serie de evenimente - predeterminate şi aparent 
inevitabile - care ni se întâmplă. Pare să fie de neevitat şi ne urmăreşte în viaţă, la tot 

pasul - spre exemplu, părăsim un soț, numai ca să dăm peste acelaşi tip de relaţie, cu un 
altul. Soarta este, de asemenea, fatală. Are, de fapt, aceeaşi origine ca şi cuvântul 
fatalitate(în limba engleza, soarta, fate şi fatalitatea, fatality, provin din acelaşi cuvânt 
latin fatum, destin, şi din formele sale fatalis, care ţine de destin, şi fatalitas, necesitate 
fatală, n. tr.) Destinul, pe de altă parte, este scopul şi vocaţia unei vieţi şi poate fi 
descoperit şi realizat. Vechii greci aveau credinţa că soarta era toarsă dintr-un fir anume şi 
că, odată ce acesta era ţesut într-o pânză, ea devenea ireversibilă - dar tot ei vedeau în 
destin o forță sau un agent care putea interveni ca să re-țeasă pânza sorții. Ceea ce cred eu 
este că destinul se poate manifesta şi fără intervenţie Divină - dar acest lucru cere ca voi 
să deveniți conştienţi de traumele trecutului şi să răspundeţi la chemarea cu care v-aţi 
născut. Astfel, puteţi să ţineţi cârma pe parcursul propriei vieți. 

Destinul vă permite să vă transcendeţi soarta şi să trăiţi liberi de programarea emoţională 
şi genetică negativă. Păşind înainte pe drumul destinului vostru, vă puteţi elibera de o 
predispoziţie moştenită de a vă îmbolnăvi de cancer de sân sau la boli de inimă, sau de a 
retrăi o istorie emoţională care vă determină să vă recăsătoriți, de fiecare dată, cu varianta 
la zi a aceluiaşi soț nepotrivit. Destinul vă îngăduie să navigaţi prin viaţă, în loc să vă 
poticniți la tot pasul. Când fa ceti pasul înainte pe calea destinului, sunteţi-în măsură să 
participaţi, în mod conştient, la propria voastră evoluţie. 

Biologii şi Laika înţeleg în mod diferit fenomenul evoluţiei. Biologii cred că ea are loc doar între 
generaţii - adică, s-ar putea ca generaţia copiilor noştri să fie mai deşteaptă şi mai sănătoasă decât 
suntem noi, dar este prea târziu ca să mai apară schimbări în generația de acum. Ştiinţa crede că 
genele noastre nu pot fi schimbate şi că nu se poate să nu moştenim anumite trăsături şi tendinţe, 
de la generația precedentă. Aşa că, o predispoziţie genetică care se transmite în familia voastră a 
pecetluit deja soarta copiilor voştri. Cancerul ma-mar, pe care l-aţi moştenit de la mama voastră, 
aşteaptă doar să se manifeste, iar boala de inimă, care vă vine pe linie paternă, va ţâşni ca un 
resort ceva mai târziu, de-a lungul vieţii. Dar Laika înţeleg că evoluţia se întâmplă în interiorul 
generaţiilor, astfel încât puteţi într-adevăr să rearanjaţi straturile codului vostru genetic, ca să vă 
restructurați ADN-ul şi să va schimbaţi soarta genetică. 

Eu am credinţa că putem să ne schimbăm destinul, în aşa fel încât copiii noştri să moştenească 
trăsăturile vindecate pe care le dezvoltăm pe parcursul vieţii, pe măsură ce desfacem încă un strat 
al codului genetic. Prin metoda călătoriei, putem să găsim pista unui destin în care să ne vindecăm 
şi să îmbătrânim în mod diferit, unul în care evităm să materializăm bolile de care au suferit 
strămoşii noştri, sau să retrăim traumele copilăriei. Călătoria ne poate îndruma cum să creştem 
corpuri noi, pe baza nu doar a informaţiei primite de la cei ce am fost în trecut, dar şi de la cei ce 
vom fi peste 10.000 de ani. 


472, 


Căutarea lui Parsifal ` 


Mitul din secolul al XH-lea despre Parsifal, care a pornit în căutarea Sfântului Graal, ilustrează 
modul în care ne putem căuta şi descoperi propriile potire sfinte, transformându-ne astfel soarta, 
în destin. Pentru că această legendă a fost cât se poate de durabilă şi influentă de-a lungul istoriei, 
am ales-o ca să ne ajute să înțelegem aventura căutării destinului. 

La începutul poveștii, Parsifal este un băiețel răsfățat. Mama sa, Inimă-tristă, şi-a pierdut deja 
soțul şi doi fii, în luptă. Temându-se că Parsifal va dori să le calce pe urme, să devină cavaler şi să 
moară de o moarte la fel de îngrozitoare, îl creşte în pădure, departe de civilizație. Inimă-tristă îşi 
trăieşte viaţa doar cu scopul de a-şi proteja fiul, de la a-şi trăi viaţa. 

într-o dimineață, pe când se juca în pădure, Parsifal dă peste un grup de cinci cavaleri 
înveşmântați în armuri strălucitoare, care purtau nişte sulițe lungi - şi este atras, în mod irezistibil, 
de lumea lor de aventură. Este atât de fascinat de cavalerii eleganți şi de podoabele lor, încât se 
hotărăşte să îşi părăsească imediat casa şi să devină el însuşi cavaler. îngrozită, mama sa îl roagă 
să nu o părăsească, dar Parsifal este hotărât să călătorească până la curtea Regelui Arthur şi să se 
alăture legendarei sale Mese Rotunde. 

Tânărul primeşte binecuvântarea de la mama scăldată în lacrimi, odată cu un veşmânt simplu, 
țesut în casă, pe care va trebui să-l poarte mereu. Ea îi mai spune că trebuie să respecte toate 
femeile, să nu fie curios şi să nu pună nicio întrebare. Cu aceste daruri şi sfaturi, Parsifal porneşte 
la drum, în aventura sa de a deveni cavaler şi de a-şi duce soarta la împlinire. 

Când băiatul ajunge la curtea Regelui Arthur, îmbrăcat în veşmântul grosolan, ţesut de mama sa, 
şi cere să fie înnobilat, flăcăul de la ţară este dat afară din sală, în hohote de râs. Dar Parsifal 
insistă, o dată şi încă o dată, până când, în sfârşit, i se acordă o audienţă la rege. Printre curteni se 
afla şi o încântătoare fecioară care, de şase ani nici nu a râs şi nici nu a zâmbit. Legenda spunea că 
nu va râde din nou, până ce nu se va ivi cel mai bun cavaler din lume. Văzându-l pe Parsifal, ea 
izbucneşte în râs, încântată, luând toată curtea prin surprindere. Cine este băiatul acesta, care a 
făcut ceea ce nici un altul nu a fost în stare să facă? Este cu putinţă ca nechibzuitul şi nepriceputul 
Parsifal să fie, cu adevărat, cavalerul pe care îl aşteptau? Regele îi spune lui Parsifal că, mai 
înainte de a se alătura Mesei Rotunde, trebuie să se lupte cu Cavalerul Roşu, cel mai de temut răz- 
boinic din regat, şi să-l înfrângă. îi mai spune că trebuie să câştige prin luptă şi să-şi însuşească 
calul şi armura acestuia. Parsifal îl provoacă la luptă pe temutul cavaler şi, în pofida lipsei sale de 
experienţă, îl omoară cu o lovitură norocoasă. Victorios, îşi pune armura Cavalerului Roşu peste 
haina sa țărănească, iar Arthur îi acordă titlul de cavaler. 

Următoarea sarcină a lui Parsifal este să găsească Sfântul Graal şi să-l readucă la curtea regelui. 
Un bătrân înțelept, Gournamond, îi oferă învățături prețioase şi îl îndrumă în căutările sale. EI îl 
sfătuieşte că, dacă va ajunge vreodată la Castelul Graal-ului şi va găsi relicva sfântă, trebuie să 
pună întrebarea următoare: „Cui îi slujeşte Graal-ul?" 

înainte de a pleca în aventura sa de cavaler, Parsifal se hotărăşte să-şi viziteze mama, ca să-i arate 
realizările sale - dar când ajunge la uşa ei, află că a murit de supărare, imediat după plecarea sa. 
Sfâşiat de vinovăţie, Parsifal îşi continuă călătoria şi, curând, o găseşte pe Blanche Fleur (Floare 
albă), o domniţă frumoasă, al cărei castel este asediat. Aceasta îl imploră pe Parsifal să o salveze, 
iar el se aruncă în luptă, înfrângându-i cu vitejie pe atacatori şi redobândind pentru ea, regatul. 
După bătălie, el petrece cu Blanche Fleur o singură noapte, în castitate, iar în zorii zilei îşi 
continuă drumul pe urma Sfântului Graal. 

într-o bună zi, pe când îşi căuta un culcuş la vreme de seară, Parsifal întâlneşte nişte țărani care îi 
spun că, pe o distanță destul de mare, nu există nici un adăpost. Dar nu peste mult timp, se 
întâlneşte cu un bărbat care pescuia într-o barcă, pe lac. Pescarul îl invită să tragă la casa sa, aflată 
nu departe, îl îndrumă cum să ajungă acolo şi îl trimite înainte. Spre surprinderea tânărului 
cavaler, casa pescarului este, de fapt, legendarul castel al Graal-ului. Când Parsifal trece dincolo 
de şanţul de fortificaţie, ajunge la un castel somptuos, un loc de vis, cu o curte de 400 de cavaleri 
şi doamne, ce îl înconjoară pe Regele Pescar care zace doborât de durere pe un pat şi suferă de pe 
urma unei răni nevindecate la coapsă - rană pe care o primise cu mult timp în urmă. Parsifal şi dă 
seama că omul pe care I-a luat drept un simplu pescar era, de fapt, Regele Pescar. 

Are loc un mare banchet, în timpul căruia Regele Pescar îi dă lui Parsifal o sabie. în cursul 
festivităţii, Sfântul Graal este adus şi trecut din mână în mână. Toată lumea bea din el şi fiecăruia i 
se împlineşte o dorință, cu excepţia lui Parsifal şi a Regelui Pescar, acesta din urmă neputând să 
bea din pocal, până ce nu i se va fi vindecat rana. în tot timpul mesei, Parsifal păstrează tăcerea - 
aşa cum l-a sfătuit mama sa, ca nu care cumva să pună vreo întrebare. Toată curtea îl priveşte cu 
atenţie, căci aşteptau de mult timp ca profeția lor să se împlinească -legenda spunea că, într-o 
bună zi, un tânăr neştiutor va apărea la castel si va pune „întrebarea Graal-ului", eliberând astfel, 
în sfârşit, puterea acestuia şi vindecându-l pe rege. 

Dar Parsifal nu rosteşte o vorbă, iar a doua zi dimineața găseşte castelul gol. Pleacă mai departe, 
cu sabia cea nouă la cingătoare, în timp ce, în urma lui, Castelul Graal-ului se face nevăzut. în anii 
ce au urmat, el îşi continuă desăvârşirea în arta cavalerească, cu o lungă serie de fapte vitejeşti - 
omorând balauri, învingându-i pe cavalerii care-i sunt duşmani, salvând frumoasele fecioare şi 
atingând măreţia pe care Regele Arthur o văzuse în el. Faima bravurii sale se răspândeşte şi 
ajunge până la urechile Regelui Arthur, care cere să-i fie adus din nou la curte. în onoarea lui se 
organizează un mare festival şi un turnir, unde i se acordă cele mai mari onoruri şi cel mai mare 
respect între toţi cavalerii. Dar, în toiul sărbătoririi, îşi face apariţia o vrăjitoare bătrână. în fața 
tuturor, ea recită o litanie a multelor păcate şi greşeli ale lui Parsifal, dintre care cel mai cumplit 
este eşecul lui de a pune întrebarea Graal-ului, când a avut această ocazie. Umilit de către 
vrăjitoare, Parsifal porneşte încă o dată la drum, în căutarea castelului Graal-ului - dar tot ceea ce 


19 


găseşte sunt doar alte bătălii şi alte încercări. într-o zi, în toamna vieţii sale, întâlneşte, în sfârşit, 
un grup de pelerini care îl ceartă că poartă armură în Vinerea Mare, una dintre cele mai sfinte zile 
ale anului. Aceştia îl conduc până la un bătrân eremit, care trăia în adâncul pădurii şi care, precum 
vrăjitoarea de dinaintea sa, îl mustră aspru pentru că a ratat ocazia de a pune întrebarea Graal-ului. 
Când Parsifal îşi dă jos armura şi îşi dezbracă haina ţărănească pe care o purtase atâţia ani, 
eremitul îl îndrumă, în sfârşit, la Castelul Graal-ului. Acum, la capătul anilor săi de aventură, 
primeşte o nouă ocazie de a-şi dovedi valoarea, în cea mai importantă dintre sarcinile sale. 

Parsifal găseşte castelul, păşeşte înăuntru şi pune întrebarea magică („Cui îi slujeşte Graal-ul?") Şi 
iată că, în cele din urmă, se pot bucura cu toţii. Sfântul Graal este trecut din mână în mână, de jur 
împrejurul mesei, Regele Pescar poate şi el să bea din cupă şi este, în sfârşit, vindecat. 


APA. 


Ce avem de învăţat de la Parsifal ii 


Mitul acesta ne povesteşte despre ceea ce se cere de la noi ca să ne schimbăm viața dintr-una în 
care suntem controlați de soartă, în-tr-una în care ne împlinim, pur şi simplu, destinul. La 
începutul poveştii, Inimă-tristă îşi trimite înlăcrimată fiul să-şi urmeze drumul, îmbrăcat cu 
veşmântul pe care ea i l-a făcut, avertizându-l să nu pună nici o întrebare şi să respecte 
frumoasele fecioare. Şi apoi moare, materializând coşmarul cel mai rău cu putință pentru orice 
„băiat bun", răspunzător de faptele sale - acela că, dacă îşi părăseşte mama şi trăieşte independent, 
ea cu siguranță va muri. 

Haina ţesută în casă reprezintă blestemul strămoşilor lui Parsifal, trauma originară produsă de 
mamă, care îl împiedică să se maturizeze. Cât timp poartă acest veşmânt, relaţia cu mama sa este 
înghețată într-o stare de imaturitate şi dependență. Şi, pentru că mama sa l-a rugat să nu o facă, 
băiatul nu reuşeşte să pună întrebarea Graal-ului. în felul acesta, pierde ocazia crucială ce i-a fost 
dată în tinereţe - aceea de a păşi înainte, pe calea destinului său. îi va trebui o viață întreagă să 
regăsească această şansă. în mod similar, multora dintre noi ne este dat să sorbim din Graal, la 
începutul vieţii - ocazii preţioase care îşi fac cunoscută prezenţa, de exemplu, sub forma persoanei 
potrivite cu care să ne căsătorim, sau a carierei potrivite pe care să o alegem - dar noi ratam ocazia 
de a face acest pas. Şi apoi trec ani mulţi până să regăsim drumul ce duce la destin şi la vocaţia 
noastră adevărată. 

în multe dintre culturile şi civilizațiile lumii - precum Hopi, celtică, sau Yoruba din Africa sub- 
sahariană - când un băiat atinge vârsta adolescenței, este învăţat să îmbrățişeze Pământul ca pe o 
mamă eternă şi să considere Cerul ca pe un tată în care se poate încrede. El învaţă că locul său este 
undeva în lumea cea largă - mama şi tatăl său biologic nu mai pot avea grijă de el. Acest lucru nu 
se mai întâmplă în culturile occidentale, unde încercăm să ne ocrotim copiii de lumea din afară. 
Riturile de trecere, precum bar mitzvah, confirmarea, sărbătorirea împlinirii vârstei de 18 ani, sunt 
destinate să le deschidă copiilor noştri poarta spre maturitate şi independență... dar au ajuns să fie 
lipsite de acest înţeles şi s-au transformat în petreceri, de dragul festivităţii şi al cadourilor. Mulţi 
dintre noi nici nu am tăiat şnurul care ne leagă de şorţul mamei şi de copilărie, aşa că ne petrecem 
prea mulți ani din viață, învinuindu-ne mamele pentru problemele noastre, sau dând fuga acasă, la 
părinți, ca să ni le rezolve ei. 

Precum Parsifal, suntem ținuți pe loc de legăturile părinteşti, care ne constrâng, ne înăbuşă, 
împiedicându-ne să ne vindecăm propriile răni - şi, la fel ca şi el, trebuie să ne dăm jos hainele 
făcute în casă, ca să ne putem găsi locul în lume. 


272, 


veo 


Bătrâna vrăjitoare şi demonul” 


O mulţime de oameni conspiră să ne ţină legați de soarta noastră. Spre exemplu, când Parsifal o 
găseşte pe Blanche Fleur (Floare-albă) - al cărei nume însuşi este simbolul suprem al purității - ea 
devine inspiraţia lui pentru întreaga viață, determinându-l să protejeze ceea ce este pur şi să lupte 
pentru bine, împotriva răului. Urmând sfatul mamei sale, Parsifal nu va consuma niciodată iubirea 
lui pentru Blanche Fleur şi refuză să îşi îngăduie să o seducă, sau să se lase sedus de ea. Singura 
lor noapte petrecută împreună este lipsită de intimitate şi nu va mai exista, vreodată, o a doua. în 
mod evident, dacă Blanche Fleur ar fi fost o femeie reală, această „relaţie" ar fi o caricatură 

absurdă, idealizată până în pragul suferinței. Vă puteți imagina oare, cum ar fi să vă petreceți toata 
viața, căutând o femeie de o puritate absolută? Tânjind după o femeie cu care aţi petrecut o 
singură noapte? Cu siguranţă, nici o femeie în carne şi oase nu se va putea vreodată compara cu 
această viziune idealizată! De aceea, este important să vedem în Blanche Fleur ceea ce Carl Jung a 
numit „anima", sau femininul interior. Anima este cuvântul latinesc pentru „suflet”. Când vă 
recuperaţi întregimea sufletească şi o luaţi drept călăuză, vă puteţi elibera de blestemul strămoşilor 
şi de vieţile lor de suferinţă şi boală. 

Grecii numesc acest aspect al sufletului, daimon - adică spiritul cel bun, sau îngerul nostru păzitor. 
Daimon-ul ne va călăuzi de-a lungul vieţii, atâta timp cât respectăm anima şi îi rămânem fideli. 
Dacă un om îi rămâne fidel ghidului său interior, el va evolua şi se va maturiza - dar dacă îşi evită 
femininul interior, va încerca, în schimb, să-l găsească într-o formă fizică şi să se căsătorească cu 
imaginea sa idealizată, în locul unei femei reale. E posibil să treacă de la o femeie la alta, 
căutându-şi, în mod inconştient, femininul interior sub formă corporală şi insistând ca partenera să 
se potrivească cu iluzia pe care şi-a făcut-o despre cum ar trebui să arate şi să fie aceasta. în mod 
similar, dacă o femeie este sedusă de mitul frumuseţii fizice, nu va fi niciodată capabilă să-şi 
descopere frumuseţea femininului interior. 

Mitul lui Parsifal ne reaminteşte că nu ne este întotdeauna uşor să rămânem fideli daimon-ului 
nostru. Şi, din acest motiv, la curte îşi face apariţia bătrâna vrăjitoare: ca să-l dea în vileag pe 
bărbatul ale cărui defecte se află ascunse sub armură. Vrăjitoarea sau bătrâna este daimon-ul care 
reapare şi pretinde să i se acorde atenţie. Această figură apare în multe mituri, poveşti populare şi 
legende, drept purtătorul de cuvânt al adevărului - spunându-i de obicei eroului, acel lucru pe care 
el nu vrea să-l audă, arătându-i care sunt părțile sale de suflet pe care le-a neglijat. în propriile 
noastre vieți, bătrâna vrăjitoare vine la noi ca o „trezire la realitate" neplăcută, sau ca o experiență 
de viaţă definitorie, cum ar fi ruperea unei relaţii importante, o concediere, o suferință fizică, o 
criză sau un divorț, sau pierderea a ceva ce am considerat esențial pentru ființa noastră. în mitul 
lui Parsifal, rostul vrăjitoarei este acela de a-i arăta eroului nostru că, în pofida faptului că are 
imaginea unui cavaler onest, ceea ce se află în interiorul său este ceva nesănătos - şi-a pierdut 
sufletul. El a rămas fixat pe o unică ţintă -aceea de a-şi căuta Sinele exterior - renunțând în schimb 
la daimon-ul său. Până la sfârşitul poveştii, veşmântul şi armura sa de cavaler au devenit o 
închisoare de realizări materiale, iar el este pierdut înăuntrul ei. Nu cunoaşte iubirea sau 
compasiunea umană şi a dat greş în singura dintre căutările sale care are vreun înţeles: găsirea 
Graal-ului. 

Atunci când vrăjitoarea cea bătrână îl umileşte, expunând toate aspectele sale întunecate şi niciuna 
dintre faptele sale glorioase, Par-sifal este distrus. Tot ceea ce a considerat a fi de preţ, a fost arătat 
ca fiind o farsă. în mijlocul acestei pustiiri, el este forțat să-şi reevalueze scopul vieții şi să-şi pună 
întrebarea: „Care este rostul vieţii mele?" Acesta este pentru Parsifal momentul de cotitură - 
momentul crucial în care, în sfârşit, este constrâns să se întoarcă înapoi, la ceea ce căuta în mod 
special, pe parcursul vieţii sale. 

Şi totuşi, în pofida acestei experienţe, Parsifal nu ştie să facă altceva decât ceea ce a făcut din 
totdeauna. Se întoarce la calul şi la armura sa - dar acum, realizările sale cavalereşti nu mai au 
pentru el nici un fel de semnificaţie. El ştie că, în ciuda năzuinţei sale spre ceva mai plin de sens, 
este prins în cercul vicios al sorții, jucând un rol pe care l-a preluat de la tatăl său, fiind 
înveşmântat în haina ţesută de mama sa. 

Vrăjitoarea este femininul sacru - sufletul - care îşi face apariţia sub forma unei femei bătrâne şi 
înțelepte. După ce a fost neglijat ani şi ani, iese din nou la suprafață, ca să-l trezească pe Parsifal 
la realitatea faptului că trece prin viață fără bucurie şi fără să aibă habar cum ar putea să repare 
acest lucru. în această stare îl găsesc pioşii pelerini, atunci când îl întreabă de ce este îmbrăcat de 
luptă, într-una dintre cele mai sfinte zile din calendarul creştin. Ei îl conduc în adâncul pădurii - 
un alt simbol al femininului întunecat. Bătrânul eremit îl pune pe calea ce îl va conduce la 
Castelul Graal-ului, unde, în cele din urmă, este în stare să-şi recapete vocea şi să întrebe: „Cui îi 
slujeşte Gaal-ul?" 

Lui Parsifal îi este, în sfârşit, îngăduit să scape de soarta unei vieţi şi a unei morți prin sabie, 
precum au avut parte tatăl şi frații lui înaintea sa, iar acum poate să trăiască o viaţă spirituală. 
Castelul Graal-ului este o metaforă pentru atingerea destinului - cel care i-a stat din totdeauna la 
îndemână. Trebuia doar să fie gata pentru el. Când, în sfârşit, priveşte în interiorul său, îşi dă 
seama-că şi Castelul Graal-ului şi Sfântul Graal sunt doar la câțiva paşi depărtare şi pot fi atinse. 

Una dintre lecţiile pe care le avem de învăţat din această poveste este că, deşi soarta poate să ne 
pară inevitabilă, castelul Graal-ului. (destinul nostru) ne aşteaptă, întotdeauna, după colț. Desigur 
că în viaţă există momente când ne trezim întrebându-ne: „Care e scopul vieţii mele?". în mod 
tradițional, povestea lui Parsifal este folosită pentru a pune în lumină aventura căutării de o viață 
în cazul bărbaţilor, dar şi femeile se confruntă cu aceeaşi dilemă: „Când voi sfârşi, oare, cu toate 
bătăliile?" se întreabă toți. „Oare când voi putea să-mi las, în sfârşit, sabia din mână?" Mitul lui 
Parsifal ne sugerează că, după ce în cea mai mare parte a vieţii am rătăcit drumul, în cele din 
urmă, pentru a ne împlini cu adevărat menirea, trebuie să ajungem în punctul în care ne predăm 
unei puteri mai mari decât noi înşine - fie ea Dumnezeu, fie menirea vieţii, sau o altă formă a 
Graal-ului. în capitolele ce urmează, ne vom îmbarca în aventura acestei căutări, folosin-du-ne de 
facultăţile „creierului Divin”. 


ara, 


Cele patru regiuni ale creierului 


Motivul pentru care legendele regelui Arthur au devenit atât de profund gravate în imaginaţia 
colectivă, este acela că ele prezintă călătoria vieţii pe care fiecare dintre noi trebuie să o facem 
pentru a ne descoperi destinul. Putem merge către împlinirea destinului nostru pe parcursul mai 
multor ani (sau a mai multor vieţi), sau putem călători către teritorii sacre şi tărâmuri mitice, într- 
un timp mult mai scurt, folosind procesul călătoriei interioare. 

Călătoria nu este un exerciţiu de imaginație pentru Laika - ci unul foarte real. Acest lucru este 
greu de înţeles pentru occidentalii ca noi, deoarece suntem conduşi atât de mult de percepte şi 
reguli. Facem distincţia între ceea ce se supune unui set de reguli previzibile (ca, de exemplu, 
legile fizicii) şi ceea ce este imaginat. Laika admit că totul este o imaginat. Orice percepem este o 
proiecţie a lumii noastre interioare, iar lumea exterioară oglindeşte perfect condiția sufletului 
nostru. Ceea ce credem noi despre lumea imaginaţiei noastre, înțelepții din vechime consideră a fi 
la fel de real şi tangibil ca însăşi lumea noastră fizică. 

Pentru a accesa lumea imaginară, este necesar să intrăm într-o stare specială de conştiinţă, care 
este foarte diferită de starea de conştiinţă cotidiană. Acestea sunt stările cultivate de către mistici, 
călugări, sfinţi şi yoghini; este acea „minte tăcută" menţionată de către Laika şi Budişti. Această 
stare înaltă de conştiinţă ne oferă accesul la creierul nostru Divin. 

Deşi creierul nostru nu creează conştiinţa - şi e mult mai probabil ca această conştiinţă să fi creat 
creierul, ca pe o modalitate de a se percepe pe sine - există regiuni ale creierului care devin active, 
atunci când intrăm în anumite stări de conştiinţă. De exemplu, când suntem furioși, există o zonă 
în creier care se activează, în timp ce alte regiuni devin active atunci când suntem fericiţi, 
îndrăgostiţi, sau într-o stare extatică meditativă. Asta, deoarece creierul uman este împărțit în 
patru „sub-creiere", care s-au dezvoltat în diferite stadii de evoluţie. Fiecare domină un anumit 
aspect al naturii umane. 

1. Starea primitivă, creierul reptilian, este încărcat cu funcțiile biologice ale corpului, cum ar fi 
controlul respirației, a temperaturii corpului sau a altor sisteme autonome. Pentru acest creier, 
destinul înseamnă păstrarea şi continuarea vieții, şi el măsoară timpul ca intervalele dintre mesele 
zilei şi sex. Această porţiune a evoluat cu milioane de ani în urmă şi conţine bulbul rahidian şi 
creierul mic. 

2. Creierul limbic, mai emoţional şi mai complex, are ca sarcină familia şi cultura. Din punct de 
vedere anatomic, el înfăşoară creierul reptilian ca o mănuşă de baseball. Acesta ţine la un loc 
întreaga țesătură a societăţii, incluzând binele individual, în cel al tribului. Religia şi legea sunt 
ambele produse ale creierului limbic; de fapt, cinci dintre cele Zece Porunci - interzicerea crimei, 
a furtului, adulterului, minciunii şi invidiei - sunt menite să controleze impulsurile din această 
regiune. îmi place să numesc această zonă „creier maimuţă", deoarece aici se află programele 
noastre instinctuale - frica, hrana, lupta şi viaţa sexuală. 

Dacă suntem traumatizaţi sau răniți în perioada copilăriei, programele creierului maimuţă ne vor 
face să adunăm lucruri materiale, să-i vedem pe străini ca pe nişte inamici, să construim arme de 


22 


distrugere în masă, să mâncăm şi să bem excesiv, să avem relaţii sexuale fără discernământ şi să 
trăim în frica de necunoscut. Acesta este creierul superstițiilor şi al celor mai primitive religii, iar 
el consideră că timpul înseamnă momente de siguranță, frică sau pofte trupeşti. Creierul limbic se 
află pe scaunul şoferului, atunci când acționează soarta. Aici, destinul este subjugat unei dorințe 
obsesive de a fi în siguranță. De-a lungul mileniilor, şamanii au descoperit că tehnicile folosite în 
călătorii (care vor fi explorate în capitolele următoare) depăşesc acele patru programe primare ale 
creierului limbic, astfel încât să putem trăi liberi de frică, furie, sărăcie şi pofte sexuale. 

3. Neocortexul, sau creierul „nou", a apărut cu 100.000 de ani în urmă, într-un salt cuantic de 
evoluţie, în care creierul uman şi-a dublat mărimea, pe parcursul a aproximativ zece generații. 
Neocortexul există la toate mamiferele evoluate şi este „creierul nostru de savant". întrucât 
creierul este cel care a inventat împărţirea timpului, el trăieşte după ceas. 

Neocortexul este, de asemenea, creierul cumplit de individualist, al antreprenorilor şi 
exploratorilor. Acesta a dat naştere Revoluţiei Industriale şi explorărilor spațiale - dar şi 
Constituției şi Drepturilor Omului. Pentru acest tip de creier, destinul înseamnă a deveni o 
individualitate distinctă de marea masă. Multe societăți guvernate de un dictator sau de un şef de 
trib găsesc dorința noastră de a trăi democratic aproape de neînțeles, deoarece ei sunt încă 
dominați de creierul limbic, care prețuieşte mai mult valorile legilor grupului, decât libertatea 
individului. 

4. în final, cortex-ul prefrontal, sau creierul Divin, este 

o structură pe care o împărtăşim, în expresia sa globală, cu delfinii şi balenele - chiar dacă acest 
program este prezent la toate mamiferele superioare. El este localizat în zona frunții, deasupra 
sprâncenelor -de fapt, se ştie că oamenii de Neanderthal aveau frunţi înguste, deoarece le lipsea 
această unitate de creier. 

Studiile făcute în momente de vizualizare au arătat că cortex-ul prefrontal este activ pe parcursul 
experiențelor mistice şi spirituale. La călugării budişti care intră în stări de samadhi (sau 
experimentează unimea cu întreaga Viaţă) activitatea neuronală se desfăşoară, aproape în 
exclusivitate, în această regiune a creierului; s-a descoperit că meditaţia determină schimbări 
impresionante în activitatea electrică 

a acestei zone. Creierul Divin transcende individualitatea, caută unimea cu tot ce există şi 
reglementează agresivitatea şi impulsurile de frică din creierul maimuţă. Pentru creierul Divin, 
timpul este fluid, alergând înainte şi înapoi, la fel ca şi în vise. 


APA, 


Momente de trezire "” 


Creierul maimuţă vă aduce prima trezire, care apare atunci când deveniți conştienţi că sunteți 
muritori (de obicei, în jurul vârstei de 30 sau 40 de ani). Animalele sunt conştiente de moarte, dar, 
aparent, ele nu realizează că vor muri. Tot aşa, copiii ştiu că moartea vine la un animal micuţ, un 
prieten sau o rudă, dar ei nu înţeleg că acest lucru li se va întâmpla şi lor, sau că e ceva permanent. 
Creierul maimuţă trăieşte cu frica de moarte. 

A doua mare trezire apare atunci când devii conştient de natura ta atemporală -Sinele infinit şi 
nemuritor - care este adusă de creierul Divin. Creierul Divin înţelege că o conştiinţă nu poate muri 
- şi ne permite să trăim liberi de orice frică. Oamenii de ştiinţă geniali, artiştii, şamanii şi misticii 
i-au accesat capacităţile, ca să-şi creeze lucrările absolut deosebite. După reîntoarcerea dintr-o 
astfel de călătorie, în stare de transă, poetul englez Samuel Taylor Coleridge a scris versiunea 
finală a poemului „Kubla Khan”. Mozart avea reputaţia că auzea o simfonie întreagă în minte şi 
trebuia să lucreze foarte repede, pentru a transcrie notele la viteza la care le auzea. Acesta este 
acelaşi creier care 1-a condus pe Parsifal la Castelul Graal-ului şi i-a permis să descopere pe cine 
serveşte Graal-ul. 


APA, 


Călătoria lui Parsifal - şi propria noastră călătorie ` 


Mitul lui Parsifal ne învaţă că ne putem vindeca, doar atunci când ne punem în serviciul sacrului. 
Aceasta este sarcina creierului Divin, care ne conduce dincolo de egoism şi de dorinţele personale. 
Când Parsifal îi adresează Graal-ului o întrebare - şi astfel se pune în serviciul acestuia - Regele 

Pescar, cavalerii săi şi doamnele de la curte sunt vindecaţi cu toţii. Pe parcursul vieţii sale, Parsifal 
ne învaţă că şi în cazul în care dacă dorim foarte mult să ne depăşim soarta, nu ştim 
întotdeauna cum să ne găsim drumul către destin. 

Ca şi căutarea întreprinsă de Parsifal, călătoria către destinul nostru va avea multe treceri, 
dar nu toate vor fi confortabile sau uşoare. Vom fi conduşi de-a lungul coridoarelor 
întunecate, vom fi forțați să privim în ochii cotoroanței şi să ne reintegrăm părțile nevin- 
decate din noi. Ne vom explora trecutul - de la vieţile trecute, la perioadele copilăriei. 
Vom recupera partea feminină pierdută (dai-mon-ul nostru) - prin vindecarea părților 
pierdute ale sufletului - şi vom cunoaşte contractele care ne ţin legaţi de strămoşi sau de 
genele noastre - exact la fel precum Parsifal a fost legat de mama sa, prin acel veşmânt 
țesut de ea. Vom învăța cum să recuperăm starea de Graţie care ne va permite să 
experimentăm viaţa în întreaga sa plenitudine. 

Acest lucru nu este diferit de faptul că Parsifal a învăţat să-şi regăsească vocea, astfel 
încât să poată pune întrebarea magică - cea care i-a deschis poarta către destinul său. 
într-un alt capitol vom învăţa cum să accesăm starea unică de conştiinţă a creierului 
Divin. Metoda pe care urmează să o învăţăm -călătoria - a fost practicată de către Laika, 
de milenii. Aceşti savanţi vindecători au urmat „calea fără cale"; tot aşa, călătoria noastră 
de-a lungul propriei cărări unice ne va permite să ajungem dincolo de granițele sorții 
noastre. Vom schimba limbajul cercetătorilor cu cel al Laika, pe măsură ce învăţăm să 
călătorim din Lumea de Jos (trecutul), în Lumea de Sus (viitorul). 

Acum să ne familiarizăm cu locul către care vom călători. 


Capitolul al 3-lea ÎN CĂUTAREA SUFLETULUI 


Bătrânul îşi pregătise încă din zori, băutura ce-i va modifica starea de conştiinţă. O oră 
după ce soarele a coborât deasupra pădurii, flecare dintre noi am ridicat un pahar plin 
cu o băutură amară. Aceasta a fost făcută din ayahuasca, legendarul vin al Laika din 
Amazon cred că, pentru a călători în Lumea de Sus sau în cea de Jos (ceea ce noi vesticii 
numim „subconştient”" şi „„supra-conştient”), trebuie să păşim în afara timpului. Vinul 
morţii te ajută să faci acest lucru, arătându-ți fiecare parte din tine, care a murit - la fel 
precum a făcut şi vrăjitoarea. Nemiloasa cotoroanţă îți arată tot ceea ce ai păstrat 
ascuns în tine -fiecare frică, fiecare judecată. Apoi, şamanul extrage din tine toate 
acestea, le smulge din rădăcinile care se găsesc înfipte adânc în fiecare dintre celulele 
tale... iar ei numesc aceasta „exorcizarea mortii”. Cunoaşterea tradițională din această 
parte a pădurii tropicale este că, odată ce ţi-ai exorcizat moartea care trăieşte în tine, nu 
mai poți fi revendicat de ea, deoarece ai fost revendicat de către viață. Moartea îşi 
pândeşte prada de-a lungul timpului -ea ne aşteaptă la sfârşitul fiecărei secunde, la 
sfârşitul fiecărui minut. Păşind în afara timpului, devenim invizibili pentru moarte. 
Jungla pulsează în noapte. Şuieratul înăbuşit şi neîntrerupt al zilei este înlocuit de 
Zzumzetul a milioane de insecte. Undeva, un murmur profund rezonant se acordează cu 
acest tempo, iar eu am văzut silueta unui bătrân care se profila pe lumina aruncată de 
lună deasupra lagunei. Murmurul cântecului său era sincronizat cu cadenţa junglei. Nu 
înțelegeam cuvintele, dar versurile se schimbau de patru ori, atunci când el îşi îndrepta 
fața către fiecare dintre cele patru direcţii. 

„în noaptea aceasta vom scoate afară moartea din tine", îmi spuse el. 


din jurnalul lui Alberto 

Ani de zile, psihologii au căutat sufletul - mai întâi în inimă şi apoi, cu timpul, în creier. 
Deoarece nu s-a găsit nici o dovadă care să evidenţieze existența acestuia, psihologia a 
renunţat şi a lăsat explorarea sufletului pe seama artiştilor şi poeților. Sufletul este cel mai 
bun cuvânt pe care îl avem pentru acea parte esenţială din noi, care pare să fi precedat 
intrarea noastră în această lume - dar şi cea care dăinuie dincolo de viaţa noastră. Pentru 
Laika, a opta chakră este sufletul care depozitează amintirile din toate încarnările 
anterioare şi care conţine şi potenţialul a cine putem deveni. 

Vracii se referă la această parte din noi ca la o sămânță care poate să crească şi să se 
materializeze, dacă este cultivată cum trebuie. Ghinda păstrează în ea amintirea mărețului 
stejar care sălăşluieşte în ea - dar, pentru a se transforma într-un copac, este nevoie să ger- 
mineze. Fără procesul de maturizare, ghinda rămâne doar un fruct tare, cu un potențial 
nefolosit, tot aşa, dacă sămânţa nu este îngrijită, ea poate fie să sece, fie să nu atingă 
exprimarea deplină. 

Călătoria sufletului este cea în care se dezvoltă marile promisiuni pe care fiecare le 
purtăm în noi. 

Mentorul meu spiritual spunea cândva: „Suntem aici nu doar să cultivăm grâu, ci să 
cultivăm zei." în această carte, vom folosi procesul călătoriei, pentru a face să germineze 
seminţele noastre, astfel încât să facă rădăcini, să prospere şi să-i permită naturii noastre 
Divine să înflorească. Când o sămânță este neglijată, din ea va ieşi un fruct 

amar, dar când este îngrijită, ne va oferi un dar dulce - nouă. şi celorlalți. Doar seminţele 
pe care le îngrijim produc fructe. 

Există o veche poveste a indienilor Cherokee, în care un bătrân îi povesteşte nepotului 
său: „Există doi lupi care se luptă în interiorul meu. Unul dintre ei este supărat şi plin de 
ură, iar celălalt este generos şi plin de compasiune." Când băiatul a întrebat „Şi care dintre 
ei va câştiga, bunicule?", bătrânul a răspuns „Cel pe care-l hrănesc?". 


APP, 


Sursa a tot ce înseamnă viaţă 


Ceea ce este cunoscut în psihologie sub numele de subconștient, pentru Laika reprezintă 
Lumea de Jos - pământul feminin, umed şi bogat, în care sămânța potenţialului nostru îşi 
începe călătoria către trezirea conştiinţei conştiente, în mitologie, femininul are adesea trei 
reprezentări - fecioara, mama, cotoroanţa - care sunt, de fapt, aspecte ale unui singur 
arhetip, Marea Mamă. Ea se află, în mod metaforic, în lumea născătoare de viaţă din 
adâncurile Pământului - de fapt, este chiar personificarea Pământului. Ea este cea la care 
Inka se referă ca fiind Pachamama -mama din care provenim şi la care ne vom reîntoarce, 
în final. Chiar şi în mitologia occidentală am învăţat că venim pe lume din ţărâna 
Pământului şi „în ţărână ne întoarcem". Cultura băştinaşilor Americani se bazează pe 
credința că tot ceea ce înseamnă viață provine din ceea ce este ascuns - Lumea de Jos. 
Când o parte din suflet se rupe, ea se reîntoarce la pântecul întunecat, feminin, al Mamei 
Pământ, lăsând în urmă un vid pe care vom încerca să-l umplem cu orice ne va curma 
suferința. Ca în metafora noastră în care solul hrăneşte sămânţa, Lumea de jos este un loc 
viu, dătător de viaţă, în care ne putem duce pentru a ne reface şi pentru a întineri. Totuşi, 
acesta nu reprezintă un adevăr pentru noi, occidentalii. Tradiţia iudeo-creştină şi 
mitologiile greacă şi romană văd Lumea de Jos ca pe un loc în care ne îngropăm morții. 
Asociem adâncurile Pământului cu iadul cel plin de flăcări şi pucioasă şi credem că este 
un loc de chin şi suferință. Nu vedem că Pământul e cel ce se află la originea vieţii 
noastre, în schimb, privim la imaginile strămoşilor noştri sau la fotografiile rudelor 
noastre biologice, pe care le considerăm ca fiind locul din care noi provenim. în Occident, noi 
nu suntem copiii Pământului - noi suntem copiii oamenilor. 

Din cauza modului profund în care indigenii Americani o apreciază pe Mama Natură, le-a fost 
foarte greu să înţeleagă când misionarii le-au spus pentru prima dată că „raiul este sus şi iadul este 

jos". Pentru ei era de neînțeles că Mama Pământ - sursa a tot ce înseamnă viaţă - putea fi un loc 
primejdios şi oribil, unde spiritele sufereau şi plăteau pentru păcatele lor, într-o damnare eternă. 
Pentru indigenii americani, pământul era un loc fertil, de reînnoire - un loc bogat, în care ei puteau 
călători pentru a-şi recupera părți din „sămânța" originară, care au fost desprinse ca rezultat al 
unei traume sau a unei dureri. 

Lumea de jos este un loc în care putem găsi copilul de şapte ani care s-a refugiat aici, pentru că nu 
poate suporta durerea indusă de brutalități, sau „potenţialul seminţei" care a fost pierdut într-o 
viață anterioară, când cineva a fost ars pe rug. Lumea de Jos, pântecul Marii Mame, este zona care 
ne protejează părţile fragmentate ale sufletului, până în momentul în care sunt gata să fie aduse 
înapoi, într-o deplină siguranță, în Lumea de mijloc a conştiinţei noastre de fiecare zi. 

întunericul reprezentat de către Lumea de jos este locul în care noi ascundem unele lucruri pe care 
nu mai dorim să le vedem. De exemplu, destul de frecvent am descoperit la clienții mei urmele 
unor abuzuri din copilărie. în psihologie, observăm cum această experiență e posibil să fi fost 
reprimată şi acum este îngropată în subconștient; apoi, prin psihoterapie, urmărim să o dezgropăm 
şi să o înţelegem. Totuşi, însuşi Cari Jung a observat cât de limitată ne este capacitatea de a ne 
înțelege sufletul, atunci când a afirmat: „Psihologia noastră personală şi arhetipurile sunt forțele 
mari şi decisive. Ele produc evenimentele reale şi nu raționamentul nostru personal şi inteligența 
practică... Imaginile arhetipale decid soarta omului." 

Atunci când un copil este traumatizat şi supus la abuzuri, un fragment din sufletul său se rupe şi se 
întoarce în tărâmul arhetipal al Marii Mame, căutând acea protecție pe care mama sa biologică nu 
i-o poate oferi. Această parte din suflet este, de fapt, o parte din energia vieţii, care e acum 
disponibilă pentru a-l face să crească. 

Atunci când am întâlnit o astfel de persoană, am văzut că zone ale dezvoltării sale personale e 
posibil să se fi oprit la o vârstă foarte fragedă. De exemplu, o persoană de 40 de ani are o ceartă cu 
soțul sau soţia şi revine la comportamentul şi la sentimentele de la 12 ani. în mod inevitabil, 
trauma originară a sufletului a apărut la acea vârstă foarte fragedă, împiedicându-i creşterea. Eu îi 
voi recupera acest fragment pierdut din suflet şi îi voi aduce în față un aspect al ei însăşi, care îi va 
permite să se vindece şi să înflorească. Pentru asta e nevoie ca pacientul meu să-şi amintească un 
eveniment din trecutul său - adesea, unul pe care deja I-a uitat. 

Atunci când „vede" acel incident - care poate fi modul în care a murit sau a suferit într-o viață 
anterioară, ori o traumă majoră din această încarnare - se produce o vindecare incredibilă. 

Dr. Brian Weiss (editura FOR YOU a publicat următoarele cărţi ale lui Brian Weiss: Mesaje de la 
maeştri, Multe vieți, mulţi maeştri, Acelaşi suflet, mai multe trupuri. N. Ed.), autor şi cercetător al 
vieților anterioare, a adus dovezi a sute de cazuri în care, pe parcursul unor regresii în timp, 
pacienții săi s-au vindecat de anumite simptome fizice sau emoţionale, când au văzut situaţii care 
s-au petrecut într-o viață anterioară. Am învăţat că dacă observarea acestor evenimente dureroase 
ne transformă imens de mult, ea este doar prima parte a procesului. Este necesar ca partea de 
suflet pierdută să fie convinsă să se întoarcă şi apoi să rupă sau să rescrie vechile contracte ale 
sufletului care au încetat să ne mai servească - iar, în final, să reformuleze un destin viitor, pe care 
să-l putem instala în prezent. 

Deşi sunt specializat atât în psihologie, cât şi în tradițiile Laika, am descoperit că o singură 
sesiune de recuperare a sufletului poate realiza tot atât cât se poate obține în ani, prin tratamentul 
psihoter-apeutic. Asta, deoarece, pentru a ne recupera puritatea şi încrederea în viață, este necesar 
să ne renegociem vechile contracte ale sufletului şi să scăpăm de credinţele limitatoare - lucru care 
se întâmplă pe parcursul călătoriei de recuperare a sufletului. în plus, limbajul sufletului este 
foarte diferit de ceea ce noi folosim în şedinţele de terapie şi consiliere. El este bogat în imagini, 
mituri, arhetipuri şi mistere - plin de poezie şi magie, vorbind intuiţiei şi iubirii. Abandonul, frica, 
nesiguranța Şi traumele din copilărie - toţi aceşti termeni aparţin intelectului. Sunt convins că 
atunci când avem doar aceste cuvinte pentru a ne descrie copilăria, acesta este un semn sigur că 
am suferit o pierdere de suflet, întrucât au dispărut chiar acele cuvinte ce aparţin sufletului. 

în Societatea Celor Patru Vânturi, studenţii mei sunt pregătiți profesional pentru a realiza 
recuperări de suflet pentru alte persoane, ceea ce reprezintă o artă delicată. De exemplu, 
studenta mea Claire a fost în stare să folosească călătoria pentru a-şi ajuta familia să se 
vindece, la sfârşitul vieţii mamei ei, Anna. Aceasta a intrat în spital cu un cheag de sânge 
(o complicație datorată tratamentelor sale de chimioterapie) care a degenerat într-un 
blocaj renal şi un şoc toxic. 

lată povestea spusă de Claire: 

Mama mea nu se simțea bine şi era detaşată emoțional de toţi copiii săi, chiar şi de 
nepoți. Era iritabilă, bolnavă, obosită şi fără nici un chef de vizitatori. Ştiam că starea ei 
era critică şi că îi era foarte frică de moarte. Când am călătorit, dorința mea era să-şi 
regăsească acea parte pierdută a sufletului, ceea ce i-arfi dat speranţa şi voinţa de a trăi 
şi de a lupta pentru sănătatea ei. în călătoria mea am întâlnit o fiinţă foarte frumoasă, de 
lumină albă, iar inima mea s-a umplut de iubirea şi frumusețea ei. Am adus acea fiinţa 
înapoi şi am suflat-o în direcția chakrei inimii mamei mele, care încă dormea. 

După aproximativ 15 minute, mama a deschis ochii şi a început să se uite la mine cu o 
asemenea dragoste, încât mi-au dat lacrimile, şi am simţit că inima mi se opreşte pentru 
un moment. Era strălucitoare! Energia care strălucea din întreaga sa fiinţă îmi tăia 
respiraţia. Fratele meu a scăpat din mână telefonul la care vorbea, când a văzut cât era 
de frumoasă. Secundele treceau şi noi o priveam uimiţi. Apoi, uşor, ea a închis ochii şi a 
adormit din nou. Am simţit că am făcut exact ceea ce era necesar să fac, indiferent de 
efectul pe care-l va avea asupra sănătăţii sale. 

Mai târziu, doctorul a venit să ne spună că ei nu puteau face nimic mai mult, vă rinichii 
mamei nu o mai ajutau. Când doctorul mi-a spus asta, am rămas calmă şi i-am mulțumit 
pentru tot ceea ce făcuse până atunci. 

Toţi copiii, nepoții şi celelalte rude au venit să o vadă. Ea s-a trezit când au intrat în 
cameră şi i-a privit cu multă dragoste, spu-nându-le ce mult i-a iubit şi cât de minunaţi 
erau, apoi a adormit din nou. Toată lumea a părăsit camera, foarte mişcată de expresia 
iubirii sale. Copiii ne-au impresionat cel mai mult, când au spus: „M-a ţinut de mână, 
mi-a spus că m-a iubit, mi-a spus ce ființă specială am fost pentru ea". Mama nu a fost 
niciodată foarte deschisă, iar faptul că a putut să primească fiecare persoană în acest 
mod, a surprins pe toată lumea. Ea nu ştia de moartea sa iminentă, dar nu mai avea nicio 
frică - ci doar iubire. A trecut în lumea de dincolo liniştită, în acea seară. Această 
călătorie a sufletului a adus înapoi o parte pierdută din sufletul mamei, care, odată 
reintegrată în întreg, i-a permis Să rupă cu condiționările trecutului şi să-şi exprime, în 
sfârşit, iubirea. 

Cu toții avem părți care s-au rupt şi s-au desprins. Odată ce le recuperăm, în viața noastră 
apar transformări uluitoare. 

Pescuind în apele cele mai adânci 


îngropată în vastul domeniu al subconştientului din Lumea de Jos se află anima - aspectul 
nostru feminin - cel plin de încredere, iubitor şi pur. Aceasta este partea din noi pe care 
am abandonat-o, sau ne-a fost luată de uriaşul şuvoi de conflicte din copilărie, sau de trau- 
mele din alte vieți. Pentru a rămâne întregi, anima a plecat - lăsând în urmă doar Şinele 
nostru traumatizat. 

Pentru a vindeca sufletul şi a găsi acea parte care lipseşte, e necesar să mergem şi să 
pescuim în cele mai adânci ape ale sufletului - psyche - acolo unde nu am mai fost înainte. 
Acest tip de vindecare nu se poate petrece când nu ne putem desprinde de țărm şi reluăm 
temerile cotidiene. Atunci când ne întâlnim sufletul în propriul său tărâm, uneltele 
psihologiei devin inutile. Psihologia este ca un pescar care îşi aruncă undiţa, lasă firul să 

atârne şi aduce în conştiinţă orice muşcă din momeală. Avem nevoie să învăţăm să sărim 
peste mal şi să urmăm curenţii către Lumea de Jos, pentru a-i explora misterele, înainte de 
a de a ajunge să aducem la suprafaţă ceea ce am prins. lar ceea ce găsim în acele ape 
adânci poate să ne dezechilibreze sau chiar să ne înspăimânte. Putem crede că dorim să ne 
confruntăm cu aceste părți pierdute ale sufletului nostru, dar când o facem, fricile noastre 
ne determină adesea să dorim să le distrugem - la urma urmei, ele pot fi înspăimântătoare 
şi respingătoare. Psihologia ne învaţă să analizăm aceste aspecte ale noastre - dar în 
recuperarea sufletului nu trebuie nici să disecăm şi nici să negăm aceste părți de suflet 
pierdute, ci trebuie să devenim conştienţi şi să le vindecăm, integrându-le în întregul 
ființei noastre. 

Bineînţeles că acesta nu este un proces uşor. A ne pune din nou viaţa în ordine este un 
eveniment ce ne zdruncină, deoarece lumea noastră a fost întoarsă pe dos. Poate fi tentant 
să spuneți în sinea voastră: „Nu mă pot ocupa de asta acum, sunt prea ocupat. 0 să o fac 
mâine, săptămâna viitoare sau anul viitor." 

Ei bine, reţineți doar că atunci când mulţi dintre pacienții mei vin pentru a-şi recupera 
sufletul, ei deja suferă de boli fizice sau au probleme emoționale, pentru că părțile 
pierdute ale sufletului lor cer cu putere să fie conştientizate şi reintegrate. 

Cheia este să ne recuperăm părțile pierdute ale sufletului, înainte ca ele să ne transforme 
viața într-o confuzie totală. Putem face acest lucru călătorind în Lumea de Jos, pentru că 
aici ne întâlnim sufletul în propriul lui tărâm. Laika consideră că părțile pierdute ale 
sufletului sunt fiinţe pe care le putem aborda şi cu care putem vorbi, pe care le putem 
chiar vindeca şi salva. De exemplu, aspectul vostru plin de cruzime poate fi personificat 
de un bărbat sinistru, ce poartă o cagulă neagră - în timp ce vulnerabilitatea poate fi 
reprezentată de către o fetiță micuță şi speriată. 

Dacă sufletul vostru a fost fragmentat când eraţi copil, fetița pe care o veţi recupera nu va 
creşte imediat. Odată ce acea parte a sufletului vostru este regăsită, va fi necesar să o 
ajutați să se maturizeze, să crească şi să se simtă în siguranță. Va fi necesar să aveţi 
răbdare cu ea,să o hrăniți, să-i faceți loc în viata voastră. Câteodată, când îmi ajut 
pacienţii, această fetiță abandonată îmi vorbeşte şi mă întreabă: „De ce trebuie să mă 
întorc? Această doamnă spune că doreşte să aibă mai multă distracţie şi iubire în viaţă, dar 
nu mai are loc în programul ei, pentru aşa ceva!" 

Totuşi, dacă vă veţi ocupa cu adevărat de această parte a sufletului, ea poate creşte foarte 
repede, iar viaţa voastră se va schimba definitiv. De aceea, atunci când un pacient vine la 
mine şi mă roagă să-l ajut în problema recuperării sufletului, îl întreb: „Eşti sigur că ai 
suficient timp şi dăruire pentru aceasta, acum? Fiindcă, orice ar fi, transformarea va fi una 
majoră. Partea pierdută a sufletului tău se va întoarce acasă şi te va obliga să-ți faci din 
nou ordine în viață," 

Dar să nu vă păcăliți că recuperarea sufletului este ca şi cum aţi potrivi ultima piesă dintr- 
un puzzle, care vă va permite să vă rezolvaţi toate celelalte probleme - adesea, se petrece 
tocmai opusul. Un prieten mi-a spus, odată: „Vindecarea mi-a distrus toată viața!" 
Recuperarea părţii pierdute a sufletului său ia deranjat echilibrul fragil şi nesănătos... dar, 
de asemenea, l-a aşezat pe drumul către o viață mai bună. 


PP 


Topografierea lumii de jos 


Asemenea unui călător care porneşte într-o călătorie lungă, mai întâi trebuie să studiați 
harta, pentru a fixa itinerarul. La prima voastră călătorie, veţi explora harta Lumii de Jos, 
adânc în interiorul Pământului. Amintiţi-vă că, deşi vă puteți gândi la Lumea de Jos ca la 
un tărâm imaginar, care este extrem de diferit de „lumea reală", Laika le experimentează 
pe amândouă ca fiind reale - atât pe cea explicită, cât şi pe cea imaginară. Pentru Laika, 

gândurile, visurile şi viziunile sunt la fel de reale ca şi lumea materială. Pentru un şaman 
nu există lume supranaturală - totul este natural, cu tărâmuri vizibile şi invizibile, pe care 
le putem vizita doar prin intermediul viselor sau al imaginației. Pentru ei sunt la fel de 
bine definite în spațiu şi pot fi cunoscute la fel de bine ca lumea noastră reală. 

A învăţa harta Lumii de Jos se aseamănă cu un tur de orientare într-o bibliotecă, unde 
învăţăm să găsim periodicele, cărțile de literatură şi standul cu cărți de referință. Ni s-a 
spus unde se află totul, dar numai în momentul în care începem să citim şi să răsfoim cărţile, 
ajungem să înţelegem adevărata profunzime şi amploare a acelui loc. Descoperim piese de artă 
rare şi vechi, colţul liniştit unde ne putem aşeza în tihnă şi citi, alături de marele depozit de 
informaţii despre pământuri îndepărtate. 

Prin călătorie, suntem capabili să accesăm această „bibliotecă vie" a existenţei noastre, care deţine 
tărâmuri, teritorii şi experienţe din trecutul, din prezentul şi din viitorul nostru posibil. Dar, spre 
deosebire de o bibliotecă adevărată - unde cunoaşterea şi învățătura sunt păstrate în siguranță în 
publicaţiile aliniate cu grijă pe rafturi -terenul vieţii noastre este misterios, schimbător şi plin de 
experienţe. 

De-a lungul călătoriei, vei deveni asemenea şamanului, carto-grafiind zonele interzise şi adesea 
necunoscute, câmpii, crevase, văgăuni şi trecători ale munţilor şi pădurilor Lumii de Jos. De-a 
lungul drumului, vei începe să schiţezi pe hartă profilurile acestor peisaje -vei începe să-i ştii 
contururile şi să-i descoperi unele secrete - astfel încât, atunci când te vei întoarce mai târziu 
pentru a-ţi recupera părțile pierdute din sufletul tău şi îți vei vindeca destinul, îţi vei putea găsi 
drumul. Poţi avea o hartă a Californiei, care să ofere cele mai importante străzi şi autostrăzi, dar 
poţi şi să cartografiezi întregul stat, mergând pe jos pe poteci, sau observând drumurile păsărilor 
migratoare. Adică, teritoriul rămâne acelaşi, dar harta arată foarte diferit şi acelaşi peisaj poate 
avea multe, multe descrieri diferite. 

Harta cu care vom lucra va prezenta sufletul ca fiind împărțit în patru spaţii, în acelaşi mod în care 
inima noastră este împărțită în patru spații. în starea de vis a conştiinţei, pe care o experimentăm 
de-a lungul călătoriei, vom vizita cele patru spaţii ale sufletului şi vom descoperi cunoaşterea, 
înțelepciunea, durerea şi darurile ce se află în fiecare dintre ele (aceasta se va discuta detaliat, în 
Partea a Il-a). 

Am mers pe urmele vechilor hărţi realizate de vraci, pentru a realiza harta pe care o veţi folosi - şi 
am explorat şi trasee complet noi, aşa cum sunt văzute prin ochii omului modern. Este important 
de amintit faptul că această hartă nu este teritoriul în sine, în acelaşi mod în care o vedere din 
Hawaii nu vă va ţine de cald pe timpul iernii. 

Această hartă este doar o unealtă care vă va permite să exploraţi peisajul trecutului vostru. 

Ajungem la Pământul de Jos 


Călătoria vă v-a conduce către o zonă cu o energie puternică. Pentru a merge în deplină siguranță, 
este necesar să vă pregătiți pentru călătorie, prin crearea unui spațiu sacru. 

în societățile tradiționale, şamanul era protejat de către asistenții săi, care rămâneau cufundați în 
rugăciune, în timp ce el călătorea. Asistenţii mențineau un spaţiu sacru, astfel încât forma fizică a 
vindecătorului să nu fie în primejdie, în timp ce călătoreşte în afara corpului său. Crearea unui 
spaţiu sacru vă va permite o călătorie sigură în tărâmurile subconştientului - totuşi, vă sugerez să 
fiți conştienţi că recuperarea sufletului este un proces profund, care poate atinge amintiri 
inconştiente, pe care vi le-aţi reprimat multă vreme. (De aceea, este foarte important să nu 
încercaţi să ajutaţi pe cineva să-şi recupereze sufletul, atât timp cât nu sunteţi instruiți în mod 
special în acest sens.) 

în culturile străvechi, spaţiile sacre sunt asociate adesea cu templele şi cu locurile pentru 
ceremonii, ca de exemplu Machu Pichu sau piramidele Toltecilor de la Teotihuacan. 

Multe culturi ale nativilor americani au construit kiva-uri în care să desfăşoare ceremonii sacre - 
acestea sunt, de obicei, structuri circulare construite sub pământ şi în care se intră de pe acoperiş, 
prin coborârea pe o scară de lemn. în interiorul acestora există o vatră pentru foc, o deschidere 
pentru ventilaţie şi o gaură mică în pământ. Această gaură este numită sipapu şi oferă o conexiune 
şi un loc de trecere către Lumea de Jos - accesul aici fiind un privilegiu care necesită o pregătire 

corespunzătoare şi o iniţiere. Când un kiva nu mai este folosit, sipapu este închis, pentru a proteja 
intrarea în Lumea de Jos. 

Deşi toate acestea sunt locuri sacre, un loc sacru poate fi creat oriunde pe Pământ, prin puterea 
rugăciunii. Când veţi realiza prima călătorie, veţi învăţa o rugăciune tradițională, pentru a vă crea 
propriul spaţiu sacru şi pentru avă întâlni cu Păzitorul Pragului. 


APA, 


Păzitorul Pragului ` 


Lumea de Jos a omului modern este cea care îmbină toate plăcerile omenirii, cu toate durerile pe 
care oamenii le resping sau le ascund. Dacă şamanul nu-şi începe călătoria cum trebuie, el va 
merge neprotejat şi va risca să fie întors din drum de către Păzitorul Pragului - sau, mai rău, să fie 
atacat de către stafii flămânde, care locuiesc pe tărâmul strămoşilor. El poate fi contaminat de 
energii toxice pe care le poate aduce cu sine în Lumea de Mijloc. Astfel, este important să res- 
pectăm regulile Lumii de Jos şi pe cei pe care îi întâlnim acolo şi să închidem uşa după noi, atunci 
când ieşim. 

Pe parcursul călătoriei, vă veți imagina cum corpul vostru luminos coboară în Lumea de Jos. 
Acolo, îl veţi întâlni pe Păzitorul Pragului din teritoriul sufletului. Acesta este o ființă imaginară, 
care păzeşte intrarea către zona subconştientului - un arhetip cunoscut sub diferite nume, în multe 
culturi. îl veţi găsi la vechii greci ca fiind barcagiul Cha-ron, cel care conduce sufletele de-a 
lungul râului morţii (râul Styx) şi ca ferocele câine paznic cu trei capete, Cerber. Pentru Budismul 
Tibetan, teribilul zeu Mahakala păzeşte intrarea în acest tărâm. în tradiţia Incaşă, acest Păzitor al 
Pragului este cunoscut sub numele de Huascar (cel care ne aduce împreună, care uneşte), iar 
înfăţişarea sa simbolică este cea de frânghie, sau coardă de viță, care leagă Lumea de Jos de cea 
Mijlocie. Păzitorul Pragului poate fi un bărbat sau o femeie - sau amândouă - adică uneori apare 
ca bărbat şi alteori ca femeie. 

Atunci când călătoriţi în Lumea de Jos, îl veţi striga pe Păzitorul Pragului, cerându-i permisiunea 
să vă lase să intraţi şi să vă îndrume. El sau ea sunt Domnii Vieţii şi ai Morţii, păstrătorii 
anotimpurilor şi cei ce aduc înnoirea lumii. Ei sunt nişte arhetipuri luminoase, care vă vor însoți şi 
vă vor sfătui de-a lungul călătoriei voastre în cele patru spaţii. 

Puteţi să cereţi ghizii cu care sunteţi familiarizați - dar poate fi foarte benefic şi să lucraţi cu un 
Păzitor al Pragului care nu vă este cunoscut, deoarece întâlnirea cu el nu va fi marcată de niciun 
fel de încărcătură psihologică sau religioasă. Deoarece nu aveţi nicio aşteptare de la el, puteţi trăi 
o experienţă lipsită de orice idee preconcepută. Cu toate acestea, nu puteți intra în Lumea de Jos 
fără binecuvântarea sa - iar dacă o faceţi, riscaţi să rămâneţi blocați acolo, deoarece doar Păzitorul 
Pragului va permite să intrați, dar şi să ieşiţi. Totuşi, în pofida importanței sale, Păzitorul Pragului 
nu are puterea de a schimba călătoria. Doar voi sunteţi cei care aveţi această putere. 

în prima noastră călătorie, vom învăţa că puteţi vizita o grădină sacră, un Eden personal, în 
pântecul Mamei Pământ. Pe măsură ce o veți face, veți restabili legătura voastră cu Marea Mamă 
şi cu femininul. 

Vă imaginaţi intrând în interiorul Pământului şi mergând înăuntrul acestei grădini sacre, scăldați 
în lumina soarelui şi înconjurați de flori frumos mirositoare şi de izvoare. Puteţi vizita Eden-ul 
vostru personal cât de des doriţi, pentru reînnoire şi vindecare. Aici îl veţi întâlni pe Păzitorul 
Pragului, care vă va ghida către căutarea propriului vostru Graal. Mai întâi însă, trebuie să învăţaţi 
să deschideţi spaţiul sacru, să realizaţi exercițiul de respiraţie al Micii Morți şi să călătoriţi către 
Eden-ul vostru. (Nota autorului: Vă rog să citiți descrierea acestor exerciţii de mai multe ori, 
înainte de a le încerca.) 


Exerciţiu: crearea spaţiului sacru 


Mai întâi, găsiţi un loc în care să vă simţiți confortabil şi în care să nu fiţi deranjaţi. Găsiţi un 
scaun comod pe care să vă aşezaţi, trageţi jaluzelele, deconectaţi telefonul, aprindeți o lumânare şi 
puneţi o muzică de meditaţie. Odată creat spaţiul sacru, veţi deschide uşa dintre Lumea de Mijloc 
în care trăiţi zilnic şi zonele pline de vrajă ale Lumii de Sus sau de Jos. Prin intermediul 

rugăciunilor, puteţi crea un spaţiu sacru în orice loc de pe Pământ - iar de aici puteți să porniţi 
călătoria. 

Pentru a începe, trebuie mai întâi să invocaţi cele patru principii care structurează Universul, care 
vă vor proteja prin faptul că vă pun în relaţie corectă cu tot ceea ce înseamnă viaţă. Strămoşii au 
învăţat că întreaga poezie a Creaţiei este compusă cu ajutorul celor patru litere, ale celor patru 
direcţii. în biologie, le cunoaştem ca AGTP, cele patru proteine de bază care formează ADN-ul, 
codul vieţii. (Fizicienii numesc aceste patru principii: gravitație, forță nucleară slabă, forță 
nucleară tare şi forță electromagnetică.) Dar, în timp ce ştiinţa este doar capabilă să descrie acest 
alfabet, şamanul învață să scrie poeme cu ajutorul său. Ei numesc aceste litere principale 
„şarpele", „jaguarul”,„„pasărea colibri" şi,, vulturul”. Când ne conectăm la aceste forţe din 
tărâmul sfânt al spațiului sacru, suntem protejați, iar principiile care structurează 
Universul reacționează. Aceasta este înțelegerea noastră cu Spiritul. Când îl chemăm, 
Spiritul răspunde. 

Pentru a deschide spaţiul sacru, fixați-vă privirea în faţă (sau închideți ochii) şi aşezaţi- 
vă mâinile într-o postură de rugăciune, în dreptul inimii. Ridicaţi-vă mâinile foarte 
hotărât prin dreptul frunţii, astfel încât să ajungeţi, cu palmele împreunate, deasupra 
capului. Apoi atingeți-vă chakra a opta, care reprezintă chiar sufletul, extinzând acest,, 
soare" radiant până ce vă va cuprinde tot corpul şi apoi întindeţi-vă mâinile în lateral. 
Aduceți-le în poală şi experimentați spațiului „plin de suflet”, pe care l-ați creat. 

Chemaţi cele patru direcţii cardinale Sud, Vest, Nord şi Est -dar şi Raiul şi Pământul - şi 
rugaţi-le să vă ajute şi să vă protejeze. Fiecare punct al acestei busole imaginare este 
guvernat de un animal arhetipal. în Sud, chemăm şarpele, care reprezintă cunoaşterea, 
sexualitatea şi puterea vindecătoare a naturii. în Vest - locul unde soarele apune - 
chemăm jaguarul, simbolul transformării şi al reinnoirii, al vieții şi morții. în Nord 
chemăm pasărea colibri, care simbolizează puterea şi curajul de a călători la distanţe 
mari şi de a porni într-o călătorie eroică de evoluţie şi spiritualizare. în Est vom invoca 
vulturul, care simbolizează abilitatea de a transcende această lume. Deasupra noastră 
invocăm Raiul şi soarele ce susţine viața, iar dedesubtul nostru, invocăm Pământul, 
femininul creativ. 

în cele ce urmează, voi prezenta rugăciunea mea pentru a crea un spaţiu sacru, pe care 
sunteţi invitaţi să o folosiți. (Dacă veţi începe să călătoriți în mod regulat, s-ar putea să 
doriți să aveţi propria voastră rugăciune): 


Catre Vânturile Sudului, 

Mare Șarpe, 

înfaşoarată-ţi inelefe de lumina în jurul meu. 
Invaţa-ma Sa ma lepad de trecut, în acelaşi mod 
în cate tu îţi lepezi vechea piele. 

Ss paşese blând pe Pamânt. 

Invaţa-ma calea frumuseţii. 

Catre Vântutile Vestului, 

Mama jaguar, 

protejeaza-mi spaţiul vindecator. 

Invaţa-ma calea catre pace, pentru a trai ireprosabil. 
Arata-mi calea de dincolo de moarte. 

Catre Vântutile din Nord, 

Pasare Colibri, Bunici şi Stramoşi, 

veniți şi ad încălziți mâinile aa focul nostru. 
Șoptiți-mi prin vânt. 

Va onorez pe voi, cei care ați venit în fața mea, 

şi pe cei ce vor veni dupa mine, copiii copiilor mei. 
Catre Vântutile din Est, 

Mare Vultur, 

Vino la mine din ditecţia focului unde rasare soarele. 
Tine-ma Sub aripa ta. 

Arata-mi munții la care abia îndraznesc Sa visez. 
învață-ma sa zbor aripa lânga aripa cu Marele Spirit 
Mama Pamant 

Ma rog pentru vindecarea tuturor copiilor tai. 
Oamenii Piatra, Oamenii Plante. 

patrupedele, bipedele, 

tâtâtoarele, cele cu baana, şi cele ce au aripi, 

Toate relaţiile mele. 

Tata Soare, Bunica Luna, Națiuni Stelare, 

Mare Spirit, tu cel care eşti cunoscut sub o mie de nume, 
Tu care eşti Cel de Nenumit, 

Iți mulțumesc pentru ca mi-ai permis sa cânt Cântecul 
Vieţii, pentru înca o zi. 


Exercitiu: respirația Micii Morți 


Practicile de respiraţie sunt în centrul multor tradiţii spirituale, întrucât ele trezesc creierul 
Divin, ajutându-ne să intrăm în stări înalte de conştiinţă. Patanjali, autor al yoga sutrelor, 
a scris că prin practicile respiratiei pranayama, „vălul ce acoperă lumina interioară este 
rupt". Aici vom folosi exerciţiile de respiraţie numite „Mica Moarte". Exact ca atunci 
când muriți, în acest exercițiu veți înceta să vă mai identificaţi cu ego-ul şi veți 
experimenta starea atotcuprinzătoare de comuniune cu Spiritul. Exercițiul de Mică Moarte 
produce o stare mai elevată de conştiinţă, necesară pentru călătorie. (Vă rog să vă 
reamintiți că acest exercițiu este practicat în interiorul spaţiului sacru pe care l-aţi creat.) 
Aşezaţi-vă confortabil, cu palmele în poală, închideţi ochii sau concentrați-vă uşor 
asupra unui punct de pe podea, aflat în faţa voastră. Inspiraţi, numărând până la şapte. 
La sfârşitul inspiraţiei, rămâneți în apnee şi numărați încă o dată până la şapte. Expiraţi 
printr-o expirație continuă şi susținută, numărând până la şapte, până când plămânii 
sunt goliți de aer. în final, țineţi-vă respiraţia, numărând până la şapte. Repetaţi acest 
proces de şapte ori. (IMPORTANT: Sfatul Editurii: acest exercițiu ar trebui făcut numai de către 
persoanele care au experiență în acest gen de respiraţie, întrucât este destul de periculoasă pentru un 
începător.) 

Chiar dacă acest exercițiu pare destul de simplu, „Mica Moarte" vă poate dezorienta şi e 
posibil să simțiți o stare de ameţeală. Aceasta reprezintă intrarea voastră într-o stare 
modificată de percepţie, aşa că ar fi bine să nu pierdeţi şirul numărătorii. Am constatat că 
acest exercițiu este la fel de puternic ca şi stările de conştiinţă pe care le-am experimentat 
pe parcursul meditaţiilor profunde. El trezeşte creierul Divin şi îi eliberează capacităţile 
de a călători în afara timpului. Odată ce aţi realizat exercițiul, începeţi să călătoriți, pentru 
a explora harta Lumii de Jos. 

Exerciţiu: călătoria în Paradis 


Călătoria ne duce înapoi în Edenul nostru, înapoi la Mama de care am fost separați atunci 
când am adoptat credinţa că am fost alungați din paradis. Este o călătorie importantă 
deoarece, chiar dacă nu aţi crescut într-o familie religioasă unde să fi învăţat despre Adam 
şi Eva, ați fost cu siguranță afectaţi de cultura care îmbrăţişează ideea că am părăsit 
paradisul şi că nu ne vom mai întoarce niciodată acolo, decât dacă vom descoperi cheia 
secretă a porții, adică, să fim frumoşi, faimoşi sau bogaţi. Aceasta va fi o dulce călătorie 
către casă, reîntoarcerea către Mama care nu ne-a părăsit niciodată şi nici ne va părăsi 
vreodată. 

Această hartă de călătorie este diferită în fiecare cultură, dar indigenii o învăţă de la o 
vârstă foarte fragedă. Unele culturi, cum ar fi Yoruba, urmează rădăcinile unui mare 
copac până în adâncimile Pământului, în Pântecul Mamei; popoarele din zona arctică îşi 
imaginează că se scufundă în adâncul mării; şamanii din pădurile tropicale îşi imaginează 
că se scufundă în râul Amazon. Aceasta este călătoria voastră de reconectare la spiritul 
Pământului şi la femininul sacru. 

Imaginaţi-vă cum corpul vostru luminos se scufundă în Pământ. Simţiți solul bogat şi 
umed, rădăcinile marilor copaci şi pietrele ce se află în mâl. Mergeţi în jos prin pietriș, 
mai adânc şi mai profund, până când veţi găsi un râu interior. întindeți-vă în apa lui, 
simţiți cum pietrele vă apasă spatele; imaginaţi-vă apa rece şi răcoritoare care trece 
peste voi, spălând toate temerile, grijile, sau alte energii pe care doriți să le îndepărtați şi 
să nu le luaţi în tărâmul sufletului. 

Când sunteţi gata, lăsați apele să vă ducă profund în pântecul Pământului, până când 
ajungeţi la marginea unei grădini luxuriante. Observaţi un izvor, o pajişte şi o pădure. 
Găsiţi un loc pe această pajişte, în care să staţi şi să ascultați cântecul păsărilor. 
Amintiţi-vă că puteţi veni aici oricând aveţi nevoie să vă vindecaţi şi să vă reînnoiți. 
Acesta este pântecul dătător de viaţă, al Marii Mame; este Paradisul vostru personal. 
Adresaţi-vă Păzitorului Pragului: „Tu, cel care eşti cunoscut sub o mie de nume, Domnul 
Vieţii şi al Morţii”. Priviţi în ochii lui şi continuaţi: ,, Păstrător al anotimpurilor, permite- 
mi să intru în tărâmul tău. Arată-mi paradisul meu personal”. 

Păzitorul Pragului îi apare fiecăruia dintre noi, sub forme diferite -poate fi un strămoș 
iubit, un personaj ce aparține religiei, sau o ființă angelică. Permiteţi-i să vă ghideze 
printre pomi, prin grădinile proaspete şi pajiști, pentru a întâlni toate animalele care îşi 
fac aici adăpostul. Bucuraţi-vă de grădina în care le puteţi vorbi râurilor, copacilor şi 
stâncilor şi unde natura încă vă vorbeşte. 

Odată ce v-aţi explorat Paradisul personal şi i-ați descoperit izvoarele, pădurile şi 
stâncile faceți drumul înapoi la locul prin care aţi intrat, scufundați-vă în apă, permiteţi-i 
să vă aducă în locul în care v-aţi odihnit înainte. Relaxaţi-vă încă o dată aici, lăsaţi apa 
să vă împrospăteze şi pregătiți-vă să vă întoarceți în lume. 

Acum începeţi-vă călătoria înapoi prin stratul de piatră, treceţi printre rădăcinile 
pomilor, treceţi printre bolovanii gigantici şi prin solul bogat şi moale. întoarceţi-vă în 
cameră şi în corpul vostru. Respirați profund şi deschideţi ochii, simțindu-vă 
împrospătați şi înnoiţi, experimentând sentimentul de a-i aparține Pământului, umblând 
cuprinşi de o frumuseţe care rezultă din descoperirea faptului că nu ați părăsit niciodată 
Paradisul. 


Exerciţiu: închiderea spaţiului sacru 


Sfârşiți călătoria prin închiderea spaţiului sacru, închizând şi poarta către Lumile de Sus şi 
de Jos. 

Aduceţi-vă mâinile în poziţie de rugăciune în zona inimii şi apoi deschideţi-le în lateral. 
Deschideţi-le larg, apoi ridicaţi-le deasupra capului, până ce palmele se unesc. Cu 
palmele unite, aduce-ţi-le către centrul ființei voastre, către inima voastră, în postura de 
rugăciune. Repetaţi rugăciunea în cele patru direcții şi către Rai şi Pământ - cea pe care 
ați făcut-o mai devreme, doar că de această dată, mulțumiţi-le fiecăruia dintre spiritele 
animale, eliberaţi-le iar apoi închideți spaţiul sacru. 

Acum suntem gata să începem procesul de recuperare a sufletului. Partea a doua a acestei 
cărți vă va ajuta să vă familiarizați cu Lumea de Jos - prin urmare, să începem. 

Cartea a doua 
LUMEA DE JOS 


Capitolul al 4-lea 
SPAȚIUL TRAUMELOR 


»După ani de terapie, am crezut că am explorat 

toate traumele copilăriei mele. Dar nu am făcut altceva decât să presar sare pe ele, 
pentru a putea să simt ceva. Noaptea trecută, am supraviețuit unei ceremonii cu 
ayahuasca, dar era să mor. Chiar dacă nu voi mai face asta niciodată, tot mi se va părea 
prea curând. 

Bătrânul continua să-mi spună că aspectul cel mai hazliu al morţii este că îi supraviețuim 
cu toții. Am simţit cum creierul meu era prins într-o crăpătură din podea, cea mai mare 
parte din noapte, în timp ce-mi vedeam corpul cum se rotea, simțeam cum pielea îmi era 
jupuită fâşie după fâşie, până când am ajuns un os jupuit de piele - un os alb şi 
strălucitor - iar creierul încă rămăsese între scândurile podelei. Apoi, tot ceea ce am 
putut vedea a fost scheletul meu şi imagini ale cuiva pe care l-am recunoscut a fi eu 
însumi, în Grecia, în oraşul Pompei şi în Războiul civil din America. Erau oameni 
diferiți, dar în toți mă regăseam pe mine - tăiat cu sabia, omorât cu lancea, împuşcat, 
omorât cu baioneta şi lăsat să mor în mii de moduri. 

„Acestea sunt poveştile care trăiesc în voi”, mi-a spus bătrânul, dimineaţa. „Doar prin 
cunoaşterea tuturor modalităților prin care aţi murit şi aţi trăit, puteți să exorcizați 
moartea ce mai trăieşte în interiorul vostru." 


din jurnalul lui Alberto 


Deşi, în mod tradițional, o considerăm ca povestea „păcatului originar", povestirea biblică 
a lui Adam şi Eva descrie într-un mod mai precis „rănirea noastră originară". Geneza ne 
spune că Dumnezeu a oferit primului bărbat şi primei femei de pe Pământ, paradisul 
Grădinii Edenului. Ei puteau face tot ceea ce doreau, cu o singură excepţie: nu aveau voie 
să mănânce din fructele unui anumit pom (pomul Cunoaşterii). într-o zi, şarpele a tentat-o 
pe Eva să muşte din măr - iar ea, la rândul ei, l-a sedus pe Adam să facă acelaşi lucru. 
Imediat după ce au căzut pradă tentaţiei de a gusta din fructul oprit, primii oameni au fost 
alungaţi din Eden şi pedepsiţi pentru că au încălcat porunca lui Dumnezeu. Lumea lor 
perfectă le-a fost luată şi au fost pedepsiţi să trăiască vieți pline de suferinţă. Eva a început 
să sufere de dureri la naşterea copiilor - care este una dintre cele mai magice experienţe 
din viața unei femei - în timp ce Adam a fost forțat să muncească pe pământul sterp. în 
timp ce grădina Edenului era plină cu miliarde de plante şi animale cu care te puteai hrăni, 
acum nu aveau decât rădăcini şi scaieți. Când Adam şi Eva şi-au pierdut Edenul, lumea 
lor a devenit un loc ostil şi plin de ghimpi... şi, aşa cum ştim, ei „au fost alungaţi din 
paradis". 

Dar dând vina pe Eva - care, întrucât era creată dintr-o coastă a lui Adam, avea statutul 
unui produs de mâna a doua - această puternică parabolă iudeo-creştină ne învaţă că, din 
vina elementului feminin, am fost alungați din Rai. 

Această pierdere a femininului sacru, care a fost reprezentată de Eva şi de Eden în cultura 
noastră - fie ea reflectată în lipsa de respect față de femeie, sau prin denigrarea Mamei 
Pământ - reprezintă pierderea sufletului nostru colectiv ca ființe umane. Atunci când de- 
monizăm femininul, ajungem să trăim într-o lume lipsită de sacru. Sfârşim prin a crede că 
materia, sau lumea materială, este cu adevărat importantă - şi nu spiritualitatea. într- 

adevăr, cuvântul materie provine din rădăcina latină mater, care înseamnă „mamă" - şi, 
prin denigrarea femininului sacru, am ajuns să credem că lucrurile sunt elemente materne 
şi că vor avea grijă de noi. Dar materia nu este echivalentă cu spiritul; chiar dacă purtăm 
îmbrăcăminte marca Chanel, aceasta nu ne va eleva spiritul. Prin urmare, divorțul nostru 
de feminin este trauma profundă pe care a avem cu toții. 


Pa 


Traumele originare şi ancestrale 


Psihologii au interpretat această traumă originară ca pe o pierdere a inocenţei, pe care o 
experimentează fiecare copil în adolescenţă-o trecere obişnuită şi necesară către 
maturitate. Mami nu mai poate pupa rana, ca să o facă să se vindece, iar copilul „trebuie 
să părăsească grădina" şi să facă tranziția către adultul încrezător în sine - aspect care 
poate fi experimentat adesea ca o cădere personală din grația Divină, nu mult diferită de 
cea pe care au suferit-o Adam şi Eva. Din păcate, mulți copii sunt traumatizați într-o 
perioadă când sunt incapabili să înțeleagă, în profunzime, ce se întâmplă. în loc ca 
traumele să-i conducă la trezirea către maturitate, ele se transformă într-o pierdere a 
sufletului. Tot ceea ce înțeleg copiii este că în lume există durere şi suferință - şi că lumea 
nu mai este un loc sigur. 

De exemplu, atunci când un copil în vârstă de şapte ani o vede pe mama sa luată pe targa, 
după ce a avut un accident de maşină, el nu înțelege că asta este spre binele mamei - el 
crede că nişte oameni răi o iau pe mama sa, pentru totdeauna. 0 astfel de traumă va 
rămâne închisă la nivelul reacției emoționale a unui copil de şapte ani, iar din cauza 
acestui fapt, ca adult, se va comporta ca un copil de şapte ani, atunci când persoana pe 
care o iubeşte va fi luată de lângă el. El va continua să-l caute pe Tata (guvernul, 
partenerul de viață, sau Dumnezeu Tatăl) pentru a-i reface lumea. 

Trauma noastră originară nu este neapărat rezultatul unui eveniment în sine, tot aşa cum 
pierderea grădinii Edenului nu a fost un eveniment istoric; mai degrabă, este modul în 
care lucrurile au fost percepute prin ochii unui copil. în perioada producerii acelei răni, 
tot ceea ce înţelege copilul este că e înspăimântat şi că lumea a devenit un loc periculos. 
Această percepție este absolut iraţională şi foarte puternică. De fapt, este, mai mult ca 
sigur, ceea ce ne face să cădem în stări de depresie, să rămânem in relaţii abuzive, să 
acceptăm să lucrăm în servicii care ne fură toată plăcerea creatoare. Simţim că am 

fost alungați din Edenul nostru, astfel încât ne irosim viaţa încercând să domolim durerea 
pe care am suferit-o in timpul căderii din grație. 

Putem, de asemenea, să suferim de răni ancestrale care au trecut de la o generație la alta - 
ca cele îndurate în timpul Holocaustului, a Marii crize economice, sau a Revoluţiei. 
Indiferent de cauză, am moştenit un set de credinţe de la strămoşii noştri răniți, pe care le- 
am adoptat ca fiind ale noastre. Atitudinile negative despre abundență, lipsă, succes, eşec, 
sexualitate şi intimitate provin din aceste răniri ancestrale. Când acest tip de pierdere a 
sufletului din timpul unei generații este transmis mai departe, copiii sunt marcați de 
probleme pe care nu l-au experimentat pe parcursul vieţii lor şi ajung să sufere de 
disperare şi autocondamnare. 

Tot aşa putem aduce cu noi o traumă personală, dintr-o viaţă anterioară. Poate că atunci 
am murit sufocaţi în gheață, sau am fost alungaţi din sat, sau am pierdut pe cineva drag - 
acestea toate sunt dinamici psihospirituale neterminate, pe care le re-creăm pe parcursul 
acestei vieți. Ele ne predispun la experiențe unice „de soartă”, aşa cum o fac şi 
experiențele noastre din copilărie. 

Traumele lui Parsifal şi ale Regelui Pescar 


Dacă ne reamintim povestea lui Parsifal, putem observa un exemplu de traumă ancestrală 
şi cum aceasta ne poate influența destinul. Vă amintiți că mama sa, Inimă Rănită, îşi 
pierduse soțul şi fii mai mari într-o bătălie, prin urmare ea avea pretenţii de la băiatul său, 
fun-du-i frică să nu-şi piardă singurul fiu rămas în viață. Ea nu şi-a dorit vreodată ca fiul 
ei să devină cavaler şi să aibă acelaşi destin pe care l-au avut tatăl şi frații săi. Dar ce a 
făcut Parsifal? El a devenit cavaler! Dar mama sa l-a implorat să poarte o țesătură 
protectoare pe care o lucrase pentru el, să nu pună niciodată întrebări, să respecte 
fecioarele, iar tânărului i s-au părut normale toate aceste cerințe. Parsifal 1-a promis 
mamei sale că, dacă va fi lăsat liber, se va comporta bine, dar fiecare dintre aceste cerinţe 
îl împiedicau să găsească Graal-ul sau să experimenteze iubirea. 

însuşi Regele Pescar poate fi văzut ca o reprezentare exterioară a Traumelor interioare ale 
lui Parsifal: el trăia într-un castel de vis şi era păstrătorul Sfântului Graal, dar nu putea bea 
din acesta, din cauza unei răni în pântec. Sexualitatea regelui era foarte rănită, iar el nu 
putea trăi bucuria iubirii. El va putea fi vindecat doar atunci când Parsifal va pune 
întrebarea crucială, legată de utilitatea Graal-ului. Până în acel moment, Regele Pescar 
trăia în lux, dar era în continuare închis în afara grădinii. 

Cu toții cunoaştem oameni care au muncit întreaga viață pentru a atinge un confort 
material - o casă mare, o poziție de conducere, sau alte manifestări externe ale bogăției - 
doar pentru ca, în momentul în care ajung să obțină ceea ce-şi doreau, să-şi dea seama că 
nimic nu este de valoare. De obicei, ei intră într-o criză, divorțează şi caută o nouă soţie, 
despre care cred că-i va face fericiţi; îşi pot părăsi brusc slujbele, continuând să cumpere 
simboluri ale statutului lor, mai scumpe şi mai excentrice, sau chiar să coboare până la a 
se droga. 

Trăind în modul în care trăim, într-o cultură foarte ancorată în material, în care oamenii se 
măsoară prin semnele exterioare ale succesului, mulţi dintre noi sunt răniți precum Regele 
Pescar, incapabili de plăcere şi aflați în imposibilitatea de a bea din cupa vieţii. Mitul lui 
Parsifal ne arată că singurul aspect cu o adevărată valoare - cheia către întregire şi bucurie 
în sanctuarul nostru interior - este de a ne transforma viețile într-o călătorie spirituală, o 
căutare lăuntrică. 


„72, 

Amintiri din Eden 


Toţi avem o traumă din cauza căreia suferim, dar avem şi o amintire a Grădinii Edenului, 
la care aspirăm să ne reîntoarcem - poate că este momentul în care mama ne-a aşezat 
seara în pat, casa copilăriei, o iubire din adolescență, sau o perioadă în care viețile noastre 
păreau lipsite de griji. Se poate spune chiar că ne petrecem prima parte din viață încercând 
să ne pierdem candoarea, iar restul vieții încercăm să o regăsim. Aceasta nu este 
întotdeauna o sarcină uşoară -la urma urmei, lui Parsifal i-a luat aproape întreaga viață ca 
să poată reintra în Castelul Graal-ului. 

Mulţi dintre pacienții mei s-au devotat căutării Graal-ului, dar ei nu au reuşit să facă nimic 
altceva decât să rătăcească fără scop prin pădurea copilăriei, a serviciului, a căsătoriei, a 
căderilor şi a succeselor. 

Au petrecut ani în şedinţe de psihoterapie, încercând să înțeleagă momentul în care au fost 
răniți ultima dată, în loc să vindece prima dată când au fost răniți. Adesea, ei doresc să-mi 
povestească despre cel mai recent incident care le-a produs durere - ceea ce eu le explic că 
este, probabil, a 27-a versiune a traumei originare, care îi făcuse să dezvolte credințe şi 
comportamente ce produseseră problema actuală. Aceasta este trauma pe care vrem să o 
vindecăm - şi nu a 27-a versiune a ei! 

De fapt, pot exista doar câteva teme majore de vindecare pe parcursul vieţii, dar toate au 
ca sursă traumele noastre originare. Restul durerilor noastre psihice şi fizice - indiferent 
de cât de cumplite ar fi - sunt incidente care exprimă aceste teme, în diferite forme nara- 
tive. Ele sunt filme de mâna a doua, dar care au la bază acelaşi scenariu. Când ajungem să 
înțelegem aceste teme invariabile, putem să ni le asumăm, să ne eliberăm de influenţele 
lor şi să devenim autorii propriei noastre poveşti. 

Dacă vom continua să retrăim traumele care ne-au marcat iar şi iar, vom sfârşi prin a le 
transfera copiilor noştri. Acest fenomen este cunoscut printre Laika drept un blestem al 
generației, care poate fi îndepărtat doar dacă ne vindecăm noi înşine. Când o facem, există 
un efect de recul care se propagă înainte şi înapoi în timp, aducând iertare şi eliberare atât 
copiilor, cât şi strămoşilor noştri. 

Suferim numai când rămânem tributari trecutului nostru - dar Laika spun că şi strămoşii 
noştri suferă, până când vom înceta să-i mai blamăm şi vom vindeca traumele pe care ei 
ni le-au transferat. Prin călătorie, putem să ne identificăm traumele originare şi să ne 
rescriem contractele ancestrale, vindecându-ne pe noi înşine şi stabilindu-ne o direcție 
către împlinirea propriului destinul. Putem păşi apoi, din nou, în experienţa de a trăi în 
Edenul nostru, îndepărtând acei ochelari de cal care ne împiedică să recunoaştem pe 
deplin că, de fapt, nu am părăsit niciodată acel paradis. 

Prin contrast cu credința iudeo-creştină, care spune că ne-am născut într-o stare de 
perfecțiune din care am fost alungați, mitologia şamanică spune că natura noastră perfectă 
rămâne întotdeauna intactă. De fapt, nici alte sisteme de credinţe nu îmbrăţişează această cre- 
dință iudeo-creştina, cum că am fi fost alungaţi din Eden - de exemplu, aborigenii din Australia nu 
au fost alungaţi; nici popoarele din zona deşertului Sahara, nici popoarele amerindiene, nici cele 
din jungla amazoniană din Brazilia şi nici cei ce trăiesc în insulele Pacificului. Ele încă se mai 
percep ca şi cum ar continua să trăiască în Eden, întrucât vorbesc cu râurile, cu copacii şi cu 
Dumnezeu. De fapt, mitologiile primitive merg până la a declara că noi, oamenii, am fost creaţi 
pentru a servi şi pentru a administra şi îngriji grădina. 

în timp ce aceste societăţi se străduiesc să trăiască în armonie cu natura (şi au făcut aceasta de-a 
lungul mileniilor), noi, occidentalii, percepem natura ca pe un adversar care trebuie jefuit şi 
prădat, sau ca „resursă naturală", care trebuie consumată după bunul nostru plac. Aparent, credem 
că toate plantele şi animalele au fost create pentru a-l servi şi a-l hrăni pe om - că toată mâncarea 
din lume ne aparţine. De mii de ani găsim justificări pentru că jefuim natura. Cele mai mari păduri 
ale Europei au fost tăiate, forăm după petrol în zona Arctică; iar Israelul - pe care trei religii 
majore ale lumii îl consideră unul dintre cele mai sacre locuri de pe Pământ - are apele râurilor 
atât de poluate, încât oamenii mor când intră în ele. Ele sunt departe de apa în care oamenii erau 
purificaţi de loan Botezătorul... 

Când o mitologie dă faliment - aşa cum se întâmplă cu cea din Vest - este necesar să se nască una 
nouă. Astăzi suntem în căutarea unor noi modele de a trăi şi de a ne susţine într-un mod ecologic. 
Eu cred că aceste noi modele se vor naşte, pe măsură ce călătorim pentru a ne vindeca trauma 
sufletească originară şi pentru a recupera ceea ce am pierdut. 


272, 


Descoperirea traumei noastre originare 


Pentru a ne repara trecutul, trebuie ca, mai întâi, să intrăm în Spațiul Traumelor şi să descoperim 
povestea rănirii noastre originare - cum s-a petrecut, cine au fost făptaşii, când a apărut şi cum 
continuă povestea să trăiască în noi. Acest spaţiu conţine informaţii despre rădăcinile tuturor 
Traumelor emoţionale, ori a problemelor de sănă- 

tate Amintirea accidentului este adesea reprimată, aşa că faptul de a-l vizualiza încă o dată poate 
fi extrem de vindecător prin el însuşi. 

Totuşi, doar călătoria spre acest spaţiu nu vă va vindeca - aceasta se va petrece mai târziu. în acest 
spaţiu veţi înţelege circumstanțele în care s-a produs pierdea de suflet originară - ceea ce 
reprezintă doar primul pas către vindecare. 

în Spaţiul Traumelor vom găsi o piesă de teatru sau o dramă în plină desfăşurare, care ne prezintă 
poveştile ce trăiesc în noi şi care ne regizează dansul propriei vieţi. Aceste poveşti pot să nu fie 
complet adevărate, dar ele sunt adevărate din punct de vedere emoțional. Ele sunt rutine adiacente, 
repetate în permanenţă de către creierul lim-bic. Amintiţi-vă că subconştientul ne vorbeşte în 
limbajul viselor şi al basmelor - cu alte cuvinte, ceea ce veţi descoperi în Spaţiul Traumelor e 
posibil să nu fie exact ceea ce s-a produs în realitate, dar acesta este modul în care voi vă 
reamintiți, iar această amintire vă defineşte scenariul vieții. Detaliile povestirii sunt semnificative 
doar prin aceea că vă revelează tiparele de bază create de trauma originară - povestea, în sine, 
neavând nicio valoare (precum veţi ajunge să conştientizați mai târziu, voi nu sunteţi poveştile 
voastre, sau istoria voastră). Veţi fi însă capabili să aveți un dialog cu personajele pe care le veţi 
găsi acolo, pentru a înţelege temele care trăiesc în structurile profunde ale sufletului vostru. 

Mai devreme am menţionat faptul că amintirea evenimentelor trecute poate fi extrem de 
dureroasă, din cauza percepţiei noastre asupra a ceea ce s-a petrecut în acel moment. De exemplu, 
una dintre pacientele mele avea sentimente de abandon, deoarece, la vârsta de 18 luni, părinţii au 
lăsat-o cu bunicii timp de o săptămână, pentru a se mai odihni, întrucât copila avea colici, plângea 
şi ei nu puteau dormi. Dar, în mintea sa de copil, ea a perceput că Mami şi Tati nu se vor mai 
întoarce niciodată să o ia, ceea ce a rănit-o foarte adânc. 

Persoanele care suferă de tulburări cauzate de stress emoţional post-traumatic, retrăiesc 
evenimente dureroase, cum ar fi amintiri emoţionale ale unor întâmplări petrecute de-a lungul 
vieții, chiar dacă experienţele din timpul războiului, sau alte şocuri emoţionale ori fizice s-au 
petrecut cu mult timp în urmă. Asta, deoarece timpul şi ceasul nu există pentru creierul limbic - 
astfel, o situaţie dificilă de la serviciu poate dezlănțui o întreagă secvență de amintiri stresante, 
care ies la suprafaţă printre multiplele sinapse din interiorul creierului. De aceea, atunci când 
călătorim prin Spaţiul Traumelor, dorim să observăm evenimentul, nu să-l retrăim. Retrăirea unui 
incident traumatic este, adesea, mai traumatizant decât incidentul în sine, întrucât prin aceasta 
suntem forţaţi să repetăm emoțiile dureroase, fără să mai avem contextul în sine. 

Uneori, evenimentele care continuă să ne producă traume emoționale provin din viețile anterioare. 
îmi amintesc de Sally, o studentă de-a mea care a descoperit, în momentul în care a intrat în 
Spaţiul Traumelor, o tânără care a fost arsă pe rug. Această femeie țipa într-un vechi dialect 
Gaelic, spunând că era nevinovată şi că-L iubea pe Dumnezeu. Pacienta mea a interpretat aceasta 
ca venind dintr-o viaţă anterioară, în care a fost persecutată, fiind suspectată de vrăjitorie. Obser- 
vând această imagine, în ea s-a produs o imensă stare de eliberare, deoarece în sfârşit a înţeles de 
ce îi era teamă ca familia şi prietenii să nu-i descopere interesul pentru spiritualitate şi vindecare. 
Aceasta a explicat şi fobia sa față de foc - soțului ei îi plăcea să stea în fața şemineului, iarna, dar 
ea nu putea să-i rămână alături decât câteva minute, înainte ca inima să înceapă să-i bată 
nebuneşte şi să fie nevoită să plece. 

în recuperarea sufletului, putem schimba modul în care percepem evenimentul originar care ne-a 
rănit şi astfel ne putem schimba toate emoţiile viitoare şi reacţiile fiziologice - de fapt, putem 
devia traseele neuronale din creier, astfel încât acestea să conducă la bucurie, în loc de durere. 
Aşadar, atunci când ne angajăm în recuperarea sufletului, dorim să beneficiem de aceasta la toate 
nivelele spiritului, sufletului, minţii dar şi ale corpului. Nu dorim să aducem înapoi o împrejurare 
pe care să o înţelegem doar intelectual, ci dorim o transformare profundă a credințelor, 
comportamentelor şi chiar a neurofizio-logiei noastre. (După recuperarea sufletului, Sally a fost în 
stare să discute deschis cu familia sa despre interesul pe care îl avea faţă de medicina energetică. 
A început chiar să se bucure de timpul petrecut alături de soțul său în fața şemineului, deşi încă îi 
mai era frică de foc.) 


PI 7 
x» 


Propria mea traumă originară 


lată o poveste din viața mea, care vă va oferi o imagine a dimensiunilor cărora li se adresează 
recuperarea sufletului: 

Am fost născut în Cuba, iar când aveam 10 ani, a avut loc o revoluţie în ţară. Războiul a izbucnit, 
dar nimeni nu ştia cine era inamicul, întrucât toată lumea vorbea aceeaşi limbă şi era îmbrăcată la 
fel. într-o zi, tatăl meu mi-a dat pistolul său de calibru 45 - un Colt din armata americană. Aşezaţi 
în faţa casei, mi-a arătat cum să-l folosesc şi mi-a explicat: „Atunci când sunt plecat, tu eşti 

bărbatul în casă, de aceea trebuie să le protejezi pe mama, pe surorile şi pe bunica ta. lar dacă 
cineva încearcă să intre, trage prin uşă!" 

Am stat lângă uşă timp de mai multe săptămâni, ascultând zgomotul de împuşcături care se 
auzeau la câteva străzi mai încolo, până când, în final, trei poliţişti au venit acasă. Mai întâi au 
bătut la uşă, iar când au văzut că nu le răspunde nimeni, au încercat să dărâme uşa. M-am întrebat: 
să trag prin uşă, sau să aştept ca ei să vină înăuntru? Apoi am făcut ceea ce orice copil de zece 
ani ar fi făcut: am pus arma jos şi am mers la fereastră. Unul dintre bărbaţi m-a văzut prin geam, 
dar eram doar un băiețel înspăimântat, aşa că le-a spus celorlalți: „Haideţi, nu e nimeni aici. Să 
mergem." în acea zi mi-am pierdut copilăria. Am crescut foarte repede, pe parcursul celor câteva 
săptămâni cât am stat cu moartea la uşă. Am uitat cum era să fii doar un copil, şi am devenit un 
bărbat mic şi serios. De asemenea, a început să-mi fie frică de străini - aveam coşmaruri frecvente 
cu oameni care dărâmau uşa casei şi luau cu ei toate ființele iubite. 

Cu ajutorul călătoriei, a regresiei în timp, am putut să-l vizitez pe băieţelul care s-a confruntat cu 
moartea, când avea zece ani. în Spaţiul Graţiei Divine (pe care îl veţi vizita în Capitolul al 6-lea), 
l-am regăsit pe micul Alberto şi i-am spus că totul va fi bine, că l-am căutat şi că niciodată nu va 
mai purta povara de a-şi apăra singur familia. Când mi-am recuperat Sinele de la vârsta de zece 
ani, nu aveam mai mult de treizeci de ani, dar mi-am câştigat copilăria. Am putut să renunţ la 
permanenta mea seriozitate şi neîncredere în ceilalți, am încetat să mai văd totul ca fiind o criză 
de-viaţă-şi-de-moarte. Am încetat să mai trăiesc numai în scopul de a supravieţui şi am început să 
trăiesc bucuria de a trăi. 


APA. 


Transformarea prin călătorie 


în timp ce călătoream în timp, am dezgropat această poveste de când aveam zece ani, alături de 
multe altele pe care nu le-am înțeles complet. M-am recunoscut pe mine ca un tânăr îngrozit, în 
situații de luptă; se părea că în mai multe vieţi la rând am trecut prin evenimente similare. Am 
învăţat, de asemenea, că temele familiare se repetă: nu aveam încredere în profesorii mei, doream 
să rănesc persoanele care mă iubeau, simţeam că de fiecare dată când întâlneam pe cineva care-mi 
plăcea, trebuia să-l protejez cu prețul vieții mele. Şi în tot acest timp, îl consideram răspunzător 
pe tatăl meu că mă făcea să mă simt aşa cum mă simţeam. 

în mitologiile indigenilor din America, se spune că există o parte din noi care întotdeauna se află 
în Dumnezeu, şi că o parte din Dumnezeu se află întotdeauna în noi. 

Când suferim o pierdere de suflet, simțim că am devenit separați de Dumnezeu - adică, am căzut 
din starea de graţie Divină. Când m-am vindecat de pierderea de suflet, am recunoscut faptul că, 
metaforic vorbind, rămăsesem cu o armă lângă uşă, în multe dintre existenţele mele anterioare. 
Am continuat să mă identific cu o poveste veche şi să o retrăiesc, ceea ce m-a făcut să-mi uit 
adevărata natură infinită şi conexiunile mele cu Divinitatea. Prin urmare, e foarte important ca noi 
să accesăm pierderea de suflet acum, înainte ca trauma noastră originară să le fie transmisă 
copiilor noştri, sau persoanei care vom fi în viaţa viitoare. 

Recuperarea sufletului mi-a permis să nu mă mai identific cu povestea lui Alberto, băieţelul de 
zece ani, care stătea la uşă cu arma în mână, gata să împuşte orice intrus. Prin călătoria în Spaţiul 
Traumelor, am descoperit de ce băiatul nu a putut să pună arma jos şi să înveţe să aibă încredere 
în viaţă şi în ceilalți. (Mai târziu, în Spaţiul Graţiei, acel băiat a trebuit să învețe să aibă încredere 
în mine, iar eu a trebuit să învăţ cum să trăiesc fără frică.) 

Unul dintre studenţii mei, Barry, este cascador în filme şi la televiziune. Chiar dacă şi-a 
pierdut un braţ în timpul unui accident din copilărie, îi place enorm să realizeze cascadorii 
periculoase, într-un mediu foarte sigur şi controlat. lată cum îşi descrie călătoria: Am 
coborât într-un iaz de la capătul unui râu şi l-am întâlnit pe Păzitorul Pragului - un 
bărbat înalt, cu aspect polinezian şi ochi căprui foarte mari, care m-a poftit grațios 
înăuntru. Acolo, spre marea mea uimire, am întâlnit un hot-dog în mărime naturală, care 
purta ochelari de soare! M-am întrebat ce înseamnă acest simbol, dar tot ceea ce am 
primit a fost ceva care suna ca „fii liniştit!" şi ,„ relaxează-te, băiete!" - şi asta, deoarece 
nu mai fusesem relaxat şi liniştit de mult timp. Am deschis ochii, iar totul a devenit 
imediat foarte clar. Când aveam nouă ani, copiii vecinilor din casele din jur obișnuiau să 
stea tot timpul la magazinul din colț, unde se vindeau hot-dogs. într-o după amiază eram 
cu bicicleta în parcare când, brusc, am fost lovit de o maşină care venea în viteză, parcă 
de nicăieri. Am căzut de pe bicicletă, dar, deşi nu am suferit nici o traumă majoră, o 
parte esenţială a energiei mele m-a părăsit în acea zi. Dintr-un copil foarte calm, m-am 
transformat într-unui foarte stresat şi cu numeroase ticuri nervoase. Mi-am pierdut o 
mulțime de prieteni şi, până în ziua de azi, am trăit mai mult ca un „singuratic”, în 
fiecare zi, preocuparea mea principală era să încerc să anticipez ce va urma - încercând 
să văd ce se ascundea după colț şi să evit următoarea ,, maşină”. Ca rezultat, analizam şi 
reanali-zam totul, mult prea mult. După câteva luni, Barry a început să recunoască 
aspectele care îl făceau să-i fie teamă de traume emoționale, chiar dacă nu-i era frică de 
durerea fizică din timpul cascadoriilor. A început să-şi asume riscuri mai mari în relațiile 
personale şi să descopere că adevăratele cascadorii nu erau realizate în faţa camerei de 
filmat, ci în arena inimii -fără nicio plasă de siguranță. 


APA, 


Povestiri şi umbre 


Sunteţi aproape gata să călătoriți în Spaţiul Traumelor. 

Să ştiţi că aceasta se petrece într-un loc plin de pace şi linişte -cu cât veți afla mai multe din viața 
voastră, cu atât mai multă claritate îi veţi aduce călătoriei. 

Când veţi descoperi trauma originară, veţi debloca o energie care se află ascunsă adânc în 
interiorul psihicului vostru - aşa cum am făcut eu, atunci când l-am descoperit pe Alberto cel de 
zece ani, care stătea lângă uşă, în timp ce revoluţia se desfăşura afară. îmi reprimasem acea 
amintire şi nu mai aveam nicio legătură conştientă cu evenimentul respectiv. Doar după ce am 
realizat recuperarea acelei părți de suflet, tatăl meu mi-a confirmat că se întâmplase exact aşa, iar 
amintirea mea în legătură cu acel eveniment a ieşit treptat la suprafață. Numai după aceea am fost 
capabil să înţeleg sentimentul de însingurare pe care îl simţeam. în practica mea de vindecare, am 
înțeles că doar atunci când descoperim trauma noastră originară, urmează adevărata înțelegere. în 
Occident, suferim de ceea ce numim „evaluare prematură" - cu cât etichetăm mai repede ceva, îl 
numim, îl punem într-o categorie şi încercăm să-l înțelegem, cu atât scurtăm timpul în care se 
petrece transformarea profundă. 

Trauma originară pe care o descoperiţi în timpul călătoriei va apărea sub forma unei poveşti. 
Atunci când veţi intra în spaţiu, puteţi observa o scenă complicată, care are loc chiar în fața 
voastră: oameni care ţipă unul la celălalt, cineva care are mâna băgată în foc, cineva țipând în 
fundal, o bătrână care croşetează etc. Frumuseţea acestui lucru constă în faptul că poţi merge la 
fiecare dintre aceşti oameni şi să-i întrebi: „Ce se întâmplă aici? Care-i treaba? Care-i povestea?", 
iar ei îţi vor revela modul în care trauma ta originară trăieşte în tine, chiar dacă s-ar putea ca ei să 
nu prezinte foarte exact modul în care s-au petrecut acele fapte. 

Evenimentele pe care le descoperiți vă pot părea absolut nefamiliare, întrucât puteţi întâlni părți 
din suflet care sunt atât de înstrăinate şi de exilate, încât este mult prea dureros să le recunoaşteți 
ca fiind ale voastre. Acestea sunt părtile voastre de umbră, pe care le-aţi făcut să tacă, dar pe care 
le proiectați adesea asupra altor oameni. Aceste proiecții vă fac să-i criticaţi pe ceilalți, pentru că 

vedeţi în ei însuşirile care nu vă plac la voi înşivă. Aşa că, atunci când întâlniți partea voastră de 
umbră în Lumea de Jos (alături de traumele pe care ea le-a suferit) se poate să nu o identificaţi ca 
fiind o parte din voi. 

De exemplu, într-una dintre primele mele călătorii, îmi amintesc că am găsit o siluetă îmbrăcată 
într-o capă, care biciuia un băieţel. Am presupus că băieţelul era o parte pierdută din sufletul meu, 
dar atunci când l-am întrebat, mi-a spus că, în realitate, am venit să-l vindec pe omul cel 
întunecat. M-am gândit că era o greşeală, că era povestea altcuiva, pentru că întotdeauna i-am 
detestat pe cei violenţi şi m-am identificat mai mult cu victimele. Ceea ce am înţeles după 
călătorie a fost că acest huligan nu-i agresa pe cei din jurul lui - el m-a agresat pe mine. Era umbra 
mea, partea din mine pe care trebuia să mi-o asum şi să o vindec. 

Nu uitaţi că toţi avem aceste părți de umbră în interiorul nostru - chiar şi Maica Tereza. Odată, 
când am întrebat-o de ce a venit la Calcutta, ea mi-a răspuns că a venit, deoarece îl descoperise pe 
Hitler în interiorul său. 


— Cc... p 


La fel cum traumele noastre pot fi ancestrale, şi aceste umbre sau părți neasumate ale 
sufletului pot fi exprimate la nivel colectiv. De exemplu, Germania a suferit o perioadă de 
stagnare economică în anii '20, dar comunitatea evreilor de acolo s-a dezvoltat şi a avut 
mari realizări în muzică, ştiinţă şi filozofie. în starea lor de stagnare, naziştii au proiectat 
paralizia economică (umbra lor) asupra evreilor - şi apoi s-au străduit să-i anihileze. în 
acest proces, naziştii şi-au pierdut natura lor omenească, iar acest fenomen se petrece, cu 
certitudine, atunci când ne pierdem sufletul. 

De asemenea, ne putem proiecta aspectele pozitive asupra altcuiva, sau umbra noastră 
poate fi acele atribute pe care am fi dorit să le avem: o versiune a noastră care este mai 
strălucitoare, mai inteligentă, mai frumoasă şi mai puternică. (Acest lucru îl facem tot 
timpul, în cultura noastră în care celebritatea este pe primul plan.) 

Autoarea Marianne Williamson(autoarea cărților Iubire magică şi Graţia de fiecare zi, 
publicate de Editura FOR YOU n. Ed) a vorbit foarte elocvent despre frica de natura 
noastră luminoasă. Atunci când a spus: „Ceea ce ne înspăimântă cel mai mult este lumina 
noastră şi nu întunericul din noi”, ea a vorbit despre dorinţa de a învăţa să ducem această 
lumină radiantă în interior, să-i simțim energia puternică şi adesea nefamiliară. Dacă 
suntem incapabili să o facem, proiectăm acest Sine idealizat asupra altcuiva - fie el un 
guru sau un profesor, care ne împiedică să o înțelegem. Acesta este motivul pentru care un 
şaman, la fel ca şi un psiholog sau un psihiatru, trebuie să-şi fi parcurs deja propria 
călătorie de vindecare - astfel încât să poată evita pericolele proiectării propriei umbre sau 
a propriei lumini, asupra altcuiva. 

în călătoria de recuperare a sufletului, vom învăţa să trimitem lumină asupra părților din 
sinele noastre umbră, astfel încât să putem readuce părțile la care am renunțat. Atunci 
când pornim în această călătorie, vă încurajez să aveți încredere în acest proces şi să vă 
amintiți că părăsim un mediul ordonat al rațiunii şi al logicii şi intrăm pe tărâmul magiei 
şi intuiției. 


Exerciţiu: călătorie în spatiul traumelor 


Pregătiți-vă pentru această călătorie, deschizând un loc sacru: Aşezaţi-vă confortabil, 
fixaţi-vă privirea în faţă (sau închideţi' ochii), şi aşezați-vă mâinile în dreptul inimii, în 
postura rugăciunii. Creați intenţia optimă pentru această călătorie, apoi ridicați mâinile 
încet prin fața frunţii, până când palmele ajung unite deasupra capului. Apoi focalizaţi- 

vă la nivelul chakrei a opta şi extindeţi acest ,, soare" strălucitor, astfel încât să vă 
cuprindă întregul corp, deschi-zându-vă încet mâinile spre lateral, aşa cum îşi deschide 
aripile un fazan. Aduceţi apoi mâinile în poală, pentru a le relaxa. 

Invocaţi cele patru direcții cardinale; şarpele, jaguarul, pasărea colibri şi 
vulturul;precum şi Raiul şi Pământul. Faceţi exerciţiul Micii Morți (inspirați şi expirați 
de şapte ori, numărați de fiecare dată până la şapte) şi călătoriți către grădina din 
Lumea de Jos. 

Imaginaţi-vă cum corpul vostru luminos se scufundă în pământ. Simţiţi solul bogat şi 
umed, rădăcinile marilor copaci şi pietrele ce se află în mâl. Mergeţi în jos prin pietriș, 
mai adânc şi mai profund, până când veți găsi un râu interior. întindeţi-vă în apa lui 
pentru a vă odihni, Simțiți cum pietrele vă apasă spatele; imaginați-vă apa rece şi 
răcoritoare care trece peste voi, purificându-vă pentru călătorie. Permiteţi-vă să fiți luat 
de către aceste ape şi dus adânc spre centrul Pământului, până când ele vă vor purta pe 
țărmul unei grădini sfinte. 

Acum ridicaţi-vă şi uitaţi-vă împrejur. Intraţi într-o grădină cu o pajiște frumoasă, ce se 
întinde în fața voastră. Vizualizaţi-vă înconjurați de flori, de păsările care ciripesc în 
pădurea din apropiere. Faceţi-vă drum pentru a ajunge la un izvor şi aşezaţi-vă un 
moment pentru a vă bucura de frumuseţea strălucitoare din jurul vostru. Acesta este un 
loc în care puteți veni oricând, pentru a vă vindeca şi a vă reface. 

Acum chemațţi-l pe Păzitorul Pragului, Domnul Vieţii şi al Morţii, paznicul Lumii de Jos, 
cel care primeşte spiritele strămoşilor - după ce aceştia au trecut în lumea de dincolo - şi 
le aduce înapoi la Mamă. Mărturisiţi-vă intenția de a călători în Spaţiul Traumelor. 
Păzitorul Pragului ar putea să vă întrebe: „De ce te-aş lăsa să intri în acest loc, în care 
doar cei morţi pot veni?" Trebuie să vă manifestaţi clar intenția de a vi se arăta trauma 
originară, pentru că, altfel, nu vi se va permite să intrați. 

Păzitorul Pragului poate spune: „Astăzi nu e o zi bună de călătorit”. Dacă veţi auzi 
aceste cuvinte, urmaţi-i sfatul. Păzitorul Pragului aduce armonie în haosul Lumii de Jos, 
deci el va şti dacă puteți intra acolo în siguranță, sau nu. 

Când vă va permite să intraţi, trebuie să-l rugaţi pe Păzitor să vă ghideze.intr-o parte, 
veți observa un deal cu o intrare într-o peşteră. Rugaţi-l să vă conducă în acea peşteră şi 
în Spaţiul Traumelor. Aţi venit ca să fiți martor la trauma originară care trăieşte în voi 
-cea care este cea mai importantă pentru vindecarea voastră. 

Rugaţi-vă corpul-minte să genereze o imagine a ceea ce este depozitat pentru voi în 
interiorul acestei peşteri. Apoi, păşiți în Spaţiul Traumelor şi descoperiți piesa ce se 
joacă acolo. Mergeţi direct în mijlocul scenei, printre actorii pe care s-ar putea să-i recu- 
noaşteți sau nu. Priviţi în partea din spate a camerei: Există un foc? Cine este persoana 
din umbră? Pe ce se adună praful în rafturile bibliotecii? Priviţi în jurul vostru şi 
exploraţi. Dacă nu puteți vizualiza bine, încercaţi să găsiți un alt simț care să vă ghideze 
-fie el simţul tactil, al mirosului, sau chiar o intuiţie legată de ceea ce s-ar putea petrece. 
S-ar putea să fie mai greu - dar, în acelaşi timp, poate fi mai eficient, deoarece nu veți fi 
distraşi de activitatea vizuală. 

Şinele rănit poate fi un băieţel sau o fetiță, un bebeluş, o persoană în vârstă, sau chiar 
cineva de sex diferit de al vostru. Aceste părți ale sufletului vostru sunt aspecte a cine 
sunteţi voi. întreba-ți-vă Şinele rănit: „ Cine eşti tu?”, „ Când ai plecat?" şi „De ce ai 
plecat?" Amintiţi-vă că Șinele rănit nu este acelaşi lucru cu partea sufletului pe care 
mergeţi să o recuperaţi. Veţi aduce înapoi Şinele vindecat, pe care-l veţi întâlni în Spaţiul 
Grației. 

Acum pregătiţi-vă să plecaţi din acest spaţiu, parcurgând înapoi acelaşi drum pe care aţi 
venit. Luaţi-vă rămas bun de la Domnul Vieţii şi al Morţii. Spuneţi-i: ,, Mulţumesc pentru 
că mi-ai permis să intru pe tărâmul tău, unde doar cei care au păşit dincolo de moarte 
pot pătrunde." 

Scufundați-vă în ape, lăsați-le să vă ducă înapoi în locul în care vă odihneați, şi spălați 
toate energiile care nu aparțin Lumii de Mijloc. După aceea, începeţi să călătoriți înapoi 
prin Stratul de piatră; treceţi dincolo de rădăcinile arborilor seculari, de bolovanii 
imenşi, de solul umed şi bogat; întoarceţi-vă în cameră. întin-deți-vă tot corpul, frecaţi- 
vă mâinile, frecaţi-vă faţa, deschideţi ochii şi reveniți în corpul vostru. închideți spaţiul 
sacru. 


Exerciţiu: jurnal de dialog cu Şinele vostru rănit 


în decursul călătoriei, aţi întâlnit câteva dintre poveştile rănirii voastre originare. în 
exercițiul următor, vă veţi implica în scrierea unui dialog cu personajele principale pe care 
le-aţi găsit acolo, pu- 

nând întrebări pentru a determina natura traumei voastre, dar şi ce trebuie făcut pentru a 
vă vindeca. 

Procesul de scriere în jurnal va trezi puternice voci vindecătoare în interiorul psihicului 
vostru - voci pe care se poate să nu le fi auzit de mult timp. Amintiți-vă că, până în 
momentul în care este găsită vocea, acea parte a sufletului rămâne adormită - dar, odată ce 
a fost descoperită, ea poate începe să vă ghideze înapoi către starea de bine. 

Puteţi iniția un dialog cu această parte pierdută a sufletului, scriindu-l pe o bucată de 
hârtie. Pregătiţi un loc confortabil, luaţi un jurnal şi ceva de scris, apoi deschideţi spaţiul 
sacru. Când sunteți gata, împărțiți în două, pe verticală, o pagină albă. în partea stângă 
faceţi o listă a întrebărilor pe care doriți să le adresaţi; în cealaltă parte, vocea părții 
pierdute din sufletul vostru va răspunde la întrebări. 

începeţi prin a adresa întrebări simple, cum ar fi: „Cine eşti tu?", dar acordaţi-vă suficient 
timp pentru ca dialogul să se poată realiza în întregime. 

Continuaţi acest proces cât de mult posibil, rugând acea parte din sufletul vostru să vă 
reveleze doar ace fragment din povestea legată de traumă, care vă este necesar pentru a vă 
vindeca. întrebaţi-o de ce anume are nevoie ca să se vindece, dar şi cum puteţi să o onoraţi 
şi să o protejaţi. întrebaţi-o: „Cum aş putea să-ți ofer siguranță?", „Ce mă poţi învăţa?” 
„La ce trebuie să renunţ?" şi aşa mai departe. 

Atunci când dialogul a luat sfârşit, închideţi spațiul sacru. Acest proces poate dura câteva 
minute, câteva ore, sau mai multe sesiuni. 

Acum că ați devenit conştienţi de Şinele vostru rănit, este cazul să călătoriți din nou - dar 
de această dată, în Spaţiul Contractelor Sufletului. Acolo veţi învăţa despre contractele 
sufletului făcute în trecut, dar şi despre modul în care le puteți renegocia. 


Capitolul al 5-lea 
SPAȚIUL CONTRACTELOR SUFLETULUI 


Am venit în Peru pentru a experimenta ayahuasca şi am fost iniţiat în tainele morţii. 
Mâine mă întorc în junglă, mă întorc în grădină. 

Cu 80 de mii de ani în urmă, am dobândit un creier care gândeşte: o maşinărie care 
judecă şi care ne îndepărtează de natură. într-un lung salt cuantic, creierul aproape că s- 
a dublat în mărime. Putem evalua, putem raţiona, putem gândi. Mâna naturii a fost 
urmată de mâna omului. 

Există o Biblie în sertarul de lângă patul meu din camera de hotel. „Şi Iehova Dumnezeu 
a continuat, spunând: „Priviţi, omul a devenit ca unul dintre noi în cunoaşterea binelui şi 
răului, iar acum nu îşi poate ridica mâna ca să ia un fruct din pomului vieţii, să-l 
mănânce şi să trăiască veşnic” - cu aceasta, Dumnezeu Iehova l-a scos afară din grădina 
Edenului, pentru a cultiva ţărâna din care fusese luat." 

Mă întorc în grădină, ca să-mi întind mâinile şi să mănânc din pomul vieții eterne... 


din jurnalul lui Alberto 


„Din acea zi, ei au trăit fericiți până la adânci bătrâneţe" este, în general, sfârşitul unui 
basm. Dar când povestea nu se termină în mod fericit - când nu-l întâlnim pe prinţ, sau 
când acesta se transformă înapoi într-o broască, după câteva săruturi - atunci, „din acea 
zi" devine un blestem. „Din acea zi, ea nu a mai zâmbit niciodată" sau „El nu a mai avut 
încredere" sunt exemple de acceptări pe care le găsim în Spațiul Contractelor Sufletului. 
Contractele Sufletului sunt legăminte pe care le facem pentru a supraviețui unei crize şi 
care ne permit să facem față diferitelor situații dureroase, pentru care, aparent, nu există 
soluţie. Ele sunt produsele creierului maimuță, care doreşte să compromită totul pentru a 
se simţi în siguranță. Contractele sufletului pot lua forma unor promisiuni pe care ni le 
facem nouă înşine („De astăzi înainte, m-am decis să fac foarte mulți bani, astfel încât 
toată lumea să mă respecte."), sau față de părinții noştri („întotdeauna, tot ce voi face va fi 
perfect, astfel încât tati să mă iubească."). Indiferent față de cine am făcut aceste le- 
găminte, ele ne obligă să repetăm traumele pe care le-am descoperit în Spaţiul Traumelor. 
Cel mai adesea, aceste promisiuni sunt făcute în tăcere şi onorate fără nici o discuţie - sau 
chiar cu conştiinciozitate - foarte mulţi ani la rând. Şi, cu toate că ele e posibil să fi 
funcționat bine în perioada în care am fost răniți, pentru a ne crea o stare de siguranță, 
într-o lume pe care o consideram nesigură, ele se transformăm sursa credințelor noastre 
limitatoare despre abundență, intimitate, iubire şi succes. Cu alte cuvinte, un singur 
contract al sufletului va genera zeci de credințe limitatoare. 

Deşi adesea ne e greu să observăm efectele legămintelor făcute de sufletul nostru, putem 
vedea uşor efectele unor astfel de contracte în viaţa celor din jurul nostru: tânărul 
nefericit, dominat de tatăl său, care-l împinge către a excela în sport, sau tânăra actriță 
neîndemânatică, cu mama care o controlează stând lângă scenă, întrucât doreşte ca fata ei 
să devină un star, sunt ambele promisiuni de a face plăcere părinţilor, jn ciuda propriilor 
lor chemări. 


De ce suntem de acord cu contractele sufletului 


Puteţi să vă întrebaţi de ce suntem de acord cu asemenea contracte dăunătoare. Din nou 
căutăm indicii în mitul Creației, din tradiţia iudeo-creştină. Adam şi Eva sunt alungaţi din 
Eden după ce au mâncat din fructul oprit şi, începând cu acel moment, contractul sufletelor lor i- 
a condamnat la o viață de trudă; a făcut-o pe Eva supusă soţului ei şi 1-a obligat pe Adam să-şi 
câştige pâinea „prin sudoarea frunții”. Adam, Eva şi toţi urmaşii lor (omenirea) au fost obligaţi de 
acest legământ să trăiască departe de Eden, să nu perceapă frumuseţea lumii, ori să nu 
experimenteze abundența grădinii în care trăim pe Pământ. Aşadar, soarta lor a fost pecetluită de 
un contract care ne afectează pe toți cei care acceptăm această poveste. 

Imaginaţi-vă cât de diferit ar fi putut fi acest contract, dacă Adam şi Eva ar fi negociat o înțelegere 
mai bună cu Dumnezeu. Să negocieze cu Dumnezeu? Imposibil! au spus ei - şi primii oameni au 
ieşit din Grădina Edenului (Raiului) plini de ruşine, acoperindu-şi goliciunea, întrucât acesta a fost 
era cea mai bun lucru la care s-au putut gândi. 

Aşa se întâmplă cu toate contractele sufletului. Ele sunt cel mai bun lucru pe care-l putem face în 
acel moment, deoarece ne simţim lipsiţi de putere, captivi într-o situație ruşinoasă, ce pare a fi 
nenegociabilă, în acest capitol, vom învăţa cum fiecare contract limitator al sufletului poate fi 

renegociat - inclusiv cele cu Dumnezeu. Acum este momentul să explorăm obligațiile pe care le- 
am contractat în perioada traumei noastre originare. Este necesar să descoperim ce conțin acestea, 
cere sunt termenii şi care este preţul pe care trebuie să-l plătim pentru sentimentul de a fi în 
siguranţă, cel pe care ele ni-l oferă. Trebuie să ştim că, atunci când ne vom fi terminat treaba, tot 
va exista un contract al sufletului - dar acela va fi unul care ne va permite să trăim creativ şi 
puternic, care îi va permite sufletului nostru vindecat să ne găsească în spaţiul următor. 


pr, 


Consecințele unor contracte ale sufletului, scrise necorespunzător 


Contractele sufletului scrise necorespunzător ne împiedică dezvoltarea. Vă amintiţi că, atunci când 
Parsifal şi-a părăsit mama, ea l-a rugat să poarte o îmbrăcăminte țesută de casă, să nu pună 
întrebări niciodată şi să respecte fecioarele. Dar aceste legăminte l-au făcut pe Parsifal să piardă, 
în tinereţe, oportunitatea de a trăi în splendoarea Graal-ului şi l-au oprit să trăiască bucuriile 
dragostei mature, alături de sufletul său pereche, Floare Albă. Dacă el ar fi îngăduit ca această 
iubire pentru Floare Albă să înflorească, singura lor noapte petrecută împreună nu ar fi fost castă... 
dar asta ar fi însemnat să o trădeze pe mama sa. 

Nu putem măsura impactul pe care un legământ al sufletului îl va avea asupra noastră pe parcursul 
vieţii, deoarece suntem foarte epuizați de cerințele prezentului - Parsifal probabil că ar fi acceptat 
orice, doar pentru a pleca din casa mamei sale. Nu ne imaginăm niciodată că acest cost va fi atât 
de mare. De fapt, suntem rareori conştienţi de costul contractelor noastre, până când prețul pe 
care-l cer devine exorbitant. De exemplu, Parsifal a început să-şi dea seama, doar după ce a fost 
umilit în public de către vrăjitoare. Şi nici atunci nu era conştient de ceea ce-l ţinea departe de o 
viață plină de împlini. El ştia doar că lipseşte ceva, dar tot ceea ce putea face era ceea ce făcuse 
până atunci - până în momentul în care contractul secret 1-a fost revelat. 

Când Parsifal 1-a întâlnit pe călugăr în pădure, bătrânul I-a întrebat: „De ce porţi armura şi ai şi 
sabia cu tine, într-o zi sfântă?". în acel moment, Parsifal a fost în sfârşit forțat să se confrunte cu el 
însuşi - ceea ce a îndepărtat vraja. Şi nu e o întâmplare că acesta este momentul precis în care 
Castelul Graal-ului a reapărut. Când Parsifal a intrat în palat şi a adresat întrebarea care i-a fost 
interzis să o pună: „Cui serveşte Graal-ul?", în sfârşit Graal-ul i s-a revelat, iar el s-a eliberat de 
soartă. 

La fel ca şi Parsifal, mulţi dintre noi am fost prinşi în „etapa de luptător", petrecând etape lungi 
de-a lungul vieţii, încorsetaţi de termenele contractelor sufletului nostru, care cereau realizări 
lumeşti şi succes, până când o criza de sănătate, pierderea serviciului sau o relaţie eşuată ne 
forțează să întrebăm: „De ce fac asta?". Dar, în acel moment, rolurile înscrise în angajamentul 
nostru sunt singurele pe care le cunoaştem. (De exemplu, Adam ştia că va munci pământul până 
când îi va curge sudoare pe frunte, iar Parsifal nu ştia altceva decât să lupte.) 

Aşadar, chiar şi după ce ne vom întreba: „De ce fac asta?", s-ar putea să treacă ani până când vom 
deveni suficient de conştienţi de contractele sufletului nostru, pentru a le rescrie. Adevărata 
transformare poate apărea doar atunci când ne revedem obligaţiile şi le înlocuim pe cele vechi, 
până înlocuim credințele limitatoare cu altele noi, care ne permit să trăim o viaţă plină de sens. 


pa, 


Mitul lui Psyche 


în timp ce mitul lui Parsifal este deseori folosit pentru a discuta calea arhetipală a călătoriei 
omului prin viaţă, mitul clasic grecesc al lui Psyche(Povestea de dragoste dintre Eros (Cupidon) şi 
Psyche a fost consemnată pentru primă dată de către Lucius Apuleius, în romanul său Măgarul de 
Aur, scris în secolul I - şi este considerată model al dragostei nestrămutate care reuşeşte să învingă 
toate greutăţile şi vicisitudinile, n. tr) şi a iubitului ei, Eros (cunoscut şi sub numele de Cupi-don), 
este adesea folosit pentru a examina dezvoltarea conştiinţei feminine. Prin urmare, el este o 
ilustrare excelentă a contractelor arhetipale ale sufletului, cu care se confruntă multe femei. 

Psyche este cea mai tânără şi cea mai drăguță dintre fiicele regelui. Frumuseţea şi spiritul său 
blând au devenit legendare în tot regatul, iar oamenii au început să onoreze fecioara muritoare, ca 
pe o zeiță. Aceasta a înfuriat-o pe Afrodita, zeița iubirii şi a frumuseţii, care a conspirat împotriva 
lui Psyche, lăsând-o fără peţitori. Cum nimeni nu a cerut-o în căsătorie, tatăl lui Psyche a consultat 

un oracol, care era controlat de către geloasa Afrodita. Oracolul a condamnat tânăra prințesă la 
căsătorie cu Moartea. Pentru a împlini această profeție, tatăl său a legat-o pe Psyche de o stâncă, 
unde ea urma să fie devorată de cea mai oribilă creatură pe care ne-o putem imagina. 

Psyche reprezintă partea feminină, tânără şi inocentă din noi, care amenință profund vechile 
obişnuinţe, reprezentate de Afrodita. Psyche vrea să fie liberă şi să iubească, dar Afrodita doreşte 
ca ea să fie înlănțuită de stânca timpului, pentru a duce povara tuturor generaţiilor anterioare de 
femei. Acesta este un mit universal al rănirii feminităţii, ce s-a perpetuat de la o generaţie la alta - 
de exemplu, în triburile din Africa, unde încă se practică mutilarea genitală, femeia în vârstă este 
cea care o pregăteşte pe cea tânără pentru această suferinţă oribilă. 

în acest mit, Afrodita este echivalentul mamei lui Parsifal, care-l leagă pe fiul ei cu contracte ale 
sufletului ce-l vor împiedica să progre seze. Afrodita îl trimite pe fiul ei, Eros, să o rănească pe 
eroina noastră cu săgeata iubirii, astfel încât să-i aprindă pasiunea pentru Moarte. Dar Eros este 
atât de atras de frumuseţea lui Psyche întrucât, în mod accidental, se loveşte singur cu una din 
săgețile sale şi se îndrăgosteşte profund de ea. Cu ajutorul prietenului său, vântul, Eros o trimite 
pe frumoasa fecioară către un vârf de munte îndepărtat. (Aşa cum se întâmplă cu multe tinere, 
dorinţa tatălui lor de a le căsători este o soartă mai rea decât moartea - astfel încât, condamnate la 
nefericire, ele fug cu primul bărbat care promite să le elibereze de tirania casei părintești.) 

Unirea dintre Eros şi Psyche este fericire pură, dar Eros obţine o promisiune de la iubita lui: Ea nu 
trebuie să se uite niciodată către el şi să nu-i adreseze nici o întrebare. Această cerere nu e foarte 
diferită de a soţului care pretinde ca orarul său de serviciu să nu fie discutat, sau ca jocul său de 
golf de duminică dimineaţa să aibă prioritate în faţa tuturor necesităților familiei. 

Pentru un timp, Psyche este fericită cu acest legământ - nopțile ei sunt pline de iubire, iar zilele şi 
le petrecea mâncând fructe exotice şi e tratată ca o zeiță. Dar, din păcate, viaţa ei de paradis 
ajunge la sfârşit. Energia şarpelui din grădina lui Psyche se manifestă acum prin cele două surori 
mai mari, care vin să o viziteze şi devin atât de invidioase pe fericirea ei, încât decid să o distrugă. 
Surorile vor încerca să zdruncine încrederea lui Psyche în Eros. Ele îi spun că Eros poate fi un 
monstru hidos, prea urât pentru a fi privit - altfel, de ce ar fi avut nevoie să obțină de la ea o astfel 
de promisiune? Au convins-o să țină în dormitor o lampă cu care să poată lumina fața soțului său 
la miezul nopţii şi un cuţit foarte ascuţit, pentru a se proteja - şi chiar să-i taie gâtul, dacă va fi 
necesar. 

Psyche a procedat întocmai cum au învăţat-o surorile sale şi apoi a aşteptat momentul potrivit. 
într-o noapte, după ce a făcut dragoste cu Eros, ea s-a ridicat din pat, a aprins lampa, a luat cuțitul 
şi a luminat faţa soțului ei adormit. Psyche a fost surprinsă să găsească, în locul unui monstru, 
chiar pe Zeul Iubirii, cea mai frumoasă creatură masculină din lume. Văzându-l pe Eros pentru 
prima dată în întreaga sa splendoare, Psyche a fost atât de şocată, incât s-a înțepat în una dintre 
săgețile lui şi s-a îndrăgostit profund de el. în acelaşi timp, o pică tură din uleiul din lampa sa a 
căzut pe umărul bărbatului. Durerea I-a trezit şi el a văzut-o pe iubita lui cu un cuţit în mână. 
Speriat, Eros a plecat în grabă şi a ajuns înapoi, direct la mama sa, Afrodita. 

Cu inima plină de durere, Psyche-a cerut ajutorul zeilor pentru a-l aduce pe Eros înapoi la ea, dar 
până şi lor le era frică să o facă. I-au spus cu toţii că doar Afrodita o putea ajuta. Psyche nu dorea 
să-i ceară nimic zeiței geloase, dar a simţit că nu mai are nici o altă variantă. 


pa, 

Drumul către mântuire a lui Psyche 


Acum, Psyche suferise de două ori o pierdere a sufletului: mai întâi a fost trădată de tatăl său (şi 
nu a fost protejată de mama sa), iar apoi a fost abandonată de iubitul ei Eros. Vizita lui Psyche la 
Afrodita simbolizează călătoria ei în Spaţiul Traumelor, pentru a înţelege sursa nefericirii sale. 
Aici a descoperit sarcinile care-i vor permite să se desprindă de credinţele limitatoare care o ţineau 
în postura de fetiță fragilă şi suferindă, astfel încât să poată deveni o femeie plină de putere şi 
graţie. 

Afrodita i-a dat lui Psyche patru sarcini - aparent imposibil de înfăptuit - promiţându-i că, dacă le 
va duce la bun sfârşit, se va putea reîntâlni cu Eros. Aceste sarcini erau atât de dificile, încât de 
fiecare dată Psyche se gândea la sinucidere. Dar fata este foarte hotărâtă să-şi rescrie contractele 
sufletului - ea tânjeşte să-şi descopere adevărata sa natură, deoarece, în strălucitoarea Lumină a 
cunoaşterii, ea a experimentat adevărata iubire. 

Prima sarcină a lui Psyche a fost să sorteze o grămadă imensă de semințe, până la căderea nopții, 
sub pedeapsa cu moartea. (Sarcina nu e la fel de importantă ca pedeapsa pentru neîndeplinirea ei, 
întrucât noi ştim că supraviețuirea spiritului nostru depinde de împlinirea misiunii spirituale pe 
care o avem.) 0 armată de furnici vine să o ajute şi o salvează, sortând cea mai mare parte a 
seminţelor, în locul ei. 

A doua sarcină era să traverseze un râu, să ajungă la o câmpie şi aici să ia lâna de aur de la nişte 
berbeci puternici ce păşteau acolo. Stuful îi spune să nu se confrunte direct cu fioroşii berbeci, ci 
să aştepte amurgul şi să ia lâna ce se agăţase de el. Odată ce Psyche a reuşit să îndeplinească cea 
de-a doua sarcină aparent imposibilă, Afrodita i-a 

cerut ceva şi mai cumplit. Acum Psyche trebuia să umple un bol de cristal, cu apă luată direct din 
Styx - râul morții. Ea s-a simţit complet depăşită de această sarcină, gândindu-se serios să se 
sinucidă. Dar atunci a apărut un vultur care, luând bolul în gheare, a zburat deasupra râului, a luat 
apa, şi i-a adus-o fetei. 

A patra sarcină - şi cea mai dificilă dintre toate - era să coboare în Lumea de Jos, să-i ceară zeiţei 
Persfona o cutie cu crema ei de înfrumusețare şi să i-o aducă Afroditei. Psyche era îngrozită de 
perspectiva de a intra pe tărâmul morții - dar, când era în culmea disperării, a primit instrucțiuni 
de la un turn misterios. Aşezat deasupra pământului şi reprezentând Spiritul, atotcunoscătorul şi 
atotvăzătorul turn a sfătuit-o să facă pregătiri atente pentru călătorie şi să-i urmeze instrucțiunile 
cu multă atenţie. 

Turnul i-a spus lui Psyche că lumea în care urma să intre era păzită de Cerber - un câine feroce cu 
trei capete, care stă la porţile Lumii de Jos, oprind intrarea tuturor, în afară de morţi. în spatele 
acestor porţi, Lumea de Jos este populată de suflete flămânde şi disperate să fie salvate. Fetei i s-a 
spus să ia cu ea două monezi şi două prăjituri de orz şi să-i refuze pe toţi cei care vor veni să-i 
ceară ajutorul. De fapt, toate celelalte sarcini au avut ca scop să o pregătească pe Psyche şi să-i 
călească spiritul, în vederea acestui moment. Ea ştia că avea aliați în natură care o vor ajuta şi că 
era sub protecţia turnului. Dar acum trebuia să meargă în Lumea de Jos - exact locul în care 
mergem pentru a reîntâlni şi a recupera părțile pierdute din suflet - ca să-şi redobândească 
frumuseţea interioară, reprezentată de crema Persefonei. 

Pe drumul său către Lumea de Jos, Psyche a întâlnit mai întâi un bărbat şchiop ce mâna un măgar 
slab, încărcat cu un sac cu lemne. Atunci când o parte din lemne a căzut pe pământ, Psyche a fost 
tentată-să se aplece şi să-l ajute să le ridice, dar şi-a amintit că-i era interzis să ajute pe oricine şi 
şi-a continuat drumul. Când a ajuns pe malul râului Styx, ea 1-a plătit barcagiului Charon, o 
monedă. în timp ce traversa, un bărbat care se îneca a rugat-o să-l ajute, dar ea a refuzat. Atunci 
când a ajuns pe partea cealaltă a râului, Psyche se afla pe țărmul lui Hades, unde a întâlnit trei 
femei în vârstă, care ţeseau fire de destin, la un război de ţesut. Ele i-au cerut ajutorul, dar ea a 
refuzat din nou şi a iuțit pasul. Psyche a învăţat că nimic nu trebuie să o abată de la obiectivul său 
(putem întâlni multe suflete în călătoria noastră către Lumea de Jos, dar trebuie să rămânem fermi 
în intenția noastră). Curând, ea I-a întâlnit pe Cerber, paznicul lui Hades. Ea i-a aruncat câinelui 
una din prăjituri şi a trecut uşor pe lângă el. 

în cele din urmă, Psyche ajunge în camera Persefonei şi, urmând instrucţiunile turnului, acceptă să 
mănânce ceva simplu, aşezată pe podea, în locul festinului care i se oferea - şi asta era singura 
hrană de care Psyche avea nevoie. (în mod similar, atunci când călătorim către Lumea de Jos, ni 
se poate oferi un festin de imagini, impresii, sentimente şi poveşti, dar noi trebuie să le acceptăm 
doar pe cele mai simple, care ne oferă o cunoaştere esenţială.) 

Persefona i-a oferit cu bucurie lui Psyche un borcan cu cremă de frumuseţe, iar tânăra a început 
călătoria înapoi, către casă. Dar nu a putut să reziste tentaţiei de a se uita în borcan, înainte de a 
părăsi Lumea de Jos. Imediat, un somn de moarte s-a abătut asupra ei, şi a căzut pe pământ, 
leşinată. (Cadourile din Lumea de Jos nu trebuie să fie deschise sau descifrate, până când nu 
ajungem în lumea noastră, deoarece, ca şi Psyche, putem „adormi", sau putem să devenim inconş- 
tienți şi să nu le înţelegem adevărata semnificație.) 

Văzându-şi iubita muritoare în pericol, Eros vine să o salveze, îi ia somnul de pe ochi şi o ajută să 
meargă mai departe. în timp ce Psyche îi dădea Afroditei borcanul, Eros l-a rugat pe tatăl său, 
Zeus, să-l ajute, iar Zeus i-a permis lui Psyche să bea din izvorul nemuririi. Ea devenit zeiţă şi 
apoi s-a unit cu Eros, ca doi egali. 

Ce învăţăm de la Psyche 


Această poveste ne învaţă că vom face lucruri incredibile, pentru a putea îndeplini termenii 
contractelor făcute de sufletul nostru. Când Eros a salvat-o pe Psyche de la căsătoria cu Moartea, 
ea a fost de acord cu tot ceea ce i-a cerut el, deoarece aceasta era singura ei salvare. La urma 
urmei, ce ar putea fi mai cumplit decât faptul că propriul tată te înlănţuie pe o stâncă, pentru a fi 
devorată de un monstru? Psyche a acceptat un contract care-i cerea să-l iubească pe Eros, fără a-l 
cunoaşte măcar - şi care îi interzicea să-i ceară să-şi dezvăluie identi- 

tatea sau lumea de unde venea. Ea I-a lăsat să controleze toate aspectele relaţiei lor, pentru a putea 
trăi în paradis - dar, ca să procedeze astfel, ea nu era conştientă de ce se întâmpla. Cât de des se 
complac femeile în situaţia de a nu fi conştiente de puterea şi înțelepciunea lor, pentru a nu-şi 
supăra partenerul sau familia! 

Putem să ne acceptăm legămintele sufletului, în mod inconştient doar pentru o perioadă 
nedeterminată, indiferent cât de complet este paradisul - dar, mai devreme sau mai târziu, 
conştiinţa noastră va ieşi la suprafață. La fel cum Psyche nu a putut rezista să nu se uite la Eros, 
necesitatea noastră de autocunoaştere ne aduce în conflict cu restricțiile impuse de un contract al 
sufletului. Dar, aşa cum Psyche învaţă destul de repede, noi putem încălca cu mari eforturi 
anumite date din contract şi apoi suntem obligaţi să pornim într-o călătorie în care ni se cere să 
îndeplinim sarcini aparent imposibile, pentru a afla ceea ce ne împlineşte cu adevărat. 

Când nu ne rescriem legămintele, nu trăim în mod conştient. Alergăm de la o relaţie la alta, 
căutând un alt „Eros" care să ne salveze - şi o luăm mereu de la capăt. De exemplu, disperată din 
cauza pierderii soţului ei, Psyche s-a aruncat într-un nou contract cu Afrodita pentru a-şi salva 
căsătoria, în loc să-l curteze direct pe Eros. Ea a acceptat sarcini aparent imposibile, deoarece 
considera că Afrodita deținea cheia salvării ei. De ce nu I-a invitat pe Zeul Dragostei la o cină? 0 
dată în plus, ea şi-a pus speranţa oarbă într-o persoană despre care credea că deţine toate 
răspunsurile la problemele ei. 

Povestea lui Psyche ne învaţă despre curajul şi determinarea care, în cele din urmă, ne aduc 
succesul. Doar după ce a trecut râul Styx (care reprezintă frontiera supremă) şi a riscat multe 
pericole şi chiar moartea, ea a obţinut, în sfârşit, puterea de a spune nu nevoilor altor oameni şi de 
a începe să înfrunte termenii propriului său contract. Ceva trebuia să se schimbe, iar prima trebuia 
să fie Psyche. Pe măsură ce se schimba, întreaga lume se schimba odată cu ea. Psyche îşi 
depăşeşte destinul de muritoare şi păşeşte în destinul ei de zeiţă. 


Rescrierea şi renegocierea contractelor sufletului 


Multe religii recunosc necesitatea de a renegocia contractele sufletului. Iudaismul are Yom 
Kippur, o zi sfântă în care o persoană nu numai că se căieşte pentru păcatele din anul 
anterior, dar este capabilă şi să se elibereze de obligaţiile față de Dumnezeu şi faţă de el 
însuşi, pe care nu le-a putut duce la bun sfârşit, după ce a făcut eforturi sincere. 
Absolvirea de păcate din tradiția creştină este, de asemenea, o renegociere bazată pe un 
efort sincer, care sună cam aşa: „Mărturisesc că am păcătuit. Ce pot face pentru a 
renegocia contractul legat de osânda eternă?" Penitenţele stabilesc bazele unui nou 
contract, care oferă absolvirea de păcate. 

Problema în privința formelor religioase de ispăşire este că ele depind de iertarea oferită 
de un Dumnezeu exterior, sau de unul dintre reprezentații lui - dar, prin călătorie, ne 
putem renegocia în mod direct contractele sufletului. Vedem ceea ce este important şi 
esențial în vieţile noastre, dar şi ce nu este, la fel cum Psyche a sortat seminţele. Şi, la fel 
ca Psyche, vom lua lâna de aur - preţioasa lână pe care o vom toarce şi ne vom ţese o nouă 
viață - şi vom bea apa sfântă pe care puţini au gustat-o vreodată, înainte să coborâm în 
Lumea de Jos şi să ne recuperăm frumuseţea interioară şi puterea. 

Chiar dacă a conştientiza contractele personale ale sufletului înseamnă a face primul pas 
către a le transforma, nu trebuie să aşteptăm un moment de criză, pentru a începe să facem 
schimbări, ci putem renegocia termeni mai favorabili, înainte ca lumea noastră să se în- 

toarcă cu susul în jos. Deseori, Păzitorul Pragului ne va ajuta - aşa cum s-a petrecut şi cu 
studenta mea, Denny: 

Spaţiul Contractelor mele arăta ca o mare bibliotecă publică: erau multe şiruri de cărți 
aliniate de-a lungul pereţilor, dar era şi un funcţionar care a luat o carte pe care sta 
scris prenumele meu. Am mers la o masă şi am citit. Iniţial, părea să fie o listă cu tot 
ceea ce voi aduce în această viață. Aproape de sfârşit, scria: „Ea sau el care e mai în 
vârstă, mai mare şi mai puternic şi declară că este mai inteligent, ajunge să dețină 
puterea”. Aceasta îmi suna foarte familiar, deoarece, în copilărie, fraţii mei mai mari 
dețineau toată puterea. într-un mod iubitor, dar ferm, Păzitorul Pragului a început apoi 
să mă încurajeze să merg mai departe. în final, am primit o ştampilă mare, pe care scria 
„ANULAT", iar eu am început Să ştampilez acest cuvânt pe contract, cu multă energie. 
Atunci când ne schimbăm contractele sufletului, se schimbă şi multe alte aspecte ale vieții 
noastre. Este necesar să renegociem termenii multora dintre relaţiile noastre - ceea ce unor 
persoane nu le va face nicio plăcere. Ele s-au obişnuit cu Sinele nostru rănit şi obsedat de 
muncă, iar dacă ne schimbăm, e posibil să aibă sentimentul că le-am părăsit, abandonat 
sau dezamăgit, într-un fel sau altul. Va fi necesar să ne folosim cele mai bune calități de 
negociator, pentru a rescrie aceste contracte. 

în mai multe moduri decât putem noi anticipa, rescrierea contractelor sufletului nostru 
reprezintă o experienţă foarte puternică, ce ne va transforma viaţa, astfel încât este necesar 
să ne anunțăm ființele apropiate - copiii, soţul (soția), şeful şi prietenii - de aceste 
transformări interioare, pentru a putea relaţiona cu persoana nouă care vom deveni şi 
pentru a o putea sprijini. 


PP 


Contracte sufleteşti moştenite 


La fel cum am moştenit traume psihologice de la strămoşii noştri, am moştenit şi multe 
dintre contractele sufletului lor. 

De exemplu, copiii celor care au supravieţuit Holocaustului suferă adesea depresii 
profunde, care sunt în legătură directă cu contractele ancestrale care le limitează 
încrederea şi speranţa că lumea este bună. Frica economică şi un sentiment de lipsă poate 
să treacă şi ele de la o generaţie la alta, în cazul în care măcar unul dintre membrii familiei 
a suferit greutăți majore - de exemplu, a trăit în perioada marii crize economice de la 
sfârşitul anilor '20. 

Incapacitatea de a avea încredere în oameni poate trece de la o generație la alta, atunci 
când mama este abandonată de soţul ei. în asemenea cazuri, atât timp cât aceste legăminte 
sunt valabile, generaţia actuală trebuie să-şi petreacă viaţa plătind o datorie despre care nu 
ştie nimic. Chiar şi Biblia vorbeşte despre aceste contracte dintre generaţii, atunci când ne 
învaţă că păcatele tatălui vor fi plătite abia după şapte generaţii. 

Vă voi oferi un exemplu de un contract străvechi din propria mea familie. Atunci când 
fratele meu a fost diagnosticat cu cancer la creier, la vârsta de 47 de ani, l-am luat şi l-am 
dus la un vindecător renumit, care i-a spus: „Lucrez asupra câmpului tău de energie luminoasă, 
în următoarele trei zile vei avea un drenaj, într-o parte a capului. Să nu faci nici un fel de raze X şi 
nu opri această scurgere, timp de zece zile." Exact după trei zile, o deschidere minusculă a apărut 
într-o parte a capului (care se vedea, deoarece fratele meu era ras din cauza chimioterapiei) şi a 
început să curgă un lichid galben. Nimeni nu putea spune despre ce era vorba. 

Tatăl meu, care a fost întotdeauna sceptic, era foarte derutat. A intrat în panică şi a insistat ca 
doctorul său să-i facă o radiografie, pentru a vedea ce se petrece. I-am implorat pe amândoi să 
aştepte până la sfârşitul perioadei sugerate de vindecător. Chiar şi doctorul i-a spus: „aşteptaţi încă 
o săptămână - nu va fi mai rău de atât. Medicina nu mai poate face nimic în acest moment." Deşi 
fratele meu era epuizat de toate tratamentele din spitalele occidentale, temerile tatălui meu au 


51 


câştigat. După ce a fost făcută radiografia, drenajul s-a oprit, iar fratele meu a murit, două 
săptămâni mai târziu. 

Este adevărat că fratele meu a trebuit să facă o alegere, pentru a-şi reevalua contractul sufletului 
său, care spunea: „Dacă nu-l ascult pe tata, el nu mă va mai iubi”. Dată fiind starea sa de 
slăbiciune, nu a avut energia să aleagă altceva, chiar dacă a luptat întreaga viaţă pentru a se elibera 
de această obligație. Fratele meu a sfârşit protejându-şi contractul sufletului cu preţul vieții, 
deoarece nu dorea să-l trădeze sau să-l dezamăgească pe tata.- fiindu-i mai uşor să accepte 
moartea, decât să-şi schimbe credinţele. împotriva voinţei mele, a trebuit să accept alegerea lui şi 
să-l ajut cât de mult am putut, dar am simțit că nu trebuia să sfârşească astfel. 

Rescrierea contractelor sufletului sau anularea lor este o forță eliberatoare, care ne permite să ne 
dezvoltăm un sistem de credințe deschis la ambele capete, ceea ce ne va conduce la noi experienţe 
de viaţă şi la noi legăminte - şi care este posibil chiar să ne salveze viaţa. 


12, 
DN 


O promisiune de mamă 


Una dintre pacientele mele, Bonnie, a primit un telefon de la fiica ei de care fusese separată un 
număr de ani: Doctorii i-au găsit o tumoare la sân şi era programată pentru biopsie. în mod 
surprinzător, 

tânăra femeie dorea ca mama ei să-i fie alături. Bonnie m-a sunat să-mi spună că a plâns aproape 
încontinuu, până când a vorbit cu fiica ei. „Nu e tristeţe; nu ştiu ce e", a spus ea. întrucât urma ca 
luni să o însoţească pe fiica ei la analizele pentru biopsie şi apoi să aibă o zi istovitoare, plină de 
întâlniri de serviciu, era depăşită de emoţii şi se temea că nu va fi suficient de tare să facă față 
situației. 

Am întâlnit-o sâmbătă seara, târziu, înainte de biopsie şi am făcut o regresie împreună. în Spaţiul 
Traumelor, ea s-a regăsit ca mamă tânără, ce trăia într-o căsuță medievală, cu doi copii lângă ea. 
Familia ei fusese terorizată de nişte hoți, care dărâmaseră una dintre grinzile de susţinere ale casei. 
Mama şi copiii erau prizonieri sub acoperişul casei, iar ea era conştientă că nu vor scăpa. Era 
iarnă, soarele apunea şi ştia că vor muri din cauza frigului. Avea nişte dureri foarte mari, dar îi 
încuraja pe micuţi: „Totul e-n regulă. Mama este aici." 

în spaţiul Contractelor Sufletului, Bonnie s-a descoperit pe ea cea de atunci, cerându-l lui 
Dumnezeu să-i ia pe copii înainte de a o lua pe ea, astfel încât să-i poată susține şi încuraja. Acest 
contract al sufletului /Lasă-ipe copii să moară înaintea mea) era vechi de secole, dar încă în 
vigoare. A fost un contract exprimat cumplit, cu rezultate oribile - dar, în timp de criză, facem 
ceea ce putem mai bine. Vechiul contract a afectat reacția ei faţă de biopsia fiicei. 

Pe parcursul procesului de recuperare a sufletului, ea a fost capabilă să-şi renegocieze acest 
legământ, schimbând cuvintele astfel: „Fă-i pe copiii mei să ştie că mama lor va fi întotdeauna 
lângă ei, pentru a-i susține." Pacienta mea a încetat să mai fie traumatizată emoţional, din 
momentul în care a înţeles evenimentele care i-au produs suferința. Ea a înţeles că şi-a îndepărtat 
fiica, deoarece nu putea suporta gândul că o va pierde. în câteva zile, biopsia a arătat că tumoarea 
pe care o avea fiica ei era benignă, iar relația mamă-fiică a început să se remedieze. 

în cazul lui Bonnie, putem observa cum un contract al sufletului poate fi purtat de la o viaţă la alta 
şi activat în perioadele de criză. în cazul Lindei, vom vedea cum un contract al sufletului din 
această viaţă poate fi reformulat. 


PP. 


Fumul curățat... 


Atunci când am întâlnit-o pe Linda, trainer de succes şi fotograf talentat, ea fusese 
diagnosticată cu cancer la sân şi urma tratament de chimioterapie. în Spaţiul Traumelor, 
am descoperit o fetiţă de trei ani, mânioasă şi înspăimântată. Când am încercat să mă 
apropii de ea, a fugit plângând, spunând că nu mai poate avea încredere în nimeni, pentru 
că toți au părăsit-o. Linda a recunoscut acest copil şi a explicat: „într-un fel, am fost 
complet abandonată când aveam trei ani. Mama era în spital cu depresie după naşterea 
mea, nefiind cu adevărat prezentă în viața mea timp de luni de zile, iar tata fusese omorât 

când eu aveam 18 luni. Eu şi mama am mers să locuim la părinţii ei, dar când eram mică, 
am văzut-o pe bunica mea că aproape şi-a dat foc, încercând să aprindă flacăra de veghe 
în cuptor. După asta, am decis că ea nu era un refugiu sigur... dar bunicul meu era tandru 
şi puternic. Am amintiri minunate cu el, când mă ridica pentru ca să mă pot uita prin 
deschiderea pătrată din gard. Astfel am putut vedea, de cealaltă parte, o grădină secretă şi 
am fost încântată. De asemenea, mi-a făcut o carte de cântece şi poezii, pe care o mai am 
încă. A murit în somn, atunci când eu aveam trei ani - iar o parte din mine a plecat cu el." 
„Contractul sufletului pe care l-am făcut", a continuat Linda, „a fost să rămân în umbră. 
Am luat decizia de a crea singură, de a mă juca singură şi de a nu ieşi în lume." 

Când am trecut cu Linda prin Spațiul Contractelor Sufletului, ea a văzut o stâncă veche 
acoperită cu semne, care erau parțial acoperite de un fum negru. Fumul a împiedicat-o să 
citească mesajul, până în clipa în care era pregătită să-l accepte. Ea a rugat fumul să se 
îndepărteze şi, când acesta a dispărut, ea a putut vedea clar că pe piatră scria: DA. „Acesta 
este noul meu contract”, a conştientizat Linda. Era rugată să spună da vieţii şi 
oportunităţilor pe care aceasta i le oferea. 

„Dintr-o dată, momentul a devenit foarte serios, deoarece ştiam că acesta era un legământ 
spiritual pe care am fost sfătuită să mi-l asum", a spus ea. „Dacă nu aş fi spus da, e 
posibil ca oportunitatea să nu mai apară din nou. lar dacă am spus da, trebuia să trăiesc 
acest legământ. Am simţit că era o mare hotărâre. Eram speriată, dar în acelaşi timp m-am 
simțit binecuvântată - aşa că am spus da.” 

Precum puteţi vedea, aceste contracte au un preț foarte mare. în cazul fratelui meu, acesta 
l-a costat viața. Bonnie a petrecut mai mulți ani departe de fiica sa şi fără o relație 
romantică semnificativă în viața ei; dar, la un an după acea călătorie de recuperare a 
sufletului, am căsătorit-o cu noul ei soţ. Sănătatea şi creativitatea Lindei au fost 
compromise, până în momentul în care ea a renegociat aceste contracte şi a putut să spună 
un da, vieții. Acum este vindecată de cancer şi s-a întors la activitatea ei de artistă 
talentată şi de trainer. 


Exerciţiu: călătorie în Spaţiul Contractelor 


Ca şi mai înainte, este necesar să ne pregătim pentru această călătorie, prin deschiderea 
unui spațiu sacru. Aşezaţi-vă confortabil, priviți înainte sau închideți ochii, apoi aşezaţi- 
vă mâinile în poziția de rugăciune. Focalizați-vă asupra intenției de a intra în Spaţiul 
Contractelor Sufletului. Ridicaţi-văpână la nivelul chakrei a opta şi extindeți acest 
„soare” strălucitor, până când el vă va învălui întregul corp. Invocaţi cele patru direcţii 
cardinale, pentru a deschide un spaţiu sacru. Realizaţi exerciţiul Micii Morți şi călătoriţi 
către grădina voastră din Lumea de Jos. 

Când îl salutați pe Păzitorul Pragului, afirmaţi-vă intenţia de a explora contractele 
sufletului pe care le-aţi făcut. El vă va ghida din grădină, spre Spaţiul Contractelor. 
Când sunteţi acolo, uita-ți-vă înjur şi angajați-vă în dialoguri cu persoanele pe care le 
veți întâlni. Puneţi întrebări de genul: ,„ Cine este acea persoană de lângă foc? Cine este 
aşezat pe şezlong? Ce sunt scenele care se petrec în jurul meu? Cine sunt personajele?" 
E posibil să vă întâlniți cu voi înşivă la vârsta la care ați intrat în acel contract, iar el sau 
ea vă vor spune cu ce ați fost de acord; sau poate că veţi găsi un Sine de-al vostru dintr-o 
altă existență. Puteţi găsi chiar un contract foarte vechi şi persoana care l-a negociat 
prima. Adresaţi următoarele întrebări, oricărei persoane pe care o găsiţi acolo: ,„ Ce 
scrii pe tablă?", „ Ce scrii în caiet?” şi „, Ce-ţi spui ție însuți?” Amintiţi-vă că fiecare 
contract vă asigură ceva (siguranţă, iubire, relaxare), în schimbul a altceva (prețul care 
trebuie plătit). Ce preț plătiți şi ce primiţi în schimb? Merită cu adevărat? întrebaţi 
personajul: „,Ce-doreşti cu adevărat?”, „Ce-ţi este necesar pentru a trăi în pace, 
siguranță sau tihnă/"" şi „Dacă ar fi să-I ceri ceva lui Dumnezeu, ce ai cere?" 

Verificaţi limbajul contractului. Dacă aveţi nevoie de ajutor, cereți-i Păzitorului Pragului 
- care este atotcunoscător - să vă explice. Apoi propuneţi o exprimare mai favorabilă. 
Continuaţi, până când veţi ajunge la un nou legământ, care este pozitiv şi optimist, 
înainte de a pleca, explicaţi noul contract tuturor persoanelor de acolo. Prin asta, vă 
instalaţi contactul în subconştient, astfel încât să fie eficient imediat. Spuneţi-le fiinţelor 
pe care le găsiți acolo: „Nu e nevoie să mai faci asta. Acel contract nu mai este valabil. 
Este încheiat. Puteți fi în pace, acum. lată noul nostru legământ. "Asi-guraţi-vă că toate 
personajele din acea dramă ştiu că piesa de teatru a ajuns la final. Reafirmaţi noul 
contract al sufletului în faţa fiecărui personaj, astfel încât toţi să fie informaţi de noua 
înțelegere. Acum ieşiţi. Luaţi-vă rămas bun de la Păzitorul Pragului - Stăpânul Vieţii şi 
al Morţii. Spuneţi-i: „Multumesc pentru că mi-ai permis să intru în tărâmul Tău, acolo 
unde pot păşi doar cei care au trecut dincolo de moarte." 

Ca mai înainte, întoarceți-vă înapoi în lume. întindeţi-vă bine, frecați-vă mâinile, faţa, 
deschideţi ochii şi reveniţi în corp. Sfărşiţi călătoria, prin închiderea spațiului sacru. 


Exerciţiu: jurnal pentru renegocierea contractelor sufletului 


Al doilea spaţiu ne revelează contractele sufletului pe care le-aţi făcut în momentul 
traumei originare, iar acum tocmai ați rugat personajele de acolo să vă explice detaliile 
legământului pe care l-ați făcut. Acum puteţi să folosiţi un jurnal, pentru a urmări mai 
bine procesul de renegociere a contractului şi pentru a obţine termeni mai favorabili, care 
nu vă vor mai restricționa în activitatea voastră zilnică. 

Completarea acestui jurnal va trezi vocile unor puternice elemente de vindecare din 
psihicul vostru. Acestea sunt vocile părților din suflet care caută un nou legământ, cu o 
atitudine mai optimistă față de viaţă. începeţi prin a vă lua jurnalul şi ceva de scris şi 
aşezați-vă confortabil într-un loc în care puteți deschide un spaţiu sacru. Când l-ați 
realizat, trageţi o linie verticală pe mijlocul unei foi albe şi scrieți în stânga întrebările pe 
care le aveţi de adresat, iar în dreapta scrieți răspunsurile date de partea din suflet care 
caută să stabilească un nou contract. începeţi prin a adresa întrebări simple, ca de 
exemplu: „Cine eşti?", „Cum de ai venit să mă ajuţi?" şi „Ce anume ai vrut să ceri, de 
fapt?". Transcrieţi dialogul pe hârtie - prin el, veţi stabili termenii unui nou contract al 
sufletului. Alocaţi-vă suficient timp pentru a avea o conversaţie profundă. 

Următoarele rânduri sunt un exemplu al dialogului purtat de Bonnie, când şi-a renegociat 
termenii contractului sufletului: 

Bonnie: De ce plângi? 

Femeia: Fumul, nu pot să-mi văd copiii... 

Bonnie: Unde sunt ei? 

Femeia: Sub dărâmături. îl pot auzi pe cel mic plângând... Dumnezeule, de ce mi-ai făcut 
asta? Lasă-i să moară înaintea mea, ca să-mi poată auzi vocea şi să ştie că sunt aici cu ei. 
Bonnie: Asta este ceea ce-l ceri tu lui Dumnezeu? N-ai dori ca cei mici să ştie că mama 
lor le este aproape şi că îi iubeşte? 

Femeia: Nu vreau ca ei să moară singuri. 

Bonnie: încearcă aşa: „Doamne Dumnezeule, fă astfel încât copiii mei să ştie întotdeauna 
că sunt cu ei şi că-i iubesc." Asta vrei să spui? 

Femeia: Da, asta vreau. Fă-i pe copiii mei să ştie că mama lor va fi întotdeauna lângă ei, 
pentru a-i susţine." 

Bonnie: Fii în pace, draga mea. Poţi să mergi acasă. Copiii tăi sunt bine. 

Acum, iată conversaţia Lindei, atunci când şi-a renegociat ter-menii contractului 
sufletului, prin bunicul ei: 

Linda: Unde eşti? 

Bunicul: Sunt peste tot şi în interiorul tău. 


54 


Linda: îmi pare rău că nu am fost conştientă de prezenţa ta. Am crezul că eşti chiar 
bunicul meu, care a plecat cu mult timp în urmă. Cum pot să te recunosc? 

Bunicul: Sunt aici acum şi am fost aici, cu mult înainte ca bunicul tău fizic sa se fi născut. M-ai 
văzut în copacul de lângă drum. Mi-ai simţit răsuflarea în vânturile furtunii. M-ai auzit, ca bufniță 
în noapte. M-ai simţit în câmpii, în legendele şi în spiritele oamenilor care au trăit aici înaintea ta. 
De îndată ce începi să te uiţi, mă vei vedea. 

Linda: Asta e foarte frumos - mulţumesc. Am nevoie de puterea ta acum, de protecţia ta. încerc să 
cresc, să integrez flacăra din interior, înțelepciunea. Totul este uriaş, iar Sinele meu mic este 
temător şi încă vulnerabil. 

Bunicul: Am privit aceste lucruri şi le consider la fel de prețioase ca o plantă fragilă care se naşte 
dintr-o sămânță. Da, eşti cu adevărat vulnerabilă, dar planta este vie, are rădăcini şi este protejată 
şi udată de ploile Spiritului. 

Linda: Cum aş putea să apelez la tine, pentru a o proteja şi apăra pe micuța Linda? 

Bunicul: Cheamă-mă în fiecare zi în meditaţiile tale şi vom vorbi unul cu celălalt. Te voi atinge, 
iar tu îmi vei simţi braţele în jurul tău. Te voi ridica în braţe, ca să priveşti prin deschizătura 
zidului şi vei vedea grădina secretă din partea cealaltă. într-o zi vei trăi acolo - dar, înainte de 
toate, va fi sarcina ta să-i ridici pe ceilalți şi să-i faci să vadă prin deschizătură, că grădina există. 
Noul contract i-a adus Lindei o îndatorire de „a-i ajuta pe ceilalți să vadă grădina". Noul ei 
contract a clarificat faptul că vindecarea sa era într-o strânsă corelație cu vindecarea celorlalți. 


Exerciţiu: jurnal de dialog cu Dumnezeu 


Putem să renegociem şi legămintele noastre foarte vechi cu Dumnezeu - la urma urmei, de ce ar 
trebui să acceptăm un pact care a fost făcut în numele nostru, de către strămoşii noştri? în Vechiul 
Testament sunt multe exemple de renegociere a contractelor cu Dumnezeu, în povestea Sodomei 
şi Gomorei, de exemplu, Dumnezeu i-a spus lui Avram: „Voi distruge aceste două oraşe, deoarece 
oamenii nu se mai merg pe calea Mea". Avram L-a întrebat pe Dumnezeu: „Dacă aş găsi 50 de 
oameni credincioşi, vei cruța aceste oraşe?" Dumnezeu a spus: „Da." Avram s-a întors la 
Dumnezeu şi i-a spus, „Ce se întâmplă 

dacă pot găsi doar 45 de credincioşi?" Dumnezeu a spus: „Da. Voi cruța oraşele." Apoi, Avram a 
întrebat: „Dacă aş găsi doar zece oameni credincioşi?" Şi Dumnezeu a fost de acord din nou că va 
cruța oraşele. Acesta a fost finalul negocierilor lui Avram. 

Când îngerii au mers la Sodoma, au găsit doar un credincios, pe Lot, şi l-au avertizat să-şi ia 
familia şi să plece, înainte ca oraşul să fie distrus. Nu ştim niciodată care ar fi fost finalul, dacă 
Avram l-ar fi cerut lui Dumnezeu să ierte oraşele, în cazul în care ar fi găsit un singur credincios. 
în renegocierea contractului, Avram l-ar fi putut spune lui Dumnezeu, „Cruţă poporul meu, 
deoarece eu sunt cel credincios." 

încercaţi acest dialog cu Dumnezeu, pentru a descoperi dacă acel contract ancestral de a fi 
alungaţi din Eden şi condamnaţi la o viață de ruşine şi suferință există în voi - şi cum s-ar putea 
transforma el în ceva diferit. Mai întâi, deschideţi spaţiul sacru şi trageţi o linie verticală pe 
mijlocul paginii de jurnal. în partea stângă veţi scrie întrebările, iar în partea dreaptă răspunsurile 
lui Dumnezeu. 

începeţi prin a-L întreba pe Dumnezeu: „Ce s-a petrecut atunci, demult?", „Ce a făcut Eva?", 
„Cine a fost şarpele?" „Ce a făcut Adam?" „Ce parte din mine trăieşte în ruşine?" „Unde locuieşte 
în mine, suferinţa?" şi „Te văd peste tot unde privesc, Te simt în fiecare celulă a corpului meu; 
vrei să mergi alături de mine?" 

Terminaţi prin închiderea spațiului sacru. 

Faceţi din dialogurile cu Dumnezeu, o practică zilnică. 

Acum că v-aţi renegociat contractul sufletului, acest nou legământ îi va garanta Sinelui vostru 
vindecat, siguranţa de care are nevoie pentru a vă întâlni în următorul spațiu. 


Z 

Capitolul al 6-lea 
SPAȚIUL GRATIEI 


Tatăl meu a murit la vârsta de 50 de ani, chiar dacă a trăit până la vârsta de 76 de ani... 
El a murit de altă moarte - una care ne fură spiritul şi ne lasă lipsiţi de viaţă. Mi-am 
promis că voi muri altfel. 

Știu că puterea pe care o putem dobândi în călătoria Celor Patru Vânturi este mai mult 
decât cunoaşterea pe care am acumulat-o prin epifaniile spiritului, responsabilitatea 
asumată şi conştiinţa de a avea grijă de Pământ. Acestea sunt lucruri pe care le-am 
dobândit pe parcursul diferitelor vieți. 

Există un corp de energie, pe care o luăm din Sud. 

Există un corp al naturii - un corp eteric, pe care-l dobândim din Vest. Corpul 
jaguarului. 

Există un corp astral, cel care are o viaţă la fel de lungă ca şi a stelelor. Acesta este 
Nordul. Corpul vechilor maeştri. Corpul mistic. înțelepciunea universului. 

Există, cred, un corp cauzal în Est. Gândul dinaintea acţiunii. E ceea ce există înaintea 
faptelor. Principiul creator. Corpul vulturului. 

Deci iatâ-mă, ştiind că trebuie să-mi continui călătoria. Există noi întrebări care cer un 
răspuns. Există experienţe care trebuie să fie urmate... 


din jurnalul lui Alberto 


Când suntem în starea de graţie, suntem pe deplin însuflețiți de viață. Este ceea ce chinezii 
numesc ,chi-ul trezit", sau ceea ce ne facem să ne dăm jos din pat în fiecare dimineaţă şi 
să depăşim orice obstacol din viață. Când am ieşit din ea, este un mare efort să 
întâmpinăm fiecare zi, iar viața devine o povară pe care trebuie să o purtăm cât putem mai 
bine. Chiar dacă sufletele noastre se străduiesc să trăiască în stare de graţie, de obicei 
luăm cunoştinţă de ea numai când îi simţim lipsa - de exemplu, atunci când forța vieții ne 
este epuizată din cauza unei căsătorii abuzive sau a unei probleme de serviciu, sau când 
suntem presaţi să ne periclităm visele, prin faptul că urmăm un curs al vieţii aşa cum se 
aşteaptă alții, dar care e departe de chemarea inimii noastre. Atunci devenim ataşaţi de 
atingerile efemere ale unui elixir aproape insesizabil, numit „fericire". 


Stare de graţie versus fericire 


Mulţi dintre noi confundă starea de graţie cu fericirea, dar prima este profundă şi 
transformatoare, în timp ce a doua este trecătoare şi conjuncturală. în societatea 
Occidentală industrializată, suntem la dispoziţia unor manifestări de conjuncturi 
favorabile pentru a putea trăi un moment de fericire, dar aceasta este departe de 
sentimentul interior de stare de bine, pe care îl cunoaştem sub numele de graţie. Suntem 
atât de dependenți de ideea că fericirea este adusă de evenimente şi circumstanţe, încât 
rămânem uimiți de mulțumirea oamenilor „simpli" şi „săraci" - aceia care nu au mai mult 
decât mâncarea din stomac, un acoperiş deasupra capului şi sănătatea copiilor lor şi a 
ființelor iubite, de exemplu. 

Cercetările arată că fericirea este percepută complet diferit de către cei care luptă pentru a 
avea ce să mănânce şi cei care sunt capabili să-şi satisfacă necesităţile de bază (cei ce 
beneficiază de masă şi adăpost), dar că există doar o diferență minoră între cei care au 
satisfăcute necesitățile de bază şi cei care sunt extrem de bogaţi. Bineînţeles că fericirea 
adusă de maşinile la modă sau rochiile scumpe funcționează pentru o perioadă de timp, 
dar omul se adaptează repede, iar ultimele jucării devin noi etaloane - astfel încât, omul 
este aruncat înapoi, listarea de dorinţă. Pentru a parafraza cuvintele lui Aldous Hu-xley, facem 
din tavanul dorințelor de ieri, podeaua aşteptărilor de azi. 

Aşa cum medicina chineză tratează o persoană obeză ca pe o ființă care, de fapt, moare de foame, 
în încercarea disperată de a umple, cu mâncare, o lipsă majoră din fiinţa ei, putem şi noi să ne 
gândim la dependenţii de cumpărături, ca fiind cei care încearcă cu frenezie să cumpere un 
tratament, pentru a umple golul spiritual din vieţile lor. întrucât ne lipseşte pacea interioară, 
suntem prinşi în vâltoarea vieţii, fără a putea trăi cu adevărat în momentul de acum, şi încercăm să 
ne satisfacem sentimentele inconfortabile cheltuind bani, mâncând exagerat, având mulţi parteneri 
sexuali sau muncind obsesiv. Sau putem să cădem în abuzul de medicamente şi droguri, ceea ce 
ne oferă pe moment sentimentul de fericire, dar care dispare rapid şi ne face să ne simțim mult 
mai goliți după aceea. 

Oamenii apelează la narcotice pentru a-şi crea stări înalte, dar când devin dependenţi de ele, aceste 
stări înalte sunt înlocuite de un sentiment cumplit de lipsă. Starea de dependență este numită „a 
avea o maimuţă în spate", din motive binecunoscute: când ființele umane cad pradă instinctelor 
creierului de maimuţă - frica, mâncarea, competiţia şi atracția sexuală - existența devine o luptă 
pentru supravieţuire, ceea ce face imposibil să trăim în starea de grație. Cele două se exclud 
reciproc. în starea de grație, suntem liberi să fim „ca nişte crini pe câmpii” care nu au nevoie de 
nimic - sau suntem cei care „se plimbă în valea umbrei morții şi nu le este frică de rău"... dar 
plăcerile de moment nu ne pot aduce în acea stare şi nici nu o vor face. La urma urmei, ce imagine 
mai bună ne poate induce starea de graţie, decât surâsul unui bebeluş? Copiii mici nu se străduiesc 
să obțină fericire şi nu pun la inimă tristeţea - ei, pur şi simplu, sunt. Aceasta este starea de graţie. 


A trece de la frică, la starea de graţie 


Pierderea stării de graţie aduce teama, ceea ce ne face să intrăm în modulul de supravieţuire. 
Atunci când simţim că acesta este ameninţat, creăm „Planul B". De exemplu, cu două săptămâni 
înainte de a se naşte fiul meu, eram într-o stare de frenezie: „Nu am mai fost tată niciodată în viața 
mea! Nu ştiu ce să fac!" Mi-am strigat mie însumi: 

„Sunt bun să merg în pădurile Amazonului, dar nu ştiu nimic despre a fi părinte!" 

Eram înspăimântat de ideea de a conduce o camionetă şi de a deveni un tată care toată viaţa se uită 
doar la meciuri de fotbal, întrucât întotdeauna am fost un explorator. Aşa că, mi-am spus, „Fi 
bine, dacă asta nu funcționează, mă pot întoarce în pădurea tropicală." Acesta era planul meu B - o 
variată care să mă împiedice să fiu complet prezent în familia mea. Când am realizat ce făceam, 
am renunţat la idee şi la Planul B. Am fost hotărât să fac din „Planul A", singurul plan pe care să- 
1 susțin. De fapt, la scurt timp după ce s-a născut fiul meu, m-am bucurat doi ani de zile de şansa 
de a fi părintele de bază, cât timp mama lui a urmat cursurile unei şcoli medicale. 

Prin renunţarea la Planul B - planul construit din frică - ne permitem să ne eliberăm de pierderea 
unei cantități imense de energie psihică pe care o putem reinvesti în planul A. Deşi pare a fi foarte 
simplu, acesta este criteriul de regăsire a stării de graţie, deoarece graţia şi frica nu pot coexista pe 
acelaşi plan. 


Regele Pescar şi starea de graţie 


în mitul lui Parsifal, îl regăsim pe Regele Pescar, un exemplu clasic al cuiva care a căzut din 
starea de graţie. Când l-am întâlnit pentru prima dată, regele trăia în castelul Graal-ului, gemând 
de durere din cauza unei răni în pântec, în timp ce curtenii se distrau în jurul său -cavalerii şi 
domnițele fecioare mâncau, dansau şi beau din Graal. Da, Regele Pescar trăia chiar în prezența 
acelui lucru care-l putea vindeca, dar el nu putea să participe la bucurie. (Aşa se petrec lucrurile, 

atunci când se pierde starea de graţie: suntem înconjurați de frumuseţe, dar incapabili să o 
recunoaştem sau să ne bucurăm de ea.) Regele a trebuit să sufere şi să aştepte ca un tânăr naiv, 
precum Parsifal, să ajungă din întâmplare la palat şi să-i adreseze întrebarea vindecătoare: „Cui 
serveşte Graal-ul?" 

Regele Pescar reprezintă Şinele nostru minunat, pe care-l purtăm în aproape toate vieţile noastre. 
Observăm bucuria şi frumuseţea peste iot în jurul nostru, dar ne interzicem să participăm la ele. 
Parsifal matur îmbătrâneşte, devenind o versiune a Regelui Pescar, şi îşi îndeplineşte în continuare 
datoriile de cavaler, dar fără nicio bucurie. Focul care a ars în interiorul lui în tinereţe se stinge 
acum. El rătăceşte fără ţintă prin ţară, uitând că aşteaptă să reapară Castelul Graal-ului. Epuizat şi 
lipsit de starea de inocenţă, el îşi petrece viaţa făcând ceea ce a făcut dintotdeauna - salvează 
fecioare şi eliberează castele asediate - până când i se cere să-şi dea jos armura. Când redescoperă, 
în sfârşit, castelul Graal-ului şi pune întrebarea esenţială, atât Parsifal cât şi Regele Pescar se 
vindecă simultan, ceea ce le permite să primească starea de graţie a Graal-ului. 

Motivul pentru care Sfântul Graal nu a fost descoperit de nici-unul dintre cavalerii Regelui Arthur, 
cu excepţia lui Parsifal, este că potirul nu există în lumea fizică - el se află doar în invizibilul 
Castel al Graal-ului. Acesta este un loc despre care toate tradiţiile înțelepciunii spun că nu poate fi 
găsit niciodată printr-o simplă căutare... dar poate fi descoperit de cei care caută. Cu alte cuvinte, 
este necesar ca noi să pornim în căutare pentru a găsi ceea ce ne-a fost întotdeauna la îndemână, 
sau vom transfera această sarcină, copiilor noştri. 

Parsifal şi Regele Pescar sunt ambii aspecte ale sufletului nostru: Dacă Parsifalul nostru nu va găsi 
niciodată Graal-ul, el va deveni Regele Pescar, sperând şi rugându-se să apară cineva care să-l 
vindece. Adesea văd acest lucru ca pe o traumă care se transferă între generaţii, de la mamă la 
fiică, sau de la tată la fiu: Părinţii nu au fost niciodată capabili să-l vindece sau să-l salveze pe 
Parsifalul lor lăuntric, astfel încât ei au transferat această traumă, în speranța că următoarea gene- 
raţie o va vindeca pentru toţi cei care au fost înaintea lor. 

în cele din urmă, toate pierderile de suflet reprezintă o separare de Divinitatea noastră, de Şinele 
nostru natural, care trăieşte într-o stare de grație permanentă. Acest Sine nu se revelează până 
când nu ne confruntăm cu traumele noastre, până când nu avem curajul de a ne rescrie contractele 
limitatoare ale sufletului nostru şi până nu începem călătoria eroului către vindecare. Ne 
imaginăm grația ca un fel de stare Divină, în care putem intra doar dacă practicăm o formă corectă 
de meditaţie, sau dacă spunem rugăciunea potrivită. Dar pe acest drum 

nu există niciun indicator care să anunţe: „Graţia, pe aici", marcân-du-ne traseul care să ne 
conducă acolo. 

Observarea traumei originale, aşa cum am făcut şi în călătoriile anterioare, oferă mari revelații. 
Mulţi dintre pacienţii mei au fost vindecaţi atunci când au înţeles, în sfârşit, că fobia față de foc, 
înălțime sau spaţii închise vine dintr-o experiență trăită într-o viață anterioară. Dar pentru o 
vindecare profundă trebuie să mergem dincolo de această înțelegere şi să renegociem contractele 
făcute de către Sinele nostru rănit şi doar după aceea ne putem recupera părțile vindecate ale 
sufletului. 

Parsifal a rătăcit prin viaţă ani întregi înainte de a reintra în Castelul Graal-ului; Psyche a trebuit 
să treacă printr-o maturizare profundă şi să îndeplinească patru sarcini aparent imposibile, înainte 
de a putea regăsi acea frumuseţe interioară care să o susțină nu numai ca mireasă, ci şi ca zeiță. Nu 
există nicio cale prin care să ne regăsim starea de grație, în afară de a ne îmbarca în călătoria 
eroului. Pentru a o face, trebuie să mergem în Spaţiul Graţiei pentru a regăsi acea parte pierdută de 
suflet care a rămas întotdeauna în starea de graţie. Acolo ne vom descoperi Şinele vindecat, care a 
fost păstrat într-o deplină stare de armonie. Ceea ce vom recupera, ce vom lua cu noi la întoar- 
cerea în Eden, se naşte din înţelepciune care ne permite să avem din nou încredere profundă, să 
iubim din nou cu înţelepciune şi să trăim cu inima. 


Călătoria eroică a Lisei 


Când am întâlnit-o pe Lisa, avea 45 de ani şi se lupta cu o formă gravă de leucemie produsă de o 
perturbare a cromozomilor, pe care moştenise. Era foarte speriată de gravitatea bolii şi, din trei în 
trei luni, călătorea de la Houston la Los Angeles, pentru a-şi controla starea. 

Atunci când am realizat împreună recuperarea sufletului, am descoperit că Spaţiul Traumelor era 
un spaţiu întunecat şi tenebros. Printre umbre am descoperit statuia unei femei cu un cuţit în 
inimă, care nu voia deloc să ne vorbească sau să ne răspundă. Atunci când am mers în Spaţiul 
Contractelor Sufletului, am găsit un anunţ scris pe o tablă, care spunea: „Mai bine mor, decât să 
trăiesc cu pierderi". Ne-am continuat călătoria şi am intrat în Spațiul Graţiei, unde am găsit o fetiță 
care el a aşezată pe podea şi se juca. Ne-a zâmbit şi şi-a continuat jocul. 

La scurt timp după ce a fost diagnosticată cu cancer, Lisa a început să ceară informații despre 
copilăria ei de la o mătuşă şi a descoperit o poveste traumatizantă din trecut. Când Lisa avea 19 
luni, tatăl ei îi omorâse mama şi apoi i-a înjunghiat în piept şi pe cei doi copii - pe Lisa şi pe 
fratele ei, în vârstă de patru ani. în ziua următoare, poliția a găsit copiii sângerând lângă mama 
măcelărită, iar tatăl ei s-a sinucis după câteva zile. 

Timp de 45 de ani, Lisa nu şi-a adus niciodată aminte de aceste evenimente. Nu cunoştea 
împrejurările în care îi murise părinții, chiar dacă ea şi fratele său mai aveau cicatrice, undeva mai 
jos de inimă. Ea a considerat întotdeauna că mătuşa şi unchiul care-i crescuseră pe cei doi copii 
erau părinţii ei, şi acceptase că tot ce avea legătură cu părinţii ei biologici era un secret adânc şi 
întunecat, pe care nu trebuia să-l discute. Credea că cicatricea de sub sânul său stâng era un semn 
din naştere. Era evident că, în subconştient, Lisa nega acel accident. Ceea ce i se întâmplase era 
cumplit pentru mintea unui copil - dar era şi mai înfiorător pentru un adult. 

Până în momentul călătoriei de recuperare a sufletului, pacienta mea nu a realizat că acea traumă a 
măcinat-o profund în interior. în acea noapte, Lisa s-a trezit cu senzaţia că e înjunghiată în inimă - 
şi a fost atât de înspăimântată, cum nu mai fusese niciodată până atunci. Vederea statuii cu cuțitul 
înfipt în piept a declanşat în ea o amintire care 1-a generat o durere fizică şi nu a mai vrut să se mai 
întoarcă în Spaţiul Traumelor, temându-se că va fi copleşită de supărare (însuşi Spaţiul 
Contractelor părea un loc prea dramatic şi o intimida). Lisa şi-a văzut trauma originală, corpul său 
şi-a amintit... iar ea a devenit conştientă de contractul sufletului care avea legătură cu faptul că ini- 
ma ei fusese rănită. într-o interpretare simbolică a incidentului din copilărie, ea avea chiar un 
cateter prin care primea chimiomoterapia şi care era plasat chiar în apropiere de inimă - o gaură 
deschisă lângă inima ei, cu un tub care intra în ea. 


—— CR te DD 


în fizică există teoria „analizei punctului critic", care arată că trebuie să acționezi acolo 
unde un efort minim va avea efecte maxime. în acest scop, ştiam că era necesar să 
experimentăm forţa pozitivă a vieţii, reprezentată de fetiţa care se juca cu nişte jetoane şi 
pe care Lisa o găsise în Spaţiul Graţiei, înainte ca să putem vizita din nou Spațiul 
Traumelor. 

Imediat după recuperarea sufletului, i-am cerut Lisei să joace arşice în imaginație, mai 
întâi prinzând un jeton, apoi două, apoi trei jetoane şi tot aşa, până când le-a prins pe toate 
douăsprezece. Lisa s-a străduit să facă jocul din ce în ce mai complex. Era perfect pentru 
ea, întrucât necesita îndemânare, dexteritate şi concentrare, dar era în întregime un joc ce 
nu cerea un efort cerebral. Pe măsură ce jocul devenea mai complex, trebuia să renunţe la 
nevoia ei obişnuită de a deţine controlul. După runda finală, când a prins toate jetoanele 
imaginare, avea un zâmbet larg pe față. 

Acest exerciţiu a ajutat-o pe Lisa să-şi primească partea de suflet tânără şi fără răni. A 
făcut-o întinzând mâinile şi urându-i fetiţei pline de graţie, bunvenit în chakra inimii sale. 
A simțit cum energia copilei îi pătrunde în tot corpul. De asemenea, jocul i-a permis să 
înțeleagă că avea cunoştinţele şi dexteritatea de a se juca şi în viaţa reală. 

După Joc, am călătorit înapoi în Spaţiul Traumelor şi am revăzut statuia cu cuțitul în 
inimă. în pofida evidenţei, Lisa tot nu înţelegea de ce mai era statuia acolo. Tot ceea ce 
ştia, era că se simţea paralizată de prezența acesteia. Am rugat-o să scoată cuțitul din 
inima statuii. Dintr-o dată, mâinile ei au început să se mişte, iar ea a devenit conştientă că 
putea să scoată acel cuţit care mai era, simbolic şi energetic, înfipt în inima sa. Câteva luni 

mai târziu, Lisa s-a întors la Houston pentru analize şi a descoperit că leucemia începuse 
să se vindece. Boala nu a mai revenit niciodată. 


Primirea părților pierdute din suflet 


în timp ce lucram cu Lisa, am vizitat Spaţiul Graţiei, înainte de a mă întoarce în Spaţiul 
Traumelor - o practică obişnuită pentru cineva care, ca în cazul Lisei, a suferit o mare 
traumă. Ştiam că avea nevoie de un mare curaj pentru a putea depăşi o situație foarte 
dificilă şi că, într-un astfel de caz, era important să vizităm de mai multe ori Spaţiul 
Graţiei şi să asigurăm partea pierdută a sufletului ei, că Lisa era gata să o primească. Dacă 
şi-ar fi readus partea vulnerabilă de suflet, fără a crea, în prealabil, un mediu sigur şi 
blând, aceasta s-ar fi întors imediat înapoi, pentru că Lisa nu putea să o primească şi să o 
integreze în lumea ei. Aşa cum se vede din povestea Lisei, ceea ce întâlniți în Lumea de 
Jos poate fi foarte tulburător. în cadrul cursurilor de la Societatea Celor Patru Vânturi, 
unde eu pregătesc studenți pentru a practica vindecarea prin recuperarea părților pierdute 
ale sufletului, insist ca ei să stăpânească foarte bine această tehnică, înainte de a o pune în 
practică. Este foarte important să menţii o mare integritate şi concentrare, atunci când îţi 
recuperezi o parte pierdută din suflet şi, cu atât mai mult, când o faci pentru o altă 
persoană, deoarece este un proces delicat, care necesită un mare discernământ. 

Vă puteți imagina cât de greu îi este unui lup să aducă, de la mare distanță, un iepuraş 
pentru un membru rănit al haitei sale, cărându-l în gură fără să-l mănânce? în mod 
similar, o parte a sufletului este o energie delicată, care 1-ar putea tenta pe vindecători să o 
folosească în scopul propriei vindecări, în loc de a vindeca pe altcineva. Un îndrumător 
nevindecat poate să-şi proiecteze umbra asupra persoanei pe care ar trebui să o vindece. 
Amintiţi-vă că, atunci când intrați în Spaţiul Graţiei pentru a regăsi o parte pierdută a 
sufletului, va fi necesar să comunicaţi cu acea parte a sufletului şi să o protejaţi. (Veţi 
învăța cum să faceți acest lucru cu ajutorul exerciţiului de la sfârşitul acestui capitol.) 
Simpla descoperire a unei traume originare nu va aduce starea de grație şi nici nu va 
renegocia un contract al sufletului - este necesar să vă recuperați partea pierdută şi să 
aduceți energia şi resursele ei emoţionale în propriile voastre chakre, astfel încât ele să 
vă poată reinforma sistemul neurofiziologic şi creierul. Doar aceasta vă va permite să 
experimentați din nou stări de grație şi siguranță. 

După ce aţi vizitat Spaţiul Graţiei, nu trebuie să vă aşteptaţi ca imediat totul să fie bine şi 
că o să trăiţi în bucurie şi grație, tot restul 

vieții. Starea de grație este, de fapt, călătoria eroului care începe în acest spațiu şi se 
extinde la nivel energetic, atunci când absorbiți părțile pierdute ale sufletului, prin 
sistemul vostru de chakre. Din fericire, partea pierdută a sufletului vă va instrui şi vă va 
ghida ca să vă îndepliniți sarcinile necesare pentru a o primi cu bine acasă. 


Exerciţiu: călătoria către Spaţiul Gratiei 


Pregătiți-vă pentru această călătorie, prin deschiderea spațiului sacru. Aşezaţi-vă 
confortabil, ajungeţi la nivelul chakrei a opta şi extindeți acest „ soare" strălucitor, 
pentru a vă învălui întregul corp. Realizaţi exercițiul Micii Morți şi călătoriţi în grădina 
voastră din Lumea de Jos. 

Când îl salutaţi pe Păzitorul Pragului, declaraţi-vă intenţia şi rugați-l să vă ajute să vă 
întâlniți partea de Sine care a rămas întreagă şi se află încă într-o stare de graţie. 
Aceasta poate fi o fetiță, un bătrân sau o femeie matură. Adresaţi-i întrebări precum: 
„Cine eşti?”, „Ce cadouri îmi aduci?”, „Cum faci să ai încredere?”, „Cum te joci?" 
„ Cum aş putea să te caut şi să te protejez?" şi „ Ce părţi din mine trebuie să transform, 
pentru ca tu să rămâi cu mine? ". întrebaţi-o apoi dacă este gata să vină cu voi. Uneori vă 

va oferi o listă cu ceea ce este necesar să realizaţi, înainte să dorească să se întoarcă la 
voi. De exemplu, ar putea să vă întrebe: „De ce aş face acest lucru?" şi să vă spună că 
nu mai aveţi timp pentru inocenţa sa, pentru bucuria şi pentru jocurile sale. Câteodată vă 
va spune să vă întoarceți într-o săptămână, după ce ați clarificat relaţia voastră cu viața, 
dar vă va da sarcini aparent imposibil de îndeplinit, asemănătoare celor ce i-aufost date 
lui Psyche. Adesea vă va oferi o listă de credințe, atitudini şi comportamente pe care 
trebuie să le modificaţi, pentru a începe călătoria eroului. 

Invitați-vă partea din Sine să se întoarcă alături de voi, atunci când este pregătită. 
Mergeţi înapoi în grădină şi rugaţi-o să vă urmeze. Mulţumiţi-i Păzitorului Pragului şi 
scufundați-vă în apă, permițându-i să vă ducă în locul din care aţi plecat. Călătoriți îna- 
poi în camera voastră şi în corpul vostru. 

în continuare, deschideţi-vă braţele şi invitați partea din Sine să intre în corpul vostru, 
prin oricare chakră doriţi. Primiţi-o pe palme şi conduceți-o la chakra aleasă. Dacă nu 
sunteţi siguri că aceea este chakra cărei îi aparține părții din Sine, aduceţi-o în chakra 
inimii. Respiraţi profund şi simțiți cum esenţa părţii care v-a lipsit vă umple fiecare 
celulă a corpului, cu puterea şi grația sa. Respiraţi adânc şi aveţi credinţa profundă că 
nu veţi mai fi niciodată separați de Şinele vostru. Apoi închideţi spațiul sacru. 


Exerciţiu: afirmarea personală 


Este bine să aveţi o rugăciune personală care să reafirme că mergeţi prin viaţă într-un mod 
sacru, dar jucăuş, observând şi apreciind frumuseţea care vă înconjoară, reafirmând locul 
vostru în acea frumuseţe. Următoarea rugăciune, care se bazează pe un poem tradiţional 
Navajo, este o mantra personală pe care am folosit-o zilnic, pentru a-mi informa lumea 
interioară şi a-mi menţine starea de graţie. Sunt fericit să o împărtăşesc cu voi: 


Frumuseţe în fața mea, 
Frumuseţe în spatele meu, 
Frumuseţe în jurul meu. 
Sunt înconjurat de Frumuseţe 
"Păşesc în Frumuseţe. 


Rugăciunea mea personală reafirmă darurile şi Graţia Sinelui meu vindecat. Nu există 
nimic mai măreț decât puterea rugăciunii -mai ales atunci când este rugăciunea voastră 
personală şi vine din inimă. Pe măsură ce dezvoltați propria rugăciune, fiți siguri că aceas- 
ta este o afirmaţie pozitivă. Nu trebuie să fie o cerere pentru a vi se da ceva, sau pentru a 
se rezolva ceva, ci o expresie a preţuirii Vieţii însăşi, o unealtă care va alimenta starea de 
grație şi va restaura extazul în viața voastră. Repetaţi această rugăciune cu regularitate, ca 
şi cum aţi pune apă la o plantă. 

Odată recuperată, starea de grație trebuie îngrijită şi alimentată, astfel încât să vă ajute să 
evoluați şi să vă aducă bucurie şi pace. 

O altă rugăciune pe care o puteţi repeta dimineaţa când vă treziți, dar şi pe parcursul zilei, 
este următoarea: 


Mama'"Pământ, tată Cer, 
Va mulțumesc pentru frumuseţea, şi iubirea 
care mă înconjoară. 
Fie ca eu să aduc pacea în mine însumi 
şi în oricine pe care-l ating, 
Bucurie mie însumi şi friecărei fiinte pe cate o văd. 
Păşesc în Frumuseţe, bucurie şi pace. 

Deschideţi spaţiul sacru şi spuneți-vă rugăciunea cu voce tare. 
Scrieţi-o şi ţineţi-o aproape de inimă. 

Atunci când aţi încheiat, închideți spaţiul sacru. 

Exerciţiu: jurnal de dialog cu partea de suflet proaspăt recuperată. 


Acest dialog scris în jurnal vă va ajuta să înţelegeţi partea de suflet pierdută, astfel încât să 
o puteți integra mai bine în viața voastră. După ce aţi realizat acest exercițiu dialog, puteți 
observa că acea parte de suflet începe să vă viziteze în vis, sau în vizualizări, în timp ce 
meditați. Ca şi înainte, începeți prin deschiderea spațiului sacru, iar apoi trageţi o linie 
verticală, în mijlocul unei pagini din jurnal. în stânga, scrieţi întrebările pentru partea de 
suflet pierdută, iar în dreapta paginii răspunsurile. 

Iată câteva exemple de întrebări: „Cum te pot proteja?", „Ce lecţii ai pentru mine?", „Ce 
pot să fac pentru ca să te simți în siguranță." şi „Care sunt darurile tale pentru mine?". 
Permiteţi ca acest dialog să curgă liber - nu vă grăbiţi. Când aţi terminat, închideți spațiul 
sacru. 


Capitolul al 7-lea SPAŢIUL COMORILOR 


Oricine poate să creadă că sunt antropolog - dar, în inima mea, ştiu că sunt un poet. 
din Jurnalul lui Alberto 


Dacă Billie Holiday nu ar fi învăţat să-şi folosească vocea sufletului său în luptele sale 
împotriva rasismului, sau dacă Anna Frank nu ar fi scris în jurnalul său povestea 
dureroasă despre cum s-a ascuns de nazişti, suferința lor ar fi fost copleşitoare, iar 
întreaga lume ar fi fost mai săracă. Fiecare dintre aceste femei şi-a folosit darul pentru a 
depăşi situaţiile cumplite în care se afla şi astfel şi-au împlinit destinul. 

Aceste exemple sunt ieşite din comun, dar absolut fiecare dintre noi îşi are darurile sale: 
comori pe care le putem aduce din Lumea de Jos şi care ne vor conduce la împlinirea 
destinului nostru. Din păcate, mulți dintre noi nu sunt conştienţi de aceste capacități 
ascunse, pentru că am înţepenit într-un ritm de viaţă ce ne este cerut de către familie, 
serviciu şi circumstanţe. Ne urcăm „în trenul vieții" şi rămânem în el, indiferent dacă este 
potrivit, sau nu. Rămânem acolo, doar pentru că am găsit un loc şi ar fi prea mare deranjul 
ca să ne luăm bagajele şi să schimbăm trenul la prima stație. De exemplu, în colegiu dăm 
un test pentru aptitudini, care arată că avem talent pentru cariera de doctor, când sufletul 
nostru poate doreşte să proiecteze avioane. Prin urmare, suntem îndreptaţi către facultatea 
de farmacie, dar sfârşim prin a număra pilule, în timp ce ne uităm cu dor către nori. Am 
ratat astfel chemarea sufletului nostru. 

în timp ce chemarea Annei Frank a fost de a deveni scriitoare, chemarea voastră poate fi 
de a-i învăţa pe ceilalți, de a-i ajuta să se 

vindece de a avea grijă de pământ pentru a cultiva hrană sănătoasă, sau de a fi cel mai bun 
spălător de geamuri. în acest capitol, vom călători în Spaţiul Comorilor, pentru a recupera 
o unealtă ce ne va permite să ne materializăm chemarea interioară - deoarece o vocație 
fără unealta potrivită este ca un şofer de curse, fără un Ferrari. Cinstit vorbind, nu există 
nimic mai frustrant decât o persoană născută cu mari aptitudini pentru muzică, poezie sau 
ştiinţă şi care nu le poate dezvolta niciodată şi nimic nu e mai plictisitor, decât cineva care 
vorbeşte la infinit despre dorința de a deveni artist, dar refuză să obţină cunoştinţele 
necesare care să-l ajute să-şi atingă scopul. 

Darurile vindecătoare 


Partea de suflet proaspăt recuperată va aduna tot ceea ce-i va fi necesar pentru a-şi împlini 
menirea şi scopul. De fapt, aceste unelte sunt „daruri vindecătoare", pentru că poartă în 
ele puterea de a manifesta o nouă dimensiune de exprimare în viața voastră - ele vă vor 
face capabili să vă urcați într-un nou tren, către o nouă destinație. 

Deoarece apar sub multe forme şi înfăţişări, uneltele sunt metafore, aşa că ale voastre pot 
fi pensulele de pictat, sau chiar ceva mai simplu, ca de exemplu o piatră sau un bob de 
orez. Aceste daruri vindecătoare nu sunt întotdeauna numai ce par a fi: ele au o calitate 
mitică şi misterioasă, pe care trebuie să o descoperiţi pentru voi înşivă. Un stilou pe care-l 
descoperiți în Spaţiul Comorilor, de exemplu, nu e doar un instrument de scris, ci e şi o 
unealtă care va scoate la suprafaţă poetul vostru interior. 

Totuşi, nu trebuie să vă gândiţi că aceste unelte stau şi să vă aşteaptă pe voi, ca un inel cu 
diamante, într-un magazin de bijuterii. Ceea ce face ca inelul să fie preţios este, în primul 
rând, faptul că acea piatră trebuie să fie extrasă din pământ, cu prețul unor mari eforturi 
umane. Prețuim pietrele prețioase pentru frumuseţea lor, dar şi pentru ceea ce înseamnă 
actul de a le găsi - valoare lor constă din faptul că sunt rare şi ieşite din comun. 

Ca atunci când săpaţi după diamante, şi aici trebuie să intrați în adâncurile Spaţiului 
Comorilor, pentru a găsi unelte de valoare. Ele vor fi darurile subconştientului vostru, nu 
dificultățile şi problemele de la serviciu sau din familie. Cu alte cuvinte, acestea nu sunt stilouri 
pe care ie folosiți pentru a semna cecuri, ci pene măiestre pentru a scrie poezii. Ele sunt 
materialele misticului, înţeleptului, artistului sau ale omului de ştiinţă. 

Deşi tindem să privim lucrurile în contextul „cu cât mai mare, cu atât mai bun", în realitate, cele 
mai simple unelte sunt adesea cele mai bune: cumpărăm maşini enorme dar uităm să ne folosim 
picioarele, până când ele devin prea slabe pentru a ne servi; cumpărăm tot ceea ce este necesar 
pentru un grătar perfect în aer liber, dar uităm cum se aprinde focul; cerem cel mai scump laptop 
pentru a scrie un roman, dar uităm că putem să o facem şi cu stiloul pe hârtie; de asemenea, uităm 
că miturile şi legendele sunt pline cu eroi şi eroine care depăşesc obstacole incredibile numai cu 
unelte simple, dar care sunt cele mai potrivite pentru ei. 


Uneltele simple şi eficiente ale lui David 


Povestea biblică a lui David şi Goliat ne spune despre modul în care un tânăr păstor a influențat 
semnificativ istoria civilizaţiei, cu o simplă praştie. 

David, cel mai mic dintre cei opt copii, trăia cu familia sa la Bethleem, în perioada domniei 
regelui Saul. Tânărul avea grijă de oile tatălui său, păzindu-le ziua şi noaptea de animalele de 
pradă. Odată, el a ucis un leu care a încercat să fure o oaie, altădată a ucis un leu care luase un 
miel - şi, în ambele, cazuri a folosit doar praştia. în serile lungi, în faţa focului, el compunea 
cântece despre Dumnezeu, pe care le cânta la harpă, în timp ce-şi păzea turma adormită. 

în această perioadă, trei frați mai mari ai lui David erau soldați în armata regelui Saul, angajată 
într-o luptă crâncenă cu Filistenii, care aveau mulți uriaşi în rândurile lor. Cel mai înspăimântător 
dintre ei era Goliat, care era înalt cam de doi metri. Timp de 40 de zile, acest uriaş a stat pe vârful 
unui deal pe care îşi pusese corturile armata Filistenilor şi a strigat către regele Saul. „Alege un 
om care să vină şi să lupte cu mine! Dacă acesta mă poate omori, Filistenii vor fi servitorii tăi. 
Dacă îl omor eu, veţi deveni voi sclavii noştri." Goliat înspăimântase inimile soldaţilor regelui 
Saul şi nimeni nu dorea să lupte cu el. 

într-o zi, tatăl lui David a pregătit pâine, semințe şi brânză într-un sac, i 1-a dat fiului cel mic şi i-a 
spus că trebuie să-l ducă fraţilor săi pe câmpul de luptă, pentru a avea ce să mănânce. Când a sosit 
în tabără, David l-a auzit pe Goliat strigând de dincolo de vale, către soldaţii speriaţi. Aceştia 

ştiau că nu aveau arme cu care să-l învingă pe uriaş; în schimb, David credea că Dumnezeu îi va 
sta alături, aşa că s-a dus în faţa regelui Saul şi s-a oferit voluntar să lupte cu Goliat. 

Regele a ascultat cu scepticism propunerea lui David. Tot ce vedea în faţa lui era un păstor micut, 
neantrenat în arta războiului, îmbrăcat într-o haină lungă din lână. EI i-a spus tânărului că nu avea 
încredere că-i va face față uriaşului, iar riscul de a-şi pierde regatul era prea mare, în 
eventualitatea că David ar fi învins. 

David a răspuns: „Eu păzesc turma tatălui meu, iar atunci când vine un leu să fure o oaie, merg 
după el, îl omor şi îi iau mielul din gură. Dumnezeu care m-a eliberat din ghearele leului, o să mă 
elibereze şi din mâinile Filistenilor." 

Regele Saul a văzut că băiatul nu era ca ceilalţi şi i-a oferit armele sale, scutul şi armura. Dar 
acestea erau prea grele, aşa că David a mers doar cu praştia. La malul unui pârâu din vale, s-a 
oprit şi a cules cinci pietre netede, apoi a urcat dealul şi a mers în tabăra Filistenilor. 

Când Goliat l-a văzut pe David - fără armură sau scut, doar cu o praştie - 1-a blestemat şi a țipat: 
„Ce sunt eu, un câine, de ai venit la mine doar cu nişte bețe?!" Făcând o mică rugăciune, David a 
aşezat una dintre pietre în praştie şi a tras. Piatra a zburat prin aer, direct în fruntea gigantului, 
trântindu-l pe spate. David s-a dus repede şi a scos sabia lui Goliat din teacă, după care i-a tăiat 
gâtul. Soldaţii Filisteni au fugit, cuprinşi de panică. Armata Regelui Saul i-a urmărit, iar oamenii 
au cântat şi au dansat de bucurie. Mai târziu, după moartea regelui Saul, David a devenit regele 
Israelului. 


Propria noastră praştie 


Povestea lui David şi a lui Goliat, ilustrează ceea ce se întâmplă când răspundem chemării noastre 
şi folosim unealta potrivită - chiar dacă este o simplă praştie. Deşi lumea I-a privit ca pe un biet 
cioban, în inima sa, David ştia că era un rege. Şi, pentru a-şi împlini menirea, el trebuia să-şi 
folosească propriile unelte şi nu pe ale regelui Saul, sau ale unui soldat oarecare. Nimeni altcineva 
nu ar fi putut să-l doboare pe Goliat doar cu o simplă lovitură de praştie, dar David a reuşit, de- 
oarece acesta era instrumentul potrivit pentru el. în mod similar, atunci când călătoria este 
suficient de profundă, putem fi siguri că vom găsi unealta cea mai bună pentru noi. 

Ca şi în cazul lui David, uneltele noastre se află chiar în faţa noastră, pe întreg parcursul întregii 
vieți, dar, înainte de a le putem utiliza cu adevărat, trebuie să ne maturizăm pentru a le înțelege va- 
loarea, în mitul lui Parsifal, ceea ce îi era necesar pentru a-şi transforma viaţa şi destinul se afla 
chiar sub nasul lui, sub forma vocii sale. El trebuia doar să recunoască puterea sa lăuntrică şi să 
înveţe cum să o folosească, pentru a putea pune întrebarea fundamentală referitoare la Graal. 
Parsifal s-a maturizat şi a devenit un bărbat puternic dar tăcut, care nu mai avea capacitatea de a-i 
prezenta lumii, prin viu grai, minunea ființei sale. El se baza pe sabia şi pe armura sa, pentru că le 
moştenise de la tatăl lui, iar acestea erau uneltele obişnuite pentru un cavaler. Şansele treceau tot 
timpul pe lângă el, deoarece nu-şi folosea vocea pentru a se exprima. El a trecut pe lângă fericirea 
conjugală, deoarece nu a întrebat-o pe Blanche Fleur: „Eu sunt cel pe care-l aştepţi?”. El a 
descoperit Graal-ul în tinereţe, dar nu a pus întrebarea potrivită, care să-l poarte către împlinirea 
destinului său. Parsifal a pierdut această şansă valoroasă de a-şi împlini destinul, ascunzându-se 
într-o armură, până când nu şi-a folosit vocea în modul potrivit, iar puterea Graal-ului i s-a revelat. 
Psyche, de asemenea, a folosit unelte foarte simple pentru a-şi împlini cele patru sarcini: Ea e 
ajutată de furnici care îi sortează seminţele, de stuf pentru a lua lâna de aur, de vultur pentru a-i 
aduce apă din râul Styx, de monede şi prăjituri pentru a intra şi a ieşi din împărăţia lui Hades. Dar, 
la fel ca şi la Parsifal, cele mai importante unelte folosite de Psyche au fost un da hotărât spus 
chemării sufletului său - şi nu, lucrurilor care o distrăgeau, cum ar fi omul care se îneca, sau cele 
trei femei care ţeseau firele sorții. Capacitatea de a spune nu este crucială şi pentru fiecare dintre 
voi: călătoria se referă acum la voi, şi nu la altcineva care vă cere ajutorul. 

Poveştile lui Parsifal şi Psyche ne arată cum uneltele care ni se dau au şi modul de utilizare, astfel 
încât trebuie să fim atenţi să le folosim exact pentru ceea ce trebuie. Dacă Parsifal şi-ar fi folosit 
vocea doar pentru a vorbi cu el însuşi în oglindă, atunci aceasta ar fi fost nefolositoare ca unealtă. 
Dacă Psyche ar fi mâncat ea însăşi prăjiturile de orz, în loc să-l hrănească pe Cerber, sau ar fi 
folosit monezile pentru a merge la cumpărături, nu ar fi reuşit în încercarea de a-şi descoperi fru- 

museţea interioară. Dacă David nu şi-ar fi folosit praştia, ar fi rămas un simplu cioban, armata 
Regelui Saul ar fi fost înfrântă şi tânărul nu ar fi ajuns niciodată rege. 

Atunci când ne descoperim vocea sau praştia, acestea ne pot pune pe făgaşul destinului nostru... 
dar asta nu înseamnă că nu va mai trebui să luptăm cu gigantul. Unealta noastră nu este o baghetă 
magică, ce face ca totul să fie mai bun - ci este ceva ce ne permite să ne confruntăm cu situaţii pe 
care le găsim dificile, copleşitoare sau ne scot de pe cale. La fel ca în cazul regelui Saul şi al 
armatei sale, atunci când resursele noastre emoţionale sunt epuizate şi bogăţia noastră de energie 
pozitivă şi inspiraţie devine inaccesibilă, suntem adesea blocaţi şi incapabili de a merge mai 
departe. 0 unealtă atât de simplă cum e o praştie, ne poate permite să schimbăm cursul lumii - dar, 
la fel ca şi în povestea lui David, riscul poate fi enorm, condițiile disperate, dar răsplata este 
extraordinară. Când ne folosim cele mai adânc îngropate comori ale sufletului, pentru a ne servi 
chemarea, rezultatele sunt absolut miraculoase. De la statutul de ciobani, trecem la a fi regi în vie- 
tile noastre interioare. 


Descoperirea unei unelte creatoare 


Unealta pe care o găsiţi în călătorie vă poate transforma viaţa, întrucât vă face conştienţi de 
chemarea voastră. Atunci când pacienta mea, Sally, a intrat în Spaţiul Comorilor, de exemplu, a 
descoperit un stilou din aur, care i-a spus că el cu clauza că persoana care I-a ridicat prima, nu-l 
va mai putea pune jos. Sally a ezitat, deoarece întotdeauna a visat să fie scriitoare, dar niciodată 
nu a găsit timp pentru asta. Nu numai că se ocupa de treburile casei şi îşi ajuta soţul la 
contabilitate, dar era şi vindecător. 

Alături de stilou, Sally a găsit şi o clepsidră, şi a adus înapoi cu ea, ambele daruri. în următoarele 
săptămâni, ea s-a uitat la clepsidră, încercând să-i determine semnificația. Când a descoperit că o 
putea întoarce, iar nisipul începea să curgă spre partea cealaltă, a înțeles că aceasta simboliza 
abilitatea de a-şi face timp, şi că acest timp era doar al ei. Prin urmare, ea a început să reducă din 
orele pe care le petrecea muncind. Apoi şi-a folosit stiloul de aur, care a început să-i povestească 
despre poveştile pe care le avea în ea. După cum ştia din călătoria sa, de atunci încoace, ea nu a 
mai putut lăsa stiloul din mână. Sally şi-a terminat prima carte de povestiri şi acum lucrează la a 
doua. 

Uneltele creative pot fi instrumente ale salvării, atunci când le folosim la potenţialul lor maxim. 
Când marea pictoriță mexicană Fri-da Kahlo a fost rănită cumplit într-un accident de autobuz, 
singurul lucru pe care-l avea şi care i-a dat putere să meargă mai departe a fost talentul său 
artistic. Ea avea o singură şansă - să creeze sau să moară. Multe dintre picturile ei ilustrează grafic 
durerea şi suferinţa prin care a trecut, şi însăşi existenţa acestora stă mărturie pentru puterea pe 
care o avea. 

Un alt exemplu simplu poate fi găsit în filmul din 2002, Pianistul. Filmul urmează povestea unui 
pianist polonez uimitor, Wladyslaw Szpilman, care a supravieţuit oribilei ocupații naziste din 
Varşovia, datorită abilității sale de a cânta la pian. Muzica i-a hrănit spiritul şi i-a păstrat sufletul 
viu, în contextul unei nefericiri cumplite. 


Trecând de la imagine, la practic 


Uneltele pe care le găsim în.Spaţiul Comorilor sunt uneori greu de recunoscut şi de folosit. Este 
necesar să analizăm pentru a înţelege cum să folosim un obiect, ca unealtă, şi pentru a-i descoperi 
scopurile pe care intenționează să le atingă în viața noastră. 

De exemplu, într-una dintre primele mele vizite în zona Amazonului, un şaman mi-a oferit o 
cochilie din alabastru de mărimea mâinii mele, ca un dar pentru că mi-am recuperat sufletul. Este 
o comoară pe care o păstrez de mulţi ani, dar mi-au trebuit luni de zile ca să înţeleg cu adevărat ce 
trebuia să fac cu ea. 

La vremea aceea, şamanul mi-a spus: „Las-o să-ți vorbească. Descoperă leacul pe care îl conţine." 
Aşa că am început să o iau cu mine. 

Puteam să-i apreciez frumuseţea, fluieram printr-un capăt al ei şi scoteam un anumit sunet. Am 
tinut-o la ureche - nu am auzit oceanul, dar am descoperit că amplifica tot ceea ce auzeam. Atunci 
am înţeles o parte din lecţia mea: era necesar să învăţ să-mi ascult mai bine chemarea. Am 

descoperit că menirea mea avea legătură cu ceilalți. A fost o mare lecţie, care a venit la mine prin 
intermediul unei simple cochilii. 

Ani mai târziu, am înţeles că, în multe societăţi tradiționale, sunetul făcut de o cochilie este o 
chemare la rugăciune, iar o parte din chemarea mea este de a-i ajuta pe ceilalți să-şi regăsească 
darurile proprii de vindecători sau de şamani moderni. După ce am înţeles că acea cochilie era o 
unealtă pentru a-i chema pe mulţi, am realizat şi că fusese construită de un animal, ca să-i 
servească drept casă, şi că acesta trăia sub apă, cu casa în spate. 

Mi-am dat seama că, într-o mare măsură, asta era exact ceea ce făceam la vremea aceea: mergeam 
prim Anzi cu propria mea casa în spate, care era cortul meu. Căram un rucsac mare, la fel ca o 
cochilie, umplut cu obiecte care îmi ofereau un sentiment de siguranță şi protecție. M-am întrebat 
dacă aveam nevoie cu adevărat de o cochilie atât de mare, la 5.000 de metri altitudine, dat fiind că 
trebuia să o car în spinare, exact ca şi acea creatură. 

Apoi am început să fac comparații între bagajele pe care le căram şi ceea ce aveam cu adevărat 
nevoie, pentru a mă simţi confortabil şi în siguranță în lume. Cochilia mi-a arătat cum să 
călătoresc cu o încărcătură mai mică, păstrându-i în inima mea - care este adevărata mea casă - pe 
toți cei pe care îi iubeam. Această cochilie încă reprezintă o mare unealtă pentru mine, întrucât 
ceea ce conferă valoare unei unelte nu este să o foloseşti pentru ceea ce a fost creată inițial, ci pen- 
tru ce ai cu adevărat nevoie. 

După ce ne găsim unealta, trebuie să găsim o modalitate de a o transforma din simbol, într-un 
instrument practic. Pentru a ajuta acest proces, de obicei le ofer pacienţilor mei un obiect care să 
reprezinte ceea ce am descoperit în Spaţiul Comorilor - la fel cum şamanul mi-a oferit acea 
cochilie. în acest mod, pot aduce o unealtă din planul imaginii, în realitatea fizică a realității 
obişnuite. îmi place să ofer ceva cu care ei să poată lucra, pe care să-l poată transporta uşor, să 
mediteze asupra lui, să-l păstreze şi să-l utilizeze, deoarece astfel va avea un impact mai mare 
asupra vieţii lor cotidiene. 

Pot să ofer o piatră, sau un bol şi să le spun: „Acest bol conţine vindecarea ta - ce doreşti să pui în 
el? Experimentează! Pune apă şi flori în el, sau câteva lumânări! Dar dacă bolul rămâne gol, cum 
poţi deveni un vas gol pentru Spirit? Cum ai pregăti cupa, pentru vin?" Exerciţiul de a ţine unealta 
în plan fizic, va aduce mesajul ei. 


Cuţitul vindecător al Laurei 


Laura era directoare de programe universitare şi s-a trezit implicată într-un păienjeniş de intrigi 
politice. Ea a venit la mine, căutând o altfel de abordare a vindecării. 

în timpul călătoriei pe care am desfăşurat-o împreună, am descoperit un cuţit auriu, care se afla pe 
o masă din spaţiul Comorilor. Am adus simbolul înapoi cu mine şi i l-am indus energetic la 
nivelul chakrei a treia - acesta fiind modul tradițional în care se face „cadoul" esenței unei părți 
din suflet, a unei unelte sau a unui animal de putere, (în capitolul următor, vom discuta mai 
detaliat despre animalul de putere.) Apoi, i-am sugerat să găsească un cuţit de ceremonial, iar ea a 
găsit unul frumos, cu turcoaze încrustate pe mâner şi l-a purtat cu ea, în răstimpul următoarelor 
şase luni. 

în timpul meditaţiilor, folosea acest cuţit pentru a tăia legăturile cu unele relaţii toxice, cu intrigile 
de la locul de muncă şi cu restricțiile pe care şi le impusese singură. Am rugat-o să treacă, încet şi 
conştient, cuțitul peste corpul său, pentru a tăia în mod simbolic cordoanele de energii 
perturbatoare care o limitau. Am dorit ca ea însăşi să se dezlege de acele corzi cu care se legase de 
trecut şi de relațiile care o sufocau. Aceste meditații au învăţat-o „să-şi ascută tăişul", astfel încât 
să-şi ascută puterea de discernământ, pentru a lua cele mai bune decizii. în acelaşi timp, am 
învăţat-o să nu-şi folosească discernământul ca pe o armă împotriva celorlalți, şi să fie atentă la 
modul în care îşi utilizează propriile puteri. 

De asemenea, am adus înapoi un păianjen, ca animal de putere pentru Laura, pe care i l-am 
proiectat la nivelul chakrei a doua - dar nici eu şi nici Laura nu am înţeles semnificația acestei 
creaturi. Ceea ce nu ştiam atunci era faptul că Laura suferea de o boală gravă la plămâni, numită 
sarcoidoză, şi care nu răspundea la tratament. Doctorul ei a sfătuit-o să facă un transplant de 
plămân, dar aceasta o înspăimânta nu doar din cauza complexităţii operaţiei, ci şi pentru că era 
singurul părinte a unor gemene în vârsta de şapte ani. 

Cu câţiva ani în urmă, Laura fusese muşcată de mâna stângă de un păianjen veninos. Mâna i s-a 
umflat şi muşcătura s-a umplut cu puroi, dar, după ce s-a vindecat, nu s-a mai gândit niciodată la 
acea întâmplare. Deşi înainte nu a făcut nici o conexiune cu boala de plămân, acum a realizat că 
aceasta a apărut după muşcătură, când ea s-a îmbolnăvit grav. După ce a meditat asupra 
animalului ei de putere, Laura a conştientizat relaţia dintre muşcătura de păianjen şi „pânzele" de 
intrigi în care era prinsă la serviciu. în momentul în care a început să se elibereze de toate situaţiile 
încâlcite din viaţa ei, sistemul ei imunitar a fost capabil să elimine otrava care i-a produs boala. 
Mai târziu, animalul ei de putere a învăţat-o că totul poate fi prins într-o pânză de păianjen - cu 
excepția păianjenului însuşi. 

Funcţiile plămânului Laurei au revenit la normal, iar ea fost capabilă să călătorească cu mine în 
Peru, într-una dintre cele patru expediţii anuale, şi chiar să stea la o altitudine de 5.000 de metri, 
fără nici o problemă. De asemenea, vindecarea fizică a stimulat în ea o mare evoluţie emoţională 
şi spirituală. 


Care este unealta voastră? 


Acum este timpul să călătorim în ultimul spaţiu al Lumii de Jos - cel al comorilor în care vă veţi 
găsi propriile unelte, acea praştie mitică ce-i va învinge pe cei doi monştri - apatia şi rezistenţa la 
transformare. Veţi cere un instrument îngropat adânc, pe care să-l aduceţi înapoi cu voi - ceva ce 
veţi putea folosi în viaţa de zi cu zi. Acel ceva se poate dovedi a fi o unealtă creatoare, ca în cazul 
stiloului lui Sally; o unealtă vindecătoare, ca în cazul cuțitului Laurei, sau poate fi o unealtă care 
să vă ajute să evoluaţi şi să vă găsiți menirea - dar amintiţi-vă că, la fel cum o piatră prețioasă este 
ascunsă adânc sub suprafață şi e nevoie de un efort considerabil pentru a o extrage, tot aşa şi 
scoaterea acestor comori îngropate nu va fi uşoară. Va trebui să fiţi foarte fermi, chiar dacă 
altcineva nu vede aceste daruri în voi şi spune: „Eşti scriitor? Cred că glumeşti! Tu eşti 
doar o gospodină!" Va trebui să le perfecționaţi pentru a le transforma, ca un bijutier, în 
obiecte ale frumuseții. 

Atunci când vă găsiți unealta, o veţi aduce din Lumea de Jos a posibilităților, în lumea 
fizică a acţiunii şi a expresiei. La fel cum David I-a învins pe Goliat cu praştia sa, Psyche 
şi-a folosit monezile şi prăjiturile pentru a călători în siguranță în lumea lui Hades, iar 
Parsifal şi-a folosit vocea, propria voastră unealtă este un leac sacru, care vă va propulsa 
către exprimarea creativă a darurilor voastre. 

Pregătiți-vă pentru această călătorie, prin crearea unei intenții potrivite: Fiţi deschişi ca să 
primiți darul pe care această unealtă îl reprezintă, ca şi provocările şi cerințele care vin 
odată cu el. 


Exercitiu: călătorie în spațiul comorilor 


Deschideţi spațiul sacru, realizați exercițiul Micii Morți şi călătoriți spre grădina voastră 
din Lumea de Jos. 
Afirmaţi-vă intenția de a vă descoperi unealta sacră şi ruga-ți-lpe Păzitorul Pragului să 
vă ghideze spre Spaţiul Comorilor. Atunci când intraţi, rugaţi-l să vă ofere un instrument 
pe care să-l puteți folosi pentru a vă exprima darurile. Ca şi înainte, începeți un dialog 
cu ce găsiți acolo, indiferent dacă este o persoană, o masă sau un pocal şi puneţi 
întrebări pentru a determina natura uneltei voastre şi cum o puteţi folosi. Atunci când eu 
călătoresc în acest spațiu, îmi place să gândesc la el ca având multe coloane, rafturi cu 
cărți, cufere, un şemineu, şi o masă în centru. Ştiu că unealta de care are nevoie 
pacientul meu va fi masă. Uneori, masa este goală şi trebuie să îndepărtez pânzele de 
păianjen de pe rafturi, sau să deschid un cufăr, pentru ca să descopăr un instrument care 
a fost ascuns vederii. 
Căutaţi prin încăpere (puteți, de asemenea, să-l rugaţi pe Păzitorul Pragului să vă 
îndrume şi să vă sfătuiască). Atunci când vă găsiți unealta, luaţi-o. La ce poate fi 
folosită? Ce vă poate învăţa? 

După ce vă veți fi recuperat obiectul vindecător, începeţi călătoria înapoi, mulțumiți-i 
Păzitorului Pragului, cufunăaţi-vă in apă, întoarceţi-vă în spațiu, apoi în corp, având 
unealta cu voi. Țineţi-o în mână şi apoi duceți-o către acel centrul de forță (chakra) spre 
care sunteți ghidaţi. Dacă nu primiţi instrucțiuni specifice, duceţi-o către chakra inimii. 
Amintiţi-vă că este un dar energetic -inspirați profund şi simțiți cum energia şi puterea 
lui vă umple fiecare celulă din corp. 

închideți spaţiul sacru. 


Exerciţiu: găsirea obiectului în casă 


Căutaţi un obiect acasă la voi, care să fie foarte asemănător cu unealta pe care ați 
descoperit-o. Nu mergeţi să cumpăraţi unul Amintiţi-vă că, cel mai adesea, uneltele sunt 
chiar sub nasul vostru. Căutaţi peste tot, până când veţi găsi un lucru foarte asemănător cu 
unealta pe care ați primit-o. Aşezaţi-vă cu acest obiect în meditaţie, gândiți-vă la el, lăsați- 
1 să vă îndrume şi să vă ghideze către darurile pe care vrea să le exprime. 


Exerciţiu: jurnal de dialog cu unealta sacră 


După ce vă veţi recupera unealta din Lumea de Jos, exercițiu următor vă va ajuta să 
învăţaţi mai multe despre rolul său în viaţa voastră, începeţi prin deschiderea spațiului 
sacru. Apoi luaţi-vă jurnalul şi trageţi o linie verticală în centrul unei pagini albe. în partea 
stângă, scrieți întrebările pentru unealta voastră; în partea a dreaptă, scrieți răspunsurile pe 
care vi le va oferi. întrebările voastre pot fi: „Cum pot să te folosesc cel mai bine?", „Cum 
te pot aduce în viaţa mea de zi cu zi?", „La ce unelte ieşite din uz trebuie să renunţ, pentru 
ca să lucrez cu tine?", „Există unelte de care nu mai am nevoie?", „Cum îmi vei stimula 
creativitatea?" şi „Cum îmi serveşti ca instrument de vindecare?" 

Permite-ţi ca acest dialog să curgă liber - nu vă grăbiţi. 

închideți spațiul sacru, atunci când terminati. 


— CP p 


în capitolul următor, veți afla cum să regăsiți animalul de putere, care vă va învăţa să vă 
luaţi în seamă instinctele naturale. 


Capitolul al 8-lea ANIMALE DE PUTERE 


Mă mişc. Respir. 
Mă mişc printr-un amestec de mai multe straturi de frunze umede, plante agățătoare, 
roşii, galbene şi verzi, devenite cenuşii în lumina lunii. Capul meu atârnă în jos, aproape 
de pământ. încep să gâfăi rapid. Oare pământul se predă uşor sub... mâinile şi picioarele 
mele. Ele se mişcă în ritmul bătăilor inimii mele. Respirația mea este fierbinte şi umedă, 
inima îmi bate prea repede şi pot să mă miros dincolo de jilava încâlceală a junglei. 
Iată un luminiş şi iată-mă pe mine, stând cu picioarele încrucişate, gol, ud şi strălucitor 
în lumina lunii. Capul îmi este dat pe spate şi gâtul meu este întins, expus. Brațele 
relaxate sunt întinse în lateral, cu palmele spre sol. 
Mă privesc pe mine însumi, dintr-un colț de junglă. Nu se mişcă nimic în mine, în afară 
de respirație. în spatele meu, jungla se agită fără somn. 

Mă mişc cu uşurinţa unei umbre, urmând contururile luminişului, pentru a-mi înconjura 
prada. 

Tiptil şi tăcut. Mai aproape. 

Acum respirăm împreună. Capul meu cade în faţă. Bărbia îmi atinge pieptul. îmi ridic 
capul, deschid ochii şi privesc în nişte ochi galbeni de pisică, ochii mei, ochi de animal. 
Respirația întretăiată îmi blochează gâtul şi ating fața unei pisici de junglă. 


din jurnalul lui Alberto 


Dacă veţi vorbi cu animalele, ele vă vor răspunde - şi astfel vă veţi cunoaşte. Dacă nu le 
vorbiţi, nu le veţi cunoaşte - iar ceea ce nu cunoaşteţi, vă produce frică. 
Ceea ce ne produce frică, ne distruge. 


din cartea. Animalele vorbesc, de Ted Andrew 


Delfinii ne atrag pentru că sunt foarte jucăuşi şi liberi. Simţim că suntem într-o anumită 
legătură cu ei şi, la rândul lor, ei par să ne salute ca nişte ambasadori ai naturii - 
inteligenți, lucioşi şi buni acrobaţi, care înoată pe lângă barcă şi ne vorbesc cu țipete 
ascuțite. Vechii greci vedeau în delfini nişte mesageri sacri, şi îi binecuvântau ca pe nişte 
simboluri ale mării. Delfinii ne pot învăţa multe lucruri, inclusiv cum să ne relaxăm, cum 
să ne bucurăm de viaţă şi să respirăm profund... dar ei sunt doar unele dintre animalele de 
la care avem multe de învăţat. 

Chiar şi cele mai mici, cele mai obişnuite creaturi pot fi instructori înţelepţi. De exemplu, 
ne place să gândim la şoricei şi la alte rozătoare ca fiind dăunătoare - dar, ca şi în cazul 
celorlalte animale, trebuie să luăm în considerare întreaga natură a animalului. Mici şi 
foarte mulţi, şoarecii sunt nişte supraviețuitori - ei pot ajunge în locuri înguste şi pot 
călători pe sub pământ, înmagazinează mâncare şi se reproduc de trei-patru ori pe an, 
pentru a-şi asigura perpetuarea speciei. Anumite culturi africane consideră că şoarecii sunt 
purtătorii mesajelor din lumea de jos, ceea ce facilitează o legătură foarte puternică cu 
strămoşii noştri. 

De fapt, încă din timpurile îndepărtate, omenirea şi-a exprimat respectul şi adorația pentru 
natură, folosind animalele ca totemuri şi simbolurile pentru a reprezenta idealurile înalte. 
Fauna a fost folosită pentru a exprima puterea conducătorilor "(leul), puritatea lui 
Dumnezeu (mielul), şi principiile sacre ale universului (şarpele şi vulturul). Toltecii şi alte 
societăți tradiționale ale Americii Centrale au adorat şarpele înaripat Quetzalcoatl, zeul 
care era stăpânul vânturilor şi al cerului şi protector al oamenilor săi. în mitologia greacă, 
exista capul meduzei acoperit cu şerpi, ca simbol al înţelepciunii feminine (dar dacă o 
ființă umană o privea, aceasta era transformată instantaneu în piatră), în timp ce eroul 
Hercule era adeseori prezentat ca purtând o piele de leu, ceea ce îi conferea istețimea, puterea şi 
forța de a domina asupra lumii animale caracteristice leului. 

Povestirile din Biblie sunt pline de referiri la animale. Regele Solomon este numit „leul din 
Iudeea", iar lisus este numit „mielul Domnului". în religia hindusă, vacile sunt considerate sacre, 
iar multe animale sunt zei, precum Hanuman, zeul maimuţă şi Ganesha, zeul elefant. Zodiacul şi 
calendarul chinezesc au multe animale ca simboluri. Identificarea culturală cu animale este atât de 
puternică, încât civilizații întregi le-au luat drept simboluri. De exemplu, puternicul leu 
simbolizează curajul şi a reprezentat de mult timp Anglia; de asemenea, albina cea harnică, simbol 
al nemuririi şi al renaşterii, a fost aleasă ca emblemă atât de către Charlemagne, cât şi de către 
Napoleon, pentru a reprezenta Franţa. 

Probabil că simbolul animal cel mai prezent dintre toate a fost şi este vulturul, care a fost adoptat 
atât de culturile tradiționale, cât şi de culturile moderne. Această pasăre magnifică a fost asociată 
cu grecii, egiptenii, sumerienii, hitiţii şi romanii, iar toţi au folosit această emblemă ca simbol al 

imperiilor lor atotputernice. Vulturul pleşuv a fost ales să reprezinte puterea şi libertatea Statelor 
Unite. 


Arhetipul animal în societatea occidentală 


în timp ce în societatea occidentală ne comportăm cu natura ca şi cum am fi stăpânii ei absoluţi - 
de fapt, încă din prima carte a Bibliei, oamenilor /e-au fost oferite toate creaturile Pământului - 
majoritatea culturilor indigene trăiesc în armonie cu animalele. în cadrul popoarele indigene ale 
Americii, poporul Laika înţelege că ei sunt cei care au grijă a tot ce înseamnă viață, şi se 
străduiesc să trăiască în armonie cu natura şi să comunice direct cu ea. Indigenii americani au 
multe dansuri tradiționale legate de animale (ca de exemplu cel al şarpelui, al vulturului şi al 
cerbului), în care participanţii se îmbracă în pielea animalelor, pentru a întrupa spiritul acestora, 
astfel încât să fie capabili să se mişte mai uşor în lumea lor, pe parcursul vânătorii sau pe 
parcursul călătoriilor spirituale. Chemând spiritul acelui animal, indigenii îi întrupează esenţa, 
adesea purtând blănuri sau pene, despre care cred că le conferă puterea animalului respectiv. 

Când un dansator indian din tribul Osage îşi pune pe cap coarne de bizon, el cere în acest fel 
permisiunea de a lua viaţa unui bizon, în speranţa că animalul va reveni la viață, în anul următor. 
Un indian Osage nu au vrut să extermine bizonii - deoarece ei îi onorau şi le respectau puterea 
uimitoare. Ei înțelegeau că puteau fi răniți mortal de aceste animale magnifice, dar şi că puteau să 
omoare şi ei unul, pe parcursul vânătorii. 

Trăind plini de respect față de natură, devenind o parte din caracterul ei ciclic şi înțelegându-şi 
locul în ea, un indian Osange lua numai ceea ce îi trebuia ca să se hrănească, iar resursele sale îi 
erau reînnoite în permanență. 

Nimic nu putea fi într-un contrast mai mare cu acest mod de a vedea lucrurile, decât venirea 
omului alb în America de Nord, în secolele al XVIII-lea şi al XIX-lea. Ei au împuşcat bizonii 
pentru profit sau ca sport şi au măcelărit milioane de animale, ceea ce a grăbit sfârşitul stilului 
natural de viaţă al multor triburi indigene. 

în perioada contemporană, în cultura noastră orientată spre comercial, imaginile animalelor sunt 
folosite adesea în reclamă sau în logo-urile diferitelor companii, deoarece noi răspundem în mod 
intuitiv la sensul atributelor fiecărui animal. Ştim ce înseamnă jaguarul, atunci când este vorba 
despre o maşină sport - ea va fi rapidă, lucioasă şi de clasă, exact ca şi animalul, care este unul 
dintre cele mai rapide şi mai respectate din junglă. Cele mai vândute camioane de tip Do-dge se 
numesc Ram (berbec) deoarece, ca şi animalul, sunt agere şi se caţără uşor pe teren stâncos. 

Dar, în afară de imaginile arhetipale folosite în publicitate, cea mai mare parte dintre noi a pierdut 
simțul de conectare la animale, cu excepția animalelor domestice. Singurul nostru contact cu 
animalele sălbatice este atunci când le privim la televizor, sau le observăm în cuş-tile grădinilor 
zoologice. Deci, în acest capitol, vom călători în Lumea de Jos, pentru a recupera o putere care 
reprezintă aspectele instinctuale ale sufletului, în starea sa cea mai naturală şi mai nealterată. 


Cele patru animale spirit ale poporului Laika 


Asemenea multor nativi americani, Laika sunt atât de conectaţi la lumea animală, încât adesea iau 
ca pseudonim numele unui animal. Prin aceasta, ei caută să se asocieze cu energiile animalului 
respectiv şi să-i întrupeze puterile. Există patru animale arhetipale care sunt deosebit de 
importante pentru un Laika: şarpele, jaguarul, vulturul (sau condorul), şi pasărea colibri. (Poate vă 
amintiți că, în rugăciunea noastră de creare a spaţiului sacru, noi invocăm aceste animale, care 
reprezintă cele patru principii ale vieții.) 

Să studiem, în detaliu, fiecare arhetip. 


1. ŞARPELE 
Şarpele simbolizează cunoaşterea, sexualitatea şi puterea vindecătoare a naturii. Este un arhetip 
universal. Atunci când Moise i-a condus pe evrei prin deşert, el a purtat un baston cu cap de şarpe 
care simboliza înțelepciunea; în grădina Edenului, un şarpe a tentat-o pe Eva să mănânce din 
fructul oprit din Pomul Cunoaşterii; în orient, şarpele simbolizează înțeleaptă energie Kundalini, 

care se află încolăcită la baza coloanei vertebrale şi urcă prin chakre; iar simbolul medicilor, 
caduceul, care datează din Grecia antică, înfăţişează doi şerpi încolăciţi în jurul unei baghete. 
Asociat cu înţelepciunea şi vindecarea, şarpele reprezintă forța esenţială a vieţii, cea care caută 
uniunea şi creaţia. 

Şerpii sunt, de asemenea, simbolul fertilității. în natură, fecunditatea este principiul creator asociat 
cu femininul - la urma urmei, fiecare celulă din corp caută să se dividă şi să procreeze. Când 
angrenăm energiile arhetipului şarpelui, noi invocăm principiul feminin creator, care poate 
reaprinde pasiunea noastră şi ne poate ajuta să renunțăm la trecut, aşa cum un şarpe îşi schimbă 
pielea. 


2. JAGUARUL 

Jaguarul este regele pădurilor ecuatoriale amazoniene, dar şi cel mai important animal pentru 
şamanul din junglă, pentru că reprezintă puterea transformării. El are o importanţă atât de mare, 
încât antropologul Peter Furst a scris: „Şamanii şi jaguarii nu sunt doar acelaşi lucru, ci sunt 
absolut identici." Aceasta nu trebuie să ne surprindă. 

în adâncul pădurilor ecuatoriale, jaguarii sunt văzuţi ca păzitori ai junglei, deoarece ei se află în 
vârful lanţului trofic şi nu mai au alte animale de pradă superioare lor, în afară de om. 

Prin suprimarea animalelor mai slabe din pădure, jaguarul ajută la eliminarea a ceea ce trebuie să 
moară, pentru ca noul să se nască. Astfel, această ființă ne învaţă că perioadele de criză sunt, de 
fapt, oportunități - iar moartea este o chemare la renaştere. în junglă, supraviețuirea înseamnă o 
reînnoire continuă - iar jaguarul este forța schimbării, a vieții şi a morţii. Laika înţelege că 
perioadele de stabilitate sunt doar temporare, deoarece totul în univers moare şi renaşte 
întotdeauna. Ei recunosc că haosul şi ordinea (sau expansiunea şi contracția) reprezintă ciclul 
natural al vieţii. 

Energia jaguarului poate reînnoi o ființă, o organizație sau o aşezare. Uneori, ca răspuns la natura 
ciclică a ordinii şi haosului, un sat trebuie să fie abandonat şi membrii săi trebuie să se mute în alt 
loc - de fapt, pe tot teritoriul american, dovezile arheologice arată că aşezările Maya şi Inka au 
fost abandonate fără nici un motiv aparent. Abandonarea acestor oraşe este o reflexie a ciclului 
viață-moarte, reprezentat de Jaguar. 

Jaguarii aveau o asemenea putere asupra popoarelor vechi, încât civilizaţii întregi s-au identificat 
cu ei. Olmecii, care au trăit acum 3000 de ani în urmă, în partea centrală a Mexicului, au fost 
prima civilizaţie avansată a continentelor americane. Cunoscut ca „poporul jaguar" (şamanii se 
numeau „preoţii jaguar”), aproape jumătate din sculpturile şi statuile lor sunt reprezentări 
antropomorfice de oameni şi feline; multe dintre ele înfăţişează adulți şi copii cu capete de jaguar. 
Mayoruna, un trib indigen din pădurea Amazoniană, se mai numesc „oamenii jaguarului": Ei şi-au 
tatuat feţele pentru ca să arate ca nişte pisici, şi chiar şi-au introdus colți de mistreţ în nări, pentru 
ca să semene cu aceste feline mari. 

în cartea sa Amazon Beaming, Petru Popescu ne spune povestea lui Loren Mclntyre, fotograf la 
National Geographic şi explorator (faimos pentru descoperirea izvoarelor Amazonului în Anzii 
peruvieni, în 1971), care, în anii 1960, a trăit printre băştinaşii Mayoruna, timp de mai multe luni. 
Mclntyre a mărturisit că, în afară de limba lor maternă, aceştia îşi dezvoltaseră capacitatea de a 
comunica telepatic cu ceilalți membri ai tribului, proiectând mesajele direct în mintea acestora. 
Capacitatea de a comunica fără cuvinte este unul dintre atributele legendare ale şamanilor jaguar. 
în primele mele călătorii în Amazon, mentorul meu, un bătrân Laika, m-a rugat să petrec o noapte 
într-un luminiş din junglă, pentru o sesiune de călătorie spirituală. El m-a avertizat să nu adorm, 
deoarece mergea să cheme jaguarii să mă viziteze. 

înainte de a începe, chiar la apusul soarelui, m-a invitat să beau ayahuasca, băutura care se 
foloseşte în junglă, pentru a produce stări alterate de conştiinţă. în mod politicos am refuzat 
paharul de lichid cu gust oribil - îmi era deja destul de frică şi tremuram la ideea de a petrece o 
noapte singur în junglă, chiar şi în starea mea normală de conştiinţă. Nimic extraordinar nu s-a 
petrecut, până când am ațipit; când m-am trezit, nu mai eram eu însumi - dintr-o dată, eram în 
corpul unei pisici uriaşe! A întrupa un jaguar a fost o experienţă de neuitat. 


3. VULTURUL 
Vulturul este un spirit animal puternic, ce simbolizează clarviziunea, claritatea şi viziunea 
completă. Şamanul înţelege că energia vulturului ne ajută să percepem întregul spectacol al vieţii, 

fără să ne înnămolim în miriadele de detalii minore. Energia vulturului ne poate ajuta să ne găsim 
viziunea care să ne ghideze în viață, prin capacitatea de a privi atât în trecut, cât şi în viitor şi să 
înțelegem atât de unde venim, cât şi ce vom deveni. 

Vulturul ne oferă aripi pentru a survola înălțimile, să fim deasupra zbaterilor noastre cotidiane. El 
ne oferă o putere de vizualizare extraordinară, întrucât are o acuitate vizuală de şase ori mai bună 
decât a unei fiinţe umane, căci această pasăre poate localiza un şoarece într-un tufiş, când se află 
la 5.000 de metri altitudine, vede tabloul complet şi apoi, cu o precizie foarte mare şi fără nici o 
ezitare, coboară să-şi prindă prada. 

Vulturul reprezintă şi principiul autotranscendent al naturii (ca atare, este adesea asociat cu Lumea 
de Sus, şi nu cu cea de Jos). Biologii au identificat acest principiu ca fiind unul dintre programele 
primordiale ale naturii. El ghidează mâna evoluției - adică, moleculele 

vii care se unesc pentru a deveni celule şi care formează ţesuturi, apoi organe, iar, în final, 
transcend ansamblul de organe şi de țesuturi, pentru a forma fiinţe complexe, cum ar fi oamenii 
sau balenele. Fiecare salt transcendent este inclus în toate nivelele inferioare: celulele sunt incluse 
în molecule - dar le transcend; organele sunt formate doar din celule - dar sunt cu mult mai mult 
decât ele; de exemplu, papagalii roşii sunt constituiți din organe, dar nu pot fi descrişi exclusiv 
doar de ele, deoarece întregul transcende suma părţilor. Problema celulelor este cel mai bine 
rezolvată de către organe, în timp ce necesităţile organelor sunt rezolvate cel mai bine de un 
organism ca al fluturelui, sau al unei ființe umane, de exemplu, care poate să le asigure hrană şi 
siguranţă, într-un mod mai eficient. 

Aceleaşi principii operează şi în viaţa noastră cotidiană. Vulturul ne arată că nu ne putem satisface 
nevoile emoţionale cu lucruri materiale şi că există o soluție spirituală pentru fiecare problemă. Pe 
aripile vulturului, ne ridicăm deasupra luptelor noastre de zi cu zi, câştigăm perspectivă şi vedem 
lucrurile aşa cum sunt ele de fapt. 


4. PASAREA COLIBRI 

Micuţă, sprintenă şi curajoasă, pasărea colibri ne arată cum să pornim în călătoria extraordinară a 
evoluţiei şi a creşterii. Aceasta este cea mai nobilă călătorie pe care o ființă o poate realiza: 
călătoria către propriul spirit. în fiecare an, o anumită specie de păsări colibri realizează o călătorie 
incredibilă, migrând din Brazilia în Canada, de-a lungul Mării Caraibelor. La o primă privire, 
aceste creaturi foarte mici nu par a fi potrivite pentru un zbor atât de lung -nu au aripi mari ca şi 
vulturii, iar corpurile lor mici nu pot înmagazina prea multă mâncare - cu toate acestea, ele 
răspund unei chemări anuale de a realiza această călătorie incredibilă. 

Când suntem atingi de energiile acestui arhetip, suntem propulsați să ne avântăm în călătoria 
noastră eroică, ce ne conduce înapoi la sursă, acolo unde a fost născut spiritul nostru. Atunci când 
nu avem 

suficient timp, bani sau cunoaştere pentru ceea ce ne dorim, energia păsării colibri ne poate oferi 
curajul, forța şi îndrumarea de care avem nevoie pentru a reuşi. 

Atunci când ne negăm chemarea, începem să murim, deoarece, ca fiinţe vii, întotdeauna 
trebuie să ne străduim să explorăm şi să descoperim. Atunci când ne-am limitat la a trăi în 
confort, renunțând la descoperiri - sau când compromitem aspiraţia sufletului de a evolua, 
amânând călătoria noastră spirituală, până când vom avea destul timp sau suficienți bani - 
începem să ne vestejim. Dar când urmăm exemplul păsării colibri şi retrezim instinctele 
naturale de a învăţa şi de a explora, viețile noastre se transformă în călătorii spirituale 
binecuvântate. 


Ce m-a învățat lupul 


Aspectul fascinant al recuperării sufletului este acela că Spiritul vă oferă orice animal de 
putere aveţi nevoie, fără a fi nevoie să vă gândiţi la aceasta, întrucât acesta nu este un 
proces raţional. Pur şi simplu, trebuie să lucraţi cu ceea ce vi s-a dat şi să explorați 
atributele animalului, pe măsură ce îşi revelează înțelepciunea. Puteţi chema un animal de 
putere, acesta va veni... apoi depinde de voi să descoperiți cum veţi lucra cu el. 

De exemplu, atunci când s-a născut fiul meu, am regăsit lupul ca animal de putere. El a 
venit la mine pe neaşteptate şi s-a aşezat alături de mine. Mi-a spus că mă va învăţa cum 
să-i fiu profund loial familiei mele, aşa cum este şi el loial haitei sale - dar, în acelaşi 
timp, să pot hoinări unde vreau. El mi-a povestit despre calitățile sale, care sunt dăruirea 
şi angajarea, şi care nu afectează individualitatea - iar acestea erau, lecţiile pe care eu 
trebuia să le învăţ, întrucât îmi petrecusem mare parte din viața de adult, în Anzi şi în 
zona Amazonului. Lupul m-a învăţat loialitatea şi independența. M-a învăţat să fiu o parte 
a familiei, fără a mă simţi constrâns de ea. Am învăţat că pot să-mi servesc cel mai bine 
familia, dacă îmi păstrez, în acelaşi timp, şi propria identitate şi scopul în viaţă. 

Chiar dacă animalele de putere simbolizează atributele pe care trebuie să le dobândim 
pentru a deveni întregi, ele prezintă şi capcane. Femela jaguar, de exemplu, este extrem de 
dedicată micuţilor ei şi uimitor de protectivă, dar masculul jaguar stă cu ea doar două săp- 
tămâni pe an - în restul timpului el marchează teritoriul, la zeci de kilometri distanță. 
Deci, dacă deveniți prea cazanieri şi domesticiţi, sau dacă doi iți să vă reîntoarceți la 
exploratorul din voi, ați putea lucra cu energia jaguarului mascul; dar dacă vă lipseşte un 
părinte protector şi doriți să vă sporiţi starea de siguranță în lume, s-ar putea să vă fie 
necesară energia femeii jaguar. Doar fiți siguri de forţa, dar şi de slăbiciunile animalului 
de putere, atunci când lucraţi cu el. 


Boul lui Patty 


La câteva luni după nuntă, o tânără pacientă de-a mea, pe nume Patty, a recuperat un bou 
ca animal de putere. Ea era scriitoare şi lucra acasă, alături de soțul ei. în continuare, ea vă 
va povesti ce s-a petrecut: 

Eram foarte emoţionată de căsătoria mea, dar mă simțeam împovărată de schimbarea 
care a apărut în viața mea. Nu mă simțeam foarte în largul meu cu discuţiile zilnice 
despre bani şi treburile casnice; nu ştiam sigur ce însemna să fii căsătorit, cât timp noul 
meu soț va avea grijă de mine, şi cât de multă independență puteam avea. Nu ştiam cum 
să fiu grijulie şi atentă cu soțul meu şi, în acelaşi timp, să nu mă transform în ,, Patty, 
gospodina”. Dar în loc să discut aceste lucruri cu soțul meu, încercam să fac totul sin- 
gură - ceea ce m-a făcut să am resentimente şi să devin epuizată. 

Când mi-am adus pentru prima dată înapoi animalul de putere, am fost uluită de uriaşa 
creatură stângace care se îndrepta către mine - dar când am început să am un dialog cu 
boul, acesta mi-a spus că el era partenerul meu. El mi-a mai spus că venise pentru a 
lucra cu mine şi a-mi uşura povara. Era obişnuit să fie înjugat alături de un alt bou şi 
toată viaţa să tragă la jug împreună. Când cele două animale sunt hrănite, muncesc 
împreună, fiecare putând să tragă cu mult mai mult decăt greutatea lui - dar, în acelaşi 
timp, duce doar jumătate din povară. Când echipa merge bine, nu există aproape nimic 
ce o pereche de boi să nu poată face. Mi-a spus toate astea, deoarece boul, fiind atât de 
puternic, e uşor să nu-i vezi punctele vulnerabile. Cu toții cunoaştem expresia „puternic 
ca un bou”, dar şi acest animal poate muri de prea multă muncă - şi tot astfel, poate fi 
omorâtă o relaţie, atunci când unul dintre parteneri munceşte pentru a-i face plăcere 
celuilalt, fără a ţine seama de cerinţele şi dorințele proprii. Boul poate fi şi foarte 
inflexibil, refuzând să muncească cu un partener pe care nu-l place, sau care vrea să-l 
transforme. Pericolul este ,„ de a fi încăpățânat ca un bou" şi de a refuza să cooperezi 
pentru rezolvarea eventualelor divergențe. Nimic nu se compară cu un bou care doreşte 
să tragă căruţa în modul său propriu - mai ales când este în jug alături de un alt animal! 

Boul a avut foarte multe să o înveţe pe Patty despre cum să dezvolte un parteneriat în care 
amândoi să fie egali, despre asumarea unor angajamente pe termen lung şi despre 
egalitate. Ea avea nevoie să înveţe să păşească în acelaşi ritm cu soţul ei, dar fiecare dintre 
ei să care o sarcină egală. Fiind un animal de povară, boul trebuie să aibă mâncare, apă, să 

fie îngrijit şi lăsat să se odihnească. în mod similar, Patty avea nevoie să înveţe să-şi 
comunice nevoile, ca să nu se mai simtă suprasolicitată de muncă şi să aibă resentimente 
mai târziu. Avea nevoie să-şi ducă propria povară, fără a aştepta în mod subconştient ca 
partenerul său de viață să muncească ca şi când ar fi animalul ei de povară. 

Patty a început să vadă oportunitățile oferite de bou ca animal de putere şi de ceea ce el a 
învățat-o despre colaborare, statornicie şi muncă grea, dar a înţeles şi cum să-şi ţină în 
frâu energia pământeană, greoaie. Ea trebuia să înveţe cum să-şi ghideze din nou viața, 
pentru a beneficia de marele său potențial. Necesităţile unui bou sunt de bază, 
fundamentale şi esențiale. 


Folosirea instinctului vostru animal 


Recuperarea animalului de putere este elementul final în călătoria voastră către Lumea de 
Jos. La finalul călătoriei, veți chema un animal de putere, care să vă însoţească înapoi. 
Adesea, acesta va fi unul la care nu v-aţi fi aşteptat, poate fi ceva simplu, o omidă sau o 
rândunică, sau un crocodil. Oricare ar fi animalul, îmbrățişaţi-l, luaţii cu voi şi integrați-i 
darurile. învăţaţi cum să vă mişcați prin lume, cu această energie. 

Câteodată, veți recupera un animal de putere care nu vă place - probabil, un şarpe. 
Amintiţi-vă că el reprezintă o parte instinctuală a voastră, de la care e posibil să fi fost 
deconectaţi, şi chiar să vi se pară dezagreabilă. Multor oameni nu le plac şerpii, dar un 
animal putere ca şarpele poate să vă înveţe cum să vă mişcaţi sinuos prin viaţă şi să simțiți 
mediul înconjurător, cu toată ființa voastră. Trebuie să acceptaţi animalul de putere care 
vine către voi, cu condiția să nu fie o insectă. (întrucât insectele sunt asociate cu Lumea 
de Jos, este cel mai bine să nu le scoateţi din habitatul lor spiritual.) A lucra cu un animal 
de putere este un proces instinctual legat de cine veţi deveni, nu de cine vă spune mintea 
voastră că aţi dori să fiţi. 

Recuperarea unui animal de putere vă va conecta cu starea voastră naturală, nealterată - 
întrucât fără aceste resurse, e uşor să supraintelectualizați procesul călătoriei. Animalul 
vostru vă va împământa în Sinele vostru instinctual, iar voi veţi putea întrupa învățăturile 
sale, comunicând cu el şi învăţându-i ritmurile, mişcările şi modul în care percepe lumea. 
De exemplu, dacă descoperiţi că un linx este animalul vostru de putere, s-ar putea să vă 
treziți dimineaţa şi să vă întindeți ca o pisică, să regăsiți grația mersului de felină, să 
vedeţi viaţa prin ochii ei şi simțiți lumea prim simţurile ei. 

Exerciţiile fizice pot să vă ajute să întrupaţi esența animalului vostru de putere. De 
exemplu, când daţi mâna cu cineva, puteți să o faceți la fel de dinamic precum ar face-o 
un jaguar, transmițând putere şi fermitate; sau puteţi vedea lumea prin ochii unui şoricel, 
câte o mică bucăţică, o dată. întrupând animalul vostru de putere, veți învăţa cum să vă 
bazați mai mult pe instincte ca îndrumători, mai degrabă decât pe mintea rațională. 
(Instinctele voastre animale vor proteja, de asemenea, acea parte a sufletului vostru care s- 
a întors acasă.) 


Exerciţiu: călătorie pentru a vă regăsi animalul de putere 


Pregătiți-vă pentru această călătorie, deschizând spațiul sacru. Aşezaţi-vă confortabil, 
fixaţi-vă privirea în fața voastră (sau închideți ochii), şi aşezaţi mâinile în poziţie de 
rugăciune, în dreptul inimii. Declaraţi cu voce tare intenţia voastră de a intra în legă 
tură cu animalul vostru de putere, pe parcursul acestei călătorii. Deschideţi spaţiul 
sacru. Realizaţi exerciţiul Micii Morți şi călătoriți în grădina din Lumea de Jos. Atunci 
când îl salutaţi pe Păzitorul Pragului, menționați intenția de a vă întâlni animalul de 
putere. 

Aşezaţi-vă pe o piatră de pe pajiştea din grădina voastră, simţiţi spiritul animalului care 
se apropie de voi, din spate. Simţiţi cum părul de pe ceafă începe să se ridice şi cum ochii 
animalului sunt aţintiți asupra voastră, pe măsură ce se apropie. Ascultaţi-i respiraţia în 
spatele vostru. Acum, întoarceţi-vă, deschideţi imaginar ochii şi priviţi în ochii 
animalului vostru de putere. întindeți mâinile şi atingeţi-i blana, botul, coarnele, solzii, 
aripile sau labele. 

Priviţi în ochii lui şi întrebaţi: ,„, Ce daruri îmi aduci?", „ Care este leacul tău?”, „ Care 
sunt caracteristicile tale?", „ Care sunt puterile tale?, „ Care sunt slăbiciunile tale?,, 
Cum mă vei ajuta să mă vindec?", „De cât timp mă urmăreşti?”, „Cum pot să am grijă 
de tine şi să te hrănesc?”, „De când eşti pe urmele mele?"şi „De ce tu, şi nu un alt 
animal de putere?" Angajaţi acest dialog atât timp cât e nevoie. Când sunteți gata, 
invitaţi-l să se întoarcă cu voi. Luaţi-vă rămas bun de la Păzitorul Pragului, Domnul 
Vieţii şi al Morţii. Cufun-daţi-vă în ape, chemaţi spiritul animalului să se reîntoarcă cu 
voi. întindeţi-vă, frecați-vă mâinile, fața şi deschideţi ochii. (întoarceţi-vă în cameră şi în 
corp). 

Apoi, întindeți mâinile şi simţiți energia animalului vostru de putere şi aduceți-l spre voi. 
Duceţi-l în chakra spre care el vă ghidează. Simțiți cum energia sa pătrunde în fiecare 
celulă a corpului vostru. începeți să vă mişcați umerii, mâinile şi capul, la fel cum s-ar 
mişca respectivul animal. Simţiţi cum se contopeşte cu corpul vostru. închideţi spațiul 
sacru. 


Exercițiu: un jurnal pentru dialogul cu animalul vostru de putere 


Acest exercițiu vă va conduce să găsiți darurile unice ale animalului vostru de putere şi 
să-i descoperiți vocea. Amintiți-vă că această creatură este, cel mai adesea, un simbol al 
unei părți neglijate sau unei părți din umbră a Sinelui vostru. Ea poate reprezenta şi părți 
ale voastre cu care nu vă simţiţi confortabil, şi nu e ceva neobişnuit să nu vă plată 
reptilele, sau faptul că primiţi o cobră sau un şarpe cu clopoței, ca spirit animal. Odată ce 
ați început dialogul cu animalul vostru de putere, veţi observa că el începe să vă apară în 
vise sau în meditații. Acest exercițiu vă va îngădui să-i descoperiţi secretele. 

Ca şi înainte, începeţi prin a deschide spaţiul sacru şi apoi trageţi o linie verticală în jos, 
pe centrul paginii albe de jurnal. Pe o parte veţi adresa întrebări; pe cealaltă parte, vocea 
animalului vostru de putere vă va răspunde. începeţi prin a adresa întrebări simple, dar 
acordaţi suficient timp pentru ca dialogul să fie complet. 

Ca exemplu, iată dialogul lui Patty cu animalul ei de putere: 

Patty: Cine eşti? 

Boul: Sunt partenerul tău. Sunt aici pentru a-ţi prelua din povară. Va fi necesar să mergem 
în acelaşi ritm, întrucât vom fi puşi împreună la acelaşi jug. Tu nu poți merge în faţa mea, 
iar eu nu pot merge în faţa ta. în fiecare zi, vom fi puşi în acelaşi jug şi vom trage 
împreună şi ne vom mişca împreună în armonie, mulți ani de acum înainte. 

Patty: Ce vom face împreună? 

Boul: Vom munci. Suntem animale de povară, dar noi vă oferim cele necesare pentru 
susținerea vieții. Arăm solul, învârtim roți de moară, facem zahăr din sfeclă. Amândoi, 
pas cu pas, vom face lucruri mari împreună. 

Patty: Cum voi avea grijă de tine? 

Boul: Tratează-mă ca fiind egalul tău - hrăneşte-mă corect, dă-mi apă şi oferă-mi odihnă. 
întotdeauna vom fi împreună, în fiecare zi. Pas cu pas, vom face ce e de făcut. 

Patty: De ce ai venit la mine? 

Boul: Pentru că ai nevoie de ajutor. Nu poţi să-ți termini toate proiectele singură. O vei 
face mai bine cu cineva alături, pentru a te sprijini, atunci când energia ta scade. Ai nevoie 
de un partener care să meargă în acelaşi ritm cu tine. 

Eu sunt acel partener. 


După ce aţi terminat dialogul, închideți spațiul. 


Exerciţiu: întrupaţi animalul de putere 

Acum că ați cercetat animalul vostru de putere, veţi învăţa cum să întrupaţi unele dintre calitățile 
sale. Aceasta trebuie să fie o practică conştientă, făcută pe parcursul zilei. Puteţi să vă treziți şi să 
vă întindeţi la fel cum face animalul vostru dimineaţa, sau să luaţi o ceaşcă de cafea (ceai), în 
acelaşi mod în care ar face-o el. Sau aţi putea să scrutaţi, în ansamblu, panorama din fața voastră, 
având viziunea unui vultur. Folosiţi simţurile animalului, deveniți animalul de putere, coabitaţi cu 
el, acceptaţi-i identitatea, astfel încât să nu aveți un animal de putere, ci sa fiți chiar voi animalul 
de putere. 

în secţiunea următoare, vom începe călătoria către destinul nostru - dar, înainte de a o face, s-ar 
putea să fie folositor să reluăm lecţiile învăţate în călătoria de recuperare a sufletului. Revedeţi din 
nou exerciţiile din jurnalul vostru din Partea a Il-a şi citiţi-le din nou. Acordaţi-vă timp şi 
absorbiţi-le înţelepciunea. 


MERN i 

Cartea a treia 
LUMEA DE SUS 


Capitolul al 9-lea 


NAVIGÂND ODATĂ CU DESTINUL: 
IUBIRE, PUTERE, BANI 
SI SANATATE 


La vârsta de 30 de ani, am experimentat câteva relații semnificative. Apoi, într-o 
dimineață m-am trezit şi am descoperit că experimentasem doar o singură relaţie, iar şi 
iar... Dacă nu înveţi lecţia, sfărşeşti prin a te căsători cu ea. 


din Jurnalul lui Alberto 


Psihiatrul austriac Viktor Frankl şi-a dezvoltat ideile pentru cartea sa, Omul îşi caută 
menirea, într-un lagăr de concentrare nazist, unde a stat închis vreme de peste trei ani, în 
timpul Celui de-al Doilea Război Mondial. în timp ce trăia într-un coşmar, el a ajuns să 
înțeleagă că dorința umană cea mai profundă este aceea de a descoperi menirea şi scopul 
vieții - cum altfel, s-a minunat el, ar putea cineva să supraviețuiască unor asemenea orori? 
„Unui om i se poate lua totul”, a scris Frankl, „în afară de un lucru: ultima dintre 
libertățile umane - aceea de a ne alege atitudinea în orice circumstanțe, de a ne alege 
drumul propriu." 

în timp ce mulți dintre supraviețuitorii lagărului au suferit de stres post traumatic şi viețile 
lor emoționale au fost distruse, Frank a mers înainte şi a devenit doctor, filozof şi autorul 
a 32 de cărți. înainte de moarte, el a primit 29 de premii şi Medalia Albert Schweitzer. 
Cum a putut să realizeze toate acestea? A fost el născut cu sămânța măreției, 

sau era doar un om obişnuit, care şi-a construit un destin extraordinar, răspunzând 
chemării sufletului său? 

Miturile noastre cele mai vechi spun că toți intrăm în lume cu o chemare în suflet. Carl 
Jung credea că atunci când nu luăm aminte la această chemare şi nu este o chemare către 
măreție, ci o chemare către sensul vieţii - viața noastră este irosită. Măreţia lui Frankl a 
constat din abilitatea sa de a afirma necesitatea umană de a găsi sensul existenţei - o 
necesitate care transcende condițiile externe de viaţă. Când Frankl a urmat cursul destinul 
său, soarta nu a putut să-l înfrângă, indiferent cât de cumplite erau circumstanțele. Atunci 
când spunem da destinului nostru, suntem capabili să transcendem suferinţa şi să tri- 
umfăm în condiţii care par imposibile. 

Pentru a avea o semnificație, destinul nostru nu trebuie să fie măreț, sau validat de 
aclamaţiile publicului - precum a fost al lui Frankl - însă trebuie să fie plin de înțeles şi 
scop. Aceste calități sunt total independente de acumularea de posesiuni materiale, de 
căsătorie, de a întemeia o familie, sau de a deveni faimos. Putem găsi fericirea cu 
buzunarele goale şi în solitudine, tot aşa cum putem găsi durere şi suferință, în mijlocul 
celui mai mare confort din lume şi a unui companion deosebit. 

Destinul şi viitorul 


Destinul nostru nu este acelaşi lucru cu viitorul nostru: în timp ce viitorul este ceea ce se 
va întâmpla mai târziu, destinul se manifestă în fiecare moment şi îi putem deveni 
întotdeauna disponibili. Destinul spune da menirii cu care ne-am născut, în timp ce soarta 
se manifestă când luptăm împotriva menirii noastre, sau când o ignorăm. Aceasta este o 
idee foarte veche - inversul a ceea afirmă filozofia şi biologia modernă, care ne definesc 
destinul prin profiluri psihologice şi genetice. Totuşi, cu cât ne identificăm mai mult cu 
ceea ce au făcut părinții noştri - sau nu au reuşit să facă - cu ceea ce a fost programat 
genetic în cromozomii noştri, cu ceea ce posedăm, sau cu ce ne îmbrăcăm, cu atât 
povestea vieţii noastre aparține strămoşilor noştri sau celorlalți. Ne întunecăm viaţa, 
găsindu-ne explicaţii şi realizând o listă cu lucruri pe care nu le putem controla. 

Bineînţeles că toată lumea are un viitor - la urma urmei, aceasta este funcţia scurgerii timpului - 
însă numai anumiţi oameni vor avea un destin, pentru că ei folosesc uneltele sacre pentru a-l crea. 
Platon spunea că întrucât soarta noastră şi ce avem de făcut este deja stabilit înainte de a ne naşte, 
totul fi schimbat doar prin intervenția zeilor. Dar eu cred că soarta poate fi transformată în destin, 
atunci când descoperim sensul ascuns al vieţii noastre... ceea ce se poate face prin călătoria 
spirituală. 

Fiecare dintre noi ne alegem un caracter şi o menire înainte de a ne naşte - ele sunt intrinseci 
fiinţei noastre şi nu pot fi explicate prin teorii psihologice. Uneori ne e mult mai uşor să 
recunoaştem aceste calități în copiii noştri, decât în noi înşine. Ne întrebăm de unde vine 
încăpăţânarea, hotărârea sau lipsa de interes. Bineînţeles că aplaudăm calităţile atletice sau 
talentul muzical, dar ne este frică de alte caracteristici ieşite din comun, cum ar fi nevoia extremă 
de mişcare şi de nou, care îl fac pe copil să nu poată sta liniştit în clasă. 

în societatea de astăzi, bazată pe consumul de medicamente, mulţi dintre aceşti copii ajung să fie 
tratați cu Ritalin, Prozac şi alte medicamente care ar fi distrus creativitatea multor genii din trecut. 
Trebuie să ne întrebăm: sunt toate acestea probleme patologice, sau multe sunt doar expresia unei 
chemări cu totul deosebite? De exemplu, SADH (sindromul atenţiei deficitare hiperactive) poate fi 
folositor dacă ați trăi în junglă sau în deşert şi ați avea mai multe sarcini în acelaşi timp - adică, să 
fiți atenţi la animalele sălbatice, în timp ce gătiți şi aveți grijă de copii. 


Când trăim în viitor, aşteptând o zi în care lucrurile vor fi mai bune, suntem legați de 
timpul care se târăşte „într-un ritm meschin, de la o zi la alta”, precum spunea 
Shakespeare. A trăi în viitor nu este cu nimic diferit de a trăi în trecut: în ambele cazuri 
suntem în strân-soarea sortii, retrăind în mod constant durerea pe care am experimentat-o, 
sau tânjind după ceva sau cineva diferit de ceea ce avem în mod obişnuit. Experimentăm 
şi re-experimentăm în mod continuu poveştile noastre trecute, fără să schimbăm 
consecinţele. 

Putem rupe acest ciclu şi să ne vindecăm trecutul în timpul procesului de recuperare a 
sufletului - dar aceasta nu va însemna că ne-am împlinit destinul. Putem să ne eliberăm 
din mâna sortii şi totuşi, să fim departe de chemarea vieţii noastre - sau putem să ne eli- 
berăm de o relaţie nereuşită, dar să nu fim încă lângă iubirea vieții noastre. Cu alte 
cuvinte, a ne vindeca trecutul înseamnă, pur şi simplu, că nu mai retrăim vechile răni. 
Vindecarea traumelor vechi nu este un lucru minor. Dacă le ducem în continuare cu noi, 
vom sfârşi prin a ne umple ziua de mâine cu durerile şi fricile lor. în psihologie, acest 
mecanism este cunoscut sub numele de proiecție şi reprezintă unul dintre riscurile 
procesului terapeutic. Un psiholog care a fost el însuşi rănit, poate proiecta problemele 
sale asupra unui pacient. 

De exemplu, un terapeut care a trecut printr-un conflict foarte dureros cu fraţii, din cauza 
unei moşteniri, mi-a spus odată: „Alberto, toţi pacienţii mei se luptă pentru bani." Aceasta 
mi-a sunat foarte straniu, deoarece pacienții mei aveau o gamă foarte vastă de probleme. 
Mi-a fost clar că acest bărbat atrăgea inconştient pacienţii cu aceleaşi probleme ca ale lui, 
iar el îşi proiecta umbra asupra lor, în încercarea de a se vindeca. 

în mod asemănător, noi ne proiectăm traumele nevindecate asupra celorlalți - aceasta 
lucru este adevărat, mai ales atunci când călătorim către împlinirea destinului nostru, într- 
o stare nevindecată. Ne reinfectăm - pe noi şi destinele noastre - proiectându-ne rănile 
asupra viitorului, mai degrabă decât să experimentăm viaţa ca pe o serie de noi experienţe 
care vin una după alta. Dacă nu ne vom vindeca, ne vom petrece viaţa reinventând în 
continuare noi versiuni ale aceleiaşi soții, serviciu şi oportunități - vom reduce 20 de ani 
de experienţe, într-un singur an în care aceeaşi experiență se repetă de 20 de ori. 

Pur şi simplu, nu vom putea merge mai departe, fără să ne vindecăm temelia. De exemplu, 
atunci când ați început să citiți această carte, ați fi putut fi ispitiți să mergeţi la finalul ei şi 
să spuneţi: „Nu vreau să-mi explorez, cu adevărat, trecutul. Ce a fost făcut, e bun făcut. Să 
uităm despre recuperarea sufletului şi să mergem doar către împlinirea destinului nostru." 
Dar călătoria de recuperare a sufletului este o etapă esenţială de pregătire, pentru că ea mută 
sămânţa potenţialului nostru de pe un teren stâncos, pe unul fertil. Atunci când ne urmăm destinul, 
noi facem să germineze sămânța marelui copac ce se află în noi. Ne vindecăm trecutul pentru a 
călători către Lumea de Sus, liberi de traumele care ne-au împiedicat să ne atingem adevăratul po- 
tențial şi fără pericolul de a ne infecta viitorul. 


Nicio urmă, nicio umbră, niciun ego 


Poporul Laika ne spune: „Când putem merge pe zăpadă fără a lăsa nicio urmă de paşi şi când nu 
aruncăm nici o umbră în spatele nostru, doar atunci nu deranjăm pulsația timpului." A merge pe 
zăpadă fără să lăsăm nicio urmă, înseamnă că păşim atât de uşor, încât nu se vadă nici o urmă că 
am trecut pe acolo, în timp ce dacă nu proiectăm nicio umbră, înseamnă că nu ne proiectăm Sinele 
rănit asupra altora - deci nu vom simţi atracţie sau repulsie față de cineva, doar pentru că ei ne 
amintesc de mama noastră sau de ființa iubită. Strălucim ca un soare care nu proiectează nicio 
umbră. 

Aceasta este modalitatea în care trebuie să călătorim în direcţia destinului nostru, deoarece, dacă 
deranjăm pulsaţia timpului, va apărea imediat o repercusiune. Grecii ar fi spus că „le mâniem pe 
cele trei zeițe ale sorții", în timp ce hinduşii ar spune că „am căzut sub incidența karmei". Astfel 
că, atunci când călătorim către împlinirea destinului nostru, nu putem lăsa urme şi nu ne putem 
impune voința. 

Pentru a păşi delicat, trebuie să ne dizolvăm Sinele eliberân-du-ne de capriciile ego-ului. Este 
necesar să renunțăm la „Eu" şi să devenim una cu Spiritul Divin. 


— E ae > 3—— 
Odată, eu şi mentorul meu incaş ne plimbam prin Altiplano - o regiune înaltă şi aridă din Anzi. 
Am ajuns la un sat în care nu mai plouase de mai multe luni, iar rezervele de apă erau pe sfârşite. 
Dat fiind că acest bărbat era un Laika renumit, sătenii l-au implorat să cheme ploaia. El a intrat 
într-o colibă şi s-a rugat, a postit şi a meditat timp de patru zile. Când a ieşit, l-am întrebat: „Ce ai 
de gând să faci?", iar el mi-a răspuns: „O să mă rog ploaie”. 

Nu am înțeles şi, crezând că avem o problemă de limbaj, l-am întrebat: „Vrei să spui că te vei ruga 
pentru ploaie?" 

„Nu", a răspuns el, „Mă voi ruga ploaie."( aceeaşi idee poate fi găsită în cartea Efectul Isaia, de Gregg 
Braden, EdituraFORYOUn.tr) 

El a mers pe vârful muntelui - acolo unde o stâncă se ridica deasupra unei prăpăstii de o mie de 
metri adâncime, în fundul căreia curgea un râu - şi a început să mediteze. Atunci când s-a întors, 
patru ore mai târziu, se auzeau tunete puternice pe cer şi, odată cu fulgerele, a venit şi ploaia. 

Toată lumea din sat era încântată, deoarece ploaia era salvarea lor. Au venit alergând la el şi i-au 
spus: „Mulţumim! Ai chemat ploaia!" Iar el a răspuns: „Nu, a plouat!” 

în sfârşit am înţeles ce voia să spună. El a ieşit din ecuaţie! El s-a rugat şi a plouat, dar el nu s-a 
rugat pentru ploaie. Nu s-a rugat la nimeni ca să plouă; nu exista „altcineva”. El devenise una cu 
Spiritul. Exista doar Spiritul care se ruga - şi a plouat. 

Aşa trebuie să facem şi noi. Ne rugăm vindecare, iar atunci când vindecarea se produce, suntem la 
fel de surprinşi ca şi ceilalți, pentru că a acţionat voinţa Spiritului şi nu a noastră. Când ne scoatem 
în afara ecuaţiei, când nu mai „facem" nimic, sau nu mai dorim un rezultat, atunci noi acționăm ca 
Spiritul. Această stare de dincolo de ego este cea care ne conduce la împlinirea destinului. 

Este necesar să renunțăm la ego, pentru că el este ataşat de un anumit rezultat. Nu putem să ne 
programăm inimile ca să plouă sau nu, ca cineva să fie vindecat sau nu, sau ca ceva să fie diferit 
de ceea ce se întâmplă chiar acum. Trebuie doar să fim una cu Spiritul şi să lăsăm să plouă. Odată 
ce acceptăm lumea, exact aşa cum este ea, putem influența viitorul, prin faptul că mergem de-a 
lungul liniilor noastre de timp. 


Liniile timpului 


O linie de timp este un fascicol imaginar de Lumină, care ajunge din prezent, în trecut şi în viitor. 
Toate evenimentele din viață sunt înregistrate în liniile noastre de timp, din trecut până în prezent, 
pentru că fiecare acțiune a noastră lasă o urmă în timp. Liniile noastre de timp se extind mai 
departe, în viitor, ca mii de fire luminoase, ca nişte fibre optice care ies din fascicolul de Lumină - 
şi fiecare în parte reprezintă un viitor posibil. Puteţi să urmăriţi posibilele voastre viito ruri, pentru 
a descoperi un viitor vindecat, în care boala de inimă sau cancerul la sân au fost vindecate, 
regimul de viață s-a modificat şi relaţiile toxice au fost curățate. 

A merge de-a lungul liniilor de timp este o practică folosită de milenii. în societățile aborigene, de 
exemplu, şamanii aveau nevoie să conducă tribul către locul unde se va afla peştele sau vânatul, în 
dimineaţa următoare. Asta se realiza prin urmărirea liniilor de timp ale satului, pentru a afla unde 
să stea vânătorii şi pescarii, în zorii zilei următoare, pentru a găsi animale sau peşti. Aşa că, atunci 
când călătorim pentru a ne cunoaşte destinul, noi urmărim nu doar ceea ce este probabil, dar şi 
ceea ce este posibil, indiferent de cât de improbabil ar putea părea. Dacă vom urmări doar destine 
probabile, nu vom găsi niciodată bizonul sau peştele, nu vom găsi o stare de vindecare sau o lume 
plină de pace. în loc de aceasta, vom da forță viitorurilor negative probabile, deoarece rezultatele 
negative pe care le găsim sunt deja instalate în liniile noastre de timp. 

Odată, o elevă de-a mea a călătorit în Lumea de Sus, şi tot ceea ce a văzut de-a lungul liniilor 
destinului său a fost boală şi moarte (mulți membri ai familiei sale au murit de boli de inimă). 
Câteva luni mai târziu s-a îmbolnăvit, deoarece urmărise doar destinurile ei probabile, dar nu şi 
destinul probabil, care are fi avut un final fără boală. 

în fizica cuantică, există o teorie numită „Principiul incertitudinii al lui Heisenberg", care spune că 
observatorul influenţează rezultatul evenimentelor. Dacă observăm o particulă subatomică şi con- 
siderăm că este o undă, ea va deveni cu adevărat o undă - iar dacă ne aşteptăm să vedem o 
particulă subatomică într-un anumit loc, ea va fi acolo. Putem aplica acest principiu şi în vieţile 
noastre, înțelegând că orice destin vom urmări, el se va împlini; la urma urmei, aşa cum ştiu toţi 
înțelepții, toate profetiile se autoîmplinesc. 

Filmul Atingerea Vidului ne spune o poveste adevărată despre o pereche de căţărători englezi, care 
escaladau un munte foarte periculos din Anzi, când a început o furtună cumplită de zăpadă. Pe 
drumul de întoarcere, unul dintre ei a căzut într-o crevasă adâncă şi şi-a 

rupt piciorul. Celălalt bărbat avea de făcut o alegere extrem de dificilă: să taie funia dintre ei şi să- 
şi salveze viața, sau să rămână legat de partener şi să moară şi el. A tăiat funia şi s-a întors la un 
loc sigur, gândind că şi-a pierdut partenerul. în mod incredibil, acesta a fost în stare să iasă din 
crevasă şi să se târască înapoi în tabără. I-au trebuit şase zile, dar a reuşit, iar prietenul lui era 
acolo, aşteptându-l. Supravieţuirea exista în liniile destinului acestui om, iar el s-a târât către ea. 
„A pune căruţa în faţa boilor" şi a privi posibilităţile, înainte de a ne uita la probabilităţi, este un 
aspect esenţial, atunci când ne urmăm destinul. într-o transmisie televizată din 1961, de exemplu, 
preşedintele John F. Kennedy a anunțat că, până la sfârşitul anilor '60, America va lansa oameni 
pe Lună şi îi va aduce în siguranță pe Pământ. Consilierii săi au replicat: „Nu avem nici 

tehnologia, nici cunoaşterea şi nici banii necesari”. Atunci, Kennedy a răspuns: „Faceţi ca 
lucrurile să se întâmple aşa". El a exprimat posibilul - şi acesta s-a produs. 

în mod similar, Nelson Mandela a fost capabil să materializeze un vis colectiv a ceva posibil, 
realizând schimbări extraordinare, în pofida tuturor piedicilor. El a transformat divizarea şi 
ostilitatea apar-theid-ului, într-o tranziţie pozitivă şi paşnică, ce a adus egalitate pentru toți. 
împreună cu oamenii din Africa de Sud, el a realizat cel mai imposibil destin. Dacă doar câţiva 
mari bărbați şi femei pot schimba soarta unor naţiuni, imaginaţi-vă ce uşor este să vă schimbaţi 
soarta voastră individuală. 


Tunelul momentum 


Tunelul momentum este principalul canal al liniilor noastre de timp, cel care conţine evenimentele 
e "posibil să fie extrapolate din direcţia în care curge. Acestea sunt fire care există înăuntrul 
graniţelor marcate de coarda solidă de Lumină care se întinde din trecutul nostru, către viitor. lar 
aici se situează procentul de 99 la sută al rezultatelor vieţii noastre. 

mai dificil de atins, dar adesea sunt cele mai promițătoare. Bineînţeles că au fost violenţe şi 
disensiu ni în Africa de Sud - uneori mai mult decât pacea lui Mandela - dar, cu toate acestea, 
pacea a învins. Atât albii cât şi negri au făcut mari sacrificii şi au trăit momente dificile, atât pe 
plan social, cât şi economic -cu alte cuvinte ei au trebuit să păşească în afara tunelului momentum. 
Odată ce alegerile dificile au fost realizate, tunelul momentum s-a extins asupra ţării şi a ajutat-o 
să-şi continue drumul către prosperitate. Tunelul momentum este ceea ce ne menţine să mergem 
în sensul curentului, realizând contractele sufletului în care am intrat atunci când ne-am născut, 
predispoziția genetică pe care am moştenit-o şi alegerile pe care le-am făcut, înainte de a ne naşte. 


în exterior | 


Li 


viitor 99% 


r 


în exterior 


Dacă am făcut deja alegerile dificile care conduc la bunăstare, longevitate şi pace 
interioară, atunci e clar că tunelul momentum ne susține deja călătoria. (Aceasta se 
petrece atunci când schimbăm relațiile toxice, când demisionăm dintr-un serviciu de 
coşmar, când mâncăm sănătos şi facem exerciții fizice şi avem o viață armonioasă.) 

Dar, pentru mulți dintre noi care sunt în situaţii mai dificile şi vor să-şi schimbe cursul 
vieții, procentul de unu la sută care se află în afara tunelului momentum este locul în care 

îşi pot găsi destinul. Este locul în care ne putem uita, atunci când viaţa noastră pare că nu 
mai merge şi trebuie să explorăm alte posibilități. 

De exemplu, atunci când cineva este diagnosticat cu o formă de cancer care e fatală 
pentru majoritatea oamenilor, 99 la sută din liniile destinului său pot conduce la o boală 
lungă şi chinuitoare, sau la moarte. Doar unu la sută din linii va conduce la sănătate, dar 
accesarea acestui unu la sută necesită o transformare a vieții în proporție de 99 la sută. 
Caracteristicile genetice, stilul de viață şi mediul emoţional se aliniază toate în tunelul 
momentum care conduce către boală, dar persoana trebuie să-şi modifice treptat viaţa 
(dieta, să renunţe la un serviciu foarte stresant, etc). 

Ceva şi mai puternic este să-şi transforme energetic întreaga traiectorie a tunelului 
momentum, prin călătoria de-a lungul liniilor timpului, pentru a alege un destin mai 
fericit. Acest destin se instalează de-a lungul liniilor timpului, prin simplul act de a-l 
vedea şi de a-l găsi. Atunci, traseul tunelului momentum este modificat. 

Odată ce cursul tunelului momentum se aliniază cu destinul nostru, ne putem transforma 
întreaga viață. Nu este necesar să fim extrem de atenţi la fiecare alegere pe care o facem, 
ci doar să fim un bun manager al circumstanțelor vieţii noastre, cu o perfectă cunoaştere şi 
încredere că am ales cel mai potrivit destin pentru noi. 

Atunci când destinul se instalează în viitor, tot universul conspiră alături de noi pentru a-l 
face să devină realitate. Sistemul nostru de ghidare interioară ne direcționează către acest 
destin, iar mâna spiritului ne susține. 


Schimbarea cursului tunelului momentum 


Deşi schimbarea cursului tunelului momentum este de dorit, adesea nu e o sarcină uşoară. 
Imaginaţi-vă pentru un moment diferenţa dintre a zbura cu un avion Boeing 747 şi un 
elicopter. Un 747 a fost construit astfel încât să nu se simtă nicio zdruncinătură - zborul 
este atât de lin, încât puteţi trage şi un pui de somn, iar pilotul poate pune avionul pe pilot 
automat, se poate mişca prin cabină şi poate vorbi cu pasagerii. Dar această stabilitate are un preț: 
pentru a întoarce un 747, trebuie să faci mişcări foarte largi prin aer care vor lua timp - mai ales 
dacă vreţi ca pasagerii să nu-şi primească băutura în poală. în acest mod îşi organizează viaţa cei 
mai mulți dintre noi - cu posibilitatea de a folosi pilotul automat şi cu ceva de băut pe măsuța din 
față. 

Dar pentru asta plătim un preţ. Şi, la fel ca în cazul Boeingului 747, avem nevoie de timp pentru a 
schimba cursul zborului. Putem să ne trezim într-o dimineaţă şi să spunem: „Nu mai vreau să 
plătesc ipoteca", sau: „Nu mai vreau să merg la serviciu". Vieţile noastre nu sunt proiectate în 
felul acesta. 

Un elicopter este o maşinărie total diferită; el este proiectat pentru a putea schimba direcția brusc 
şi rapid. Acesta este un lucru extraordinar, deoarece poţi ateriza pe o plajă tropicală şi poţi decola 
de pe acoperişul unui zgârie nori, dar trebuie să fiți pregătiți să operați patru manete deodată, 
folosind atât mâinile cât şi picioarele. Nici nu se mai pune problema să vă puteţi ridica de pe 
scaun şi să vă plimbaţi prin avion, pentru a discuta cu pasagerii - toată atenţia voastră trebuie să 
fie focalizată asupra zborului. De asemenea, nu puteţi să aveţi bagaje excedentare, deoarece un 
elicopter trebuie să fie uşor. Aceasta înseamnă că băuturile, mesele şi însoțitorii de bord vor trebui 
să dispară. 

lată un exemplu mai banal. Să spunem că, de exemplu, conduceţi, cu 170 de kilometri la oră, o 
camionetă care are bagaj voluminos în spate şi, dintr-o dată, vreţi să luaţi o curbă la stânga. Chiar 
dacă luaţi curba foarte larg, bagajul va merge înainte, iar voi veţi ieşi în afara carosabilului cu 
camionul. Pentru a putea lua curba în siguranță, va fi necesar să scădeţi viteza. 

Problema este că cei mai mulți dintre noi nu ştiu cum să micşoreze viteza camionetei - adică, în ce 
mod să reducă numărul de ore de lucru, sau să schimbe relaţia cu copiii - pentru că au pierdut 
controlul asupra momentului care îi propulsează înainte. 

Dacă nu ne aruncăm bagajul, atât serviciul, cât şi soţia şi chiar sănătatea ne vor fi luate. 

Noul destin al lui Steve 


Steve era un savant de înaltă clasă, cu o carieră în ascensiune şi lucra cu Acceleratorul de particule 
al Universităţii Standford. Echipa lui investiga ce se întâmpla în nanosecunda a treia după big- 
bang. Ei doreau să determine dacă era suficientă materie în Univers, pentru ca acesta să-şi 
continue expansiunea în eternitate, sau dacă urma să înceapă să se contracte, într-un big-bang 
invers. Fără discuţie, era serviciul perfect pentru Steve. Atunci când l-am întâlnit, l-am întrebat: 
„Care este verdictul pentru Univers? Ne extindem? Care sunt prognozele?" 

El mi-a răspuns: „Este bine pentru Univers, dar nu este la fel de bine pentru mine. Am fost 
diagnosticat cu un tip de cancer foarte agresiv şi am făcut unele cercetări - 98 la sută dintre 
persoanele care au suferit de această boală au murit în maxim patru luni”. 

Prima soţie a lui Steve murise cu ceva timp în urmă, iar el avea două fiice pe care le creştea 
singur. Cu câteva luni înainte, el îşi întâlnise iubirea vieţii, dar acum a primit sentinţa de moarte. 
Dată fiind prognoza medicală, 98 la sută dintre liniile destinului lui Steve din tunelul momentului 
duceau la moarte, moarte şi iar moarte - însă doar doi la sută se aflau în afara tunelului, iar 
jumătate dintre acele direcţii prezentau posibilitatea unei boli foarte grave. Doar un mic procent 
de unu la sută din liniile destinului lui Steve se îndreptau către sănătate. Dar Steve avea foarte 
multe motive să trăiască, astfel încât a trebuit să descoperim acea fereastră de doi la sută pentru a 
găsi o stare viitoare vindecată, care ar fi putut începe să-l influențeze. 

Steve şi cu mine am călătorit de-a lungul liniilor sale de timp şi am descoperit Sinele lui vindecat. 
Odată realizat acest lucru, Şinele său din viitor 1-a condus către vindecare... dar aceasta cerea ca 
să-şi schimbe întreaga viață. El trebuia să renunţe la cariera sa de succes, întrucât stresul de la 
serviciu aproape că-l omora. Trebuia să lase în urmă „bagajul" - adică, serviciul său de la 
Standford, cercetări superioare în domeniul fizicii, accelerarea particulelor nucleare, cursa nebună 
de a publica articole şi cărţi şi gloria realizărilor ştiinţifice. Trebuia să adopte un stil de viaţă care 
să-i sprijine noul său destin vindecat. 

Steve a îmbrăţişat această nouă linie a destinului aflată in afara tunelului momentum şi a aruncat 
98 la sută din viaţa sa, pentru a păs tra doar cele două procente esenţiale, care erau viaţa şi iubirea 
(un schimb deloc dezavantajos). El a devenit tăietor de lemne şi s-a mutat cu familia sa în Alaska. 
Şase luni mai târziu, l-am cununat. 


Exerciţiu: Identificaţi liniile voastre de timp 


în următorul exercițiu veți învăţa cum arată propriul vostru tunel momentum. Este important să 
abordăm acest exercițiu cu o minte deschisă. Destinul nu este întotdeauna ceea ce noi simţim că 
dorim să schimbăm - bineînţeles că Steve nu era interesat să renunțe la cariera sa în domeniul 
fizicii. Dar uneori este absolut necesar să ne transformăm vieţile, indiferent de cât de mult succes 
am avea, pentru a trăi o existență vindecătoare şi plină de sens. 

Pentru a începe, luaţi o foaie de hârtie şi desenaţi patru linii paralele, orizontale, de la stânga la 
dreapta paginii. Acestea sunt liniile vieții, de-a lungul cărora vă veți aşeza istoria personală şi pe 
cea a familiei voastre. 

De-a lungul primei linii îi veţi menţiona pe cei pe care 1-aţi iubit şi perioada în care i-aţi iubit, 
adică momentele voastre de iubire nebună, partenerii sexuali, soți/soţii, flirturile, precum şi 
prieteniile puternice şi platonice. 

Pe a doua linie, înşiruiți provocările voastre emoţionale. Acestea pot fi momente de incertitudine 
sau de depresie, perioade de mare fericire, sau chiar perioade de timp în care nu vă puteţi aminti 
starea mentală. 

Pe a treia linie, scrieți slujbele şi carierele pe care le-aţi avut. 

Pe a patra linie, scrieţi toate problemele de sănătate - ale voastre şi ale familiei - bolile personale şi 
cele de care au suferit părinţii voştri, bunicii, unchii sau mătuşile. 

Priviţi aceste linii şi comparaţi-le. Căutaţi un tipar de genul: Vă încheiaţi relațiile, chiar când sunt 
pe punctul de a deveni cu adevărat intime? Vă autosabotaţi, chiar în momentul în care sunteți pe 
cale să reuşiți ceva? Ce s-a întâmplat cu relaţiile, cu cariera şi cu emoţiile voastre, atunci când aţi 
întâmpinat probleme de sănătate? Care sunt tendinţele pozitive şi negative pe care le vedeţi? 

Aceste aspecte - iubirea, puterea, banii şi sănătatea - sunt cele mai importante patru linii de timp 
ale vieţii voastre. împletite ca o frânghie chiar în miezul tunelului momentum, ele formează un 
cordon solid de Lumină, în care au fost înregistrate principalele evenimente ale trecutului vostru. 
Aceasta este soarta care a fost ţesută pentru voi, de către contractele sufletului vostru. 

în capitolul următor, veți învăţa să identificaţi credinţele limi-tatoare care vă ţin legaţi de aceste 
linii ale sorții. 

Apoi, în capitolul care urmează, veți găsi chiar liniile destinului - liniile viitorurilor posibile, nu 
probabile - şi le veţi urma spre cele mai mari oportunități şi recompense. 


ti bi 


Capitolul al 10-lea 


SACRIFICAREA VACILOR SACRE 


Trei zile de mers contra curentului din cel mai apropiat port al junglei, dacă se poate 
numi astfel... 

Am jurat că nu mă voi mai întoarce din nou în junglă, dar astfel am învăţat că e bine ca 
niciodată să nu spui niciodată. O parte din mine a rămas în urmă, în ceața şi încălceala 
Amazonului, atunci când mi-am experimentat propria moarte, dar m-am ținut bine, nu am 
cedat şi nu m-am dat la o parte. Aceasta se petrecea acum trei ani. Acum ştiu că trebuie 
să mă întorc şi să trec prin acel portal, prin care cei mai mulţi dintre noi trec abia la 
Sfârşitul vieții. 

Am văzut deja ceea ce se află pe cealaltă parte. Știu că trebuie să mor pentru toate 
lucrurile în care cred, astfel încât să pot trăi cu adevărat. 


din jurnalul lui Alberto 


De-a lungul timpului, oamenii au privit în sus pentru a primi răspunsuri. De aceea, atât de 
multe dintre mitologiile lumii ne conduc către locuri aflate la altitudini mari: Preoţii 
Shintoiţi din Japonia urcă pe Muntele Fuji; Muntele turcesc Ararat este venerat de către 
Kurzi; în India, Muntele Arunchala este considerat a fi întruparea zeului hindus Shiva; 
indienii americani Hopi kachinas venerează muntele Blanca din Colorado - şi, bineînţeles, 
zeii greci au trăit pe muntele Olimp. 

Cu atât de multe locuri sacre plasate la cele mai mari altitudini ale Pământului, nu e 
surprinzător faptul că legendele lumii sunt pline 

de poveşti cu călătorii anevoioase, necesare pentru a ajunge la ele -probabil că cea mai 
cunoscută este povestirea biblică despre Moise, care urcă muntele Sinai, pentru a primi 
Cele Zece Porunci. Uneori, cele mai înalte vârfuri poartă amprenta nemuritorilor înşişi. 
De exemplu, pe Vârful lui Adam, din Sri Lanka, se găseşte o urmă fosilizată gigantică de 
picior, despre care se spune că îi aparţine lui Adam, care a mers acolo după ce a fost 
alungat din grădina Edenului 

Noi, fiinţele muritoare, trăim în Lumea de Mijloc a lui Homo Sapiens, iar Lumea de Sus 
este domeniul lui Homo Luminous - tărâmul Spiritului. Acesta este un tărâm celest al 
îngerilor şi arhanghelilor, dar şi al celor iluminati, care sunt mai presus de timp şi moarte. 
Lumea de Sus este acolo unde suntem în contact cu natura noastră Divină, dar şi locul în 
care descoperim frumoasele legăminte pe care le-am făcut cu Spiritul, înainte de a ne 
naşte. Aici, noi învăţăm care este schema adevărată a vieții - de ce am ajuns să trăim aici, 
pe cine urmează să iubim şi ce trebuie să învăţăm - şi tot aici vom rechema le-gămintele 
sufletului, făcute înainte să intrăm în curgerea timpului, în momentul naşterii. Acestea 
sunt legămintele sacre pe care dorim să ni le amintim şi sub auspiciile cărora începem să 
trăim. 

Legendele ne spun că atunci când călătorim către Lumea de Sus, realizăm călătoria 
eroului. Deci, dacă doriți să atingeţi cele mai înalte culmi, este necesar să le urcați ca şi 
cum aţi fi voi înşivă eroi. Fiind opusul victimei, eroul este capabil să răspundă chemării 
sale de a face faţă unor încercări aparent insurmontabile, în timp ce victima se lasă la mila 
sorții. Tot aşa cum Psyche a trebuit să treacă prin încercări dificile, înainte de a urca pe 
Muntele Olimp, şi noi ne putem împlini destinul după ce trecem printr-un proces de 
purificare şi curăţare. Miturile ne învaţă că putem atinge cele mai înalte culmi ale Lumii 
de Sus, numai dacă suntem într-o stare de vindecare, eliberați de cerințele ego-ului şi plini 
de grație Divină şi onestitate. 

Profeţii Mayaşi au prezis că, începând cu anul 2012, se va naşte o nouă omenire venită 
din nivelurile Lumii de Sus. Această evoluţie a fiinţei umane vă v-a implica şi pe voi, 
întrucât veţi face parte dintr-un salt cuantic, devenind o nouă specie umană, care va 
dezvolta corpuri noi ce vor îmbătrâni, se vor vindeca şi vor muri în mod diferit. în călătoria 
voastră, veţi învăţa că, de fapt, veți trăi experienţa acestui salt. 


Vacile sacre 


Puteţi să vă pregătiți pentru o călătorie în Lumea de Sus, prin renunțarea la credinţele voastre 
limitatoare despre iubire, putere, bani şi sănătate, cum ar fi: „Nu sunt suficient de bun", „Nu merit 
asta", „Recuperarea sufletului nu va funcţiona în cazul meu", sau „Am prea multe responsabilități, 
pentru a mă schimba." Alte versiuni sunt: „Atunci când copiii vor creşte, mă voi schimba", „Voi 
practica yoga, atunci când voi avea mai mult timp", sau „Când voi avea suficienți bani, nu voi mai 
munci atât de mult şi voi mânca mai corect." 

Avem aceste credinţe limitatoare, sau „vaci sacre”, deoarece credem că ele ne oferă siguranţă - 
dar, în realitate, ne împiedică să atingem unicul lucru ce ne va permite să trăim experiența 
magicului din lume. Ne convingem pe noi înşine că, dacă renunțăm la vacile sacre, nu ne va mai 
rămâne nimic. Cu alte cuvinte, credem că e mai bine să ne agăţăm de puţinul pe care îl avem, 
decât să nu avem absolut nimic. Mai bine o relaţie proastă, decât nicio relaţie; mai bine un servi- 
ciu prost, decât niciun serviciu. 

De exemplu, una dintre vacile mele sacre era frica de a nu fi capabil să-mi cresc copiii. îmi 
spuneam mereu: „De-abia atunci când copiii vor creşte, mă voi dedica mai mult chemării de 
scriitor şi vindecător, dar acum trebuie să fiu responsabil şi să lucrez la universitate". La un 
moment dat, când copiii mei erau încă mici, am părăsit universitatea şi m-am îndreptat către zona 
Amazonului. în acea călătorie mentorul meu m-a întrebat: „Alberto, dorești să trăieşti ca un vultur, 
sau ca un pui de găină?" 

Bineînţeles că nu doream să trăiesc ca un pui de găină! Dar erau foarte multe de spus în legătură 
cu siguranţa pe care ţi-o dă o masă regulată, într-o ogradă de găini, cât şi un gard de sârmă care 
ține vulpea departe. 

Ograda este echivalentul unui serviciu într-o corporație ce oferă un plan de pensionare - sau, în 
cazul meu, o poziţie de profesor universitar, cu un salariu asigurat. Ştiam că mulţi dintre noi 
părăsesc ograda de găini, dar rămân înţepeniţi în curte - adică, ne uităm cu jind spre coteţul de 
găini, întrucât ne lipseşte curajul de a zbura. 


86 


A trebuit să privesc în față faptul că dacă doream să zbor cu vulturii, eram obligat să fac anumite 
schimbări în viața mea. Trebuia să renunţ la siguranţa oferită de postul de profesor, pentru a putea 
să-mi continui cercetările în Amazon. în acea perioadă, eram unul dintre cei mai tineri membri ai 
colegiului de profesori Universitari, şi aveam un viitor academic promiţător. Decizia mea a 
însemnat să sacrific aşteptările pe care le aveau toți de la mine - împreună cu cele pe care le 
aveam de la mine însumi. 

Totuşi, după câţiva ani plini de provocări, noua mea carieră a prins avânt şi am fost capabil să ofer 
abundență familiei. Nu mai predam la universitate, dar am început să ţin conferințe prin lume. 
Vaca mea sacră îmi stânjenea capacităţile de a experimenta ce înseamnă adevăratul succes. 


Abandonarea credințelor limitatoare 


O vacă sacră este ultimul lucru pe care aţi dori să-l pierdeţi sau la care să renunțaţi - şi s-ar putea 
să fie ceva despre care credeţi că e imperios necesar să-l păstraţi. De exemplu, am fost o dată să 
ofer consultanță unei companii, pentru că fondatorul ei simţea că afacerea stagnează. El mi-a spus 
că dorea să schimbe totul, pentru a îmbunătăţi lucrurile. 

Ei bine, după ce m-am întâlnit cu toți managerii săi, am descoperit că el era ceea ce trebuia 
schimbat! Managerii săi ştiau că aveau probleme cu compania, dar le era frică să-i spună şefului 
lor că aveau probleme cu deciziile sale manageriale. Fondatorul companiei era vaca cea sfântă 
care trebuia sacrificată, pentru ca să se poată face transformări importante. 

Atunci i-am spus preşedintelui că trebuia să se concedieze pe el însuşi. El s-a promovat în 
consiliul director şi i-a predat unei generații noi operaţiile zilnice ale companiei. După aceasta, 
compania a început să înflorească, iar angajaţii erau fericiţi şi, prin urmare, mai creativi şi mai 
productivi. Fondatorul companiei s-a întors la menirea lui de organizator pe un plan mai larg şi de 
planificator strategic, ceea ce îi plăcuse întotdeauna S-a simţit mai capabil şi, pentru prima dată, a 
fost recompensat cu bucuria parteneriatului în afaceri. 

Vedeţi, o vacă sacră este o credinţă limitatoare pe care o confundăm cu realitatea. Este totdeauna 
acel lucru pentru care nu avem timp, bani, sănătate sau curaj de a-l realiza, dar pe care trebuie să 
dorim să-l abordăm, pentru a deveni fiinţe complete. Este acel lucru care ne determină să facem 
încontinuu ceea ce am făcut mult mai mult timp decât s-ar fi cuvenit, chiar dacă ştiam că e ceva 
greşit. Odată, un client mi-a spus: „Serviciul meu este un coşmar, dar am nevoie de el." Chiar 
dacă detesta să meargă la lucru, acest om s-a agăţat de poziţia sa, alegând să meargă adormit prin 
viaţă, în loc să rişte să exploreze cum ar fi să-şi fi sacrifice vaca sacră şi să plonjeze în necunoscut. 
Chiar dacă riscurile sunt adesea enorme, pericolul de a merge adormit prin viață este şi mai mare. 
Când rămânem agăţaţi de credinţele noastre limitatoare, pot rezulta dificultăţi şi boli. O cunoştinţă 
de-a mea, profesor universitar, îmi spunea mereu că atunci când se va pensiona, în sfârşit va face 
ceea ce a dorit să facă. Din nefericire, înainte ca să iasă la pensie a murit de atac de inimă. Lecţia 
care se desprinde de aici este că nu putem aştepta întotdeauna: trebuie să renunțăm la credinţele 
care ne limitează, ca să putem călători către destinul nostru. 

Bineînţeles că e mai uşor de spus, decât de făcut. îmi amintesc de povestea unui indian foarte 
bătrân despre nişte papagali care se aflau într-o cuşcă din palatul unui sultan. 0 pasăre bătrână le 
spunea celor care fuseseră născute în captivitate despre cerul albastru, despre cât de gustos e 
fructul de mango, atunci când îl mănânci din pom şi, bineînţeles, despre ce minunat este să zbori 
liber în înălțimi. într-o zi, îngrijitorul păsărilor a lăsat cuşca deschisă, iar cel care le spusese po- 
veştile le-a zis: „Duceţi-vă prietenii mei. Duceţi-vă şi zburaţi. Mergeţi şi vedeţi vârfurile copacilor 
şi pentru mine." Unul câte unul, papagalii au zburat din cușcă - cu excepția celui care i-a sfătuit să 
iasă. Această pasăre bătrână nu a dorit să-şi sacrifice siguranța, pentru libertate. 

Credinţele limitatoare sunt întotdeauna păstrate ca o dogmă. De exemplu, Galileo a fost adus în 
faţa Inchiziției, în secolul al XVII-lea, ca fiind un eretic, întrucât susținea teoria lui Copernic, care 
spunea că Pământul se învârte în jurul Soarelui, ceea ce era în conflict cu învățăturile timpului. 
Fiind criticat de o lume care nu-şi cunoştea locul în cer şi oprimat de biserică, el şi-a abandonat 
investigaţiile în legătură cu mişcarea corpurilor cereşti. Cu toate acestea, el s-a simțit obligat să se 
întoarcă la chemarea sa, ba chiar să o apere chiar şi în faţa Papei. 

Galileo a trebuit să sacrifice vaca sacră ce proclama faptul că planeta noastră era centrul 
Universului, cu soarele şi stelele care se învârteau în jurul ei. Chiar dacă a fost privat de libertate 

pentru că a negat această credinţă, prin faptul că a rămas credincios destinului său, în fața unui 
pericol copleşitor, el a făcut o descoperire care a schimbat cursul ştiinţei, pentru totdeauna. în acea 
perioadă, ideile lui Galileo au fost considerate ca fiind false - dar astăzi sunt acceptate de toată 
lumea, iar şcolarii de pretutindeni învață despre el şi despre descoperirile sale. 

La fel ca şi Galileo, dacă doriţi să urcați pe înălțimile cele mai mari, trebuie să procedaţi ca el, 
chiar şi când sunteți confruntați cu dogme şi opoziţie. Prietenii voştri şi familia nu vor crede că vă 
părăsiţi serviciul, cariera sau relaţia perfectă din punctul lor de vedere, pentru a vă împlini destinul 
- ei vor gândi că urmaţi o cale a nebuniei. Dar, a răspunde chemării tale înseamnă doar că 
răspundeţi opiniilor unei singure persoane: voi înşivă. 


Chemarea destinului 


Este posibil să primiţi o chemare din partea destinului, pe care până şi voi să o ignoraţi. Este 
tentant să spuneți: „încă nu sunt gata să fac acest lucru - îl voi face altă dată. Acum îmi este foarte 
bine." Atunci când nu răspundeţi unei chemări, riscaţi să stârniți mânia raiului. 

în povestirea lui Iona şi a balenei, de exemplu, Dumnezeu îl cheamă pe săracul negustor şi-i 
spune: „Vreau să mergi la Ninive". Şi Iona îi răspunde, „Nu, vreau doar să am o viaţă simplă. 
Vreau să rămân un simplu negustor şi să fiu lângă copiii şi nepoţii mei." lona şi-a ignorat 
chemarea, s-a urcat pe un vas, şi s-a îndreptat într-o direcţie opusă faţă de Ninive. A început o 
furtună foarte puternică, iar marinarii ştiau că unul dintre pasageri stârnise mânia lui Dumnezeu. 
Deprimat, Iona le-a mărturisit tovarăşilor săi că el a făcut asta. Pentru a se salva pe ei, marinarii 
l-au aruncat paste bord, iar el a fost înghiţit de o balenă care I-a purtat în stomacul său, 
către Ninive. în timp ce era în stomacul balenei, Iona a înţeles că menirea sa era să ducă în 
lume cuvântul lui Dumnezeu. Când umilul negustor a fost regurgitat de balenă la Ninive, 
el a început să predice - dar a trebuit să treacă prin mari greutăți, până să-şi accepte 
chemarea. 

Povestea lui Iona ne învaţă că dacă nu vrem să ne acceptăm de bună voie destinul, vom fi 
duşi într-acolo, oricum. Chemarea destinului este, de obicei, ieşită din comun. Nu este ca 
simpla alegere a meniului, între pui sau peşte - este o forță care se află complet în afara 
controlului nostru. întrebarea este dacă răspundem acestei chemări a destinului de bună 
voie, sau aşteptăm ca o boală sau o criză personală să ne oblige să ne oprim din ceea ce 
facem şi să ne urmăm destinul? 

Timp de mai mulți ani am dorit să-mi evit propria chemare. De fiecare dată când îmi 
spuneam: „Vreau doar să am un serviciu obişnuit şi o viață regulată”, toate circumstanţele 
conspirau să mă aducă înapoi la vindecare şi cursuri - mă îmbolnăveam sau cariera pe 
care o planificasem pentru mine nu mergea. 

Am descoperit un vechi proverb, care spunea, „Dacă vrei să-L vezi pe Dumnezeu râzând, 
atunci fă-ți planuri." 

Acceptându-mi chemarea, am fost întotdeauna confruntat cu provocări - a trebuit să-mi 
înfrâng multe temeri şi dificultăți. De exemplu, după prima carte publicată, Tărâmul 
Vindecării, eu şi co-autorul meu am fost criticați de către comitetul etic al Asociației 
Psihologilor Americani, din cauză că am promovat „superstiții” primitive. Mulţi dintre 
colegii mei au considerat că-mi pierdeam timpul studiind metode de vindecare 
„neconvenţionale" şi chiar mama mea m-a întrebat când o să mă hotărăsc să-mi iau un 
serviciu. în final, nimic din toate acestea nu a contat: îmi ascultasem chemarea. 

Aşa cum observați, chemarea destinului nu vine întotdeauna în modul în care vă aşteptaţi. 
De exemplu, Preşedintele Roosevelt a crescut în circumstanțe foarte privilegiate şi a trăit 
o viaţă de succes, înainte de a fi atins de poliomielită, la vârsta de 39 de ani. Dar, de-abia 
după ce s-a îmbolnăvit el şi-a urmat destinul şi a ajuns la o poziţie deosebită pe scena 
internațională. în afară de faptul că a devenit unul dintre cei mai eficienți şi mai longevivi 
preşedinţi, Roosevelt a pus bazele unei campanii care a condus la descoperirea vaccinului 
împotriva poliomielitei, ceea ce a oprit transmiterea bolii care distrusese atâtea vieți. 

Roosevelt nu a cedat ideii că, din cauză că era handicapat, era neputincios. Dimpotrivă, el 
a pus în mişcare o modalitate de a vindeca mai puternică decât boala lui. Roosevelt şi-a 
asumat condiția de handicapat şi a transformat-o într-o cruciadă vindecătoare pentru 
ceilalți, ceea ce l-a transformat dintr-un om cu privilegii, într-un om cu un destin 
deosebit. 

Există multe asemenea povestiri ale oamenilor care au întâmpinat numeroase obstacole pe 
care le-au depăşit, sau au transformat provocarea în oportunitate. Gândiţi-vă la Helen 
Keller, care s-a născut surdă şi oarbă, dar care şi-a depăşit handicapul şi a învăţat cum să 
citească şi să comunice, devenind prima studentă surdă şi oarbă care a absolvit o facultate 
americană. Ea a făcut turul țării, inspirând mii de oameni surzi să înveţe să comunice, 
într-o perioadă în care persoanele cu astfel de dizabilități erau considerate bolnavi mental. 
Marile personalități ne arată că putem să ne sacrificăm credințele limitatoare, pentru a 
transforma o simplă dorință de supraviețuire într-un destin. Prin urmare, ce înseamnă 
destinul nostru? înseamnă să ne obişnuim cu limitările noastre, sau să transformăm 
lumea? 

Calea vindecătorului a însemnat întotdeauna renunţarea la credințele limitatoare şi 
transformarea lor în surse de putere şi inspirație. Când sacrificăm vacile sacre, nu mai 
avem nicio scuză pe care să o prezentăm Spiritului. Nu mai există nici o problemă de 
depăşit, înainte de a ne pune în serviciul lumii, sau un copil de crescut, înainte de a deveni 
scriitor. Atunci există doar un Da răsunător, pe care să-l spunem vieții. 


Exerciţiu: identificaţi-vă vacile sacre 


în acest exercițiu veți identifica şi veți renunţa la unele dintre credințele limitatoare care 
vă țin departe de la a vă trăi destinul. Veţi face aceasta pentru fiecare dintre cele patru 
aspecte care sunt conţinute în tunelul momentum, adică: relaţiile de iubire, puterea, banii, cari- 
era şi sănătatea. Pentru fiecare aspect, completaţi spaţiile libere din următoarele propoziţii: Atunci 


Fiţi cât mai precişi şi oneşti. 
lată câteva exemple de răspunsuri pe care le puteţi da: 
Relaţii de iubire Atunci când voi găsi relaţia optimă pentru mine, voi putea să: 
- fiu fericit 
- fiu împlinit 
- încetez să mă mai simt singur 

- mă simt demn de a fi iubit. 
Putere (putere psihologică şi emoţională) Atunci când îmi voi depăşi furia împotriva mamei mele, 
voi putea să: 

- îmi accept fiica aşa cum este 
- am o legătură mai strânsă cu feminitatea mea. 
- am încredere. 
- fiu deschisă pentru a întâlni un bărbat 
Bani şi carieră Atunci când voi găsi serviciul perfect, voi putea să: 
- învăţ să meditez şi să o fac zilnic 
- fiu mai liniştit şi mulțumit 
- călătoresc 

- devin un bucătar desăvârşit 

Sănătate Atunci când nu voi mai suferi de oboseală cronică, voi putea să: 
- exersez regulat 
- învăţ să gătesc mâncăruri sănătoase 
- nu mai fiu nefericit 
- devin activ şi în formă. 

Priviţi în urmă la răspunsurile voastre. Primul spaţiu alb din propoziție este vaca sfântă - credința 
limitatoare care vă împiedică să avansați în viaţă, în timp ce al doilea spațiu alb este călătoria în 
care trebuie să vrem să ne pornim, chiar dacă primul spațiu alb se împlineşte sau nu. 

în pofida simplităţii exerciţiului, această unealtă este revelatoare pentru credinţele voastre 
limitatoare. întrucât aveţi o întreagă cireada de vaci sacre, acest exerciţiu trebuie repetat des, 
aprofundân-du-l de fiecare dată, pentru a vi se revela cele mai profunde credinţe. Folosit cu 
rigurozitate, exercițiul vă va oferi o uşă către destinul vostru. Acum că v-aţi identificat vacile 
sacre - şi doriţi să le sacrificați - sunteţi gata să vă cartografiați Lumea de Sus şi a vă întâlni 
părinții celeşti. 


ESN l 


Capitolul al 11-lea 
CĂLĂTORIA PENTRU RECUPERAREA DESTINULUI 


Există două tipuri de călători: cei care au hărți şi cei care nu au. Când eram tânăr, am 
fost unul din a doua categorie. într-o zi, m-am abătut de la cărarea din pădurea tropicală 
(ştiam că eram doar la o oră distanţă de tabără), iar două zile după aceea şi fără să văd 
vreo cărare, continuam să-mi repet mie însumi: „Nu te-ai pierdut; a fi pierdut este o 
stare a minții. Pur şi simplu, nu ştii unde eşti.” 

în cea de-a treia zi, am admis, în sfârşit, că m-am rătăcit. Atunci am găsit un mic pârâu. 
Era doar un firicel de apă. Dar ştiam că mă va duce la un afluent şi apoi, la Amazon. Am 
mers de-a lungul malului nisipos timp de două zile, până am ajuns la marele râu. Apoi 
am fost luat de doi indieni, într-o canoe cu motor, care m-au întrebat dacă m-am rătăcit. 
„Nu", am spus, „pur şi Simplu, mă regăseam pe mine însumi". Ei au zâmbit şi nu au mai 
spus altceva. 

Există cei care urmează hărţile - şi cei care le concep. 


din jurnalul lui Alberto 


Destinul lui Iona la dus pe țărmul oraşului Ninive, chiar atunci când încerca să fugă. La 
fel ca el, toţi aveţi o posibilitate de alegere: Puteţi aştepta până când veţi fi înghițit de o 
balenă (sau să fiți uluiți de turnura pe care a luat-o viaţa voastră), sau să abordați o cărare 
mai conştientă. lona nu era diferit de oamenii care fac mai multe lucruri o dată, atunci 
când sunt în maşină - merg în viteză spre serviciu, în timp ce vorbesc la telefonul celular, 
şi în acelaşi timp îşi beau cafeaua pentru că nu au dormit suficient, până când vor fi 
implicați într-un accident oribil, aproape fatal. Viaţa îi opreşte brusc şi îi împinge către alt 
loc, aruncându-i pe „un țărm îndepărtat”. După accident, are loc o transformare 
categorică, iar întrebările despre scopul şi sensul vieții le domină existenţa. 

Literatura care prezintă experiențele din preajma morţii este plină de asemenea povestiri; 
adică, despre oameni care au fost transformați radical, în urma unui astfel de accident 
extraordinar. Ei spun că au călătorit printr-un tunel întunecat, înainte de a ajunge la o 

lumină. Aici, ei au întâlnit fiinţe angelice, părinţii lor celeşti, care i-au ghidat în timp ce îşi 
revedeau evenimentele din viaţă, ajutându-i să-şi înțeleagă menirea şi scopul vieții. 

De fapt, puterea transformatoare a unei atingeri a morții este una dintre cele mai populare 
teme ale unor cărți şi filme. De exemplu, Charles Dickens a scris despre Ebenezer Scroge, 
care a descoperit calea către bunătate, după ce a aruncat o privire asupra propriei morți; 
iar în filmul O viață minunată, lui George Bailey, care vrea să se sinucidă, îi este revelat 
sensul vieţii, de către un înger care îi arată cum ar fi fost lumea, dacă George nu ar fi trăit 
niciodată. 

Dar de ce să aşteptăm un accident, sau un act de disperare, sau momentele finale ale vieţii, 
pentru a învăţa senul existenţei noastre? De ce să nu experimentăm acea cunoaştere, în 
timp ce ne trăim plenar viaţa, având un scop înalt? După cum se spune, nimeni nu şi-a 
dorit, ca ultimă dorință înainte de moarte, să mai stea câteva ore la serviciu. Ceea ce 
regretăm la sfârşit este o iubire pierdută, faptul că nu ne-am făcut timp pentru copiii 
noştri, sau absenţa unui sens profund al vieţii. Regretăm că nu am făcut ceea ce ne-ar fi 
oferit un sens al împlinirii emoţionale şi creative, ceva care să ne arate că ne-am urmat 
chemarea. 

Haideţi să avem această experiență acum - să trecem prin tunelul întunecat şi să ieşim la 
Lumină, unde să fim ghidaţi de ființe angelice, către scopul vieții noastre - fără ca un 
eveniment traumatic să ne forțeze să trăim această conştientizare. Haideţi să călătorim 
către Lumea de Sus, care este locuită de părinţii noştri celeşti - şi să experimentăm Lumina, 
astăzi. 


Navigând prin Lumea de Sus 


Lumea de Sus este ceea ce psihiatrii numesc supraconștiință, un tărâm care este mai măreț decât 
ego-ul nostru limitat, din existenţa de zi cu zi. Atunci când călătorim în Lumea de Sus, intrăm în 
supra-conştientul colectiv şi avem acces la destinul nostru personal, alături de cel al familiei, al 
localităţii sau al părții din planeta Pământ pe care o administrăm - fie ea o grădină, o fermă, sau o 
suburbie a oraşului New York. 

Toate societăţile tradiţionale se referă la Lumea de Sus (şi la fel fac şi multe religii), dar fiecare 
are propria hartă care descrie acest loc. Creştinii vorbesc despre purgatoriu şi Paradis şi ne arată 
nivelele de purificare umană ce trebuie trecute, înainte de a intra în Paradis. în Tibet există hărți 
vechi care arată planurile Bardo, locul în care sufletul îşi ispăşeşte greşelile, iar apoi se întoarce în 
Lumină, după greutăți şi suferințe. Poporul Laika ne spune despre un tărâm cu multele niveluri 
(nu diferit de modul de gândire tibetan), care este populat de sufletele colective al mineralelor, 
plantelor şi animalelor, precum şi de cele ale strămoşilor. Fiecare dintre cele cinci planuri ale 
acestei lumi are o relaţie diferită cu timpul. Aceasta este o hartă pe care o vom urma îndeaproape, 
în acest capitol. 

Religia Laika, la fel ca multe alte religii, crede că după moarte, vom pluti în mod natural către 
unul dintre nivelele Lumii de Sus, în funcţie de modul în care ne-am trăit viața. Dacă sosim într- 
un stadiu nevindecat, de exemplu, suntem reţinuţi în zonele de jos, unde vom petrece o perioadă 
de purificare şi curăţare. Dacă trăim conştient, putem ajunge într-una dintre zonele superioare ale 
Lumii de Sus, unde nu există nici timp şi nici suferinţă... doar bucurie. 

Fiinţele pe care le întâlniți în Lumea de Sus vă vor ura bun venit şi vă vor ghida pentru a vă găsi 
contractele sacre pe care le-aţi făcut înainte de naştere. Acestea sunt legăminte frumoase, pe care 
le-aţi ignorat sau pe care nu le-aţi recunoscut în timpul vieții, din cauza că ați fost scoşi de pe cale 
de ambiţii, traume sau de aşteptări referitoare la modul în care ar fi trebuit să vă trăiţi viaţa. în 
Lumea de Sus, vi se oferă oportunitatea de a vă întreba părinţii celeşti despre modul în care puteți 
începe chiar atunci să trăiţi aceste contracte sacre, sau modul în care acestea vă pot conduce către 
cea mai mare împlinire a voastră. 

Toate etapele prin care ați trecut pe parcursul acestei cărți au fost o pregătire pentru această 
călătorie: aţi folosit procesul de recuperare a sufletului, pentru a vă vindeca trecutul şi a regăsi 
starea de grație; aţi explorat liniile de timp, pentru a descoperi tiparele toxice care v-au ţinut în 
interiorul tunelului momentum al relaţiilor de iubire, putere, sănătate şi carieră. V-aţi sacrificat 

vacilor sacre, pentru a vă elibera de credințele limitatoare. Aceste tehnici de vindecare v-au pre- 
gătit pentru călătoria în Lumea de Sus şi vă vor permite să ajungeţi acolo vindecaţi, liberi de a vă 
explora posibilităţile liniilor destinului, care se află în afara tunelului momentum. 


Cele cinci planuri din Lumea de Sus 


înainte de a începe, aş dori să rețineți că aceasta este o călătorie sacră, care necesită anumite 
precauţii. Tot aşa cum aţi făcut călătoria către Lumea de Jos, şi de data asta trebuie să deschideţi 
un spaţiu sacru şi să-l salutați cu respect pe Păzitorul Pragului, care păzeşte intrarea în Lumea de 
Sus. (în creştinism, Păzitorul Pragului este Sfântul Duh, reprezentat de un porumbel de foc, iar în 
iudaism este „unsul lui Dumnezeu".) 

Acum să explorăm fiecare nivel, în profunzime. 


Primul plan: nivelul poporului de piatră 


Odată ce aţi trecut de Păzitorul Pragului, veți ajunge pe nivelul cel mai de jos din Lumea de Sus. 
Pe acest nivel, timpul se scurge în mod similar cu cel pe care-l experimentați în lumea fizică. El 
merge înainte, făcând câte un ocol ocazional, aşa cum se întâmplă în vise -însă, în principiu, este 
liniar. 

Acest nivel este o lume a întunericului şi suferinţei, legată de Pământ, unde vă purificați înainte de 
a merge către nivelele superioare, care sunt pline de bucurie şi pace. Pentru culturile indigene, 
primul nivel din Lumea de Sus este cunoscut ca domeniul Poporului de Piatră. Acesta este locul în 
care sălăşluiesc esenţa şi spiritul pietrelor, iar energia vibrează cu o frecvenţă foarte joasă. Cu alte 
cuvinte, este un loc perfect dacă eşti o piatră, dar nu este un loc foarte bun, dacă eşti fiinţă umană. 
Nu există Lumină, nu există simţuri - se conştientizează foarte vag prezenţa celorlalți, dar nu se 
poate intra în relaţie cu ei şi nici nu există comunicare. Aici există doar suferință. 

Când vorbim despre un spirit legat de Pământ, care se curăţă şi se purifică şi care este încă ataşat 
de un locul în care a trăit sau a fost ucis - ne referim la un spirit care este blocat în tărâmul 
Poporului de Piatră. Acestea sunt spirite care bântuie locul în care a avut loc un accident de 
automobil, un viol sau o crimă - cu alte cuvinte, un loc în care pierderea sufletului şi a vieţii s-a 
petrecut simultan. 

De asemenea, un suflet poate fi înlănțuit de persoana pe care a iubit-o sau a urât-o, agățându-se de 
aceasta, până când şi ea îl va urma în acest prim nivel al lumii de dincolo - şi astfel, îşi vor putea 
rezolva împreună problema sufletului. 

Conform legendei, nu poți părăsi primul nivel, până când nu ai învăţat modurile de a administra 
Pământul, reprezentate de Poporul de Piatră. Dacă mori cu foarte multe conflicte şi relații 
nerezolvate, de exemplu, rămâi prins în acest prim nivel, până când vei reuşi să spui „Le iubesc" 
şi „Te iert", celor cărora trebuia să le faci aceste declaraţii, în timp ce mai erai în viaţă. Asemenea 
treburi nefinalizate pot include răni care nu s-au vindecat, sau agresiuni comise împotriva altei 
persoane sau împotriva naturii. Acest nivel este asemănător conceptului creştin de Purgatoriu, 
unde pedeapsa este ispăşită pe o perioadă de timp, înainte de a merge în Rai - sau cu prima lume 
budistă din Bardo, unde trebuie „să petreci un timp", suferind şi purificându-te, înainte de a trece 
în tărâmurile eterne(vezi Cartea Tibetană a vieții şi morții, de Sogyal Rinpoche n.a). 


Al doilea plan: nivelul oamenilor plante 


Pe măsură ce un suflet se purifică şi se vindecă, el devine mult mai conştient; în consecinţă, poate 
trece pe nivelul doi al Lumii de Sus. 

Acest nivel este mult mai plăcut pentru oameni, decât primul. 

Puteţi vedea, iar toate celelalte simţuri vă sunt accesibile - dar şi aici continuaţi să suferiți, pe 
măsură ce vă purificați după ultima voastră viaţă. în acest plan, dimensiunea timpului încă mai 
exercită o presiune, iar legea cauzei şi efectului este încă predominantă. 

Aici, multe aspecte din vieţile voastre anterioare intră în curenții existenţei celei mai recente. Nu 
numai că recapitulați experienţele şi evenimentele din trecutul apropiat, dar şi pe cele din multele 
încarnări anterioare. întâlniți fiinţe pe care le recunoaşteţi şi care vă recunosc. La fel ca şi în vis, 
oameni din trecutul îndepărtat şi din vieţile recente apar şi caută iertare sau răzbunare. Puteţi 
interacționa cu ei -dar, la fel ca în vis, scenele se schimbă rapid şi e nevoie de un timp îndelungat, 
pentru a lua o hotărâre. 

Legenda spune că nu puteţi părăsi cel de-al doilea nivel, până când nu veţi accepta sarcina de a 
păzi şi administra cu responsabilitate întreaga viață a plantelor, florilor şi pădurilor. Acesta este 
tărâmul Poporului Plante şi, deşi e tot un nivel de curăţare, este şi unul de evoluţie, de viaţă şi 
lumină solară, este lumea verde, unde sălăşluiesc spiritele plantelor. în mitologia Hopi, acesta este 
un loc în care, după ce pătrunde lumina, pe Pământ apare viaţa plantelor. 

Poporul Laika efectuează călătorii în acest loc, pentru a primi îndrumări referitoare la ce plante şi 
ierburi să folosească pentru o anumită persoană. Din comunicarea cu această lume s-a născut 
prima dată farmacologia la popoarele tradiționale - iar aceasta nu s-a făcut prin metoda încercare- 
şi-eroare, aşa cum adesea credem noi, occidentalii. Vindecătorii nu au testat sute de remedii, 
pentru a vedea care este bun pentru durerile de stomac, sau pentru rana produsă de o săgeată. 
Astăzi, când un etnobotanist întreabă oamenii din pădurea ecuatorială cum de ştiu ce plante să 
folosească şi în ce combinaţie, pentru un anume pacient, răspunsul şamanului este simplu: 
„spiritul plantelor ne spune." 


AL treilea plan: nivelul spiritelor animale 


Al treilea nivel al Lumii de Sus este lumea spiritelor animale, acolo unde încă se află spiritele 
unor făpturi de demult. Acest tărâm este populat de spiritele elanului, vulturului, corbului, 
somonului şi jaguarului - dar tot aici veți găsi spiritele tuturor speciilor dispărute, precum tigrul cu 
dinții sabie, mastodonții şi balenele preistorice. La fel cum puteţi călători pe al doilea nivel pentru 
a primi darurile spiritelor plantelor, puteţi face acelaşi lucru şi în lumea spiritelor animalelor. 
Chiar dacă este un nivel mai elevat, acest plan nu înseamnă încă „acasă, pentru fiinţele umane. 
Aici, ființele nu sunt diferenţiate unele de altele şi nu există altceva decât o contopire deplină cu 
natura, deoarece animalele au suflete colective, în timp ce oamenii au suflete individuale. Nu 
există conştiinţă, nici separare de orice ar apărea în jurul vostru - în schimb, sunteți absorbiți şi 
posedaţi de colectivitate, fără să existe un simţ al propriului „Eu", sau a Sinelui. Timpul este com- 
plet fluid în această lume, deşi mai există un trecut şi un prezent. Sufletele umane din această 
lume se află în stadiul final de purificare. Tot ceea ce li se cere acum este să se trezească şi să 
devină conştiente că doar visează. Potrivit legendei, nu poţi părăsi acest nivel, până când nu 
participi, în mod conştient, la evoluţia a tot ce înseamnă viaţă. 

Observaţi că, pe măsură ce străbateți aceste trei domenii naturale ale Lumii de Sus, puteţi găsi 
spiritele strămoşilor voştri, dar nu puteți intra în contact cu ele. E posibil să vă întâlniți cu bunicul 
vostru sau un vechi prieten, dar ei nu vă vor răspunde. Acesta nu este locul în care să comunicaţi 
cu cei dragi care au plecat, pentru că ei sunt ocupați cu propria purificare şi sunt inaccesibili 
fiinţelor vii. Ei nu vă pot auzi şi voi nu le puteți oferi ajutor. Ei vă pot simţi iubirea şi compasi- 
unea, dar nu vor fi capabili să vă perceapă. Chiar dacă există vindecători specializaţi în ajutorarea 
unor asemenea fiinţe, sufletele lor trebuie să treacă prin propriul proces de iertare şi ispăşire, 
înainte de a putea găsi graţia Divină şi de a fi accesibile altor fiinţe umane, pe nivelul al patrulea 
al Lumii de Sus. 


Al patrulea plan: nivelul strămoşilor 


Sufletele strămoşilor se află pe cel de-al patrulea nivel şi puteţi intra în dialog cu ei, pentru că şi- 
au încheiat propriul proces de ispăşire. Acest tărâm este plin cu oameni, locuri şi lucruri care 
oglindesc şi sunt analoge celor din lumea voastră. Aici îi puteţi întâlni pe cei dragi şi care şi-au 
încheiat călătoria înapoi „acasă". (Este asemănător cu pasajul din Divina Comedie, în care Dante 
este condus în Paradis de către Beatrice, fata atrăgătoare care a locuit aproape de el, în Florenţa, şi 
care i-a servit poetului ca modalitate de a ajunge la Divinitate.) 

Tot ceea ce aţi făcut până aici a avut scopul de a vă repara şi vindeca trecutul acum, cât timp mai 
aveţi un corp fizic, ceea ce vă va ajuta să evitaţi călătoria lungă şi dificilă prin planurile de jos ale 
lumii de dincolo. Toate au constituit o pregătire pentru a vă întâlni părinții celeşti, care vă vor 
ajuta să vă alegeți familia în care vă veţi naşte, împrejurările şi locul naşterii, dar şi tipul de 
experienţe de viață pe care le veţi avea în următoarea încarnare. Să ştiţi că sufletul vostru exercită 
o forță gravitațională imensă asupra familiei în care ar dori să se nască, chiar îi aduce împreună pe 
cei ce se iubesc, fie doar şi pentru o singură noapte de iubire, pentru a-i deveni părinți. 


Părinţii voştri celeşti vă vor reaminti motivul pentru care vi s-a dat viaţă şi vă vor reface termenii 
contractului sacru originar cu Spiritul, pe care l-aţi realizat. Deşi aceste ființe măreţe sunt numite 
„părinţi”, ele nu sunt strămoşii voştri biologici - ci sunt arhetipuri binevoitoare, care nu mai sunt 
încărcate cu bagajul genetic şi psihologic pe care părinţii voştri umani vi l-au transmis. Ei sunt 
neamul vostru spiritual - şi nu cel fizic - vă îndrumă fără să vă judece sau să aibe aşteptări, vă 
întâmpină sufletul când vine acasă şi vă ajută să vă refaceți destinul originar. După cum a scris 
Raymond Moody - unul dintre cei mai celebri cercetători ai experienţelor din preajma morţii - 
sentimentul că eşti judecat „nu vine de la ființele de Lumină, care par să-i iubească şi să-i accepte 
pe oameni oricum, ci mai degrabă vine chiar din interiorul fiinţei judecate".( Raymond Moody, 
Reflecţii asupra vieții după viață. n. Au) 

Procesul de revedere a vieții apare în prezența părinţilor celeşti, iar aici sunteţi acuzatul, 
apărătorul, judecătorul şi juraţii - toate la un loc. Aici daţi socoteală în privința modului în care v- 
ați respectat contractul originar al sufletului: Cât de dedicați aţi fost față de ceea ce trebuia să 
învățați în această viață? Cum aţi experimentat iubirea şi cum v-aţi pus în serviciul altora? în 
acelaşi mod în care pă rinții voştri biologici vă aduc în această lume, părinţii voştri celeşti vă aduc 
în lumea de dincolo şi vă urează bun venit acasă, după ce muriţi. Al patrulea nivel este un tărâm al 
păcii şi odihnei pentru fiinţele umane, locul unde sufletele se adună între încarnări. Chiar dacă v- 
ați purificat şi aţi ispăşit, istoria sufletului vostru va determina următoarea încarnare. Timpul 
aproape că stă pe loc, dar legea cauzei şi a efectului şi legea karmei sunt încă predominante. Un 
minut pe acest tărâm poate reprezenta un secol din timpul de pe Pământ. Şi, potrivit legendei, nu 
veţi evolua şi nu veţi trece dincolo de acest plan, până când nu veţi accepta responsabilitatea de a 
visa întregul Univers întru devenire. (Voi detalia acest concept, în viitorul capitol.) 


Al cincilea plan: nivelul celor Preaînalți 


De la planul al patrulea, urci la planul al cincilea, care este şi cel mai înalt nivel al Lumii de Sus. 
Acesta este tărâmul îngerilor şi al arhanghelilor, locul unde se află marii vindecători. Aici este 
locul unde sălăşluiesc toate sufletele care se dedică ajutorării omenirii, inclusiv Bodhisattva din 
Budism şi Sfinţii din Creştinism. Aici vă întâlniți acel Sine care nu a intrat niciodată în curgerea 
timpului, cel care deţine toată cunoaşterea persoanei care vreţi să deveniți. 

Deşi noţiunea de „a urca scara cosmică" poate părea ciudată, reprezentările acestei scări pot fi 
văzute pornind către cer, din toate kiva - încăperile subterane folosite de indienii băştinaşi pentru 
ceremonialele lor, aflate în toată zona de sud-vest a continentului american, în tradiţia incaşă, 
această scară duce la Sirius, Steaua Câinelui, iar apoi merge mai departe, către Lumea de Sus. 0 
altă metaforă care se referă la această scară este sosirea pe vârful unui munte, de unde îți poţi 
vedea, cu mare claritate, valea şi câmpiile vieţii personale. (Veţi învăța mai mult despre cel de-al 
cincilea plan, în următorul capitol.) 


Vizitarea lumii de sus 


Deşi toate aceste cinci domenii vă sunt disponibile după moarte, ele pot fi vizitate şi în timp ce 
sunteți în viață - prin călătorie şamanică. 

în cazul în care călătoriți acum către Lumea de Sus, puteţi să-i rugați pe părinţii voştri celeşti să vă 
amintească modul în care să vă 

trăiţi viaţa, în concordanță cu contractul sacru originar pentru această viaţă. Puteţi restabili 
termenii originari şi explora modurile prin care puteți să-l revizuiţi. Puteţi să-i rugaţi să vă 
îndrume prin procesul de analiză a cât de sinceri aţi fost în respectarea acestui contract sacru şi 

cum l-aţi împlinit până acum (sau cât l-aţi neglijat). Când uitaţi aceste contracte sacre, începeţi să 
credeți că viaţa înseamnă să vă petreceţi peste 60 de ore pe săptămână la birou, apoi să vă certaţi 
cu mecanicul asupra unei probleme apărute la maşină... şi, în tot acest timp, să simţiţi că toate 
astea nu au nici o legătură cu motivul pentru care vă aflați pe această planetă. Acesta va fi 
procesul de revizuire a vieţii, iar părinţii voştri celeşti vă vor ajuta să găsiţi o rezolvare şi o 
ispăşire pentru felul în care aţi deviat de la contracte sacre originare. în acest proces, ei vă vor 
îndruma către o călătorie, pentru a-i da un scop şi o menire porțiunii de viaţă pe care o mai aveţi 
de trăit. 

Vă voi oferi un exemplu personal, care ilustrează cât de valoroasă poate fi această călătorie, 
precum şi cât de mult părinții celeşti ne pot facilita înţelegerea acestor lucruri. într-una dintre 
călătorii, părinţii mei celeşti m-au condus să-mi cunosc tatăl biologic, care trecuse în lumea de 
dincolo, cu mai mulţi ani în urmă. Am fost încântat să văd că nu suferea şi că era fericit şi plin de 
Lumină. El m-a îmbrăţişat, s-a uitat în ochii mei şi a spus: „Până când nu vei deveni conştient de 
ce te-ai născut fiul meu, vei continua să trăieşti viaţa mea." 

Tatăl meu fusese un om bun şi iubitor, dar obsedat de muncă şi nu s-a bucurat mult de viaţă, aşa 
că această întâlnire m-a făcut ca, timp de trei ani, să explorez psihologia familiei mele şi 
predispoziţiile ei genetice către sănătate şi boală. într-o zi, i-am povestit despre detaliile acestei 
călătorii unuia dintre mentorii mei, care mi-a spus că făcusem o greşeală de punctuație, atunci 
când am transcris cuvintele tatălui meu - am omis o virgulă. Ceea ce tatăl meu a dorit să ştiu, suna 
astfel: „Până când nu vei deveni conştient de ce te-ai născut, fiul meu, vei continua să trăieşti 
viața mea." Aceasta m-a făcut să merg în căutarea contractului meu originar, precum şi a menirii 
şi scopului pe care mi le-am ales pentru această viață. 

în Lumea de Sus, veţi avea ocazia să răspundeţi pentru a doua oară chemării voastre originare. Tot 
aşa cum Parsifal, atunci când 1-a întâlnit pe batrânul călugăr în pădure, şi-a dat armura Jos şi 
a găsit castelul Graal-ului, pentru a doua oară, la fel vă veți aminti de ce v-aţi născut şi ce 
ați venit să faceți în această viață. Aceasta poate fi o chemare spirituală, o chemare 
creativă, sau o chemare pentru a vă pune în slujba celorlalți. Puteţi descoperi că ar trebui 
să fiți un poet, un sculptor, un vindecător, cineva care poate salva un râu sau o specie 
aflată pe cale de dispariţie - sau, pur şi simplu, o voce a compasiunii şi înțelegerii pentru 
cei ce au probleme. 

Atunci când vă acceptaţi contractul sacru, vi se vor arăta posibilitățile destinului vostru - 
provocările, minunile şi misterele, dar şi puterea interioară a acestuia. Dacă vă veţi 
împlini acest destin - oricât de provocator ar fi el - după moarte veţi ajunge în Lumea de 
Sus, într-o stare vindecată şi veți evita suferința de pe planurile inferioare, unde cel mai 
mare păcat este că nu ţi-ai respectat contractul sufletului. 

Amintiţi-vă: călătoriți pentru a descoperi ce este posibil pentru sufletul vostru în această 
viață şi în următoarea. Călătoriţi pentru a face schimbări fundamentale, care nu pot fi 
făcute în micile evenimente ale vieții cotidiene. Nu puteţi face aceste alegeri, doar 
reacționând la cotaţiile bursei de mărfuri, sau la ce speraţi să fie mâine. Nu puteți să le 
faceţi, gândindu-vă la cum se simte soțul sau soția, sau cum va reacționa dacă veți face o 
schimbare, ori fiind obsedat că nu aţi beneficiat de oportunitățile de săptămâna trecută. 
Deciziile sufletului sunt decizii majore, care pot fi luate doar de la cel de-al cincilea plan, 
pe măsură ce navigați prin destinul vostru şi îl exprimaţi în momentul de acum. în Lumea 
de Sus, vă veţi alege viitorul vieţii actuale - şi toate încarnările care vor veni. 


Costul transformării 


Reţineţi totuşi că există o plată pentru toate, iar eticheta cu prețul pentru această 
transformare spune că trebuie să vă realiniați prioritățile şi să faceți schimbări 
fundamentale. De exemplu, dacă alegeţi succesul material, în locul comuniunii 
emoționale şi spirituale cu ceilalți, veţi plăti prețul suferinței: dar dacă vă veți modifica 
viața, astfel încât să fie mai spirituală şi mai încărcată emoțional, va trebui să vă 

schimbaţi atitudinea. Cu toate acestea, întotdeauna există o şansă, chiar şi când vă trăiţi 
destinul. 

Puteţi avea o casă mare, o maşină strălucitoare şi o companie multinațională, dar va trebui 
să vreţi să plătiți prețul. Sau puteţi alege o viaţă plină de iubire şi pusă în serviciul altora şi 
e posibil să nu trăiţi în mare lux... dar s-ar putea să nici nu observați, pentru că atunci când 
aveţi o stare de mulțumire a sufletului, toate celelalte mulțumiri vin şi ele. Poporul Laika 
numeşte asta munay, sau „a acţiona din inimă", deoarece lucrurile pe care le faceţi din 
inimă au foarte puţină karmă ataşată de ele - şi nu va trebui să vă amanetaţi sufletul, 
pentru a le obţine. 

Asta nu înseamnă că nu puteţi avea şi un mare succes material - înseamnă, pur şi simplu, 
că realizările lumeşti nu reprezintă unica măsura a succesului vostru, tot aşa cum a vă feri 
de bunăstarea materială nu reprezintă singura măsură a creşterii voastre spirituale. 
Următoarea pildă va ilustra foarte clar acest aspect. 

Era odată un călugăr care trăia lângă un râu. în fiecare zi pescuia şi le oferea celor 
flămânzi, ceea ce prinsese - tot ceea ce păstra pentru el era un singur cap de peşte, cu 
care-şi făcea o supă, seara. într-o zi, unul dintre învăţăceii săi i-a spus că va călători către 
muntele sfânt. Dascălul era foarte fericit şi l-a rugat pe elevul său să-l viziteze pe 
bătrânul său maestru şi să-i ceară ajutorul. „întreabă-l de ce m-am blocat în practica mea 
spirituală", a spus el. 

Elevul şi-a început călătoria. Atunci când a ajuns la poalele muntelui sfânt, el 1-a întrebat 
pe un hangiu, „Unde trăieşte maestrul?" Hangiul i-a răspuns, „El trăieşte pe vârful 
muntelui. Livezile pe care le vezi sunt livezile lui. Cirezile de vaci sunt ale lui. De 
asemenea şi ogoarele plantate cu grâu şi orz." Călătorul era uimit că un maestru spiritual 
era atât de bogat. în timp ce urca pe munte, s-a oprit şi a vorbit cu unul dintre grădinari, 
care i-a confirmat că erau cu adevărat livezile maestrului. 

Când a ajuns pe vârful muntelui, el a găsit un castel măreț. A bătut la uşă, iar soția 
maestrului l-a poftit înăun tru. în timp ce îi oferea un festin cum nu mai văzuse până 
atunci, ea l-a informat că soţul ei va sosi mai târziu. 

Spre înserat, maestrul a sosit într-o caleaşca trasă de patru cai şi condusă de un vizitiu. El 
i-a urat bun venit călătorului şi a întrebat despre vechiul său elev. Călătorul i-a spus: 
„Profesorul meu m-a implorat să-ţi cer ajutorul. El doreşte să ştie de ce s-a blocat în 
practica sa spirituală" Maestrul a închis ochii pentru un moment, apoi i-a redeschis şi a 
spus: „Aha! Este din cauză că e prea materialist!" Călătorul era sigur că bătrânul greşea. 
Dar maestrul 1-a zis: „Nu. Spune-i exact ceea ce am spus." Şi i-a urat călătorului drum bun 
către casă. La întoarcere, călătorul s-a apropiat de călugărul pescar şi i-a spus: 

„Am veşti de la maestrul tău, dar cred că trebuie să fie o greşeală. El a spus că motivul 
pentru care eşti blocat este faptul că eşti prea materialist." Călugărul a ştiut imediat că 
acesta este adevărul. 

„Da" a exclamat el. „Bineînţeles!" 

Călătorul era uimit. 

„Cum se poate aşa ceva?", a întrebat el. „La urma urmei, tu ai renunţat la tot." 

„Aici e problema", a răspuns călugărul. „Seara, atunci când îmi gătesc supa din capul de 
peşte, nu mă pot gândi la altceva decât la restul de peşte pe care l-am dat." Pe de altă 
parte, Maestrul ştia că el personal nu este ataşat de posesiunile sale şi nici definit de 
bogăția pe care o avea. 


Niciodată nu este prea târziu 


Destinul poate veni la voi în multe moduri diferite - şi poate veni chiar şi la sfârşitul vieții. 
De exemplu, Anne, care era designer şi artistă, avea un cancer foarte avansat la ficat. Era 

internată în spital şi i se mai dăduseră doar câteva zile de trăit, atunci când m-a contactat 
mama el. 

Când am întâlnit-o pe Anne, pielea ei era galbenă de la icter, întrucât ficatul aproape că 
încetase să mai funcționeze. Avea dureri 

foarte mari şi îi era forte frică. împreună, am călătorit în Lumea de Sus, unde i-am găsit pe 
bunicii săi decedați. Ei au tinut-o de mână şi au asigurat-o că nu trebuia să se teamă de 
nimic, căci ei erau acolo pentru a o ajuta să treacă în lumea spiritelor şi să se întoarcă 
acasă. Apoi, ea şi-a întâlnit părinţii celeşti, două fiinţe de Lumină, care i-au spus să nu-i 
fie frică. Imediat, Anne I-a recunoscut pe unul dintre ei ca fiind mentorul său spiritual - 
Swami Muktananda (un maestru indian şi profesor, care a murit în 1982) - care i-a 
explicat că munca ei încă nu era încheiată. La întoarcerea din călătorie, Anne avea un 
zâmbet mare pe față şi mi-a explicat că nu-i mai era frică. 

Printr-un set curios de coincidențe, am ajuns să am bastonul cu care umbla Muktananda. 
Pe acesta era gravat ochiul de pe pana unui păun, simbolul hindus al Graţiei Divine, pe 
care Swami îl adoptase ca fiind simbolul său personal. La următoarea mea vizită la Anne, 
i-am adus bastonul şi i-am spus că ajutase un mare om să meargă prin această lume, iar pe 
ea o va ajuta să treacă în cealaltă. Din acea zi, Anne a ținut tot timpul bastonul lângă ea. în 
următoarele câteva zile, gălbeneala Annei a început să dispară şi a fost externată. 0 
săptămână mai târziu, mi-a explicat că durerea s-a diminuat şi că energia îi revenea, dar că 
era epuizată de încercarea de a-şi vindeca familia, care venise de prin toată ţara pentru a fi 
alături de ea. Timp de câteva zile, activitatea Annei a fost aceea de a vorbi cu rudele şi de 
a le face să se ierte una pe cealaltă şi să se împace. Două săptămâni mai târziu, mama 
Annei m-a sunat să-mi spună că erau mulți fluturi monarhi în tufişurile de lângă camera 
fetei. „Au venit pentru ea", mi-a spus ea. în acea seară, Anne a trecut în lumea de dincolo, 
împăcată. 

Această femeie minunată m-a învăţat că, atâta timp cât suntem în corp, suntem supuşi 
legilor biologice - adică, putem aşeza pe linia destinului nostru, doar ceea ce ne este 
permis în Universul nostru (Nu i-am putut găsi Annei un ficat nou, de exemplu.) Dar chiar 
trăind cu legile acestui Univers, putem schimba multe. Se pot întâmpla miracole - şi se şi 
întâmplă - dar numai atunci când mergem în Lumea de Sus, ca să ne găsim darurile 
spirituale. 

Anne şi-a regăsit contractul originar al sufletului - de a-i vindeca pe cei care îi iubea - şi a 
fost capabilă să călătorească la profesorul ei. Aşa cum am menționat înainte, atunci când 
regăseşti contractul originar al sufletului şi-ţi organizezi viaţa pe baza lui, Universul cons- 
piră să te ajute - aşa cum a făcut şi pentru Anne. Ea a avut destul timp pentru a mai face 
ce rămăsese de făcut în această lume, înainte de a trece în cealaltă. 


îndrumare pentru călătoria voastră 


în exercițiul ce va urma, veţi călători în Lumea de Sus, unde îi veți întâlni pe părinții 
voştri celeşti şi îi veți ruga să vă reveleze înțelegerile originare ale sufletului vostru. 
Pentru această primă călătorie, adresaţi-le o întrebare simplă, cum ar fi: „Cum aş putea să 
mă pun în slujba altora?"”, sau ceva specific, pentru un proiect sau o relaţie. Evitaţi 
întrebările complicate, cum ar fi: „Ce-ar trebui să fac cu restul vieţii mele?" în 
următoarele călătorii va fi timp pentru aceste întrebări mai ample, atunci când vă veţi 
familiariza mai mult cu Lumea de Sus. 

Acum, treaba voastră este de a fi deschişi către posibilitățile destinului vostru - oricare ar 
fi acesta - şi să nu uitaţi că nu puteţi face decât ceea ce vă este permis în Universul nostru. 
Aceasta poate să fie o surpriză sau vă poate şoca, pentru că realitatea este şi mai stranie 
decât povestea. Totuşi, cu toţii avem posibilități şi aptitudini care trec dincolo de cea mai 
fantastică imaginaţie a noastră. 

înainte de a părăsi Lumea de Sus, veți cere un animal de putere, ale cărui instinct şi 
calități vă vor ghida către destinul vostru. Chiar dacă va avea unele funcții asemănătoare 
cu cele pe care le-aţi primit în Lumea de Jos, animalul spirit cu care aţi fost înzestrat în 
Lumea de Sus este aproape întotdeauna o creatură înaripată - un vultur, un porumbel sau 
un şoim. Acesta vă va învăţa să fiți perspicace şi să aveţi abilitatea de a avea o nouă 
perspectivă asupra vieții. 


Exercitiu: călătorie în lumea de sus 


Pregătiți-vă pentru această călătorie, prin deschiderea spațiului sacru. Realizaţi 
exerciţiul Micii Morți, apoi, în tăcere, decla-raţi-vă intenția pentru această călătorie: 
aceea de a vă întâlni părinții celeşti. 

Imaginaţi-vă că în faţa voastră este un copac mare, ale cărui rădăcini pătrund adânc în 
pământ, cu un trunchi mare şi gros, ale cărui ramuri se întind până în Rai. Trimiteţi 
corpul vostru luminos în trunchiul acestui copac. Trăiţi experienţa de a fi înăuntrul lui, 
îmbrățişaţi de el şi simţiți cum seva se ridică de la rădăcină către ramuri şi curge prin 
voi. Permiteţi-i sevei să vă ducă în zona celor mai de sus ramuri şi ajungeţi într-un loc 
aflat deasupra norilor. 

Priviţi în jurul vostru. Sunteţi pe un nor solid, pe care puteţi să staţi şi să vă plimbaţi în 
siguranță. Acum, chemaţi-l pe Păzitorul Pragului: „,Păzitor al Timpului care va veni, tu, 
cel care faci ca stelele să se învârtă pe orbitele lor, permite-mi să intru în tărâmul tău". 
Observați cum se apropie Păzitorul Pragului şi vă urează bun venit. Priviţi în ochii lui şi 
declaraţi-vă din nou intenția. 

Rugaţi-lpe Păzitor să vă conducă la părinții voştri celeşti. Observați cum, de la distanţă, 
se apropie două luminiţe şi ajung din ce în ce mai aproape de voi. Salutaţi-le - ele sunt 
părinții voştri de lumină, arhetipuri care nu depind deforma şi de timp. Simţiţi cum vă 
salută: „Bine ai venit acasă, micuţule, totul este bine”. 

întrebaţi aceste fiinţe: „Cine sunteți? Sunteţi părinții mei celeşti?” şi „în ce mod sunteţi 
înrudiți cu mine?" în timp ce comunicaţi cu aceste ființe luminoase, observați cum 
gândurile voastre şi ale lor devin una. Nu există separare între voi. Orice gândiţi, ei 
percep instantaneu şi complet. Tot ceea ce gândesc ei, este perceput de voi, în întregime. 
Cereţi-le acestor fiinţe să vă reamintească datele contractului vostru originar, cu care aţi 
fost de acord înainte de a veni în această viaţă. întrebaţi-i de ce ați ales părinţii pe care îi 
aveți, locul şi circumstanţele naşterii voastre. Rugaţi-i să vă aducă aminte de înțelegerea 
pe care aţi făcut-o cu Spiritul, înainte de a vă naşte. 

Care anume sunt lucrurile pentru care ați venit aici - ce trebuie să experimentați, să 
exploraţi, să învățați şi să ajutaţi? Cât de credincioşi ați fost acestei înțelegeri? Cum veţi 
restabili termenii săi inițiali? 

Amintindu-vă de contractele voastre sacre, urmaţi aceste două ființe de Lumină, către 
scara care a rămas sprijinită pe nori. 

Observaţi cum vârful scării se extinde dincolo de cer şi urmaţi-le în cea de-a cincia lume, 
către locul devenirii voastre. Uitaţi-vă înjur. Acesta este locul oraşelor de diamant, a 
satelor de cristal, a Pământului nepoluat şi a râurilor imaculate. Rugaţi-i să vă arate 
linia destinului care vă va aduce binele cel mai înalt, unde veți face cel mai mare serviciu 
pentru tot ce înseamnă viaţă. Puteţi percepe totul ca pe o senzaţie, o imagine, sau ca nişte 
cuvinte. Dar cel mai important lucru este să le percepeţi cu inima şi cu sufletul. Odată ce 
ați perceput acest destin măreț, întrebaţi-vă care va fi noul vostru contract sacru. Oare 
va include cele mai profunde năzuințe şi cele mai înflăcărate aspirații ale voastre? 
întrebaţi-i pe părinții voştri celeşti ce v-aţi angajat să învățați, să iubiți şi să 
experimentați. Amintiţi-vă că puteţi negocia termenii acestui nou contract. 

Acum începeţi-vă călătoria în jos pe scară şi înapoi, în cea de-a patra lume. Dacă doriți, 
mai întârziați un moment pentru a vizita satul strămoşilor, ca să vedeți dacă sunt bine. 
Când ați terminat, mulțumiţi-le părinţilor celeşti, care vă vor aştepta când veţi reveni 
acasă, după moartea fizică. Mulţumiţi-le că v-au ajutat să vă reamintiți contractele 
voastre sacre. Mulţumiţi-le pentru că v-au îngăduit să aduceţi înapoi în inima voastră, 
destinul pe care l-aţi recuperat. 

înainte de a pleca din Lumea de Sus, mulțumiţi-i Păzitorului Pragului şi chemați un spirit 
animal înaripat să vă însoţească. Simţiți cum îşi înfăşoară aripile în jurul vostru, 
ținându-vă cu multă blândeţe. Ştiţi că e acolo pentru a vă proteja. 

împreună cu spiritul animal, mergeţi printre nori şi peste vârfurile copacilor, coborăți pe 
crengile tot mai groase, permiteţi-i sevei să vă ducă în jos, prin trunchiul masiv. Simţiţi 
cum spiritul animal vine cu voi, zburând în jurul vostru, pe măsură ce coborâți. leşiţi din 
copac, întoarceți-vă în cameră şi în corpul vostru. Simţiţi spiritul animal zburând 
deasupra voastră. Uitaţi-vă adânc în ochii lui: Ce culoare au aceşti ochii? Simţiţi-i 
ghearele. întindeți mâinile, luaţi energetic acest animal şi fixaţi-i în a şaptea chakră. 
Apoi, simţiţi cum îşi întinde aripile în inima voastră. 

Reveniţi în lumea voastră, aducând cu voi ceea ce ați recuperat, reamintiți-vă cine 
sunteţi, de unde veniţi şi ce trebuie să experimentați aici. Duceţi această intenție în inima 
voastră, cu puritate şi compasiune. 

Respiraţi adânc, deschideţi ochii şi închideți spaţiul sacru. 


Exerciţiu: jurnal dialog cu părinții voştri celeşti 


După ce ați călătorit, folosiţi jurnalul pentru a realiza un dialog cu părinţii voştri celeşti şi 
a învăța despre darurile animalului vostru de putere, înaripat. Aceste exerciții pot fi 
conduse la fel ca cele pentru părțile pierdute ale sufletului şi pentru animalul de putere din 
Lumea de Jos. Scopul este de a crea un dialog continuu cu aceste ființe arhetipale, pe 
măsură ce ele îşi revelează energiile. Cereţi-le să vă ajute să le auziţi vocea şi întrebaţi-i 
ce învățături au pentru voi. 

începeţi prin a crea un spațiu sacru şi trageţi o linie verticală pe mijlocul paginii. în prima 
coloană veți adresa întrebări fie părinților celeşti, fie animalului de putere înaripat, iar în 
cea de-a doua, vă vor răspunde ei. începeţi prin a adresa întrebări simple şi alocaţi 
suficient timp pentru a se produce un dialog complet, înainte de a închide spațiul sacru. 
Repetaţi acest exercițiu, pentru a învăţa tot ceea ce au ei să vă învețe. Este de preferat să 
aveţi dialoguri separate cu părinții voştri celeşti şi cu animalul de putere înaripat, în 
exerciții diferite, pentru ca vocile să nu se suprapună. Vă doriți să puteți primi întreaga lor 
înțelepciune, fără a avea sentimentul că este mai multă informaţie decât puteţi voi 
procesa. începeți întâi dialogul cu părinţii celeşti. Adresa-ţi-le întrebări de genul: „Ce 
anume am eu de explorat, de studiat şi de experimentat în această lume?" „Ce lecţii 
trebuie să învăţ prin suferinţă - lecții pe care le-aş fi putut învăţa prin iubire?" „Ce lecții 
mai am încă de învăţat?" şi „Ce daruri am de materializat şi de oferit?" 

Când aţi încheiat, repetaţi acest exerciţiu cu spiritul animal. 


în dialogul cu părinții voştri celeşti, amintiți-vă că simplul fapt că aţi ales un nou destin, 
nu înseamnă că veți înțelege imediat şi toate implicaţiile acestuia. înţelegerea urmează 
vindecării - mintea înțelege lucrurile, mult timp după ce acestea au fost înțelese de inimă 
şi de corp. Dar, chiar dacă nu sunteți pe deplin stăpâni pe noul destin, corpul vostru va 
semnala existența sa şi voi îl veţi putea regăsi în inimă - iar aceasta vă va îndruma spre a- 
1 împlini. 

După această călătorie, veţi avea o cunoaştere aparte: veţi înțelege - conştient sau nu - că 
un nou destin, mai înalt, a fost instalat în liniile viitorului vostru. Tot ceea aveți de făcut 
este să mergeţi către el. Nu mai trebuie să luați în seamă toate elucubraţiile mentale 
despre alternative şi alegeri, ci lăsați-vă ghidaţi de o alegere pe care ați recuperat-o în 
sufletul vostru. Cea mai esenţială parte din voi va şti şi îşi va aminti - şi vă va ajuta să 
porniţi şi să rămâneți pe această nouă cale. 


Exerciţiu: construirea unui altar 


în societățile tradiționale, după primele câteva călătorii în căutarea strămoşilor, se 
obişnuia să se creeze un altar în onoarea lor. Deşi antropologii vorbesc adesea despre 
„adorarea strămoşilor", acesta e ceva complet diferit. Construirea altarului este un mod de 
a-ți onora şi de comemora strămoşii, dar şi un mod de a cădea la pace cu ei. 

Construiţi un altar al strămoşilor, astfel încât să aibă un loc în care să stea - la urma urmei, 
nu doriți să-i vedeţi alergând de colo-colo prin viaţa voastră! 0 pacientă de-a mea mi-a 
spus că a avut o rudă care a murit într-un accident de maşină şi „că s-a mutat" în maşina 
ei. Oriunde mergea, îi simţea prezenţa pe bancheta din spate. După ce a construit altarul 
strămoşilor, ruda sa decedată a găsit un loc de pace şi odihnă. Pentru a construi un altar în 
onoarea strămoşilor, aşezaţi fotografiile rudelor care s-au întors în lumea Spiritului, pe o 
poliţă acoperită cu ceva frumos. Aprindeţi o lumânare la data comemorării morții lor şi nu 
uitaţi că ei continuă să trăiască, chiar dacă nu mai sunt printre noi. Cu alte ocazii, ardeți 
bețişoare parfumate şi rugaţi-i să vă aducă pace şi protecţie în casă. în capitolul următor, 
veţi învăţa cum să curăţaţi tunelul momentum din vieţile voastre anterioare. Veţi ajuta 
viețile anterioare, care încă există în Eternul Prezent, să se mute în conştiinţa şi pacea de 
pe nivelul al cincilea, eliberându-vă de karma lor. 


Capitolul al 12-lea 
SA DEZVOLTAM CORPURI NOI 


[A 


„Cum aplici mecanica cuantică, în viaţa de fiecare zi?”, m-aprovocat mentorul meu. 
„Teoria fizicii cuantice ne învaţă cum să păşim pe Pământ ? Cum să schimbăm vremea?" 
Secretul rezultă din măiestria de a stăpâni lumea invizibilă şi timpul. Nu atât secretul e 
important, ci capacitatea voastră de a-l păstra, ca şi modul în care o faceţi. A şti este ca 
şi cum ai cunoaşte viitorul - şi cine altcineva în afară de cei care înţeleg că timpul se 
învârte ca o roată, pot să prevadă viitorul şi să nu-l lase să le afecteze echilibrul 
interior? Dacă credinţa voastră în realitate se bazează pe faptul că timpul se scurge doar 
într-o singură direcție, atunci fundamentul ei va fi zdruncinat de către experienţele 
oferite de viitor. Aceasta nu-l afectează pe şaman, deoarece şamanul nu are nevoie de 
credință - şamanul are experienţă. Cu toate acestea, este necesară o abilitate deosebită 
pentru a cunoaşte viitorul şi pentru a nu permite cunoaşterii să vă afecteze intenția sau 
acțiunile. 


din jurnalul lui Alberto 


Louis Pasteur, om de ştiinţă francez din secolul al IX-lea, care a dezvoltat teoria 
bacteriilor, considera că ne îmbolnăvim deoarece microbii ne invadează corpul - odată ce 
pătrund dincolo de bariera protectoare a pielii (sau a membranei mucoasei) în sinusuri sau în plă- 
mâni, ei ne contaminează întregul sistem. Antoine Beauchamp, un contemporan al lui Pasteur, nu 
a fost de acord cu această teorie. 

Beauchamp a emis ipoteza că microbii sunt pretutindeni, tot timpul, şi că mediul intern al corpului 
nostru - ceva ce mai târziu va fi numit sistemul imunitar - este cel care determină cât de 

vulnerabili putem fi față de o boală. El a observat că muştele sunt atrase de gunoi, deoarece acesta 
le oferă un loc unde se pot hrăni, dar este absolut clar că nu ele au produs gunoiul; de fapt, dacă 
nu ar fi gunoi, ele ar pleca în altă parte să caute ceva de mâncare. Acelaşi lucru este adevărat şi 
pentru corpul uman, a spus el. Trebuie să existe în el unele condiţii specifice, care să le permită 
microbilor să se hrănească din noi şi să producă boli. Beauchamp poate fi numit pe drept „tatăl 
medicinii moderne naturopate", care caută să construiască un sistem imunitar puternic, astfel 
încât, indiferent de ce se găseşte în atmosferă, să nu fim afectați de boală. 

Către sfârşitul vieții sale, Pasteur şi-a reconsiderat poziţia şi a fost de acord că orice boală provine 
din mediul intern al corpului. Totuşi, în ciuda acestei modificări în gândire, teoria microbilor este 
valabilă şi astăzi. Ea a dat naştere pasteurizării - folosirea căldurii pentru a omori bacteriile din 
mâncare (laptele pe care-l beţi este pasteurizat, de exemplu), ca şi dezvoltării antibioticelor care 
să atace şi să omoare bacteriile ce au invadat corpul. Dar, ca o consecință nedorită a folosirii 
antibioticelor, s-au dezvoltat tipuri de bacterii rezistente, care s-au adaptat şi au dezvoltat o 
rezistență mai mare, chiar şi la formule mai puternice. Când antibioticele au fost introduse pentru 
prima dată, în anii '40,100 la sută din stafilococi răspundeau la tratament; astăzi, 26 la sută dintre 
infecțiile cu stafilococi sunt rezistente la orice formă de antibiotice, iar infecţii cauzate de 
stafilococi şi contactate în spitale sunt una dintre principalele cauze producătoare de moarte, în 
America. 

Pe măsură ce inventăm medicamente din ce în ce mai puternice, creăm bacterii din ce în ce mai 
puternice. 

Este îndoielnic că vom descoperi în continuare antibiotice şi mai puternice, pe care corpul să le 
tolereze - aşa că, în acest moment, scorul 

înregistrează Viruşi: 1 - Oameni: 0". Arsenalul de antibiotice începe să se epuizeze - ceea ce ne 
apropie de sfârşitul medicinii antimicrobiene, aşa cum o cunoaştem noi. 


Planul pentru vindecare 


în contrast cu medicina din Vest, care pune accentul pe distrugerea microbilor şi a celulelor 
cancerigene, există o veche şcoală de gândire, care spune că sănătatea noastră este determinată de 
o relaţie adecvată cu natura. Pentru Laika, nu există nicio diferenţă între a fi ucis de un microb şi a 
fi ucis de un jaguar. în timp ce, în Vest, credem că prima variantă este produsă de o boală, iar cea 
de a doua este un accident, poporul Laika le consideră ca fiind probleme identice, legate de faptul 
că nu suntem în armonie cu lumea naturii. Pentru a fi puternici, este necesar să fim într-o relație 
armonioasă atât cu microbii, cât şi cu jaguarii, pentru ca niciunul să nu ne considere buni de 
mâncat. 

Astfel, nu suntem nici sub un asediu permanent - aşa cum ar putea gândi un urmaş al lui Pasteur - 
şi nici invincibili, atâta timp cât nu avem un sistem imunitar robust, după cum a spus Beauchamp. 
în schimb, atunci când nu suntem în echilibru cu natura, vom fi o pradă uşoară pentru cei care ne 
atacă. 

Poporul Laika a numit acest echilibru, ayni, care înseamnă „relaţie potrivită" (adică, atunci când 
eşti în ayni, coexişti cu jaguarul şi cu microbii, fără a deveni o parte a lanţului lor trofic). Originea 
lui ayni se află în mitologia indienilor americani, care spune că acest Univers este binevoitor şi va 
dori el însuşi să acţioneze spre binele nostru, atunci când suntem într-o relaţie potrivită cu el. în 
mitologia occidentală învăţăm că trăim într-un Univers care ne atacă şi în care există un principiu 
independent al răului, de care trebuie să ne păzim cu apă sfințită, amulete, rugăciuni şi vaccinuri. 
Pentru Laika, răul există, dar numai în inimile bărbaţilor şi femeilor. întreaga Creaţie este binevoi- 
toare - şi atacă doar atunci când eşti în afara ayni. 

Când ne îmbolnăvim, primul pas este să ne întoarcem în ayni, altfel, nicio plantă sau altă 
medicaţie nu va funcționa eficient. A fi în afara alinierii cu natura este o caracteristică dominantă 
a omului modern: am otrăvit mediul, am tăiat pădurile şi am poluat râurile; purtăm războaie atât 
cu microbii, cât şi cu alte ființe umane; am împins speciile către dispariție, prin natura noastră de 
prădători; am modificat habitatul natural, pentru a-l transforma în spaţii de cumpărături. Cu alte 
cuvinte, ne-am purtat ca nişte paraziți care-şi atacă gazda. 

Comportamentul nostru este ca o formă de matricid, în care copiii naturii - oamenii - îşi omoară 
propria mamă. Pentru a se proteja, natura începe să ne respingă: rezervele de apă se micşorează, 

noi boli afectează planeta, iar Pământul începe să se poarte cu noi ca şi cu o formaţiune nedorită. 
începem să devenim un purice în vârful cozii unui căţel, un microb ce va fi anihilat de către 
sistemul imunitar al planetei. 

Toate acestea apar într-o perioadă în care medicina se simte mai puternică, datorită descoperirilor 
noastre legate de secretul vieții. Atunci când Watson şi Crick au descoperit codul ADN, ne-am 
convertit imediat la o nouă credinţă ştiinţifică, iar medicina antimicro-biană a fost completată de 
genetică. Acum credem că factorii de risc moşteniți de la părinţii şi strămoşii noştri, prin gene, 
hotărăsc cât vom trăi (şi cât de bine), ce boală vom avea, cum ne vom vindeca şi cum vom 
îmbătrâni. Am creat teste, pentru a ne spune, de la naştere, ce riscuri genetice am moştenit şi ne 
străduim să găsim vindecarea, din acelaşi lanț ADN pe care-l utilizăm pentru a prevedea viitorul. 
Marke-rii genetici, nanotehnologia şi alte unelte din industria biotehnologiei ne promit vieţi mai 
lungi şi mai sănătoase. 

Dar acesta este doar un truc nou, deoarece biotehnologia încă mai caută modalități pentru a repara, 
corecta şi distruge la nivele moleculare şi mai subtile. Pur şi simplu, am adăugat mai multă 
precizie şi cunoaştere acestui atac, în timp ce tot ce ar trebui să facem este de a căuta armonia cu 
natura - atât în interior, cât şi în exterior. 


—— o ii I H 

Mi-am învăţat studenții că evoluția se produce în interiorul generaţiilor, nu între generații, aşa 
cum am fost învăţaţi de către biologia tradițională. Genetica ne spune că suntem purtători călduți 
şi comozi pentru genele noastre, până când trec la o nouă generaţie, şi tot 

ceea ce mai putem spera este să învăţăm să trăim cu deficiențele pe care le-am moştenit (teoria 
genetică şi cea a lui Darwin, legată de selecția naturală, spun că evoluția apare între generații şi că 
selecția naturală - eliminarea treptată a celor mai puțin dotați pentru viață - va conduce, cu încetul, 
cursul evoluției, n. au.) 

Totuşi, pentru un Laika, modelul nu se află în genele noastre, ci în câmpul de energie luminoasă 
care ne înfăşoară şi ne organizează corpul fizic, în acelaşi mod în care un magnet organizează 
pilitura de fier, pe o bucată de hârtie. Acest câmp de energie a existat încă de la începuturile 
timpului şi va dura la infinit, modelând noi corpuri fizice, viață după viaţă. El dă formă corpului 
nostru şi ne face să întâlnim persoanele cu care vom lucra, cu care ne vom căsători, împreună cu 
problemele şi oportunităţile pe care le vom întâlni în viață - şi este ceea ce, în occident, numim 
„suflet”. 

Misticii indieni şi tibetani care, cu mii de ani în urmă, au dovedit prin documente existența 
câmpului luminos de energie, l-au descris ca pe o „aură" sau „halou" ce se află în jurul corpului 
fizic. în orient, Budha a fost prezentat în picturi cu benzi albastre şi aurii de foc ce-i înconjoară 
corpul; în occident, lisus şi apostolii sunt reprezentaţi cu halouri aurii în jurul capetelor. Aceste 
câmpuri luminoase nu sunt specifice doar lui Buddha sau lui lisus, şi nici nu sunt doar o metaforă 
a „Luminii interioare" sau a „Iluminării" - ele arată radiaţia luminoasă pe care o avem cu toţii. Din 
păcate, pentru cei mai mulţi dintre noi, luminozitatea a scăzut din cauza suferințelor şi a traumelor 
din trecut, dar atunci când ne vindecăm câmpul energetic, prin recuperarea sufletului, lumina 
noastră va fi restaurată şi va străluci din nou cu putere, la fel ca şi cea a lui Buddha sau lisus. 
Pentru a vă vizualiza câmpul energetic, imaginaţi-vă că sunteţi înconjurați de un glob luminos, 
transparent, multicolor şi care are o lăţime de un braț întins. în interiorul acestui glob există o 
energie vie, la fel de indispensabilă sănătăţii noastre ca şi oxigenul şi alte substanţe nutritive ce se 
află în sânge - dar şi cea mai uluitoare bancă de date creată de natură. 

Prin călătoria pe care o facem pentru a descoperi cine vom deveni, câmpul nostru de energie 
luminoasă poate primi informaţii de la un model din viitor. Putem transforma câmpul luminos 
care ne înconjoară, iar acesta ne va desface ADN-ul, eliberând un alt lanţ, catalizând schimbări 
genetice, în cadrul propriei noastre generaţii. Putem transmite aceste aspecte copiilor noştri, 
ajutând la evoluţia speciei chiar în decursul acestei vieţi şi făcând să crească un corp nou, care va 
îmbătrâni şi se va vindeca în mod diferit. 


Evoluţia conştientă 

în pofida unei acceptări masive a teoriilor referitoare la moştenirea genetică şi la selecția naturală, 
biologii evoluționişti au observat că evoluţia se face prin salturi cuantice, mai degrabă decât prin 
paşi mărunți. Ei s-au întrebat, de exemplu, cum de reptilele au evoluat şi au devenit păsări - la 
urma urmei, e sigur că nu le-au crescut penele pe rând, una câte una. S-a produs un salt enorm, în 
care şerpilor le-au crescut aripi, dinozaurii au devenit reptile zburătoare, iar balenele au părăsit 
oceanele pentru a trăi pe uscat, pe o perioadă scurtă de timp. (Acesta fenomen este cunoscut sub 
numele de echilibru punctual (teorie îşi are originea în conceptul lui Ernst Mayr despre revoluția 
genetică prin speciaţie alopatrică şi în special perpatrică. în 1972, paleontologii Niles Eldredge şi 
Stephen Jay Gould au propus acest termen, în lucrările lor. n. tr.), sau perioade lungi de stabilitate 
relativă, întrerupte - sau punctate -de perioade scurte de schimbări extreme.) 

Evoluţia, după cum afirmă oamenii de ştiinţă, funcționează şi printr-un proces cunoscut sub 
numele de speciație cuantică, prin care un grup mic de oameni, sau o populaţie izolată, face un 
salt cuantic în viitor şi dezvoltă noi caracteristici biologice sau abilităţi tehnologice. 

Exemplu este faimoasa „verigă lipsă" din evoluţie, care nu a fost găsită niciodată. Aceasta se 
datorează faptului că am devenit Homo Sapiens în câteva serii rapide de salturi cuantice evolutive, 
în care un creier complet nou - neocortexul - a apărut doar după un număr mic de generații. 

în acelaşi timp, schimbările care au rezultat în urma speciației cuantice sunt atât de extreme, încât 
este nevoie de o mie de ani pentru ca acele noi trăsături să poată fi folosite de întreaga specie. De 
exemplu, în timp ce neocortexul - creierul ştiinţei, muzicii şi literaturii - a apărut la fiinţa umană, 
încă de acum 100.000 de ani, acesta s-a transformat doar de curând într-un bio-computer activ. 
„Speciaţia cuantică" este un mod excelent de a descrie tehnica pe care o utilizează poporul Laika 
pentru recuperarea destinului. Ei aruncă un cârlig în viitor, pentru a vedea ce vom deveni ca 
specie, iar apoi recuperează această cunoaştere, pentru a informa propriul câmp de energie 
luminoasă, dar şi pe cel a membrilor satului lor. 

Astăzi, sarcina de a ne conduce evoluţia în mod conştient are o importanță deosebită, mai ales în 
lumina practicilor medicale care ne-au tăiat legătura cu natura. Ne-am desprins de mâna 
îndrumătoare a selecţiei naturale şi am început să ne autoselectăm ca specie. Acolo unde natura şi 
evoluţia i-au eliminat întotdeauna pe cei mai puțin adaptați membri ai speciei (prin selecţie 
naturală), acum s-a produs o descreştere masivă a ratei mortalităţii infantile în America - de la mai 
mult de 15 la sută, la mai puţin de unu la sută - întrucât au fost salvaţi acei copii pe care e posibil 
ca natura să nu-i fi ales să supraviețuiască. Dacă aceasta este o statistică minunată pentru familii şi 
societate, faptul că am cruțat vieţile copiilor slabi şi infirmi înseamnă că am sărăcit rezervorul de 
gene, salvând indivizi care îşi vor transmite problemele lor medicale, urmaşilor. 

Deşi acest concept sună foarte ezoteric, puteţi să vă gândiţi la o evoluţie conştientă, şi în termeni 
lumeşti. Pe măsură ce ne privim în oglindă în fiecare zi, de exemplu, mulţi dintre noi vedem 
urmele lăsate de vârstă. Celulele pielii noastre se autocopiază în fiecare săptămână - fiecare celulă 
este o copie a generaţiei anterioare, redând toate informaţiile genetice primite de la părinții ei. 
Uneori, biologii compară procesul de îmbătrânire al celulelor, cu a face copii după alte copii: 
După cea de-a 99-a copie, imaginea începe să fie puţin neclară. Astfel încât, uneori, după 30 de 
ani, pielea voastră începe să-şi piardă elasticitatea, laba de gâscă din jurul ochilor devine mai 
pronunțată şi încep să apară ridurile profunde... Oooo, dacă aţi putea face o copie exactă a 
originalului, în loc de a face copii după copii!? 

Observăm ce se petrece cu corpurile noastre care trec prin timp, dar am dori să păşim în afara lui - 
dacă nu pentru altceva, măcar din vanitate. Dar există oportunități uriaşe în cadrul procesului de 
îmbătrânire. De exemplu, nici măcar o singură moleculă care există astăzi în corpul nostru, nu va 
exista şi în anul ce urmează - deoarece fiecare atom se schimbă, o dată la opt luni. Mâncarea pe 
care o consumăm trimite elemente şi minerale în celulele noastre, prin sânge - deci, ceea ce 
suntem astăzi a fost somonul, grâul, pământul şi râul de acum câteva zile. De fapt, la fiecare opt 
luni ne formăm un corp cu totul nou, făcând un schimb de structură moleculară cu lumea din jurul 
nostru. în opt luni, acele molecule care sunt în corpul nostru astăzi vor putea deveni un pom, o 
roşie sau un ocean. Acesta este un proces constant de reînnoire celulară. 

Dacă aţi putea intra în tiparul a ceea ce veţi deveni, îi veţi putea permite să vă re-creeze corpul, cu 
ajutorul elementelor naturii: pământ, aer, foc, apă şi lumină. Aceasta se aseamănă cu a introduce 
în calculator cea mai nouă versiune a „soft-ului vieţii" care se poate îmbunătăţi, în fiecare zi. 
Astfel, nu trebuie să vă bazaţi exclusiv doar de ADN - hard-ul care execută instrucțiunile genetice 
din corp. Noul program poate oferi ghidare şi înţelepciune pentru câmpul de energie luminoasă, 

pentru ca acesta să organizeze corpul, în conformitate cu noul model a ceea ce veţi deveni ca 
specie. 


Sinele originar 


în Occident, noi credem că întreaga viață este predeterminată de moştenirea genetică primită de la 
generaţiile trecute. Pentru Laika, evoluţia este o călătorie în viitor, pentru a vedea cine vom 
deveni, astfel încât să putem aduce acea cunoaştere înapoi în prezent. Poporul Laika a crezut 
întotdeauna că amintirile pe care le depozităm în câmpul nostru de energie luminoasă (karma din 
vieţile anterioare) sunt cele care ne determină soarta. Aceasta poate fi vindecată în totalitate 

de la nivelul celui de-al cincilea plan, unde se află Sinele nostru originar perfect. 

Primele patru nivele ale Lumii de Sus reprezintă patru stadii de conştientizare a propriei noastre 
naturi. în primul stadiu, îl experimentăm de Dumnezeu ca fiind în afara noastră - ceea ce este un 
aspect comun majorităţii religiilor. în al doilea, printr-un proces de autointe-rogare descoperim că 
Dumnezeu se află în interiorul nostru. întrebările specifice sunt: „Cine sunt eu?" şi, mai târziu, 
„Cine este cel care adresează întrebarea?" în al treilea stadiu, îl experimentăm pe Dumnezeu ca 
lucrând prin noi; în timp ce în cel de-al patrulea, descoperim că Dumnezeu lucrează ca fiind noi. 
Dumnezeu nu mai lucrează prin noi - există doar Dumnezeu care lucrează, se joacă şi se roagă.( aş 
vrea să-i mulțumesc lui Bill Smith pentru această imagine, n. Au) 

Călătorind în cel de-al cincilea plan, putem să ne regăsim Şinele originar, precum şi cine vom fi 
după ce murim. Acest Sine ne poate oferi informaţii, dincolo de părinți şi de genele noastre, 
aducând înţelepciune de la Şinele etern şi permiţându-ne să accesăm destinele noastre posibile. 
(Suntem prima specie capabilă să facă acest lucru, deoarece avem un creier care e destul de 
complex ca să iasă din timp.) El îşi aminteşte cine am fost în toate încarnările anterioare şi ştie 
formele, chipurile şi poveştile pe care le-am trăit. Şinele nostru originar ştie că, deşi am trăit toate 
acele vieți, noi nu suntem acei oameni. Suntem cu mult mai mult - suntem Dumnezeu care se 
deghizează în noi înşine. 

Al cincilea nivel este şi locul în care poporul Laika merge pentru a consulta neamul vindecătorilor 
- bărbați sau femei - care îi ghidează către destinele lor. în mod similar, ei ne vor ghidaje noi 
dincolo de înzestrarea noastră genetică, de istoria personală şi ancestrală, dar şi dincolo de 
traumele din copilărie, de culturile şi credinţele în care am crescut. Ei ne vor împinge dincolo de 
experienţele din vieţile anterioare, pentru a putea întrupa ce dorim să devenim - atât ca indi- 
vidualitate, cât şi ca o parte a speciei. în Eternul Prezent, suntem deja cine vom deveni în viitor, 
iar aceşti vindecători ne vor ajuta să înțelegem acest lucru. Spre deosebire de nivelurile inferioare 
ale Lumii de Sus, care sunt încă supuse timpului, cea de-a cincia lume este în totali tate în afara 
timpului. Este ca şi cum am sta pe malul unui fluviu care curge în toate direcţiile şi am putea 
observa toate viitorurile învol-burându-se în jurul nostru. 


Curăţarea tunelului momentum 


în secțiunea de exerciţii care urmează, Sinele vostru originar vă va ajuta să vă curăţaţi tunelul 
momentum, din ultimele trei vieţi, ceea ce vă va elibera de suferința care continuă să vă marcheze 
azi. Acestea sunt aspecte ale voastre care au fost prinse în capcană energetică, în nivelele 
inferioare ale Lumii de Sus. Pe măsură ce vă veţi vindeca aceste existenţe anterioare, ele vor 
înceta să vă oblige să vă îndreptați către un anumit destin prestabilit. Veţi curăța liniile karmice 
ale reîncarnării şi le veți opri curgerea, astfel încât să vă eliberaţi de scenariile nesănătoase şi 
nefolositoare, pe care le aduc din trecut. 

Pentru a drena energia din tunelul momentum, trebuie să vă eliberaţi Sinele voastre trecute de 
suferinţele pe care le au. Aceasta le va opri să vă informeze cine sunteţi acum şi să vă predispună 
să trăiţi, să îmbătrâniţi, să iubiți, să vă vindecaţi, să suferiți şi să muriți aşa cum aţi făcut-o în 
viețile anterioare. în acest mod, veţi descoperi că nu doar genele sau microbii din jurul vostru sunt 

cei care vă determină să fiți sănătoşi, longevivi, în suferință, bolnavi, fericiți şi iubitori. Este vorba 
despre istoria sufletului vostru... şi de călătoria sa. 

Munca din acest capitol necesită un grad de rafinament emoțional şi spiritual. Pe parcursul 
recuperării sufletului, ați învăţat să vindecaţi trecutul şi să înțelegeţi poveştile care trăiesc în voi - 
dar acum veţi ajunge să înţelegeți faptul că voi nu sunteţi una cu poveştile voastre, la fel cum 
tâmplarul nu este una cu scaunele pe care le face. Dar puteţi ajunge să înțelegeţi acest lucru, doar 
după ce ați pornit în propria voastră călătorie de vindecare. 

Veţi cere să vedeţi viața în care aţi suferit cel mai mult, pe cea în care aţi atins cea mai mare 
cunoaştere şi putere - dar în care nu aţi folosit cum trebuie aceste daruri; apoi, pe aceea în care aţi 
atins cel mai mare nivel de înţelepciune şi aţi utilizat bine darurile. Şi, pe măsură ce veți privi la 
aceste vieți, veţi drena energia din fiecare dintre ele. Veţi face acelaşi lucru chiar şi pentru viețile 
în care v-aţi folosit bine toate darurile, deoarece chiar şi atunci nu eraţi mai evoluați spi- 

ritual decât sunteți azi, dat fiind că reîncarnarea este progresivă şi nu regresivă - adică, nu ați 
decăzut faţă de unde vă aflați în acea viaţă înțeleaptă, iar acum aveţi ocazia să progresaţi şi mai 
mult. 

Poate că vă întrebaţi de ce trebuie să vizitaţi doar trei dintre fostele voastre Sine - şi nu pe toate. Ei 
bine, nu e nevoie să o faceţi. Lucrând în Eternul Prezent, e suficient să le vizitaţi doar pe acestea 
trei şi să le ajutaţi să revină acasă, la părinţii voştri celeşti. Când veți proceda astfel, vă veţi 
eliberat de karma, iar efectul de domino va acţiona înspre înapoi, curățindu-va toate vieţile 
anterioare. 

Amintiţi-vă că, în Eternul Prezent, aveți multiple vieţi simultane, care nu sunt secvențiale - adică, 
cine ați fost acum 2000 de ani, lumea din Bardo sau Purgatoriul în care aţi intrat după acea 
moarte, este încă experimentat de aceste Sine anterioare, şi vă informează subtil viaţa prezentă. 
Pentru poporul Laika şi pentru fizicieni, timpul se scurge în mod liniar, dar şi neliniar. Ne putem 
gândi la aceste foste Sine ale noastre ca la nişte amintiri sau chiar ca la nişte gene care continuă să 
ne informeze (aceasta fiind modalitatea prin care strămoşii „trăiesc" în noi). 

Să ne reamintim cazul Lisei, pe care l-am expus în capitolul al şaselea. Când ea a venit la mine, 
avea cancer şi un cateter prin care i se administra tratamentul chimioterapeutic. Vă amintiți că, în 
Spaţiul Traumelor, Lisa a descoperit o statuie cu un cuțit înfipt în inimă, după care a petrecut 
multe luni lucrând cu partea vindecată a sufletului său şi cu noile contracte ale sufletului. Mai 
târziu, am călătorit împreună în Lumea de Sus, pentru a descoperi un destin alternativ față de cel 
pe care ea îl trăia acum. Acolo, ea a descoperit Sinele său originar, care nu fusese niciodată atins 
de boală sau suferință. Lisei i s-a arătat apoi întreaga linie de timp şi ea a înţeles modul în care îşi 
rănea încontinuu inima. 

Sinele originar al Lisei a început să-i informeze destinul, iar ea a fost capabilă să-şi vindece atât 
simptomele, cât şi predispoziția genetică la cancer. O mare parte din vindecare a înseninat faptul 
că a scăpat de frică - la urma urmei, Sinele său originar a ştiut întotdeauna că nu există ceea ce se 
numeşte moarte. Ea şi-a construit un corp în întregime nou, fără celule canceroase, iar astăzi are o 
sănătate mai bună decât a avut vreodată. A devenit o activistă dedicată apărării mediului 
înconjurător şi o pictoriţă talentată - ambele preocupări fuseseră înscrise în contractul originar al 
sufletului său, cu Spiritul. 


— CR it = 


Acum este timpul călătoriei către Lumea de Sus. Când îi veţi întâlni pe părinţii voştri 
celeşti, îi veţi ruga să vă ghideze pe scara care urcă din planul al patrulea, către cel de al 
cincilea plan din Lumea de Sus. Acest nivel este ultima voastră destinaţie, lumea devenirii 
voastre: chakra a noua, sau Spiritul. 


Exercitiu: călătorie către planul al cincilea 


Pregâtiți-vă pentru această călătorie, prin deschiderea spațiului sacru. Realizați 

exerciţiul Micii Morți şi apoi, în linişte, decla-raţi-vă intenţia pentru această călătorie - 

să vă vindecaţi Şinele anterioare şi să descoperiţi natura voastră originară. Fiţi deschişi 

la posibilitățile destinului vostru, oricare ar fi acestea. Realizaţi călătoria în Lumea de 

Sus aşa cum ați făcut şi în capitolul anterior, trimițându-vă corpul luminos în trunchiul 
unui copac uriaş şi apoi ajungeţi la un loc de dincolo de nori, în cel mai subţire şi mai 
înalt nivel al atmosferei. 

Sunteţi pe un nor solid, unde puteţi să staţi în picioare şi să vă plimbaţi în siguranţă. 
Acum, chemaţi-l pe Păzitorul Pragului, Domnul Timpului şi cereţi-i permisiunea de a 
intra pe tărâmul său. Priviţi în ochii lui şi declaraţi-vă intenția : că sunteți aici pentru a 
vă găsi Sinele originar. Chemaţi-i pe părinţii voştri celeşti şi ruga-ți-i să vă ajute să 
vedeţi ceea ce ați fost înainte de a vă naşte, înainte de a intra influxul timpului. Ei vă vor 
conduce la scara ce duce la cea de-a cincia lume, unde vă veți întâlni cu Sinele vostru 
originar. 

Petreceţi câteva minute în prezența acestui Sine. Râdeţi din toată inima de secretul pe 
care-l păstraţi foarte bine, chiar şi faţă de voi înşivă, dar pe care-l veţi uita intenționat, 
după ce veţi pleca de aici: acela că sunteți Dumnezeu care se deghizează în voi înşivă. 
Rugaţi-vă Sinele să vă conducă la un lac limpede şi nu prea adânc. Priviţi nisipul alb şi 
pur de pe fundul lacului şi rugați-l pe Sinele vostru originar să sufle deasupra apei şi să 
cheme acea viață 

în care ați suferit cel mai mult. Priviţi cum valurile formate va re-velează imagini din 
acea viaţă. 

Sunteţi băiat sau fată? Ce culoare are pielea voastră? Privi-ţi-vă picioarele - mergeţi pe 
iarbă, pe pietriș, sau pe nisip? Unde este casa voastră? Cine vă sunt părinţii? Cum vă 
jucaţi? Unde vă este satul sau oraşul? Cine sunt ființele pe care le iubiți? Cum aţi 
crescut? De ce aţi suferit? Cu cine sunteţi căsătoriţi? Aveţi copii -iar dacă da, cine sunt 
aceştia? Pe cine aţi pierdut, dintre cei pe care i-aţi iubit? Pe cine ați rănit? Aţi trădat pe 
cineva? Cine v-a rănit? Pe cine nu iertaţi? în ce mod nu ați fost iertați? Cum aţi murit? 
Cereţi să vedeți doar ultimele cinci minute din acea viaţă, pentru a vedea momentul 
morţii. Observaţi cine era cu voi: Vă ţinea cineva de mână ?Pe cine aţi iertat? Cine v-a 
iertat? Apoi, ajutați acel Sine care eraţi voi - dar care nu mai sunteți voi - să moară în 
pace şi în iertare. 

Acum, respirați adânc şi spuneţi-i acelui Sine al vostru să inspire şi să respire adânc, şi 
să-şi elibereze spiritul. Spuneţi-i: „Totul este bine, dragostea mea. Este timpul să vii 
acasă, micuțul meu. Totul a fost iertat. * Observaţi cum o stare de pace şi linişte coboară 
asupra acestui Sine care a fost odată voi, în momentul în care-şi dă ultima suflare. 
Urmaţi-vă sufletul care se ridică şi pluteşte deasupra corpului pentru un moment şi apoi 
pleacă prin tunelul întunecat al morţii, la nivelul al patrulea al Lumii de Sus. Observați 
cum este primit acasă de către părinții voştri celeşti, ştiind că toate au fost iertate. 
Observaţi cum imaginea se dizolvă înapoi în nisipul timpului de pe fundul lacului 
amintirilor, iar apa devine din nou limpede. Respiraţi adânc, priviți în ochii Sinelui 
vostru originar şi mulțumiţi-i. 


Acum, rugaţi-vă Sinele originar să sufle din nou deasupra apei amintirilor şi să cheme 
viața în care aţi deținut cea mai mare cunoaştere şi putere, dar ați abuzat de aceste 
daruri, deoarece nu aţi ştiut cum să le folosiţi în mod corect. Priviţi cum încep să se 
formeze valuri care vă revelează imagini din acea viaţă. Eraţi băiat sau fată? Ce culoare 
avea pielea voastră? Priviţi-vă picioarele - mergeţi pe iarbă, nisip sau pietriş? Unde vă 
este casa? Cine vă sunt părinții? Unde vă este oraşul sau satul? Cum aţi crescut? Pe cine 
ați iubit? Cum aţi iubit? Care vă erau înzestrările? Cine v-a învăţat? Ce aţi învăţat? Cum 
ați folosit cunoaşterea în mod greşit? Cum aţi abuzat de puterea voastră? Pe cine aţi 
rănit sau trădat? 

Rugaţi să ajungeţi cu cinci minute înainte de momentul morţii, pentru a vă vedea când aţi 
murit. Observaţi cine era cu voi: Vă ţinea cineva de mână? Pe cine aţi iertat? Cine v-a 
iertat? Apoi ajutaţi-vă Şinele care eraţi atunci, dar care nu mai sunteţi, să moară în pace 
şi în iertare. Spuneţi-i: ,, Totul este bine, dragostea mea. Este timpul să vii acasă, micuțul 
meu. Totul a fost iertat.” Observaţi cum o stare de pace şi linişte coboară asupra acestui 
Sine, în momentul în care-şi dă ultima suflare. Inspiraţi şi expirați adânc şi, odată cu 
această respiraţie, dați drumul spiritului şi priviți-l cum îşi urmează drumul către casă, 
către părinţii celeşti. 

Observați cum imaginile se dizolvă în nisipul timpului de pe fundul lacului amintirilor, 
iar apa devine iarăşi pură şi cristalină. Respiraţi adânc, priviți în ochii Sinelui originar 
şi mulțumiţi-i. 

Rugaţi-l acum să vă arate o ultimă viaţă, în care aţi deținut cea mai mare înţelepciune şi 
ați folosit-o perfect, pentru a-i ajuta pe ceilalți. începeţi cu picioarele -purtați sandale, 
sau pantofi? Ce culoare are pielea voastră? Ce vârstă aveți? Sunteţi băiat, sau fată? 
Unde trăiţi? Care sunt înzestrările voastre? Cine erau părinții voştri? Cine vă învaţă? 
Care sunt darurile voastre? Ce aţi învățat? Cum vă folosiți cunoaşterea? Cum îi ajutaţi 
pe ceilalți? Cum iubiți? Cum trăiţi? Ce faceţi pentru lume? Acum, treceţi rapid la 
ultimele cinci minute dinaintea morții din acea viaţă. 

Ajutaţi acest Sine să-şi dea ultima suflare: Inspiraţi şi expiraţi adânc. Cu această 
respiraţie, eliberaţi sufletul să iasă din corp şi urmaţi-l, pe măsură ce merge acasă, la 
părinții voştri celeşti. Pri-viţi-l cum se ridică din corp şi zăboveşte puțin deasupra 
acestuia şi apoi merge, prin tunelul întunecat al morții, către nivelul al patru- 

lea al Lumii de Sus. Observaţi cum este întâmpinat de părinții celeşti, care-i urează bun 
venit. 

Observaţi cum imaginile se dizolvă în nisipul timpului de pe fundul lacului amintirilor, 
iar apa devine iarăşi pură şi cristalină. Respiraţi adânc, priviți în ochii Sinelui originar 
şi mulțumiţi-i. 

După ce ați ajutat aceste vieţi trecute sâ-şi găsească pacea şi iertarea, mulțumiţi-i încă o 
dată Sinelui vostru originar. Faceţi un jurământ că veţi şti întotdeauna cine sunteţi - 
chiar dacă ar fi să coborâţi în cel de-al patrulea nivel unde mintea conştientă uită -astfel 
încât Dumnezeu să Se poată cunoaşte pe Sine, prin voi. 

Acum întoarceți-vă către părinţii celeşti şi urmaţi-i înapoi în jos pe scară, spre nivelul al 
patrulea al Lumii de Sus. Dacă doriţi, staţi un moment ca să vizitaţi din nou aşezarea 
strămoşilor, pentru a vedea dacă sunt bine cu toții, dacă sunt în pace. Când ați încheiat, 
mulțumiţi-le părinţilor voştri celeşti. 

Când vă pregătiţi să plecaţi din această lume, mulțumiţi-i Păzitorului Pragului. Mergeţi 
printre nori şi atingeți vârfurile copacului, coborăți de-a lungul ramurilor, întoarceţi-vă 
în spațiu şi în corpul vostru, în timp ce chemaţi animalul de putere înaripat ca să vă 
însoțească. 

Reveniţi în lumea voastră, aduceți cu voi acea cunoaştere despre modul în care puteți să 
vă folosiţi Şinele originar pentru a servi planeta Pământ. închideţi spațiul sacru. 

Pe măsură ce veţi realiza acest exercițiu, vizitând cu regularitate al cincilea nivel, aceasta 
va reinforma fiecare celulă a corpului vostru, vă va transforma ADN-ul şi vă va permite 
să dezvoltați un corp care nu are vârstă, care rămâne suplu şi flexibil, care nu are nevoie 
de boală şi suferință, pentru a învăţa lecţiile din această lume. Practicaţi călătoria pentru a 
vă vizita în fiecare zi Sinele originar, ca parte a meditaţiei, şi menţineţi intenția de a vă 
aminti adevărata voastră natură în inimă, cu puritate şi compasiune. 


Visaţi lumea întru devenire 

Destinul nostru e întotdeauna la îndemâna noastră. Pe măsură ce ne recunoaştem şi 
îmbrățişăm Sinele atemporal, vom fi capabili să ne dezvoltăm noi corpuri şi noi destine, care 
vor servi întregii noastre specii. Cu alte cuvinte, pe măsură ce ne vindecăm, lumea se va vindeca; 
pe măsură ce ne transformăm, lumea se va transforma. Atunci când nu va mai fi condusă de forța 
karmei, omenirea va începe să se elibereze de ceea ce ne ţine legaţi de conflicte şi lupte şi ne vom 
transforma, în sfârşit, în Homo Luminous. 

înțelepții Inkaşi, Hopi şi Mayaşi stau în meditaţie, vizualizând acea lume pe care doresc ca nepoții 
lor să o moştenească - cu aerul şi râurile curate, o lume în care există mâncare pentru toată lumea, 
iar oamenii trăiesc în pace unii cu ceilalți. Ei călătoresc de-a lungul liniilor timpului colectiv, 
pentru a găsi un viitor armonios. Nu e un viitor probabil, deoarece ei ştiu deja care va fi acesta: o 
lume asemănătoare celei pe care o cunoaştem azi -poluată, distrusă şi cu multe războaie. în 
schimb, ei caută un viitor posibil - indiferent de cât de improbabil ar fi acesta - în care oamenii să 
trăiască în armonie cu natura şi în pace unii cu ceilalți. înțelepţii au numit aceasta „a visa lumea 
întru devenire". 

Asta e sarcina noastră supremă, astăzi: să ne uităm către viitor printr-o ferestruică îngustă, pentru 
a vedea ce va deveni specia noastră în următorii 10.000 de ani, să aducem acea viziune înapoi în 
prezent, pentru a informa persoana care devenim clipă de clipă. în acest mod, vom putea să 
participăm, în mod conştient, la propria noastră evoluţie, să construim corpuri care îmbătrânesc, se 
vindecă şi mor într-un mod diferit. 

Putem să ne eliberăm de soarta care ne spune că suntem rezultatele evenimentelor ce s-au petrecut 
atunci când aveam doisprezece ani (sau chiar cu douăsprezece vieţi în urma), sau că genele pe 
care le-am moştenit de la părinții noştri aşteaptă să se exprime printr-o boală gravă. Când ne 
urmărim destinul, putem fi cine vom deveni -nu cine am fost. 

Aceasta este sarcina noastră de azi. 

Amintiţi-vă: voi sunteţi persoana pe care o aşteptaţi. 


MERN j 


POSTFAȚĂ 


Altiplano, vasta regiune care porneşte din Cuzco spre lacul Titicaca, marea din vârful 
lumii. Către vest se revarsă ameţitor spre Amazon, jungla umedă în care viața continuă 
să evolueze şi sa se transforme. Aici, natura este o conjugare a verbului a mânca. Aici, 
viața depinde de a mânca alte vieți - iar viaţa şi moartea sunt înlănțuite şi inseparabile. 
Dar există şi o altă cale: calea spirituală, unde viaţa reprezintă o conjugare a verbului a. 
evolua, Mi-am reamintit de mentorul meu inkaş, care mi-a spus că suntem aici nu doar să 
cultivăm grâu, ci să cultivăm zei. Noi suntem zei în devenire. începem ca o Lumină ce 
vine din soare, iar acum specia noastră poate visa, modifică gene şi lua direct parte la 
alchimia vieții. Avem un creier care ne permite Să facem asta şi să experimentăm însăşi 
starea de conştientă. Acum trebuie să flexăm muşchii conştiinţei, ca să visăm lumea întru 
devenire, să prevedem ceea ce vom deveni şi să urmăm destinul colectiv al speciei 
noastre. 

M-am aplecat ca să-mi leg şireturile ghetelor. Pământul este stâncos şi dur, îngheţat 
până la câțiva centimetri adâncime. La aproape cinci mii de metri altitudine, soarele 


108 


doar încălzeşte stratul superficial al Pământului. Ghetele mele ating o păpădie -floarea 
galbenă este aproape de pământ; a adoptat această atitudine, micşorându-şi tulpina 
pentru ca vântul să nu o rupă. 

Creierul Divin... sunt convins că meditaţia este metoda înțelepților din orient, pentru a 
accesa puterea acestui creier. Pentru noi, occidentalii, ea serveşte doar ca o modalitate 
de relaxare. Pentru poporul Laika, meditaţia reprezintă călătorie - este primul pas 

către accesarea naturii Divinului din natură şi din noi înşine. în 

* Eternul Prezent, destinul este ca un fruct pârguit, gata de a fi cules. 

Acesta este fructul unui al doilea copac al Edenului -fructul vieții 

eterne. 

Mă întorc către Eden. Energia care se scurge în pământ, din razele soarelui, trece şi prin 
corpul meu, la fel ca sângele care îmi 

curge prin vene. 

Mi-am ridicat privirea către munţii îndepărtați - destinația mea - către izvoarele 
Amazonului, către locul naşterii sale. 


din jurnalul lui Alberto 

